
SAHAN 


Buugta kale iyo Sheekooyinka uu goraagu horey ugu 
soo bandhigay bulshada waxaa ka mid ahaa: 


1. Dabin Caashaq Darxumaa Udambeyso 

2. Ubixii Jaceylka Iil Maa Lagu Aasay ? 

3. Indho Jaceyl Ilmo Kama Dhamaato 

4. Kaan Doortaba Muxuu lidayacaa ? 

5. Arxanlaay Aduunyooy Maxaa ligu Kaa Laaban 

6. Dal-dalaadii Gacaliyaheyga Maxaa liga Dambeeyey 
7. Eed An Malaheen Adoogey Waaye 

8. Dag Dagsiimo Darteedaan Dooqeyga Ku Daayacay 
9. Aan Tanaadnee Tubteenu Ha Ahaato Tacliinta 

10. Waa Jiraa JaceyIkee Jihadee Loogu Toosaa 

11. Sahan iyo Sifo Aduun iyo Ka Di Duro Nabsiga 


Intaa uun kuma ekee wuxuu bulshada u soo bandhigay 
Ruwaayado ay kamid yihiin AQOON LA'AANI WAA 
AOAL MUGDI AH), ISAGAADAN HUREYNINE 
KUSOO HIRO HIDAHAADA), QOYS BUR BURKA 
QURBAHA YAA U QOWLAN) 


SAHAN 


Filasho ... Ooraaga Da'da Yar Abdullahi Noor Hassan 
( SHIINO ) Wuxuu u balan gaadayaa Akhristayaasha Xiiseeya 
Sheekooyinka, ee ku Sugan dalka Gudihiisa iyo Dibadiisaba, 
inuu dhawaan Soo saari doono Sheekooyinka kala ah:- 


e Tusmo Waalid ( Oo aad kaga bogan doontaan Sida ugu 
Wanaagsan Bar Baarinta Caruurta oo ku Saleysan, Diinteena 
Suuban, Dhaqankeena Saafiga ah iyo Surimada Cilmiga. 


e Daryeel Caashaq ( Oo aad kaga bogan doontaan Qiimaha 
iyo Macaanta uu Jaceylka Leeyahay, marka si dhab ah 
Lamaaha uu ka dhaxeeyo ay Ugu Heelanyihiin, Wax walabana 
ugu Hurayaan.). 


e Hidde Raac ( Oo aad kaga bogan doontaan Sheekooyinka 
kala duwan ee Caruurta, kuwaasoo Xambaarsan Dhaqankeena 
Suuban iyo Hidaheena Saafiga ah.) 


e Yaa Dulmay Dalkeenii Hooyo (Oo aad kaga bogan 
doontaan cid kasta oo Abaal & Adimaba u geysatey dalkeena, 
dadkeena iyo diinteenaba). 


e Diinta Islaamka 8 Dunida Maanta (Oo aad kaga bogan 
doontaan marxaladihii ay soo martey & mida ay maanta ku 
sugantahay diinteena Suuban). 


e Afrika Maxaa Aafada Baday (Oo aad kaga bogan doontaan 
waxa dib u dhigay Afrika Asaageedna ka reebay). 


e Gayaankeena Maxaa Garoobada Ku Badiyey ( Oo aad kaga 
bogan doontaan, waza Guur Fashilka ku badiyey Bulshadeena 
& Xalka waxa uu yahay) 

Waa subaznimo salaasaa oo ay samadu sancantahey, sayaan 
yaroo saa u sii badneyne ay la salan saleyso, saaruxii geedihiyo 
sactarkoodu wada sareedeysan yihiin, oo dhulku wada 
sayaxanyahey oo saadaal barwaagiyo lagu wada sugan yahey 
sidii noole ku qanci lahaa saadirna lagu mahadin lahaa. Sidey 
taheyba ma soo koobi karo sida dhulka Soomaalaay saahaa 
ahaa saa xiligu waa gu' loo wada tiyaaqey toobktisuna gaarey 
gees walbaa. Si gaar ahaaneedna reer NAFTAA QUUR ay u 
aheyd saah aanan waligood soo .marin oo kaalay arag 
udgoonka gaf ka soo leh markii ay isku dhaceen ciidii nadiifka 
aheyd iyo roobkii loo riyaagey mana ahan mid la qiyaasi karo 
quruxda dhulka wada cagaatan, Waxaaba intaa dheer 
nadaafada iyo labiska qurxoon ee lawada ilanyahay oo 
odayaasha macaawiisaha aliindiga, shaalalka kala nooca ah iyo 
shaatiyada gacma gaabka ah. Bakooradaha iyo tusbaxyada 
abuu 99-ka wada ah, suumanka bal balaaran ee cagaarka u 
badan iyo bilaawayaasha bartanka ugu xiran ee la muujiyey ee 
kawada baxayo oo kaalay arag kuna indho dooggo. 


Hooyooyinka ayaan iyana ka yareysan oo matyaha aliindiga, 
shaa shashka kala nooca ah iyo cunaabiga qoorta ugu wada 
xiran. 'Wiilasha Gdhalinyarada qudhooda haka  reebin 
macawisyaha Atlaska ah, funaanadaha kala nooca ah, 
suumanka dhaxda ugu xiran ee bilaawuhuna ka dhex 
babanayo xarago uma harin. Sidoo kale gabdhaha 
dhalinyarada ayaan iyaguna ka liidan oo kaalay arag gareesyada 
far soomaaligu ku qoran yahay ee u wada xiran, dhaga 
dhagaha bir birqayo iyo cunaabiga qoortooda ka lulanayo. 
Caruurta yar yar ayaa iyana dhankooda ka xarakoonayo, oo 
Kaalay arag macawisyaha yar yar ee aliindiga ah iyo 
funaanadaha garbaha xariijimaha kuwada leh oo kala nooca ah 

ee ka baxaayo.Waxaana jirey wax ay giddi ka sinaayeen ama ay 
badi wada wateen oo ah kabaha watar baruufka loo yaqaan oo 


ay wada ilanaayeen. 


Guud ahaan waxaa la oran karaa waa bilic leysku jaangooyey, 
oo habeenkii waxaa u bilig lahaa kaaraa bidhaanka oo 
beeshoo idil ifinayey oo kaalay arag gabdhaha iyo wiilasha 
dhalinyarada habeenkii isku ugaarsanayo marka loo soo 
banbaxo caweyska. Magaca degaanka loogu yeero ee 
NAFTAA OUUR waxaa loogu bixiyey bahaladeeda oo 
badnaa inta badana dadka habeenkii waxyeelo u geysan jirey. 
In xeyn xeyn loo wada socdo mooyee ma jirin cid habeenkii 
kaligeed u babac dhigi kartey qofkii la sheego inuu u babac 
dhigana waxaa la oran jirey naftaa quuraa tahey alley lehe, in 
kastoo beeshu ku sugnaayeen reyn reyn iyo si loo bogey. 


Ha yeeshee subaxaa isaga ah beesha reer NAFTAA QUUR 
waxay ku sugnaayeen xaalad murugo badan oo laga wada 
dheehan karey ka gadaale markii ay ifka ka hijrootey hooyo 
Dhuuxo oo aheyd haweeney beesha oo idil ay mudnaanta 
koowaad siin jireen, Waxay aheyd qof inta badan howlaha 
beesha u heelan garta beeshana gurigeeda ayaa lagu gali jirey 
maadaama uu odeygeedu ahaa odey ay beeshu ku 
kalsoonaayeen. Wixii gar ahna loo geysan jirey, inkastoo odey 
Dhangaag howlihiisu u badnaayeen Magaalada KISMAAYO 
haddana ma moogaan jirin NAFTAA OUUR oo bahweynta 
ayaa daganeyd. 


Hooyo Dhuuxo waxey ifka kaga tagtey gabar 11-Sano jir oo 
idha la' iyo wiil 9-Sano jira, waxaana subaxaas lagu soo wada 
xoomey hoygaa isaga ah oo beeshu subaxaa cidi kama 
maqneyn. Sidii caadada aheydna samirsiin iyo talo saarasho 


tabi ayaa la farayey odeyga walow ay caruurtu yar yaraayeen 

haddana dhankooda ayaa laga sabarsiinayey. Wazaana loo 
wada heeladey sidii meydka loo soo asturi lahaa howlihii 
tacsidana loo gudan lahaa, koozibana meel baa loo zilsaarey 
lafareyna iney kasoo baxdo, Waxaana dhowr saacadood 
dabadeed la qaadey meydkii oo sidii loogu talagaley loo soo 
aasey waana laga soo gadoomey sidii caadada aheydba. 
Waxaana lagu soo laabtey hoygii oo haweenkii ku diyaariyeen 
wixii cuno ahaa ee dadka loogu tala galay maadaama goobta 
lagu gowracey dhowt neef, Waxaana maalinti oo idil socdey 
howlihii tacsida, iyadoo galabnimadiina lagu kala caraabey, 
waxaana hoygii kusoo hatey dhowr ruux oo ka timid 
tuulooyinka u dhow iyo dagmooyinka sida BILAQALAAN 
SHUUNLE, DEEMO  , JAMAAME, JILIB, iyo 
KISMAAYO, iyo teerkii laga dhintey, Waxaana Odeyga iyo 
caruurta wehliyey, habar Bulxan iyo gabadheeda yar waa 
minyarada odey Dhangaage oo loo keeney iney caruurta u 
buuxiso booskii hooyadood Macaan Baneysay. 


Hooyo Dhuuxo oo aheyd qof aan la heli karin badalkeeda, 
ayaa tacsideedu socotey mudo todobaad ah, iyadoo ay beeshu 
u guteen waajibkii ka saarnaa qof heerkaa qiimo iyo qadarin 
ugu dhex lahaa. Howlihii tacsida markii ay dhamaadeen buu 
odey Dhangaag go'aansadey inuu iibiyo xo0gaaga xoolaha ah 
iyo beerta uu ku leeyahay deegaanka NAFTAA QUUR, 
caruurtana u raro KISMAAYO si ay halkaa ugula noolaadaan 
maadaama howlihiisu u badnaayeen Magaalada KISMAAYO. 


Wuxuuna bilaabey sidii uu ku fulin lahaa howshaa iyada ah, 
dhinaca kale habar Bulxan waxey maalmihii ugu horeeyey 
muujineysey wanaagii hooyonimo lagu yiqiin. Inkastoo ay 
qatineysey ciilka iyo carada ay u heyso caruurtan oo ay 
dooneyso iney ka cad goosato, iyadoo ka duuleyso khilaaf soo 
jireen ahaa oo kala dhaxeeyey ilmaha hooyadood ayse u taag 

iyo tabar weysey iney ka cad goosato habartii ilmaha dhashey 
oo gaatiyad aan loo gali karin aheyd. Wazeyna maanta fursad 
ku heshey ilmaheedii oo ay rabtaa iney kaga cad iyo ciil 
goosato, waxeyna iyadana dhankeeda ka bilowdey cabutintii 
iyo ciqaabtii ay ugu tala gashey iney caruurtan baas kaga cad 
goosato, Nasiib darase cid ka celineysa ma jirin oo kaalay arag 
marka odeygu joogo sida ay u kool koolineyso iyo jaceylka 
hooyonimo ee ka muuqda, oo ruuxii arkaaba wuxuu oran 
lahaa hooyadoodba uga roon. Odeyguna atintaas ayaa 
umuugatey oo wuxuu iska dhaa dhiciyey in aysan jirin wax ka 
magan caruurta oo ay heleen hooyo aan hooyadood ka liidan 
oo si aad ah ujecel. Wuxuuna gaarey heer uu yiraa naa 
catuurta suuraha badan kadaa yeynan fardo baxsanin ee 
canaano, iyana waa intey rabtaye waxey oran jirtey naga dhex 
bax odayahow aniga iyo caruurteyda. 


Markuu maganyaheyna baqdaas ayey ku heysaa masaakiinta 
oo badey heer ay dunidiiba nacaan, waase tii horey loo yiri 
“khaa'in afkuu kugu dhunkaduu kugu ganiinaa” waana mida 
maanta heysato caruurta Nasiibdarana meel ay oga baxaan ma 
haystaan. Cid ay oga dacwoodaana majirin oo aabahood 
waxuu wax ka maglayey oo kaliya habar baastan uu gabo ee 
cid kale uma dhaga daloolin, iyagana taa wey ka 
dharagsanaayeen. Waxaana sekenba kan xiga kusii kordhayey 
cadaadis iyo ciqaab tii ugu sareysey, waxaana ilmaha cuqdad 
kusii beerey markii ay xaaladu gaartey heer ay dhankeeda ka 
tatoonyeeyso gabadhii yareyd ee kinsi aheyd ee ay habartu 
dhashey nin kalena u soo dhashay odeyga horttii. 


Habartiina waxey ku guuleysatey iney odeygeeda hagato sidey 
doontana danteeda uga fushato, ujeedka habarta ma yareyn 
oo waxeyba diidaneyd in ilmahaan la sii noolaadaan taasoo ah 
mida uu odeygu damacsanyahay. Waxeyna ku dadaaleysey 

sidii ay ilmahaas isaga reebi laheyd wada kastaa ha u martee, 
wazeyna bilowdey iney odeyga dareensiiso in ilmuhu aysan 
iyagu jecleen oo ay dib uga guranayaan markey istiraah u 
dhawaaw oo u buuxi booskii hooyadood macaan, ileyn waa 
gatdaro garab oge. Wuxuuna odeygii bilaabey in uu caruurtii 
canaanto si ay uga danbeeyaan hooyadood isagoo ula jeedo 
habar baastan ilmaha badey ciilka iyo caloolyowga ilmihtina 
waxey noqdeen dharigii labada dhan ka gubtay cid ay u 
garsheegtaana ma jirin, oo Waa tii la yiri "GARTU HADEY 
QORAXOOTO GUURTIDEY HARSATAA HADEY 
HARAADANA MARQAATIGEY KA CABTAA HADEY 
DAASHANA RUNTEY KU NASATAA,”. 


Nasiib darase ilmuhu uma muugan cid wax ka aqrisaneyso oo 
mar qura xitaa wax ka dhageysaneyso habartii iyada aheydne 
dagaalkeedii siyaasadeed ayey sii laba laabtey oo waxba uma 
teeban masaakiinta Agoonta ah Waxaana dhacdey maalin 
maalmaha ka mid ah habartii oo si naxariis la'aan ah u 
garaaceyso canugii yaraa ee Dhagane ahaa iney qeylidiisii iyo 
cabaadkiisiiba ku soo carartey walaashii Sahan, Inkastoo ay 
Sahan indhoole ahayd haddana waxey soo abaartey halkii ay 
qaylada ka yeereysey, waxeyna iyadoon u jeedin dusha kaga 
dhacdey habartii oo ku sii jeedey canuga. 


Habartii oo aan fileyn wabtan gadaal kaga timid baa markiiba 
dhulka ku dhacdey oo madaxa la heshey bahal dhagax ah oo 
weyn, waxaana durba ka soo qul quley dhiig fara badan, 
habartii oo argagaxdey markii ay aragtey dhiigii baa aflabadii 
yeertey. Waxaana durba ku soo cararey odeygeedii Dhangaag 
ahaa oo markaa soo socdey meel aan aqalka ka fogeyn, 
waxuuna goobtii ugu yimid habartii oo dhiig ka bulug leh iyo 
labadii canug oo meel halkan ah isku dhagan oo ku ooynaya, 
Habartii oo miirkeedu joogey baa durbaba bilowdey 

hagardaamooyinkeedii iyadoo midani u aragto fursad gaali ah 
oo aan leyska gasaarin karin. Wazeyna ku catowdey, “Alla 
tolbeelayey oo anigoo zitaa ka jeclaa mida aan dhaley miyay 
sidan ii dilayaan ma oga miyaa in aan aniga tolaayo kab tooda 


iyana ma wazey ii tolaayaan kar fanteyda. 


Maxaad ii dileysaan ilmaheygiyow waadba ogtihiin inaan idiin 
jeclahey hada hadii aan dhinto yaa hooyo idiin ah, ma 
heleysaan hooyo anigoo kale ah, oo sidaan idiin jeclahay idiin 
jecel.Waa warey oo ma hadey dadku ku sheekeysanaayaan 
ilmihii odey Dhangaag waxey dileen hooyadood, War 
wadaado iigu yeera ha i yaasiimiyeen,”. 


Ma yareyn wixii caatow ahaa ee ka burqanayey afka habar 
Bulxan mana jirin wax ay ka tagtey oo ay is laheyd ilmaha iyo 
aabahood waad ku kala geyn kartaa, odeygii oo anfariirsan baa. 
Markiiba inta cimaamad uu sitey madaxii uga xirey soo 
xambaartey oo dhigey geed weynaa oo guriga ugu dhex yiiley, 
markaasuu inta soo ordey buu hadana dhiisha ka soo shubey 
ganuun caano qabow oo dhaay ah afkana ugu qabtey Habartii 
oo wali caataabeyso. Bulxan oo isa sakataadineyso baa 
bilowdey iney caanihii qeyb liqdo qeybna soo hunqgaacdo, 
waase iska yeel yeel iyo aduun ha garibmo, odeygii oo xaalada 
ay haweeneydiisu ku sugan tahey aad uga xanuunsanaya. 


Baa inta barkin u dhigey kubeertana ku dadey buu cagaha wax 
ka dayey si uu dhagta u soo gabto odey Bakaari oo ahaa ninka 
beeshu u ictiraafsan tahey inuu yahey diktoorkooda oo daawo 
soomaliga wax ku dabiibi jirey. Odey Bakaari oo soo 
saarsadey boorsadiisa baa la soo hubuq hubugleeyey odey 
Dhangaag durbana waxey yimaadeen agalkii oo wali habattii 
ka aadaareyso, Wuxuuna Bakaari bilaabey daaweyntii loo 
keeney isagoo dhiigii ka masaxey matiyeyna meeshii madaxa 

ka dilaacsaneyd dhowr caleemood oo kala nooc ah oo tuman, 
wuzuuna ku guuleystey inuu joojiyo dhiigii habarta ka burug 
lahaa. 


Isagoo is atooreynayana wuxuu u reebey dhowr dhalo oo ay 
ku jireen caleemo la cajiimiyey, isagoo farey in maalintii 
saddex jeer meesha bugta laga mariyo. Odey Dhangaag oo u 
riyaagsan hadalada Dr. Bakaari kasoo yeerayo baa u laabey 
dhakhtarkii xoogaa sanuud ah, waxaana goobtii ka tagey 
Bakaari oo ku faraxsan sunuuda faraha badan oo uusan fileyn 
ce la siiyey. Wuxuuna odeygii Dhangaag ahaa in xoogaa ah 
kool koolinayey  haweeneydiisa bukta  isagoo ka 
dhageysanaayey wixii ay kartey oo uu ilmihiisa ku cardaadigin 
lahaa, wuxuuna odeygii si haaneedsan ugu gogley habartii 
geedkii hoostiisa. 


Halkaasoo ay habartii in cabaara dabadeed iska dhigtey iney 
hurudey iyadoo ujeedkeedu ugu weyn ahaa in odeyga inta 
aysan ka bixin carada iyo ciilka balaaran ee uu u gabo catuurta 
uu howshiisa qabsado ama caruurta soo cardaadigsho, 
Waxeyba odeygu u aheyd jaanis uu sugi la'aa oo wuxuu is 
lahaa hadaad intey soo jeedo caruurta canaano maagto iyadaa 
kaa celineyso ileyn aad bey u jeceshahay ilmaha, waase sida uu 
isaga aaminsanaa yaase runta u sheega oo wax ogeysiya, 
Odeygii oo aan laheyn dheg la qabto misna faruurya 
qaniinaayo baa soo abaarey mudulkii yaraa ee ay caruurtu ku 
jireen, wuxuuna soo furtey intii uu soo socdey suunkii weynaa 


ee uu xirnaa. 


Markii uu mudulkii madaxa soo giliyeyna wuxuu ka dhex 
kacey caruurtii isagoo aan u dayeynin halkani waa madax iyo 
halkani waa majin, meeshuu ka soo gaarana caruurtii ka 
garaacey, Waxaana markiiba mudulkii yaraa ka soo yeeray 

geylo iyo cabaad gaarey xaafadii oo idil taasoo keentey in ay 
dariskii ku soo xoomaan hoyga qeylidu ka yeereyso, Waxeyna 
u yimaadeen odeygii oo caruurtii dhulka la dhigey garaacistiisii 
aan naxariista laheyn wali ku sii wado, intase ka qabteen bey 
dibada u soo bixiyeen isagoo wali u sii faruuryo qganiinaayo. 
Caruurtii oo ay indhihii casaadeen jirkoodiina meel ka fiyow 
aysan jirin oo ay meel waliba dilaacsantahey dhiigna ka soo tis 
tis leeyahay baa dajin lagu bilaabey. 


Maxeyse u tari habar baastii oo niyada goos dambeydka kaga 
qosleyso baa dhankeeda kasoo hadaaqdey iyadoo iska 
dhigeyso ineysan kici karin balse karto baa halkeedii ka soo 
tiri” War sow kuma dhihin ilmaha ha iga dilin aniga ha 
idilaano hadey doonaan anaa sidooda ku jecel maxaa sidan ka 
wadaa odey Dhangaag sidey kaa noqotey war ilmaha mar 
dambe ha iga taaban,”, Erayadaa iyo kuwo kaloo fara badan 
ayey Bulxan isdaba dhigtey iyadoo aysan ka aheyn sida ay u 
leedahey, balse ka ah dadka yimid ha u arkaano in ilmuhu 
yihiin caasiwaalid cir iyo dhul gubey oo yeysan ilmuhu dariska 
xitaa ka helin garab iyo hiilo toona. Marka xigana wazey ka 
aheyd odeygu ha sii kululaado oo yuusan ka dabcin erayada ka 
soo yeerayo dadka ku soo xoomey gurigooda, oo habartu 
dhagarteeda maahan mid la soo koobi karo. 


In cabaar ah ayaa goobtii lagu xoomsanaa iyadoo odeyga la 
wada farayey inuusan ilmaha gacan dambe u qaadin isna waa 
yahey baa ka soo yeereysey. Waxeyna xoogaa kadib dadkii ku 
kala laabteen guryahoodii iyagoo u arkey in xaaladu dagtey, 
caruurtii oo meelihii dhiiga lahaa laga tir tirey baa 
mudulkoodii yaraa dhex yuurarsadey, Iyagoo wali oohintu ka 
socoto ciil iyo caloolyow intii duni jirteyna dushooda la soo 
saarey cid ay gar gaar ka filayaan oo aan Alle aheyna ma jirin 
halkoodii ayeyna ku fig fiqleynayeen. Habartii oo la kool 

koolinaayo oo meel halkan ah u barxan tahey iyada iyo 
gabadheeda yar, odeygiina u soo adeegayo 00 maxaa dhiman 
leeyahay, masaakiintii agoonta aheydna meel halkan ah lagu 
iloobey oo cid xagey xaaladiinu mareysaa leh ma jirin. 


Iyadoo sidaa lagu sugan yahay buu gabalkii dhacey habartii iyo 
odeygeedii iyo gabadhii yareydna ku xaroodeen agalkoodii, 
iyagoo halkaasi ku ruugayo cad iyo caano waliba odeygu jiirta 
mideeda jilicsan uu u xulayo habarta, isagoo leh ma ruugi 
kartid kan adag oo madaxaa kuugu xanuunayo. Waxaana lagu 
afar afareystey in masaakiinta yar yat ciqaab looga dhigo inaan 
caawa cad hiliba afka loo saarin si ay edeb u yeeshaan, 
talaabadaa foosha xunna mat dambe ku dhagaagin, Waxeyna 
masaakiintii iska dhex yuurareen agalkii yaraa iyagoo iska 
ooynayo baahina dareemayo, ileen wax ay dhuuntooda 
mariyaan wazaa ugu dambeysey saakey oo ay isla cuneen 
garsin cambuulo ah oo waliba aan goosaar laheyn. 


Waxeyna Sahan oo aheyd gabar cagqligeeda iyo da'deeda uu 
cagligeedu weyn yahay bilowdey fikir dheer oo ay ku baadi 
goobeyso sidii ay mushkiladaan kaga bixi lahaayeen iyada iyo 
walaalkeed, inkastoo uu albaab waliba iska soo xirayey marka 
ay maciin bido, Waxeyna ugu dambeyntii xal u aragtey iney 
isaga tagaan dhibkaan aan dhamaashaha laheyn ee lagu hayo, 
iskana aadaan islaan habaryar ugu aadaneyd oo daganeyd 
tuulada BILA QALAANSHUUNLE oo ka mid ah 
tuulooyinka u dhow deegaankooda. Waxeyna u arkeysey in 
habaryartaa tahey mida kaliya ee ay uga bixi karaan 
dhibaatadan heysata, Waxeyna u aheyd rajada kaliya ee 
markaa u muugatay misna ay maciin bidi kareen. 


Dhibka jirase wuxuu ahaa iyagoo aan aqoon meel loo maro, 
nasiibdarane cid ka saacida oo ay la kaashadaan uma muugan, 

wazeyna guntii iyo gaba gabadii iska dhaa dhicisey Sahan iney 
wadada cagta saaraan oo ay baxsadaan. Sidii ay u socdaana ay 
dad socoto ah heli doonaan kuwaasoo sida usoo baxday ku 
gacan iyo garab siin doona dhabaha saxda ah ee loo maro 
halkuu  ujeedkooduyahay amaba ay geyn  doonaan 
BILAQALAANSHUUNLE, Waxeyna go'aamisay Sahan iney 
si dhagso ah, fadhiga ay uga kacaan maadaama aysan wax ku 
imaaneyn, misna ay qaadaan talaabo deg deg ah oo ay ku 
fulinayaan Gojaankaa isaga ah. Go'aankii isaga ahaa bey ka 
Dhaa dhicisey walaalkeedii yaraa, isna hadal kama soo celin, 
waxaana leysla meel dhigey in la baxo marka saantu dagto ee 
saqda dhexe habeenkii. 


Inkastoo meeshu NAFTAA QUUR tahey ciyda yeyda iyo 
libaaxuna dhagahooda soo gaareyso cid habeen u babac dhigi 
kartana aysan jirin ay og yihiin, Haddana waxey iska dhaa 
dhiciyeen in dhimasho aysan dhaamin dhimasho tan ay hada 
ku sugan yihiina ayba dhimashada ka roon tahey., Waxaase la 
yiti:- “ILI WAXEY ARAG U UUR ADAG” oo hadey arki 
lahaayeen yeyda iyo libaxaba uma quuti laheyn naftooda iney 
xiligaa u babac dhigaan. Si kastaba ha ahaatee markii ay saantii 
dagtey saqdii dhaxana la matrayo bey istaabteen, walow ay 
gabadhu indho la'dahey, haddana waxaa hogaanka hayey 
wiilka yar. Waa la soo baxsadey oo banaankii weynaana baa la 
yimid, waxaana leyska qabsadey wadadii matkaa uu ugu soo 
horeysay, walow aysan ogeyn halka ay ku dhamaan doonto. 


Orod baase la is dhigey oo cagahaa wax laga dayey, waxaase 
in cabaar ah markii ay cararayeen cirku soo daayey kii roob 
ahaa ee waayadanba da'ayey maadaama xiligu ahaa go' oo sita 
qabow ilmuhuna uma xirneyn dhar qabowga ka xijiyo. Mana 
soo qaadan xitaa wax ay toobka kaga onkortaan, loo mase 
Jixin jixine cagahaa wax laga sii dayey mar ay isla kufaan mar 

ay ooduhu maryaha kala haraanba sidii ay u cararayeen baa 
mar ay tabartii sii liiceyso waagii kor kooda ku dilaacey. 
Waxaana salka la dhigtey geed qurac ah hoostiisa si loogu yara 
nasto, waxaase la dareemey baahi saa qatsinkii shaley subax 
baa afkoodu wax cuno la yiraah ugu dambeeyey, waxaana u 
dheer qabow badan iyo roob aan kala go'laheyn. 


Iyagoo qar qarayo oo laba arimoodba ka gar qarsiineyso oo 
waa maree gabow dartii bey la gar qarayaan, marka xigtana 
cabsi darteed bey la jareynayaan, Gees walibana Yey baa ka 
ciyeyso in cabaar ah markii meeshii la fadhiyey buu yarkii 
yaraa haab haabtey o0 raadiyey miro ay nafta ku sii ceshadaan. 
In cabaar ah markii uu sii magnaa bey Sahan shangar ka 
dareentey meel dhanka bari kaga beegneyd waxey is tiri waa 
kii Dhagane ahaa oo soo cararaya wey u qeylisey oo tiri, 
'Dhaganow,..... Dhaganow, maxaa ku soo ceeyrsanaayo” cid 
u jawaabtana waa weydey, waxaa wada istaagey xaadeeda oo 
idil waxey dareentey baqdin weyn, waxeyna magqli jirtey hadii 
libaaxu soo galo goobta waxaa ku istaagayo xaada. 


Waxey is tusidey in waxa ku soo socdo yihiin libaax uuna ka 
soo tagalusey walaalkeed hadana u soo socdo inuu iyana daba 
dhigo mar qura ayey boodey oo cagaha wax ka deydey. 
Waxeyse madaxa dartey geedkii ay hoos fadhidey oo nasiib 
daro ma ahan qof wax aragto inta dhulka sidii qare oo kale 
ugu qaraxdey baa hadana geed meesha ka soo taagnaa lugta 
dilaaciyey oo dhiig ka soo buq buqleeyey. 


Umase istaagine Sahan cararkeedii bey sii wadey ileyn naftu 
otod bey kugu aamintaaye, sidii ay marna geed madaxa ula 
galeysey marna dhulka ugu dilaaceysey, geed walibana marba 
uu cad kala hatayey calaladii ay xirneyd, bey markii dambe 
tabari ciishey ileyn waa ruux dhiig baxaayee. Waxeyna afka 

dartey dhiigo halkan ah inkastoo uu miirkeedu joogey hadana 
ma awoodeyn iney sameyso wax dhaq dhagaag ah, waxeyna 
ka fursan weydey baahi heysey darteed iney carabkeeda soo 
laad laadiso oo dhiiqada intey carabka ku qaadi karto 
cantuugsato, Oo naf ka raadiso, waxaana daqiiqadba tan xigta 
isa soo jarayey xawaarihii tabarteeda oo aad bey usii laciifeysay 
waxeyna kusoo siqeysay miir beel iyo ineyba naf baxdo. 


Iyadoo xaaladaa murugada badan ku sugan baa waxaa is 
keeney kii libaax ahaa oo afka kala hayo, baahi darteedna 
dhareerku ka daadanayo. Inta kor yimid buu ur ursadey oo 
marba dhan ka marey sekanadaa iyada ah Sahan waxey door 
bideysey in libaaxu cuno oo ay isaga tagto ifkan dhibka badan 
ee ay ku cidleeyeen hooyadeed macaan iyo walaalkeed. 


Waxeyna magqli jirtey in libaaxu cunin meydka iyana ay xiligaa 
aheyd sidii meydka oo kale oo aysan dhaq dhagaaq laheyn, 
waxey isku daydey iney is nuux nuuxiso si libaaxu u cuno, 
ifkana uga tagto weyse awoodi wedey, iyadoo niyada ka 
faruuryo ganiineyso buu bahalkii iska dhagaajiyey sidii uu u 
dul meer meerayey. Dhanka kale markii uu waagii dilaacey 
waxaa laga war helay in caruurtii baxsadeen, waxaana lagu soo 
wada xoomey gurigan masiibadu ka taagan tahey ee reer 
Dhangaag. 


Waxaana markiiba loo xir xirtey in la baadi goobo taqdii 
caruurta, madaama aan la soo heleyn iyagoo nool sida dadku 
badi aaminsanaayeen, maxaa yeeley bahaladu xaley ayay ugu 
ciy badnaayeen oo waxey arkaan macafineyn, Odey Dhangaag 
oo murugeysan ileyn waa beer wax dhalee kana shalaaynayo 
sidii naxariista darneyd ee uu ubadkiisa shalay u garaacay baa 
hogaanka u soo qabtey koox u diyaar aheyd iney baadi 
goodkaasi ka qeyb galaan, Inkastoo dadka si aad ah uga wada 

murugeysnaayeen arintaa naxdinta badan ee taagan, haddana 
wazaa jirtey qof iyada ka qosleysey gooska dambe si qarsoodi 
ah oo arintaan aad ugu faraxsaneyd. Waadna garan kartaan oo 
waa habarbaastii Bulxan  aheyd, oo u arkeysay inuu 
qorshaheedu u hagaagay oo meel ka fudud meeshii ay rabtey 
uu uga hirgalay. 


Dhanka kale kooxdii baadi goobka soo aadey baa is qeybisey 
oo qgolaba aag ama jiho loo direy, markii uu baadi goobkii 
socdey dhowr saacadood, oo xitaa kooxihii jihooyinka kala 
duwan loo kala direy ay isa sii qeybiyeen, dadaal iyo baadi 
goobna aan waxba loola harin, Baa mar qura war hayaay ka 
yeertey qeyb dhanka koofureed la aadiyey waana lagu soo kala 
yaacay, waxaana loogu yimid wiilkii Dhagane ahaa oo uu 
cadba meel yaalo bahaladuna ka dhargeen oo isaga tageen. 


Odey Dhangaag oo ilmo kulul indhihiisu kasoo qubteen baa 
goobtii lagu samirsiiyey, Waxaana meydkii canuga yataa ee 
Dhagana ahaa jirkiisa cadba meeshuu yiiley laga soo qaadey 
oo jawaan la isugu geeyey. Howshoodana fari kama qodnee, 
waxaa loo xeetey baadigoobka raqda gabadha, oo iyadana la 
qiyaasayey ineysan goobta ka fogeyn, hadana sidii hore ayaa la 
isku qeybiyey, Waxaana in cabaar ah dabadeed dhanka 
woqooyi ka yeertey war hayaay kale waana soo wada yaacey, 
waxaana goobta loogu yimid gabadhii Sahan aheyd oo matkii 
hore la moodey iney dhimatey balse la ogaadey iney wali nafi 
ku jirto. 


Inta biyo afka loogu qabtey oo la cabsiiyey baa haddana lagu 
bil biley lana saarey faraskii uu odeygu watay, waxaana leysku 
qeybiyey labo qeybood oo qeyb uu odey Dhangaag 
hogaaminayo waxey la carareen gabadhii nafta yar ku jirtey, 
waxayna la beegsadeen dhanka JAMAAME oo uu isbitaalka 

ugu dhow ku yiiley, Wuzuuna ujeedkoodu ahaa iney gaari ka 
sii raacaan tuulooyinka ay sii marayaan, geybta kalena wazey 
qaadeen meydkii canuga oo ay la beegsadeen beeshii oo 
markii la geeyey aad looga sii naxay lagana xumaadey sida 
foosha xun ee bahaladu canuga u cuneen. 


Dhanka kale nasiib wanaag Kooxdii Gabadha waday ee uu 
horkacayey Odey Dhangaag waxey gaari ka sii heleen tuulada 
DEEMO oo aan sidaa uga fogeyn, waxaana afka loo saarey 
yaga Magaalada KISMAAYO oo leys lahaa wuu ka heer 
sareeyaa isbitaalkeeda kuwan kale, Waxaana saacado kadib oo 
gaariga lagu wadayey heerkii ugu sareeyey la soo caga dhigtay 
magaaladii KISMAAYO aheyd iyo isbitaalkii loo socdey, 
waxeyna halkaasi kula kulmeen la tacaalid iyo gar gaar deg deg 
ah kii ugu sareeyey, si heersareyso ayaana gabadhii yareyd ee 
Sahan aheyd loola tacaaley looguna gar gaarey. 


Waxaana lagu guuleystey iney soo naaxdo dhowr saacadood 
dabadeed oo ay wax kala garato miirkeediina usoo laabto, 
inkastoo wali ay tabar darantahay, waxaana ugu horeeyey eray 
afkeeda kasoo baxo "Aaway walaalkey Dhagane ma 
noolyahey?.. Waxaana loogu wada jawaabey Haa wuu 
fiicanyahey, iyadoo la dhowtayo xaalada ba'an ee ay gabadhu 
ku sugantahey, odeygii Dhangaag ahaa oo howlo badani 
sugayaan, meydna guriga u yaalo baa gabadhii uga soo tagey 
habar Taako oo aheyd islaan ay ilmo adeer yihiin Magaalada 
Kismaayana daganeyd. 


Wuxuuna isla habeenkii soo abaarey dhankii deegaanka 
NAFTAA QUUR oo ay soo galeen waabartigii, mase nasanine 
waxey durba soo Aaseen saqiirkii Dhagane ahaa, halkiina 
loogu tacsiyadeeyey treerkii canuga ka tagay, odeygii iyo 
habrtiisiina la farey samir iyo iimaan. Gabadhana loogu 

duceeyey inuu ilaah ka gaado dhibka habartii oo aad yaabto 
ilimada ka qubaneyso, hoosna ka faruuryo qaniineyso oo iska 
leh baladan baas naf adagaa mey iska dhimato oo walaalkeed 
daba kacdo, oo ka xun nolasha gabadha yar ay wali nooshahey 
baa si aad ah loogu tacsiyeeyey. 


Maadaama ay muuq ahaan u ekeyd hooyo canug ka dhintey, 
sidii caadada aheydna waxaa gurigii isugu soo harey habartii, 
odeygeeda iyo gabadheeda Kinsi, wuxuuna  odeygu 
go'aansadey in maalinta bari ahba uu reerka u taro gurigooda 
KISMAAYO.  Howsha iibinta beerta iyo xoolahana ku 
wareejiyo odey Makaraan oo ay xigto ahaayeen, wuxuuna isla 
habeenkii arintii ula tagey odey Makaraan oo xabadka u tuntay. 
Habeenkaa hurdo ma gam “in odeyga, habartuna lamid bey 
aheyd weyse mataleysey oo daacadnimo murugo uma qabin, 
waxeyse ka xumeyd oo iyada murugo u aheyd in wali gabadhii 
Sahan aheyd nooshahay. 


Waagii markii uu dushooda ka dilaacey baa la galey xir 
xirasho iyo diyaar garow, waxaana intii ay diyaar garowgaasi 
ku jireen soo caga dhigtey gaarigii ay la balansanaayeen, 
lamaba sii daahine durba dhakada ayey uga dhaceen. Iyagoo 
macsalaameeyey beeshii waxaana horey u sii raacey dhowt 
odey oo beeshu mataleysey xaalada gabadhana iney war uga 
keenaan loo xilsaarey, Wuxuu gaarigii oo xawaaro heerkiisu 
sareeyo ku soo guuxayey ugu dambeyntii soo xero galay 
halkii ujeedku ahaa amaba hoygii reer Dhangaag ee magaalada 
Kismaayo. Alaabadii un baa leyska dhigay oo laguma sii 
daahine, wazaa durba loo jiheystey xagii isbitaalka si xaalka 
gabadha laga murugeysanyahey loo soo ogaado. 


Markii ay isbitaalkii yimaadeen waxey la kulmeen habar Taako 
iyo gabadheeda oo la joogey Sahan sheekana u wada socoto, 

arintaa iyada ah aad buu ugu farxey odeyga hase yeeshee 
wazaa ka naxdey habartii Bulxan aheyd oo dhimasho u 
taajicineysey gabadha, Hase yeeshee habartu waxey durbaba 
bilowdey hagardaamadeedii. iyadoo u dquuri la' gabadha 
xaalada ay ku sugan tahey, inta gabadhii oo satiirta jiifto isku 
duubtey bey baroor aflabadii yeertey oo ku caatowdey alla ma 
ii caafimaad qabtaa xabiibtii, Alxamdulilaahi hadaadan marin 
jidkii uu walaalkaa marey oo aysan bahaladu kuu cunin sidii 
foosha xumeyd ee ay u cuneen walaalkaa, oo cadba meel 
hilbihiisa laga soo gurbiyey, allow adaa mahad leh oo ii bad 
baadiyey gabadheyda alxamdulilaahi. 


Erayadaa iyo kuwo kaloo fara badan baa ka soo burganayey 
afka habarta, waxaase durba miirbeeshey Sahan yariisey oo 
aad uga naxdey dhimashada walaalkeed oo loo sheegayey inuu 
nool yahey oo uu badgabo, waxeyna bilowdey hingasho, 
waxaana markiiba qolkii ka yeerey qeylo iyo na soo gaaraay. 
Kalkaaliyaashii baa markiiba ku soo xoomey oo ula caratey 
gabadhii qolkii imarjansiga ama xaalada deg dega ah, 
dhammaana intii qolka kula jirtey waa la soo daba yaacey. 


Habartii oo baroottii sii laba jibaartey arinta ku talagalka ah ay 
sameysayna ku faraxsan oo ka qosleyso goos dambeedka si 
hoose, isna leh bes wey ku deysey tii dhimo laga waayey, Baa 
odeygii ku canaantey “war sow kuma oran gabadha inta ay 
xaaladeeda ka dageyso arintaa ha u sheegin maxaa sameysey 
hadda waataa gabadhii ladneyd xaaladeedii cirka ku 
shareertaye, orodoo iska bax oo guriga aad buuq dambe 
hanagu furine,” . Habartii oo oohin darteed indhuhu 
casaadeen baase la soo boodey “Aniga hooyo ilmaheeda baa 
ba'een baan ahay, waxey ku hadleyso iyo wax kalena kala 
garaneyn. Frey kastoo aan ku iri gabadhana waxaa iga keeney 

beer jileeca hooyonimo, oo miyaanan xaq u laheyn inaan 
ilmaheyga dartood u gubto sida hooyooyinka kale. 


Sideese iska bax ii leedahey sowtan gabadheydii nolol iyo geeri 
u dhazeyso 00 ma sii noolaan doontaa mise wey 
dhimandoontaa sidii wiilkeyga xaalkeedu yahay, anigu inta ka 
dhagaagi maayo inta aan ka ogaado waza ay gabadheydu ku 
dambeyso”, Habar Taako oo war moog ah waxay ay 
masiibadan damacsantahayna aan ogeyn baa soo dhex gashey 
hadalkii oo tiri “odey Dhangaag waa runteeda ee daa ha 
joogto inta ay gabadha xaalkeedu ka ogaaneyso ileyn waa 
hooyo ilmaheeda jecele. Yaase u sheega habar Taako in 
Bulxan balaayo hoos ka wado oo ay alle ka baryeyso in 
gabadha aan nolol looga soo saarin qolka ay ku jirto oo la soo 
bixiyo meydkeeda. 


Waase tii hore loo yiti )QOFAAN WAX OGEYN ALLOW 
HA CADAABIN, oo habar Taako muuga un bey wax ka 
cabirtey oo gudaheeda kama wat heyso, odeygii oo wali u 
careysan xaaskiisa baa waxba ka oran hadalkii habar Taako 
soo jeedisey. In cabaar ah markii la hor dhoobnaa albaabkii 
qolka Emergency-ga baa la soo bixiyey gabadhii oo ay nafi ku 
jirto oo bad qabto, suuxdintiina ka soo reysey, walow wali 
dhowr faleebooyin ku xir xirnaayeen, waxaana loo soo celiyey 
qolkii ay ku jirtey. 


Dhagtarkiina wuxuu gooni ula faqey odey Dhangaag isagoo si 
hoose ugu sheegey inaanan gabadha loo sheegin wax ay 
dhibsaneyso ama wax ay ka naxeyso, buugana laga yateeyo. 
Arintaa iyada ahna xabadka ayuu odeygu u gataacdey, 
wuxuuna soo galey qolkii ay gabadhu ku jirtey, isagoo 
haweeneydiisii farey iney guriga aado oo waza is dhex daadsan 
sii kala habeyso, Sidoo kalane wuxuu fasaxay habar Taako iyo 

gabadheeda Taliso oo iyagu la joogey Sahan arinteedana uu 
odeygu u xilsaarey markii uu beeshii ku noqonayey aad 
ayuuna ugu mahad celiyey, labadoodaba. 


Waxaase arintaa odeyga qudhiisa ku gacan seyrey gabadhii iyo 
hooyadeed oo soo jeediyey in isagu soo nasto oo uu daalan 
yahey martina ay la socoto, inuu wax badan soo kala hagana 
laga doonayo. Sidaa dardeedna ay Taliso la joogeyso gabadha, 
sidii horana xaalku sii ahaanayo oo Sahan iyo Taliso is 
fahansanyihiin, Arintii baana la isku afgartey 00 dhammaan 
waa leys daba kacey, waxaana goobtii la isaga tagey Taliso iyo 
Sahan yariisey, Run ahaantii Sahan waxey isbitaalkii kala 
kulantey daryeel kii ugu sareeyey oo seken walbaa lama 
faaruqeynin oo xaaladeeda waxaa si joogto ah ula socdey DR 
Cosoble oo mudnaan aad u balaaran gabadha u hayey. 


Aadna Uga xumaa xaalada ay ku sugantahey, wuxuuna dhexda 
u xirtey sidii uu xaaladaa murugada badan oga saari lahaa 
miskiintaan indhaha la' ee uu dhankastaa dhibka ka heysto, 
Waxaana intaa u dheereyd nersisyada ama kal kaaliyayaasha 
oo aan sekena faarugi jirin, wuuxuuna Sahan isbitaalkii u 
noqdey meel ay si aad ah ugu riyaaqdey kool koolin aysan 
waligeed aragna ka heshay, Waxaase mar walbaa soo 
hortaagnaa, iney meel u fadhido habar baastii aduunyada ku 
kar karisey cid ay ka magangaleysana uma muugan oo waxey 
ka dharagsaneyd hagardaamada habarta iyo hayada odeyga 
Aabaheed ah. 


Waxeyna mararka qaar isku hiifeysey Sahan maxuu tarey 
orodkiina waa tan waxaa sabab u noqotey dhimashada 
walaalkaa Dhagane, habar baastiina ma hursanid cid ku 
hogaamineysana ma jirto oo waa adigan indhaha la' habartiina 
boholo dhaaxaa wey kugu trideysaa, hadeysan wax kale kugu 

sameyn, Marka xaalada Sahan marnaba kama marneyn ciil iyo 
calool xumo , waxaana arinteeda iyo xaalkeeduba si joogto ah 
ula socdey reerka oo idil oo aan iyaguna faaruqi jirin, inkastoo 
Habar baastan Bulxan ah ay balaayadeeda wadatey oo marba 
dhan kaga soo afuufeysay, Haddana wax sidaa ah markan uma 
dhimi karin xaaladeediina si aad ah bey oga soo reysey oo 
waxeyba bilowdey iney soo raacdo Taliso oo ay yara soc 
socdaan isbitaalka beer yar oo ku dhex tiiley. 


Oo wax ka qasini ma jirin Sahan, hadii loo eego muuqgaal 
ahaan sidii hore kun jeer kaba bilic iyo qaabsan, diiftiina 
wazaa la dhihi karaa waa kasoo kabsatay, DR Cosoblane si 
gaar ahaaneed ayuu xaalkeeda isugu howlayey oo marnababa 
kama caajisin, dadaalna uma yareysan mana kala harin, 
wuxuuna baaritaano badan oo uu ku sameeyey Sahan 
dabadeed soo xaqiijiyey in Sahan indhaha loo fiiqi karo oo ay 
awoodo iney indhaheeda ku aragto dunidan ka dahsoon, 
Arintaa iyada ahna aad bey ugu farxeen Sahan iyo intii samaha 
la jecleydba, wuxuuna odeygii Aabaheed ahaa xabadka u 
garaacdey wixii howshaa ku bixi lahaa. 


Waxaase jirtey qof ay arintaasi aad u gubeysey aadna uga 
xumeyd in ay gabadhu indhaheedu wax ku aragto, walow ay 
xeelado badneyd wax badana ka dhameysan jirtey odeygeeda, 
haddana markaan xeeladaheedii wax wey u fulin waayeen oo 
wey u bateeri weydey iney odeyga ka dhaadhiciso inuusan 
indhaha u fiigin gabadha, Waxeyna ku noqotey falaar xanuun 
badan oo ay awoodi weydey iney iska siibto, waxeyna ka 
fursan weydey iney iyada un isla ganuunacdo, dhanka kale DR 
Cosoble wuxuu galey howshiisii wuxuuna ku guuleystey 
camaliyadii isagoo Sahan usoo celiyey arageedii oo ayan horey 
wax rajo ah uga qabin in loo soo celin karo. 

Maadaama ay ku dhalatey arag la'ida si kastaba ha ahaatee 
Sahan waxey indhaheedii ku aragtey dunidii ka daahsooneyd, 
waxey aragtey odeygii aabaheed ahaa, Habarbaastii dunida ku 
ciishey, waxeyse mararka qaar hoos iska laheyd waxaa 
haboonaan laheyd inaad indhahaada ku aragto hooyadaa 
macaan iyo walaalkaa dhagane, qadartuse ma saamixin 00 
xitaa lagama heynin wax sawir ah. 


Arintan ku soo koradhey Sahan waxey u aheyd awood xoog 
badan oo ay kaga hortagi karto habarta iyada ah, inkastoo 
gacan qaad aysan ugu tageynin oo aysan ku tabar iyo taag 
aheyn haddana waxey awood u siinayeen arageeda iney ka 
gabbato tuuryada habarta, Waxayna Sahan kusii jirtey 
isbitaalkii ku dhawaad mudo Labo bilood ah, waxaana ugu 
dambeyntii la keeney gurigoodii iyo habrtii lama huraanka 
aheydee sugeysay. 


Waxaana wali dhanka odeyga oga socdey kool koolintii 
mudooyinkaanba ay oga baratey Sahan, arintaa iyada ahna aad 
bey u kahsatey habartii iyada aheyd oo u aragtey in odeygu 
gabay kool koolintii uu kool koolin jirey iyada iyo gabadheeda, 
Waxey guntiga u xiratey sidii ay arintaa ku bur burin laheyd, 
kuna soo afjari laheyd, iyadoo bilowdey dagaalkeedii 
siyaasadeed ee lagu yiqiiney. 


Kaaley arag marka odeygu joogo xabiibtida ka bazeyso iyo 
ineysan xitaa u ogoleyn gabadha Sahan ah iney odeyga usoo 
qabato bakeeri, oo haduu udirsadaba waxey lasoo boodaa 
war gabadha ha iga adeejin, waxeyna u dirtaa wixii uu u 
dirsadey gabadheeda, Maaha wazaan soo koobi karo 
waxyaabihii ay habartu sameyneysey markuu odeygu joogo, 
waxeyse gaarsiisey inuu odeygu ku canaanto iyada war 

dhaafka ah yeysan naga habaabin gabadhee. 


Arintaa iyada ah waxey u aheyd Bulgan guul aad u balaaran oo 
ay ku gaartey dagaalkeedii siyaasadeed ee lugooyada ahaa, 
wazeyna ku guuleysatey iney odeyga kasii jeediso gabadha 
atinteedana uu ka seexdo, dhankey iyada doontana 
howsheeda u fushan karto, Waxeyna durbaba sii Boqol 
laabtey cadaadiskii ciqaabtii iyo caburintii ay gabadha ku 
heysey, 00 kaaley arag sida bani'aadannimada kabaxsan ee ay 
gabadha yari ula dhaqgmeyso, maaha midaad maskaxdaada ku 
soo koobi karto, hadii aad arki laheydna maxkamad xitaa lama 
sugteene adigaaba toogan lahaa. 


Yaase ogeysiiya odeyga dhalay ee warmooga ah una heysto in 
gabadhiisu kool koolin tii ugu sareysey ku sugantahey, 
heysatana hooyo aan ka liidan hooyadii dhashey oo u jecel 
sidii hooyadeed oo kale, Abwaan Soomaaliyeed baase horey u 
yiti “Eedo abaal laay ilmahaa lagu aaminaa agalkey hurisaa , 
ibliisaa la adeegee uur jileec matagaanee abras waaye ogaada”. 


Odeyguse waa iska watmoog howlihiisaana iska badan, 
Sahanna wey ka dharagsaneyd in odeygu dhagahiisu u 
daloolaan oo kaliya habarta, iyana cid war ka koobineysa 
aysan jirin. Waxeyna dantu badey iney dusha u ridato 
dhibkaan aduunyadu badey, waxeyna maskaxda iyo maanka 
ku heysay in goor uun ay ka bixi doonto. 


Waxeyna Sahan aad iyo aad ugu faraxdey markii iyada iyo 
gabadha habarta ay dhashay uu odeygu geeyey dugsi quraan, 
waxeyna u arkeysey in dugsigu noqon doono meel ay oga 
gabbato ciqaabta badan ee habartu ku heyso. Mase u noqon 
Sahan Dugsigii sidii ay ka fileysey oo waxeyba kala kulantey 
dil iyo garaacis aan tii habarta ka yareysan, maxaa yeeley 

maalin walba marka cashirka lasoo siiyo wazaa laga rabaa iney 
barito ka baxdo. 


Mazeyse ka baxdaa marka ay guriga 'timaado howshi lagu 
bilaabo baa ku gaarto xili ay isla raadineyso madaxeeda iyo 
barkinta sariirta usaaran. Goormey wax aqtisaa kii macalin 
ahaana cashirkiisa in laga baxo un buu rabaa haddii laga bixi 
waayana ushiisa ayuu oga caana maalayaa qofkii ka bixi waayo, 
Waxeyna Sahan noqotey dharigii labada dhan si ba'an oga 
gubtey, waxeyna aad ula yaabaneyd sababta aduunyadu 
meeshey dugso istiraahba dabka oga dhigayso. 


Awoodse ma jirin xageedoo waxey ku qasbaneyd iney dusha u 
dhigato oo xambaarato dhibka faraha badan ee ay aduunyadu 
dugso tiri, Waxaana intaa usii raacey gacangaad kale oo uu 
odeygii ku bilaabey kadib markii macalinkii dugsiga soo 
sheegey iney gabadhu damiin tahey (oo aan wax galeyn, 
Waxaana Sahan ku dhacdey inta aad wab xaga aad wab xagana 
aad wab, oo wareer iyo walaac beyba ku waalan gaartey, 
wuxuuse ilaah siiyey awood ay ku xamisho dhibkaa oo idil 
waxaana dhihi karaa waa yaryahay noole heerkaa dhib xamili 
karo. 


Aduunyadu Cagtey wax ka deydaaye oo carari oge waxey 
minidba minid u dhiibto dagiigadna midkale usii dhiibto 
saacadna tan xigta ku warecjiso maalinna tan xigta usii 
dhiibto isbuucna kiisa kale hoo yiraa bilina teeda kale ku 
xawisho sanadna kiisa kale amaah la'i iiga hoo yiraah. 


Baa waxaa soo baxey Soona hana qaaday gabdhihii oo Sahan 
wax badan baa is badaley hagoog aysan hore u qaadan jirinna 
qaadatey, wax la moodo in gadaal laga soo tiixayana 
horaadkeedii ka soo baxeen, Waxbadan oo kalane isku aragtey, 
garowsateyna iney baaluqdey oo da'dii qaangaarka bilo 

in a 


raacsatay, Dhamaan astaamihii gabarnimo iyo umuurihii u 
gaarka ahaan isku wada aragtay. 


Habar Baastii Bulxan aheyd iyo xaalkii isaga ahaase waxba 
iskama badalin, walow bugtii iyo bacdii hore laga yara hakiyey 
hadana howshii guriga iyadaa u xilsaarneyd, oo har iyo habeen 
u taagneyd, sida iyada iney guriga shagaale u tahayna salkeeda 
dhulka loo diid. Suuq kasoo adeegid, Karin, diyaarin, alaab 
dhagid iyo wixii howl ladhahayey dusheeda ayey ahaayeen, 
gabadha Kinsi ahna kaalay arag sida ay u xashaasheyso 


asxaabna u leedahey. 


Waxaana qofkii arkaa usoo baxaya in Sahan shagaale ka tahey 
guriga, oo kaalay arag amarka ka baxayo marka kinsi 
asxaabteeda soo booqdaan iyo sida dag dagsiimada leh ee ay 
ufulineyso Sahan amarka.Waxeyna Sahan wax asxaab la 
yiraahdaba ka laheyd Keyf oo ay isku xog warami Jireen 
suugana iskula qornaayeen maalin kasta, mana jirin asxaab 
kale oo ay isku sir garsadaan ama isku dheeryihiin sida Keyf 


oo kale. 


Arinta Sahan lagu haayana aadbey uga xumeyd Keyf oo xitaa 
waxey ku dhiirin jirtey kuna guubaabin jirtey iney isaga soo 
tagto oo ay iyaga la noolaato, taasoo aan macquul ula muugan 
Sahan.Run ahaantiina Sahan waxey ku soo baxdey marka laga 
hadlayo qaab dhismeedkeeda iyo dquruxda gaadir ku 
galadeystey qof hadii loogu yeero galanjadii qarniga ayasan 
jirin cid ka daba hadli karto oo min ciribteeda hoosiyo ilaa 
caarada sare ee timaheeda cad la saluugo malaheyn. 


Oo kaalay arag jooga dheer ee ilaahey u dhaliyey iyo 
qumanaanta socodkeeda qiyaasta lagu larey dhexdeeda qoran, 
horaadkeeda qamaamudo, qoorteeda qalowlehoo 
cabbaaryaha lagu qorey, bishimaheeda qadda ah sangaroorka 

dheer, Dhaayaheeda lagu ganco, dushana laga saarey, 
suniyaheeda quruxda badan, timaheeda garada dheer, run 
ahaantii wax lagu qiyaasaan jirin.Mana jirin gabar u babacdhigi 
kartey Sahan iney wado kula laafyooto 00 waxey dadka oo 
idilba uga dhex ifeysey sidii qorox arooraad, ama dayax shan 
iyo tobonaad, gabar walibana waxey iskula caataabi jirtey 
xageey kaa martey quruxdan Sahan marki la qeybinaaney. 


Habar walibana waxey iyana si hoose isku laheyd maxay kugu 
dhalan weydey Sahan oo kale oo qurux, qaab iyo qof ahaan 
kaamil u ah oo dabeecad daganaan iyo dulgaadba loo 
dhameys tirey, waxeyna aheyd qof amaan mooyee aanan loo 
heynin wax dhaliil ah, dhibkii habar Bulxana dhagankeeda 
suuban iyo aragti dheerideeda waxba uma dhimin. Kii ina Rag 
ahaana duqow iyo dhalin yaraba xitaa hadii uu leeyahay afar 
xaas, wuxuu niyada iska lahaa yaa galanjadaan calaf kugu dara 
oo caruur qutux badan sideeda kaa siiyo, waxeyna Sahan 
noqotey qof meel walba la hadal hayo, ka sheekeynta quruxda 
ilaahey hibada u siiyey oo ay'u dheertahay kartida iyo 
dadnimadeeda aan la heli karin. 


Atrintaasina dad badan bey guux iyo ganuunacba ku furtey 
haba ugu darnaato tii Kinsi aheyd ee isku boobeysey wixii 
cusbur iyo catar ahaa ee dunida jirey. Maalinkastana soo 
iibsan jirtey wax walboo dumat isku qurxiyo, qaab soo 
jiidashana u yeela, haddana weydey cid seken hadal heyso ama 
xitaa indhaha la raaceyso qaab daradeeda, quursigeeda iyo qof 
ahaan xumaanteedaba, Waxeyna aad uga guban jirtey dadka 
hadal hayo midaan aan cusbur iyo catar midna isku dhoo 
dhoobin sideeda, hadana sidii bil 15aad ka dhex ifeyso 
gabdhaha asaageed ah. 

Dhalinyaro badanina waxey soo dhooban jireen wadada ay 
soo marto markey suuqa ka soo adeegeyso si ay u daawadaan 
quruxdeeda, waxaana jirey rag fara badan oo hawada jaceyl 
lixaad leh uga qaadey Sahan. Waxaana ka mid ahaa raga sida 
dhabta ah jaceylka lixaadka leh hawada uga qaadey Sugule oo 
ahaa Keyf walaalkeed oo xitaa seg seegey wax barashadiisii 
maahsanaana kasoo hartey. 


Wuzuuna raga kale la qabey awood darida ah inuusan jirin 
mid u babac dhigi karey inuu arintiisa ula tago Sahan, waxaana 
xaalada ba'an ee uu ku suganyahey dareentey walaashiis Keyf 
oo wareysatey, isna wixii jirey faraqa ayuu ugu shubey oo 
waxba uma hambeyn. Waxeyna ugu bishaareysey iney arintiisa 
ugu gudbineyso saaxiibteed Sahan, maadaama uu heerkaa 
darteed u il daranyahay, ayna u badantahey ineysan war kasoo 
celin, oo xaalada Sahan ayey xog ogaal u aheyd xushmada ay 
u heysana way la socotey, sidii ayeyna ku afar afreysteen 
iskuna afgarteen Sugule iyo walaashiis. 


Keyf oo arintaa kalgacalka xambaarsan dhabarka u tuuratey, 
baa sidii caadada u aheydba subaxii soo martey saaxiibteed 
Sahan si ay suuqa isugu raacaan. Is bariidin dabadeedna 
gambar bey u dhigtey Keyf saaxiibteed, iyadoo ka codsatey 
iney wax yar sugto si ay u dhameystirto canjeero oo ay 
markaasi dubeysey, Iyana hadal kama soo celin waxaana 
jikadii lagu galey kaftan iyo sheeko, Keyfbaase u dhiibtey 
saaxiibteed iney maanta u heyso war muhiim ah, Sahan oo 
codsatey in loo sheego warkaa dhiilada leh ee ahmiyada 
badan, baa Keyf tiri u kaadi waa inaan gooni isula baxnaa. 

Sahan oo dharareyso warka dhiilada leh ee loo hayo maanta 
baa in cabaar ah dabadeed waxey iskula sii saangaadeen iyada 
iyo Keyf xagii qolkeeda ka xigay kagadaale markii ay 
dhameysey canjeeradiii ay dubeysay, Waxeyna soo laabteen 
albaabkii Keyf oo aheyd qofka warka laga sugayo baa 
hadalkeedii ku furtey sida aad ogtahey waza loogu yeero jaceyl 
waa wax jira dhibaatana badan haddii aan leysla laba liseynin 
ama aan lagula wadin, Sahan oo u jiibineysa saaxitibteed baa 
tiri waa runtaa walow aysan uga baran iney kala hadasho 
amuuraha jaceylka, Keyf oo hadalkii sii wadata baa tiri marka 
kawaran hadii aan aniga damacsanahey inaan qof badweyntaa 
jaceylka kaligtis ku harqanayo aan ka soo saaro.Walibana 
qofkaasi uu yahey walaalkey Sugule adiga la'aantaana aysan ii 
suurtoobeyn inaan bohoshaa uu kalgaceylka kalinimo ku 
hubsaday ka soo bixiyo. 


Sahan oo arini ku soo foorarsatey meel ay wax ka bilowdana 
garan la' baa tiri waa waajib lagu gasbanyahey in lagugu 
taageero, maxaa yeeley aniguba wey idhibayaan waxa dhibayo 
saaxiibtey. Walibana uma ogoli Sugule inuu dhib ku jiro, 00 
waa ruux aan u hayo gadarin iyo tuxgalin gaar ah, Waxaana 
walaalkaa la jeclahey wax walba oo wanaag ah. Keyf baa 
lasoo boodey hadaba qofta uu Sugule bohosha ugu jiro hadii 
aad adiga tahey maka raali noqoneysaa inaad kasoo saartid, 
oo aad wax kala qabatid jaceylka baaxada weyn ee uu kuu 
gabo ee harsad iyo hoyashaba u diidey la wadaagtid 
dhankaadana kala daa daheyso”?. 


Sahan oo aduunyadii ku yaraatey sugulana mudnaan baaxad 
weyn u heysey una arkeysey inuu yahay wiil uu eebe ku 
maneystey wax walba oo wanaag ah, aqoona leh asluubna 
loogu darey, gabadhii heshaana nasiib leedahay baa 
aamusnaan dheer dabadeed ku jawaabtey. 

Waa waajib isaaran inaan Sugule ka soo bad baadsado 
bohosha aan war la'ida ugu ridey ee uu darteey ugu jiro, Keyf 
o0 si aad ah ugu faraxdey hadalada kasoo yeerey saaxiibteeda 
qaaliga ah ee Sahan. Baa kusoo boodey oo dhunkasho ku 
boobtey iyadoo qofkii arkaaba uu is oran lahaa qofka wax lala 
qabanayo waa Keyf, baa u sii raacisey waan kaa filaayey 
saaxiib, Waxeyna durba u qeylisey Sugule oo isagoo dhag la 
qabto laheyn qolkii dalaq soo yiri, isagoo in cabaar ahba 
dhowtayey in loo yeero oo meel halkan ah ayuu yuuratey 
sugayeyna natiijada masiirka jaceylkiisa, halka ay sal dhigan 
doonto, iyo in lala wadaagi doono ama lagu oran doono la 
dabaalo Caahaga. 


Waxeyna ugu bishaateysey Keyf in laga bilaabo maanta ay 
Sahan noqotey mataantii qalbigiisa loona baahanyahey inuu 
u ilaashado una dhowrto sidii ukunta oo kale. Taasina 
xabadka ayuu u garaacdey Sugule oo farxadu wada saaqdey, 
maadaama mataantii qgalbigiisa noqotey midii uu ubukey 
maankiisana fasax la'aanta dagtey uu marxaba mowle kasoo 
yeersiiyey, Waxeyna Keyf barasho cusub isbartey Sugule iyo 
Sahan, sheekadoodii kalgacalka xambaarsaneydna albaabada 
u furtey, waxeyna Sahan ka qaaday lacagtii adeega, iyadoo u 
sheegtey iney maanta iyada soo wada adeegeyso. Sahanna 
faraqa ayey ugu shubtey lacagtii misna u kala dhig dhigtey 
wixii loo baahnaa oo adeeg ah, waxeyna Keyf isaga dhex 
baxdey lamaanihii jaceylkooda ugubka ahaa oo ay u 
bilaabantey sheeko aad u xiiso iyo xamaasad badan. 

Wazaana badi hadalka hogaanka u hayey Sugule oo is fur 
furey juug la'aantiina ka xuub siibtey, Sahanna hooriska ayey 
heysey, hayadana waa u raacineysay. 


Wuzuuna Sugule kula hadlayey Sahan eray walbo oo uu 
islahaa wuu ugu macaanyahay, uguna ficanyahay 
mucaashagiintaana isku adeegsato. Sahan qudheeda kama 
lidan oo dhankeeda ayey erayadaa mac macaan ka 
dhiibaneysey, oo waxba leyskulama harin oo xabiibi iyo 
xayaatiga goobtaa ka dhaceysey haddii aad maqli laheyd 
xaadaa ku istaagi laheyd. Ha xuroobo jaceylkana waad oran 
laheyd, si kastoo aad u calool adag tahey, waxaana erayadii 
macaanta badnaa ee leys weydaarsanayey ka mid ahaa. Sugule 
oo lahaa, Macaaney gacaliso marti waa lasooraa magan waa la 
baxshaa ruux maqana waa lasaadaalshaa eraygii macaane waa 
loo mashxaradaa mahuraan caashaqoon cidi meyri katin baan 
macaan Sahan ey maanka kugu hayaa ee midigta iguqabo 
aanu meel wacaniyo reys iyo magoolleh dunidan ka milicsanee. 


Sagal baa qudheeda ka yareysan oo erayo aysan waligeed is 
oran wey kaa soo bixi karaan baa kasoo burqadey cishqiguna 
durbaba barey, waxaana kamid ahaa erayadeedii macaanida 
badnaa oo aan malabka xitaa lagu doorsaneyn. Dhaguhu wey 
magsuudeen oo magleen arinkee jaceyl laabta meyraad ku 
masheysey qakbigee mowlaa mahada lehe macaanow sugulow 
midigta waa iga tane abid caashaqa ha igu madiyeen. 


Markaa iyada ahna gacanteeda midig bey dhex gelineysey 
gacantiisa midig, waa la isku baroortey oo la isku duubmey oo 
marba dhan la isugula lic liicey. Iyadoo macaanta iyo 
macaanka meeshu ka maqneyn. macdana leysku hayo oo 
dhabanadii lagu meyrey Ilmo Laab hoose ka soo maaxeeysa. 
iyagoo xaaladaa aan la heli karin ku sugan baa waxaa soo caga 

dhigatey Keyf oo adeegii sida, waxeyna usoo gashey 
lamaanihii oo indhahoodii oohin darteed casaadeen. 


Waxeyna si kaftan ah ugu ridey, haa haa waxaasaa jaceyjl lagaa 
dhahaa, iyadoo kula dar daarantey erayada qiimaha badan 
Gud Guduhu Hilaac bixi abidkiin Gu' iyo deyrba Gacaltooyo 
laasima Guga xigana Guur wacan baan Guule idinka Tuugaa, 
Aamiin Aamiin baa loo bhooriyey waxana laga wada 
dhunkaday labada dhaban, iyadoo looga mahadcelinayo 
wanaageeda aan lasoo koobi karin, Waxeyna in xoogaa ah 
meeshii ku galeen kaftan iyo sheeko goos goos ah, oo aan 
arimaha Jaceylka ka fogeyn, iyadoo dabadeedna Sahan u 
geedatey sidii ay ugu kici timi laheyd hoygoodii ay saakey 
kasoo tagtey iyadoo kali ah. Haddana ay ku laabaneyso 
iyadoo laabta ruux kale ku sidato, waxaana lagu balamey 
aroorta bari ah in sheekada halkeeda laga sii daba liso oo 
liishaanta kalgacalka la isu dhii dhiibo. 


Wixi maalintaa iyada ah ka dambeeyeyna wazaa lamaanihii 
ku sii siyaadayey kalgaceylka ay isku qabaan, oo kaaley arag 
kalsoonidooda sida ay samadaa isugu shareertey, balanta birta 
ah & axdiga lagama baxaanka ah ee lawada xirtey, iyo ha iga 
dhicin ha iga dheeraan ha iga dhuuman hana iga dhimanta u 
socoto, Maaha mid lasoo koobi karo qofna looga sheekeyn 
karo, waxaase dha dhamin kato oo dareemi karo tuux kasta 
oo mucaashaq dhab ah kalgaceylna soo dhex jibaaxay, iyadoo 
ay xaaladoodu halkaa heerka sareeyo mareyso bey haddana 
qalinka wada jir ugu duugeen in geedkii ay mudada beerayeen 
ee ay mirihiisu bislaadeen. 


Udgoonka iyo macaantiisuna meel dheer laga dareemayo, 
wagtiglisii lagaarey, loona baahanyahey in wada jir afka la 
isugu gal galiyo, waxaana matxaba loo wada riyaagsanyahey 

oo maanka galbiga iyo maskaxdaba ku diirsanayaan madaxa 
leyskula ruxey in Sugule usoo zero galo Sahan Reerkooda 
kana soo doonto. Wuxuuna Sugule arintii durbaba gaarsiiyey 
waalidiintiisii oo si aad ah usoo dhaweeyey arintaa iyada ah 
una riyaaqey, oo waxeyba waligood ku duceysan jireen in 
Sahan oo kale wiilkoodu calad ugu daro waxeyna aqoon 
buuxdo u leeyihiin Sahan oo ay yagaanaan dadnimadeeda iyo 
dabeecadeeda suuban ee Soomaalinimadu u dheertahay. 


Wuxuuna Odey Rooble oo ahaa Sugule Aabihii wiilkiisa ugu 
bishaareeyey in maalinta bari ahba ay arintaa u howlgalayaan 
isaga iyo odoyaal kale oo qaraabada ah, wuxuuna hambalyo sii 
yiti wiilkiisa, isagoo u muujinayey kalsoonida uu ku gabo reer 
Dhangaag oo ay mudo datis ahaayeen iskuna dheeraayeen, 
Wuxuuna habeenkaa isaga ah Sugule ku gam'ay reyn reyn iyo 
farxad aan la qiyaasi karin, waxaase la qabtey oo uu watkaa 
gaarey dha dhanka macaan gacalisadiisa Sahan, oo dhankeeda 
damaashaad iyo farxad kaga dakeyneysay, min dharareysay 
intuu waaga ka baryayo. 


Markii uu waagii xuub dhacsadey ileyskii cad ceeduna soo 
muuqday buu odey Rooble bilaabey inuu sii diyaarsado 
dugeydii galabta raaci laheyd gabadhana la dooni laheyd , 
wuxuuna goor hoteetaba lasoo balatmey 4 odey oo ay qaraabo 
ahaayeen odayaasha xaafada CALANLEY laga qadariyana 
kamid ahaa. Sidii ay balantu aheydba waxaa la isa soo wada 
xaadiriyey 3dii galabnimo Xiliga magaalada Kismaayo, 
waxaana lagu casiriyeystey gurigii odey rooble, iyadoo markii 
ay gooteysatadu is dul taagtey 4tii galabnimana  lawada 
abaarey hoygii reer Dhangaag oo aan sidaa uga fogeyn, 
Waxaana albaabkii reerka garaacey Odey Diiriye oo ahaa 
odeyga ugu da'weynaa oo odayaasha hor kacayey, waxaana ka 
furtey oo ay dhaguhu u Taagnaayeen shangatr kastana la 

socotey gabadhii Sahan aheyd oo sugi la'ayd inta odayaashu 


ka imaanayaan. 


Si diiran ayey usoo dhaweysey wazeyna usii gudbisey golkii 
fadhiga ahaa oo uu markaasi Aabaheed zaadir ku ahaa, odey 
Dhangaag oo sugayey laguna soo wargaliyey booqashada 
odayaashan baa isna dhankiisa si heer sareysa u soo 
dhaweeyey, gabadhiina Sahan aheydna farey iney soo 
diyaatiso wixii ay odayaashan sharafta lihi ku casiriyeysan 
lahaayeen. Waxeyna daqiigado dabadeed Sahan oo horey wax 
ugu diyaar ahaayeen soo dhoobtey .buskud, xalwo, 
shushumow, icun, iyo mac macaan kale oo ay la socdaan 
qaxwadii, shaahi iyo caanihiiba, waxeyna odayaashii is bariidin 
dabadeed galeen sheekooyin goos goos ah, iyo iska xog 
wareysi xaalada guud. Iyagoo marna koobka fiiqsanayo marna 
mac macaanka afka ku hayo, markii ay in cabaar ah sheekadii 
socotey, buu odey Buule oo kamid ahaa odayaasha soo zero 
galay furey hadalkii isagoo ka hadlaya ujeedka socodkooda. 


Wuxuuna yiri "Odey Dhangaagow waxaan maanta kuugu 
soconey arin ahmiyadeeda leh oo hadana adiga naga kaa soo 
gashey waana arin nawada anfaceyso hadii ay noo suurowdo 
Inshaa'allaah, Odey Dhangaag oo aan fahmin wali ujeedka 
odeygu uu kawado erayadii kasoo yeerey baa yiri wixii 
wanaag ah ee odayadan sharafta lihi wadaan waa lagu 
qasbanyahey in wax laga qabto koleyna wixii aad anfac iyo 
wanaag u aragteen aniguna waa inaan u arkaa ee ii bayaaniya 
hadalka'. Odey Mooge oo matkiisa hadalka qaadanaayo kana 
mid ahaa odayaasha soo xero galay ayaa yiri “Wax kale 
maahan ee waxaan kaaga soo gogol fadhiisaney kuuguna soo 
xero galney inaad nasiiso gabadhaada Sahan oo aan u soo 


doonay ina Rooble”. 

Odey Dhangaag oo aan fileyn warkan odeyga kasoo yeerey 
xaajadana maanta oo dhan meel kale ka filayey baa yiri" Run 
ahaantii arintaasi wax xun maahan waana arin wanaagsan sida 
aad xusteen, waxaana wanaagu ku jiraa in darafyada kale ee 
muhiimka ah oo ay gabadha ugu horeyso, hooyadeedna 
wehliso wax laga weydiiyo. 


Maxaa yeeley waxey gabdhu raali ka aheyn laguma qasbi karo 
oo gutyo badan baa horey ugu dumey ee waa inaan u yeetaa 
gabadha iyo hooyadeed, waxna ka weydiiyaa arintan. 
Odayadii oo aanan wax saa u buuran u arag waza odeyga 
kasoo yeerey walow aysan ka fileynin baa waa sax lasoo 
boodey, iyagoo markaasi kalsooni ku qabey gabadha oo 
arinta wax ka ogeyd waxna ka wadey, Wuxuuna odeygii 
Dhangaag ahaa u yeerey habartii Bulxan aheyd iyo Sahan oo 
markiiba isa soo xaadiriyey habarta oo shoog weyni ku furnaa 
baa tiri haye odayaasheena waad salaamantihiin” salaantii baa 
si wada jir ah looga qaadey, Waxaana hadalkii qabsadey 
odeygii reerka oo yiri haye aabe Sahan waxey odayaashan u 
soo xero galeen waa adiga, waxeyna kuu soo dooneen ina 
Rooble ee ka waran.” ?. 


Sahan baa markiiba muujisey Astaamihii lagu yiqiin gabar 
lasoo doonto taalina ka ah cida soo doonatay, waxeyna 
muujisey xishood gabarnimo iyo aamusnaan iyo haye hoosaad 
ah madaxana ay la ruxeyso iyadoo dhoolacadeyneyso, Habartii 
buu ku jeestey kamase sugin hadalkee waxey lasoo boodey 
“Gabadhu wali magaarin heer ay maa musho reer oo waxbaa 
uga dhiman oo anaa hooyadeed ah idinkana aqaan, teeda 
kalena wiilka waa wiil ay wali wax batasho u socoto oo aan 
isna xitaa awoodin inuu reer madax u noqdo. Marka ilmaha 
waxeysan kasoo bizi karin yaan la gilinin, oo intaad isleedihiin 
wax dhisa wax ha but burinina, gabadhuna wey idiin joogtaa, 

wiilka hasoo dhameysto waz barashadiisa ha nogdo mid reer 
dhagan kara. Maxaa yeelay gabadheyda kuma aamini karo wiil 
yar oo aan waxba gacan ku heyn oo raba in reerkiisa ay 
canjeerada la cunto, marka aniga waxaan gabaa in aan arintaan 
dib u dhigano oo aanan ku dag dagin'. 


Odeygii Dhangaag ahaa oo aad ugu riyaagey  hadalada 
macquulka ah ee kasoo yeerey afadiisa baa yiri" waa sax waa 
atin macquul ah Cagli galna ah, marka wazaa anigu xitaa 
qabaa in arintaan dib aan u dhigano ilaa ilmuhu ay noogu 
muugan doonaan kuwo reer dhagankara " 


Odayadii kale oo aan arintaa ku ganacsaneyn baa isku dayey 
iney si kale wax uga dhaa dhiciyaan teerka ay usoo zero galeen, 
iyagoo balan qaadayo iney iyagu reerka ay dhisayaan isku heyn 
doonaan. Inkastuu odey Dhangaag soo yara dabcey haddana 
tii habar Bulxan aheyd baa meel laga maro la waayey oo jid 
walbaa xiratey arinkastana cudur daar iyo ceebaal u yeeshey, 
Waxaana goobtii ka tagey odayadii oo gabadhii si dadban 
loogu diidey oo aan magsuud aheyn, waxeyna intii ay 
wadada sii socdeen ka hadlayeen odeygan habartu ka hadal 
badantahey hogaankana u heyso. Qaarbaa lahaa oo habartu 
ma dheel dheel baad moodaan sow tan wadda walba naga 
goysey oo aan iska dhicin weynay, Ma Dhangaag bey u 
daaheysaa, Illaah tanoo kale calaf nooguma dato. 


Mid kalaa yiri ma dumar baan la garowtami karnaa mise nagu 
cagli ah, odayadii oo sidii u doodayo baa tagey gurigii odey 
rooble oo laga sugayey, Sugulane uu sidii uu meherkiisa 
markaas dhacayo isaga daba noq noqonayey guriga dhexdiisa 
oo salkaba dhulka waa la heli waayey, Markii Odayaashii ay 
soo galeenba waxaa ku soo yaacey habartii Rooda aheyd, 
gabadhii Keyf aheyd, iyo sugulihii qudhiisa oo wada leh war 

geyr gaba sheega, odey rooble oo aad u careysan baa lasoo 
boodey "Intuu geyr yaalaa wazaa noo dirteen reer habar u 
taliso. Wuzuuna wiilkiisii ku yiri Sugule gabadhaa waa laguu 
soo diidey ee mid kale oo kuu diyaat ah habarna gurigooda ka 
talinin iila imow anigaa kuu doonayee. 


Wiilkii Sugule ahaa oo aad u qgaracmey , dhulkiina uu la 
wareegayo baa aabihii hadal ku soo celin, maxaa yeelay wuxuu 
arkey in odeygu aad careysan yahey, Reerkii intiisa kale baa 
anfariir ku dhacey, habar baastana Bulxana wey ogaayeen 
balaayadeeda kumana  xisaabtameynin iney aduunkti 
wanaagsanaa sidan fudud ku garibi karto, Odayadii baa cabaar 
meeshii ku sheekeystey salaadii maqribna ku dukadey 
dabadeedna ku kala tagey, odey rooble oo wali careysan baa 
sartiirtiisii isku tuurey, Waxaana habeenkaa reerka ku furmey 
arin murugo ku abuurtey, jawigii farxada badnaa ee xalay lagu 
kala seexdayna caawa wuxuu isku badalay mid murugo iyo ciil 
uu qofba bustahiisa la hoos galo. 


Dhanka kale matkii ay odayaashii soo tageen waxey habartii 
cay iyo canaanba isugu dartey gabadhii Sahan aheyd iyadoo 
leh" haa hadaad qooqdey maahoo oo aad niman noo soo 
shirineysaa, Waliba isoo doonta leedahey, ma waxaad noo 
keeni nin wali reerkiisa canjeerida ka cunayo oo wali leh 
hooyo bogol gaari raac keen iyo aabe 50 shaah cabaal keen, 
Wallee waxaad soo wado iyo wabiga yaa weyn, wixii cay iyo 
canaan ahaa habartii uma yareysan Sahan oo ku dur durisay, 
odeygii Dhangaag ahaana wuxuu u tiyaagsanaa habarta 
mowqifkeeda oo gabadha lama rabin reer rooble oo dad liita 
ayuu u arkayey nasab ahaana kuma qganacsaneyn. 


Gabadhii oo Oohinta ka socoto aad yaabeyso, aduun murugo 
iyo ciil intii jirteyna dusha loo wada saaray markaliya baa 

golkeedii isku soo xirtey. Iyadoo sida ay u fiqleyneyso aad 
yaabeyso, habartiina iyadoo odeygeeda kool koolineyso hadal 
macaana kula hadleyso bey inta dhexda qabsatey la abaartey 
golkoodii jiifka. 


Habeenkaa isaga ah ma jirin habeen uga murugo badnaa 
mucaashiqiinta 00 geedkii ay mudada beerayeen oo u 
bislaadey iney cunaana isku diyaariyeen baa dab laga 
qabadsiiyey lagana baa bi' iyey, cid labadooduba indho isa 
saartey majirin oo fikir iyo walaac baa habeenkaa marti loo 
wada noqdey, Waagii oo korkooda ku dilaacey beyna ka wat 
heleen iyo iftiinkii cad ceeda oo daagadaha shabaqgooda soo 
dhex jiirayo, waxeyna habartii baas go'aansatey iney gabadha 
dib dambe uga bixin guriga, maxbuusna ka dhigto si ay 
wiilka Sugule ah oo ay is doonayaan isku arag. 


Arintan ay banadeyna dib dambe uga wada hadlin, waxeyna 
fulisey go'aankeeda oo cid ka hor isaagi karto majirin, iyadoo 
isla aroortii keensatey haweeney jaariyad ah ama shagaale oo 
guriga uga adeegta suugana wixii looga baahdo looga dirsado, 
Habar maano oo aheyd haweeneyda shagaala ahaanta loo 
keensadey baa howshii guriga si fir fircooni ku dheehantahey 
uga soo baxdey, muujiseyna iney tahey qof kasoo bixi karta 
waajibkeeda, waxeyna cadeysay iney u dhago nugu shahay 


dhawaga lagu adeejinayo. 


Miskiintii Sahan aheyd ee guriga xabsiga looga dhigay waxey 
iyadiina isku sii maxbuustey qolkeedii marugo iyo ciilna 
kaligeed kula ciir ciireysey, qof ay ka sugeysay garabna ma jirin, 
kalgaceylkiina waa kusii laba kacleeyey heer aan laga sheekeyn 
karina wuu la gaarey. Kii Sugule ahaa baan ka yareysan oo 
isagiina dhankiisa ayuu guriga xabsi isaga dhigey oo banaankii 

iska mamnuucey, wal waliyo mazey nogon doontaana ku kali 


noqdey. 


Si uu gabadhii Sahan aheydna kula kulmo garan waayey, oo 
talaa dhan waliba iska xirtey, jiho iyo jaahna waa beeshay, 
Jaceylkiina waa kusii jibaaxtyey. Sahan xaalada xanuunka 
badan ee ay ku sugantahey, waxaa u adkeysan weydey Maano 
oo bilowdey iney la sheekeysato, waxna weydiiso arimaha 
heysta, Sahanna waxba kama qatsanine wixii jirey bey faraqa 


ugu shubtey. 


Habartii Maano aheyd oo aad uga xumaatey rafaadka la badey 
gabadha baa xabadka ugaraacatey iney ukala dabgaadi doonto 
iyada iyo gacaliyaheeda Sugule, Arintaasina aad ayey ugu 
tiyaaqdey Sahan, waxeyna u arkeysey guul weyn oo usoo 
hoyatey iyo iney heshay garab ay ku tiirsato maadaama ay u 
suurto galeyso iney xiriiraan gacaliyaheedii lakala xanibey 
xubigoodana xayiraada adag lagu soo rogay. Waxeyna Maama 
Maano u tilmaantey hoygii reer Rooble, iyadoo magaca 
Keyfna sii stisey fariin gaabana u fartey, habartii lama 
hakanine waxey durba is hor taagtey albaabkii reer Rooble. 


Iyadoo leh Keyf Aaway, Sugule oo markaa albaabka ka furey 
baa markiiba Keyf ugu yeerey islaanta markii ay Keyf u 
timidna waxey ku gurtey wixii la soo farey, Waxeyna u 
sheegetay kaarto ama qorsho ay isla soo dajiyeen iyada iyo 
Sahan oo ah in 12-ka habeenimo marku saantu dagto 
dadkuna wada seexdaan uu Sugule isa soo taago dariishada 
ama daaqada geeska koonfureed ee guriga si ay u wada 
sheekeystaan isaga iyo gacalisadiisa la kala qariyey. Keyf oo 
arintaa aad ugu faraxday misna u tiyaagday baa durba u 
yeertey Walaalkeed Sugule warkii farxada lahaana ugu 
bishaateysay. 

Isagiina aad iyo aad ugu farxey intii naf wax jecel oo naftey 
jecleyd lakala qariyey misna dib u heshay u farxi karto, 
wuxuuna sii farey habartii Maano aheyd fariin yar oo hor dhac 
ah heerka xtisahiisana xambaarsan, Waxaana maalintaa labada 
dhinacba la dhara rayey ama la sugi la'aa inta uu gabalku ka 
dhacayo 12-kii habeenimana laga gaarayo, waxeyna qof waliba 
la noqotey maalintii ugu dheereed ee soo marta nolasheeda 
siisaha la isu gabo ayaana xoogiisu badnaa oo uu qof waliba 


xajin la'aa. 


Waxey saacadii isa sii riixdo midba tii ku xigtey kusii xil 
wareejiso baa lasoo gaarey waqtigii la balamey dariishadii 
iyada aheydna la iska soo wada xaadiriyey, ileen xiisaa la isku 
gabaye dhunkasho gunta hoose kasoo go'day la isku boobey, 
Iyadoo birihii daagadana maxda meel yar oo uusan kasoo 
wada bixi karin lagu qasbayo xanuunka wajiga biraha u 
geysanaayana aanba la dareemeynin, Waxaana Marna madaxa 
lala galayey mid kamid ah biraha daagada yaase xanuunkooda 
dareemayo, waxaana u bilaabantey sheeko aad u xiiso badan 
oo sidii loogu tala galey la isugu laba lisey, si xikmadeysana 
looga hadlay wixii umuurtooda ku saabsan. 


Saa kalsooni xoog badan baa labada dhan ka dhex jirto, oo 
shaki hore majirin ee sec lagu kulmaa baa jirtey caawana la 
kulmay oo xaalku waa uu dhaamey sidii hore, Sidii ay 
sheekadii xiisaha iyo xamaasada badneyd ugu socotey baa 
misaajidadii Magaalada Kismaayo laga shan qariyey Aadaankii 
salaada subax, iyagu lama aheyn ineyba dagiigad isla joogeen 
oo wada hadlayeen. Wali xiisihii baa jira oo in sheekada lasii 
wado ayaa la doonayaa, umase suuroobeyso oo waa xiligii uu 
odey Dhangaag salaada subax u toosi lahaa macsalaamo iyo 
waa inoo caawa baa lagu kala tagey iyadoo indhaha la isla 


raacayo inta laga kala mirqayo. 

Wixii habeenkaa isaga ah ka dambeeyeyna wazaa lamaanihii 
badweynta kalgacalka isla dhex jibaaxayey u suuro gashey iney 
sheekadooda isaga laba lisaan daagadaa iyada ah. Geedkoodii 
dabka la qgabadsiiyeyna aan ka caajisin seken oo kalsooni 
kalgaceyl iyo karti beyba ka qaadeen oo uma jixin jixin wixii 
dhacey, waxeyna Maano ka qaadatey door aan la ilaabi karin 
xirlirka wacan ee mucaashiqiintan la cagabadeynayo. 


Dhinaca kale habartii Bulxan aheyd waxey maalmahan 
bilowdey sheeko cusub oo la yaab ku noqotey Sahan iyo intii 
kaleba taasoo ah iney kool kooliso madaxana u salaaxdo, 
Maxaa kuu mac maxaaa kuu qaraatna tiraahdo, odeyga ha 
joogo ama ha maqnaadee wey garan la'ayd Sahan waza 
habartu damacsantahey weyse ka dharagsaneyd in habartu 
ujeedo leedahey oo aysan arintaani daacad ka aheyn, Waxeyse 
u deysey waayaha isagaa u qeexi doono xilligeeda, oo waqti 
iney isaga lumiso maskaxdeedana ku daaliso uma diyaar aheyn. 


Habar Bulxana maaha wax ay arintan ka damacsantahey wax 
yar, oo waxey tabtaa iney gabadha ku darto Odey Ganacsade 
ahaa oo la yiraah Warfaa oo aan Aabaheed inuu ka weynyahay 
mooyee ka yareyn. Odeyguna wuxuu maal ku shubaa habarta 
oo xabadka u garaacatey iney usoo zero gilneyso gabadhan 
Sahan ah ee quruxdeediyo iney tahay qalanjadii qarniga la isla 
qirey, Wuxuuna Warfaa bilaabey inuu guriga yimaado oo uu 
Sahan hadiyado u keeno, Sahan isma laheyn odeygaan ku 
dhali kara ayaa ku damacsan ama ku damci karo xitaa. 


Oo inta hadiyada gadarin waalidnimo datteed uga qaadato bey 
la ku dhihi jirtey waad mahad santahey Adeer Warfaa, 
inkastoo aysan ogeyn in odaygu gubeyso adeerka kasoo 
yeerayo iyada. Oo uu ka doonayo iney ka soo yeerto Aboowe 
Macaane Gacaliye yaase oran kara oo waa odey tin iyo 

ganfuurba ciroobeen oo hadeysan Awoowe dhihin beyba 


gsxaan u sameysey. 


Iyadoo aan howshu halka habartu u wado fahmin baa maalin 
maalmaha kamid ah reerkii aadeen aroos ka dhacayey 
Degmada JAMAAME, oo waxaa guursanayey wiil ay habartu 
cedo u aheyd, marka arinta Bulxan xageedu tahayna waa loo 


wada guntadaa oo looma kala haro. 


Odeygii Dhangaag ahaa habartii Bulaxn iyo gabadhii kinsi 
aheyd waa lawada aadey arooskaa, Sahan oo in cabaat ah la 
isku dayey in la wado baase ka cudur daaratey oo iska dhigtey 
qof xanuunsan, 00 aan awoodin iney meel u dhagaaqdo, sidii 
baana looga tagey gurigiina ay ugu hareen iyada iyo Ay 
Maano. Sahanse ma jirana meel xanuuneysana ma jirtee, 
waxey fulineysey balan ay isku ogaayeen gacaliyaheeda Sugule 
oo arinta safarka reerka way sii ogaayeen. 


Wuxuuna qorshahooda ahaa in marka reerku bazo ay iyaguna 
dhankey aadeen maahee dhanka kale magaalada uga baxaan 
iskuna soo meher xadaan ama isku soo masaafeystaan. 
Waxaana arintaa la ogaa ay Maano iyo Keyf, sidii lagu 
balamey ayeyna arintii u dhacdey oo lamaanihii isa soo 
mehersadeen noqdeena Nin iyo Afadii garsooniba ha iska 
ahaatee, gabal dhiciina waxaa soo caga dhigtey teerkii oo ugu 
yimid halkii ay Sahan uga tageen iyadii oo jiifta. 


Waxeyna u sheegtey in madaxa si ba'an looga qabtey 
kaniiniyana isticmaashey haddana yata roontahey, waase wax 
kama jiraan oo beentii iyo bara bagaandadii yaraanteeda lagu 
soo koriyey. Dhibka badana lagu soo marsiiyey bey dhibeysaa 

oo dhankeeda oo ka hurgufeysaa habartiina qaadsiisey kuna 
qancisay, Waa tii la dhihi Jirey Laga Bartaa Laga Badiyaa. 


Si kastaba atintu ha ahaatee wixii maalintaa ka dambeeyey 
lamaanihii iyaga ahaa howshooda ayey wateen, wax wal wal 
ahna ma gabin, fursaddii la isku arkana lama beerdareyneyn 
oo waa laga faa iideysanayey, Oo kaalay arag halkuu gaarey 
xiisahooda xubigooda xabiibi xayaatiga la isla laba lasayo iyo 
sida nolasha dhankeeda ugu macaanta badan la isaga hagab 
tirayo, lama soo koobi karo lagamana sheekeyn karo, Markii 
ay maalintaa iyada aheyd kasoo wareegatey mudo labo bilood 
baa Sugule helay fursad jaamacadeed o0 dibada ah, maadaama 
iskuulkii darajo sare ka soo keenay, uuna kamid nogdey 10-ka 
arday ee ugu horeysa hogaankana u heysa dhibcaha lagu baaso. 
Arrinta ah inuu jaamacad u aado dalka Jarmalka aad ayuu ugu 
farxey markii lagu soo watgiliyey, gadaal ayey hadana kala 
xumaatay 00 is yiri yaa uga tageysaa gacalisadaada aad aadka 
u jecelshahey xilahaagana si hoose ku ah, arin adag ayey ku 
noqotey. Wuxuuna la tashi kala yeeshey walaashiis Keyf iyo 
gacalisadiisa Sahan waxeyna labaduba ku dhiiri galiyeen inuu 
wax u soo barto oo uusan beer dareynin fursadaan gaaliga ah 
ee aan sida fudud lagu helin. 


Waxeyna xal ahaan usoo bandhigeen in arintooda qarsoodiga 
ah loo gudbiyo Aabihiis Rooble iyo hooyadii si hadii ay wax 
usoo baxaan ay ula duubnaadaan Sahan, maadaama wiilku 
meesha ka maganyahey. Arrintiina sidii loogu talagalay ayey u 
fuliyeen odey Rooble iyo habar Roodana wey soo 
dhaweeyeen, xabadkana u garaacdeen wax alle iyo wixii soo 


kordha iney wax ka gaban doonaan. 


Si walbana u wajihi doonaan, waxaana la isla meel dhigay in 
atintu garsoodi sii ahaato oo aan hada buuq la isku futin, 

maadaama Wiilku Safar yahay. Iyadoo go'aan ka lagaarey 
daraf walba ku ganacsanyahey baa wiilkii safaroo salaama la 
yiri una kicitimey dalka Jarmalka oo uu deeq wax barasho ka 
heley, in kasta oo labaduba aysan jecleen iney kala fogaadaan., 
Haddana wazaa la yiri" SIDAAD RABTO HADAAD 
WEYDO  SIDAAD KA FURSANWEYDAA LA 
SAMEEYAA," oo sidaan ayey ka fursan waayeen duruufaha 
dantuna bidey. 


Inkastoo aysan Sahan wax qorin waxna aqrin,  haddana 
dhambaalada uu gacaliyaheeda usoo diro waxaa u aqtin jirtey 
ay Maano iyana wax uma gori jirine cajalad bey ugu taag 
taagsan jirtey wax walbana ugu gudbinjirtey Gacaliyaheeda oo 
joogto iyo si aan kala go' laheyn baa loo wada xiriiti jirey 
misna la isaga war hayey, Dhinaca kale habartii kool koolinta 
wadatey baa arinteedii lasoo ban baxdey banaankana keentay, 
oo Sahan si hooyonimo iyadoo ula hadleyso iskana dhigeyso 
iney aayatiinkeeda ka fakireyso bey isku deydey iney arinta 
Odeyga kala hadasho. 


Sahanse miinka iyo Mayada ayey ka cuskatey odeygaa 
aabaheed oo kale ah, habattiina mar kale guntiga u xiratey 
ficiladeedii foosha xumaa ee ay gabadha kula kici jirtey, yaase 
u jixin jixay oo juugba ka yiri misna wax kasoo qaaday, 
Habartii oo sidii uga careysan gabadha hadalkeedii diidey, 
odeygeedana kala bageyso iney kala hortagto gabadhaada 


waxaan ku darayaa odeygan kaa weyn. 


Baa talo ku cadaatey meel ay wax ka bilowdana garan weydey, 
odeygii ay xabadka usoo garaacatey oo ay qarashka xad 
dhaafka ah ka cunteyna jawaab buu ka dhowrayaa, aduunbaa 
habartii isaga dhex yaacey, talana waa ka jah wareertey, Iyadoo 
xaalkeedu sidaa marayo, Sahanna xiligii uu gacaliyaheeda 

baxey ku dhawaad 3-bilood laga joogo, bey dareentey wax 
yaabo ku cusub oo ayan horey isugu arki jirin, mantag, laba 
labo joogta ah, madax wareer iyo wax e ealo kale oo aan 
halkan kusoo koobi karin. 


Waxeyna arintii u sheegtey ay Maano oo ugu bishaareysey 
iney Uur leedahey calaamadaha ay sheegteyna ay 
dhamaantood yihiin calaamadihii Uurka lagu yaqiinay, 
Sahanse wiish baa ku yeerey oo meel ay wax ka bilowdo garan 
weydey, Falangeyn dheer dabadeed oo ay xaajada marna dhan 
ka eegeen, waxey go'aamiyeen iyada iyo ay Maanaba iney 
maalinta bari ahba arintaa la socodsiiyaan reerka Sugule, sidii 
lagu balamay ayaana waagii markuu baryey la faley oo reer 
Rooble arintii lagula kalahyey. Iyaguna aad ayey ugu farxeen 
arintaa iyada ah, wuxuuna odey Rooble ka codsadey Sahan 
iney guriga u joogto, oo ay isaga iyo odayaal kale aadayaan 
reerkeeda, arintana kasoo dhaa dhiciyaan, taladaana hadal 
kama soo celin Sahan oo ok bey tiri. Odeygiina markiiba 
wuxuu raadsaday odayaal horey usii raaca isla 
subaxnimadiina waxey u tageen odeygii Dhangaag oo xaadir 
guriga ku ahaa, maadaama maalintu jimco tahey wax howl 
ahna aan badi daka la laheyn, maalin nasashana ay tahay. 


Sidiiran ayuu Dhangaag odayadii u soo dhaweeyey, ay 
maanana shaahii bey goobta keentey, waxeyna odayaashii ka 
hadleen arintii ay ugu socdeen, iyagoo wax walba u faah 
faahiyey sheegeyna in ilmuhu qaldameen, iyaguna 
qaladanaayeen markii ay isku diidayeen, Haddana iyagii 
fushadeen arintooda markii leysku diiday, odayaashu waxey si 
dadban u dareensiinayeen in uu isaga qaldanaa Dhangaag 
natiijadeedana uu maanta heysto macaan iyo qaraar midkey u 
tahayba. Waxeyna intaa ugu dareen in gabadhu hadda guriga 

ujoogto Uurna u leedahey, wizii xaal iyo xumeyn ahaana la 
diyaar yihiin oo aysan xeerka somalida dhinac mateyn. 


Odeygii oo aad uga xanuunsadey khabatka ah gabadhaa noo 
diidey Uur bey nooleedahey inagaana kaa gabno, baa yiri ma 
suma waana wax dhici jirey, waxaana waajib ah inaan arintaasi 
saxno, marka waad mahadsantihiin waxna iskuma diidanin ee 
gabadha iisoo dira aan iyadana wareystee”. 


Odayadii oo wanaag u arkey hadalada odeyga baa ok yiri, 
halkiina ku gacan qaadey, wixii Xaal ahaa ay ku soo 
talagaleena ka codsadey Dhangaag in 8 galabta loo dhigo 
fursadna loo siiyo inuu gabadhiisa xogta ka ogaado, Odayadii 
oo si wacan u gacanqaadey baa goobtii ka tagey oo waa inoo 
galabtana ku yiri, iyagoo u sheegey in gabadha hadda u imaan 
doonto wixii dhacayna dhankeeda uga shataxi doonto. Markii 
ay ku laabteen hoygii laga sugayey dhaguhuna ka wada 
taagnaa bey ugu bishaareeyeen in wax waliba ok yihiin, 
wanaagna ay ku dhamaanayaan, Waxeyna gabadhii Sahan 
aheyd fateen in ay Aabaheed u tagto oo iyana u soo waranto, 
odeyguna uusan wax yeeleynin oo uu caadi yahey, iyagana ay 
soo dajiyeen waxna kasoo dhaa dhiciyeen. 


Gabadhii oo aan dhag lagabto laheyn baa gurigoodii soo 
abaartey, waxeyna iyadoo ordeyso dalaq soo tiri qolkii uu 
odeygu ku jirey, iyadoo albaabka guriga oo furnaa xuf kusoo 
gudubtey, Waxeyna hoos fadhiisatey Aabaheed oo ay 
markaasi shideysey habartii baastii Bulxan aheyd balaayoo 
idilna dhagaha uga buuxineysay, Odeyga markii ay gabadha 
jilbaha Aabaheed dhunkootey oo tiri Aabow i cafi inta uusan 
hadlin bey habartii lasoo boodey naa abkeen iyo isirkeen 00 
aan waligood wacal qaadin baad sharaftooda iyo 
karaamadooda ka gaadey oo wecelo xambaaro ka dhigtey 

markaasaa leedahey aabow i cafi maxaa lagaa cafiyaa maxaase 


laguu cafiyaa. 


Odeygii oo uu dhiig karkii uu qabey ku kacey caro darteedna 
jareynayo baa yiri Bulxan naga dhex bax aniga iyo gabadheyda 
albaabkana jug noo sii sii, habartii baa durba istaagtey oo 
sidii la farey fashey, iyadoo warna ku soo celin Odeygeeda. 


Sahan oo cod karnimada Aabaheed maanta u riyaagsan 
habartii iyada un hadli jirteyna amat kii la siiyey qaadatey, baa 
Aabo macaane I cafidii sii wadatey, Alla yaase xagiigada iyo 
wuxuu odeygu damacsanyahey ogeysiiya. Miskiinta Sahan 
aheyd odeygii oo aan la hadlin baa inta kacey albaabkii 
sakatuuro ku soo hubsadey bakooradiisiina dhab soo yiri ku 
bilaabey Sahan oo dhulka fadhido, Isagoo u aan meel dayeen 
sidii lagu yagiinay oo intaa madax ah, intaa majo ah, intaa 
calool ah, laheyn buu bugta ka sutey, qolkiina cabaad iyo 
qeylo markaliya is qabsatay. 


Sidii uu u tumayey oo meel walba dhiigeeda uga soo 
burganayey buu isagoo afka ka xumbenayo ku dul dhacey 
gabadhii oo dhiig baxeysa, labadoodii oo meesha yaal baa 
dariskii oo maantoo dhami albaabka ku garaacayey kusoo 
jibiyeen albaabkii, Waxaana durba labadoodii oo meesha sidii 
meyd kala yaala loola cararey isbitaalka, nasiibdarase intii 
wadada lasii socdey oo uu gaarigii sii gab gab lahaa bey 
odeygii Dhangaag ahaa naftu ka baxdey oo tii alle u timid 
ifkana ka hijrooday isagoo indhihiisu oo caro ka muugdaan u 
qaloocaan dhankii Sahan. 


Loomase hakanine gaarigii oo baroorta dhexdiisa ka baxeyso 
aad yaabeyso baa isbitaalkii la tagey oo gabadhii oo sakaraad 
ah la dhigey, si aad ah ayaana loola tacaaley Sahan oo ilmihii 
ku dhex bur burey laga soo xaaqay. Iyadiina si wanaagsan 

loogu dadaaley, dhowr saacadood markii ay suuxsaneed bey 
soo naaxdey, 00 caloosheedii sal salaaxdey, waxaase looga 
naxsaday in ilmihii ku dhex dhinteen oo laga soo xaaqey, 
Waxey weydiisey Aabaheed waxaa iyana loo sheegey inuu 
dhex ku soo dhintey, mar qura ayey maskaxdeedii is rogtey 
misna miir beeshay waawna tiri. 


Oo bilowdey iney iska siib siibto faleebooyin ku surnaa, bood 
bood iyo dad indho fara ka galina bilowdey, waxaana kusoo 
catarey kalkaaliyayaashii iyo dhagaatiirtii Isbitaalka oo isku 
dayey iney dajiyaan, Waxeyna markiiba dureen cirbad, si loogu 
maaro helo. Dhanka kale Odeygii geeridiisa ayaa meel waliba 
gaartey habar baastiina ehel iyo qaraabo wixii Sahan xigsan 
lahaaba balaayo iyo baas u dhoob dhoobtey, Kana 
dhaadhicisay iney magaca treerka ku dheeshay oo ay wacal 
xambaar noqotey, odeygiina geeridiisa u sabab noqotey oo ka 
fiijisey dadkii oo dhan Sahan, Waxaana la galey dadaal aan loo 
kala harin oo odeygii lagu soo aasayo, waxaana xigtey tacsi 
heerkeedu sareeyo oo loo dhigey maalmana socotey. 


Maadaama uu Odeygu ahaa Nabad doonka beesha, meelo 
badana looga yimid oo safaro dhaa dheer iyo kuwo gaa 
gaabanba loosoo galay. Habartu kamaba qasna oo waxey 
durba bilowdey kuna mashquushay sidii ay u maateyn laheyd 
hantidan uu odeygu uga dhintey, oo cid ku heysataana jirin, 
oo kaalay arag sida ay u mushaaxeyso maba moodid Islaan 
Asaay sida oo Odeygeeda mar dhow ka geeriyooday. 


Dhinaca kale miskiintii Sahan aheyd wax booqda waxaa laga 
arkaa oo kaliya reer Rooble iyo ay Maana, waxaana maalmo 
dabadeed la xaqiijiyey iney waalatey oo xaaladeedu uusan 
isbitaalku wax ka qaban karin maadaama waali aad u daran 
Sahan waalatey, Waxaana si deg deg ah loogu gudbiyey maana 

koobiyo, ama xarunta ugu weyn ee lagu xanaaneeyo dadka 
waal waalan, waxaana si gaar ahaaneed loogu sii gudbiyey 
meelaha dadka daran loogu tala galey oo aan la booqan karin. 


Waxaana Sahan u bilaabatey nolol aan la sifeyn karin, lagana 
sheekeyn karin oo aad u xun una xanuun badan una xakaar 
badan cid soo boogan karteyna majirin, Waxeyna taa keentey 
in Keyf iyo reerkooda oo idil ay sidii hore uga war heyn 
waayaan Sahan, aqgbaarteedana loo  gudbin  waayo 
gacaliyaheedii Sugule maadaama boogashadiiba loo diidey oo 
meel aan loogu tagi karin la galiyey laguna karanttilay. 
Wuxuuna ku sigtey Sugule inuu dalka ku soo laabto, wax 
batashadiisiina soo af jaro, taasina waxey ku kaliftey reer 
Rooble iney been u gudbiyaan oo xaalad aan jirin uga 
sheegaan Sahanta uu ifka ugu jecelyahey, Si wiilkooda uusan 
dalka ugu soo laaban, waxeyna u sheegi jireen in Sahan aad 


uga soo reyneyso iyagoo aan waxba ka ogeyn xaalkeeda. 


Dhanka kale habartii Bulxan aheyd waxey noqotey madax 
laga dambeeyo, oo waxey la wareegtey dhamaan hantidii 
odeyga uga dhintey oo kaalay arag bagaarada iyo gawaatida 
xamuulka ee hoos tagey oo ay lacagta ka guraneyso, Waxeyna 
is tiri aduun haduu isugu kaa toosey oo wax kuu dhiman 
malaha, oo kaaley arag sida ay u tamashleyneyso kibirka iyo 
islaweenida ka muugata iyo sida uu ugu taaganyahey sanka. 
Iyadoo uu xaalkeedii sidaa marayo baa wazaa tnagaaladii 
KISMAAYO si zoogan usoo gaarey dagaaladii sokeeye ee 
wadanka oo idil ka qatxey. 


Waxaana magaaladii ka dhacdey boob iyo bililiqo xoogan, 
dadkii magaalada daganaana waxaa ku dhacdey naftaada la 
baxso, oo meeshii aad ku bad baadin karto ula Qax.Waxeyna 
habarta iyo gabadheeda ka mid ahaayeen dad farabadan oo u 

catarey xagaa iyo dalka KENYA, waxeyna horey usii 
qaadatey xoogaa sanuud ah, waxaase looga sii dhacey intii ay 
wadada ku sii jireen oo ma calfan. 


Waxeyna ka mid noqdeen dad fara badan oo Soomaaliyeed 
oo iyagoo ka cararaya dagaalada sokeeye galay gudaha dalka 
KENYA, iyagoon wax wadan, halkaana ay dowladii wadankaa 
ka jirtey iyo hey’ adihii gar gaarkuba u gacan fidiyeen. 


Dhanka kale miskiintii Sahan aheyd waxey ka mid noqotey 
dad aan yareyn oo waalan oo magaaladii Kismaayo ku soo 
yaacey kana soo baxsaday xarumihii lagu xanaaneyn jirey, 
maadaama dadkii xanaaneyn jirey ay ka qaxeen meesha duur 
iyo darbi jiifna noqdey. Mazaa yeelay cheladoodii meesha waa 
ka qaxeen, inkastoo aysanba Sahan laheyn reer ay dugsato oo 
aan ka aheyn reer Rooble oo iyagaba magaalada goor hore 
isaga qaxay. Waxeyna Sahan oo aanan ehelba markii hore 
sugeynin misna dharkii tuuratey jawaan yarna hoos ku 
xiratey qashinka ka gurbineysey wadooyinka magaalada 
Kismaayo, waxeyna hoyaneysey meeshii ay markaasi wadada 


kaga sugantahey. 


Waxey banaanka soo dhigtey jirkeedii bilicda quxoonaa haba 
ugu muuqdaane horaadadeedii indhaha soo jiidanayey, 
walow ay xirneyd jawaan yar. Inkastoo haweenka magaalada 
inta ku hartey oo aan wali ka qaxin marki ay arkaan u 
xirayeen calalo, haddana wey iska tuuri jirtey oo jawaanka ay 
wadato ayaa la haboonaa oo ay ku qanacsaneyd, Waxeyna intii 
magaalada ku hartey oo ina Rag ahaa, indhaha la wada 
raacayeen qalanjadaan quruxda badan ee qaawan, misna qofkii 
jirkeeda meel un ka arkaa uusan kasii jeesan karin. 


Wazeyna taa keentey ragu waa damac badan yahay 
qaarkoodna damiir la'i u dheertahaye in loo dhuunto 

miskiintii Sahan aheyd oo aan loo kala harin ragii damiirka 
la'aa dugow iyo dhalinyaraba, Oo kaalay arag odayaasha iyo 
dhalinyarada is daba yaaceyso habeenkii oo marba mid geed 
la hoos galayo miskiintaan Sahan ah oo aan miirkeedu joogin 


ee ka xaajo gudanayo. 


Sidey doonaana ka yeelanayo, wax laga sheekeyn karo 
xumaanteeda ma aha tuntii waxaana dhihi karaa waa damiir 
la'i tii u xumeyd oo damanaani lagu daray. Nasiib darana ma 
Jirin cid u naxdo oo damiir leh oo miskiintaa wax u qabato, 
reer Rooblana waxey ka mid ahaayeen dadkii naftooda ula 
cararey xagaa iyo dalka KEENYA. 


Iyadoo uu miskiintii Sahan aheyd xaalkeedu sidaa matayo, baa 
wazaa magaaladii soo gashey ay Maano oo intuusan dagaalka 
soo gaarin Magaalada KISMAAYO u guurtey Magaalada 
BEYDHABO, waxeyna u timid si ay u qaadato xoogaa 
alaabo ahaa oo meel u yiiley, Habar Maano oo ka war heysay 
Sahan oo miir la' misna waalatay kuna xareysneyd Qaybta 
Dhimirka ayaa nasiib wanaag maalintii ay soo gashay 
Magaalada waxey si lama filaan ah kula kulantay wadada 
miskiintii Sahan aheyd oo dhar la' oo jidadka wareegeyso, aad 
beyna uga naxday ugana xumaatay. 


Markiiba masii sugine inta nin ay wada socdeen Caawinaad 
ka codsatey bey gabadhii qabteen gurigii ay u socdeena 
geeyeen, inta dhar u xirtey bey maalintii xigtayba lasoo 
abaartey xaga magaalada BEYDHABA, oo ay daganeyd 
markan maama Maano, Waxeyna Maamada oo dadaal intii ay 
kartay aan marna ka hagraneynin Sahan ku bilowdey daawo 
Somali iyo quraan, si aad ah ayeyna ugu dadaashey oo wixii 
ay kartey ayey u gabatey. 

Aa RAM MHz 


Waxuuna dadaalkii dheeraa ee ay Maano wadey keeney in 
Sahan maalinba tan xigta kasoo teyso, sidii horena soo 
dhaanto, oo xaaladeedii quusta laga joogay, rajo kasoo iftiinto, 
Waxaase nasiib daro kasoo teyntaa iyo ifafaaladaa caafimaad 
ce Sahan daba socdey Uur isna soo korayey maalinba tan 
sigto, waxeyna cajaa” ibtu aheyd iyadoon la agoon Aabaha 
canugan cida uu yahay xiliga ay kulmeen. 


Kitaa ma jirin cid si gaar ahaaneed loogu tuhmi karey in uu 
Uureeyey Sahan, wax lasameyn kareyna ma jirin oo ku 
gabatey iyo qadar alle waa la gaataa buu xaalku ahaa, waxeyna 
ku qasbanaayeen in ay xaaladan xanuunka badan qaabilaan, 
Waxaana nasiib wanaag dhacdey dadaal dheer oo aan kala 
joogsi laheyn kadib in ugu dambeyntii Sahan miirkeedii u soo 
noqdo, oo ay kusoo laabato xaaladeedii caadiga aheyd. 
Waxeyna mar waliba la yaabaneyd amakaagna ku ahaa 
Uurkaan soo weynaanayo oo aysan aqoon cida Uureysey, 
meel lagu Uureeyey iyo goor la Uureeyey intaba. 


Si kastaba arintu ha u cakiranaatee waxaa nasiib daro 
magaaladii BEYDHABO ka dhacey abaartii ugu darneyd ee 
noole soo marto, o0 kaaley arag dadka gaajo darteed 
wadooyinka u daadsan, waxaana gaajada u dheeraa cuduro 
daba socdey, Waxeyna abaartii saameysaay cid kasta, oo dad 
iyo duunyaba gaajo iyo haraad baa wadooyinka loo daadsanaa, 
oo maaha mid lasoo koobi karo xanuunkeeda. 


Waxaana kamid ahaa dadkii ay saameysey ay Maano iyo Sahan 
oo go'aan sadey iney ka mid noqdaan dad farabadan oo 
magaaladii Baydhabo aheyd ka yaacayey naftoodana ula 
cararayey xagaa iyo Caasimadii daka ce MUQDISHO oo la 
maciin bidayey, in laga helo doono nolol dhaanta 
midan.Waxeyna isku soo dhigeen wadadii weyneyd cid sahay 

sidataana majirin oo wazaa lagu sii tashanaayey in lasii cuno 
geedaha caleemahooda oo ahaa xiligaa cunada kaliya ee la 


heystey. 


Rafaad badan bey dadkii mareen Sahanna wey ugu darneyd 
oo waa qof xaamilo ah oo labo nafley ah aad ayeyna u 
dhibaayeen geedaha la cunayo weyse ku qasbaneyd iney 
dhankeeda ka cunto oo nafta ugu been sheegto, Waxaana 
ugu macaanaa wixii lacunayey u guna qiimo badnaa qobabka 
mooska iyo qobabka qaraha lafeyntey o0 maleeshiyada 
wadada gawaarida sida xooga badan ugu socdey  usoo 
tuurayeen. 


iyagoo ku jees jeesayo oo damiirkii bani'zadannimo uu ku 
dhex  dhintey  walaalnimo  Muslinnimo iyo mid 
Soomaaliyeedna aysanba ka muugan. Waxaana atin aysan 
ilaabi karin ku noqgotey Sahan ka gadaale markii uu horteeda 
ku nafbaxey odey iyada siiyey qob moos ah si ay nafta ugu 
ceshato maadaama ay Uur leedahay, isagoo u baahan iyana 
nafbaa heysaye kama diidin wey lagdey oo daamanka ku 
boobtey. 


Aah Aah Aah Alla Xanuun badanaa oo xakaar badanaa waza 
ummadeena qabsaday oo Kaaley arag dagiigad walbaaba inta 
wadada ku dhimaneyso, Waxeyna ka mid aheyd Sahan dad 
badan oo aaminsanaa ineysan nafta la gaareynin Magaalada 
MUQDISHO oo aan u soo dhaweyn, Horteedana mar labo 
iyo sedexba ay ku qurbaxayaan dadka wadadaa wada haya, 
rafaad fara badan oo aan laga sheekeyn karin oo xanuun iyo 
xakaar badan leh dabadeed ayey MUQDISHADII soo caga 
dhigteen Sahan iyo intii ay nafta kusii yareyd ee aan wada 
kusoo dhiman. 

IM MrAFpr UU 


Waxeyna Sahan ay Maano iyo dhowr ruux oo kale, safar 
dheer oo qaatey 21 cesho oo socod lugeed ah, walow mararka 
qaarna gat gaar ay ka helayeen gawaari wadada socotey 00 
marba meel dhigayey, Waxeyse Su'aashu aheyd Waa layimid 
MUQDISHEE xagee laga bilaabaa, waxeyna is wateysi iyo 
xog uruursi kadib wada abaareen iyagoo su'aashaas is 
weydiinayo halka loo yagaano TARABUUNKA, halkaasoo 
loogu sheegey iney daganyihiin dad sidooda o0 kale ah, qaxna 
kusoo galay Caasimada. 


Waxaana nasiib wanaag goobtii ku soo dhaweeyey dadkii 
lamidka ahaa ee uga soo horeeyey, oo siiyey calalo ay buush 
ay ku hoydaan ka dhistaan, waxaana loo soo gurey booc 
boocyo, tiirar looga dhigo cooshadaha ay dhisanayaan, 
Waxaana la siiyey xoogaa digirta nooca loo yagaano ee xiligaa 
aadka u caan baxay ee BEEBEESHEE oo ay nafta ku 
ceshtaan, iyadoo looga faaloodey warbixina laga siiyey qaabka 
loogu noolyahay XAMAR iyagana sugeyso. 


Wax kale maa hee wazaa dadka iyaga lamid ah ay ku 
noolaayeen tuugsi, in kastoo uu daal balaaran hayey Sahan 
iyo ay Maano bhaddana waagii markii uu baryey, waa la 
kaagiciyey oo la yiti calooshiina wax u raadsada caasimadana 
is celiya.Waxaana hogaanka u gabatey habar la yiraah Iisho oo 
magaalada Mugdisho mudo ka tuugsaneysey, maadaama aysan 
agoon magaalada Sahan iyo ay Maano kana bagayeen iney 
ku dhex dhumaan. 


Dhankooda ayeyna baco ka qaateen tuugsigiina bilaabeen oo 
qofba la yiri meeshaa ka garaabo oo na kala dheereeya, 


con: 


waxaana layaab iyo cajaa'ib ku noqotey Sahan qofkii ay “i 
kaalmey” tiraahdaba uu Alla hakuu sahlo leedahay, Kan ugu 


roon ee wax siiyana uu siinayo qob uu ka fiiqdey moos kana 

cuney iyo gare uu feentey oo golof ah iyo sacab digirta BEE 
BEESHEE ah oo ahaa waza ugu giimo badan. Xaaladii 
ayeyna la gabsadcen magaaladiina dhankooda marba xaafad 
uga tuugsi tagcen oo kama gasneyn oo nafta wax ay ku 
ceshtaan waa kasoo saaran jireen haba yaraadeene. 


Iyagoo xaaladaa liidata ku sugan baa waxaa wadankii soo galey 
ciidamadii ka socdey qaramada midoobey ee UNISOM oo uu 
Mateykanu hogaaminayey. Waxaana xoogaa la dareemey 
xaalad ka wanaagsan tii hore, dhagaalo ayeyna dadkii heleen 
nolashii magaaladana ka soo reysey sidii hore.Inkastoo ay 
Jirtey balaayo cusub oo aan horey loo magal lana arag oo ay 
soo kor dhiyeen ciidamadii yimid dalkeena, waxaana ka mid 
ahaa iyadoo magaalooyinka qaar laga maqlayey rag la kufsadey, 
Waxeyna aheyd markii ugu horeysay oo ay taariikhda 
Somalidu dalkooda ka dhacdo dhacdo sidaa u fool xun, aad 
ayeyna arimahaa iyo kuwo kaloo fool soo kordhay dadku u 
dhibsanayeen. 


Dhanka kale Sahan iyo ay Maano waxey kamid ahaayeen 
dadkii uu xaalkooda ka soo taayey, waxeyna furteen miis weyn 
oo ay ku jibinayeen looskii, shukulaatadii, iyo wax yaabihii 
kale ee qashinada Ciidamada Mareykanka iyo ciidamadii 
dalalka kale laga soo qaadayey, Waxeyna subax walba u kalihi 
Jirtey Sahan siliga ama safaaradii Mateykanka o0 aheyd 
xurunta ugu weyn ee ciidamadaa dalka soo galay si ay 
alaabadaa uga soo qaadato iyagoon qarash ugu fadhinin, 
misna usii iibiso oo nolol maal meedkeeda kasoo saarato. 


Iyadoo Xaalkooda uu sidaa marayo ayey Sahan umushey oo 
dhashey Wiil Qurux badan, waxeyna u baxsatey DHIBANE 
dad badan ayuuna magacaa ka yaabiyey u jeedka ay ka 
leedahey Sahanna aan garan, Walow Sahan ula jeeday inuu 

sheegi karin Aabihii meel ay ku kulmeen iyo qof uu yahayba. 
Umana hakanine subixii ay dhashey Sahan subixii xigey waxey 
hortaagneyd safaarada Mareykanka oo qashinkii ayey sugeysey, 
oo howl maal meedkeeda marna kama hab saamin, inkastoo 
ay tahay qof umul ah oo aan wali kabsan una baahan daryeel 


iyo xanaano. 


Iyagoo howshoodu sidaa dar darta leh ugu socoto, ayaa waxaa 
dhacdey subax subxaha ka mid ah Sahan oo sidii caadada u 
aheydba taagan albaabkii siliga Ameerikaanka. Qashinkiina 
sugeyso in uu gaari ay wateen Ciidamada Mareykanka oo 
zowli ku socdey uu afka daro Sahan oo canugeedii 
yambaarsan labo darafna ukala tuurey iyadii iyo canugeeda 


oo dhulkii sidii qare ugu qatxey. 


Durbadiina gar gaar deg deg ah ayaa loo fidiyey oo lagula 
cararey safaaradii gudaheeda isbitaal ku yiiley, nasiib darase 
waxey naftii deysey canugii yaraa ee Dhibane ahaa, habartii 
dhashey baase lala tacaaley oo lagu dadaaley, Waxaana arintii 
dhiilada laheyd soo maqshey ay Maano oo timid Isbitaalkii 
iyadoo aan dhag la dqabto laheyn, magaca gabadha 
hooyadeedna ku hadleyso. Waa la dajiyey oo turjubaan Somali 
ah loo keeney, wax walbana laga dhaadhiciyey, sidoo kale 
Sahan oo soo miirsatey baa iyana xaaladii si dagan habartu uga 
dhaa dhicisey, samirsiiseyna. Waxaana loo soo aasay sagiirkii, 
oo si wacan arimihiisa loogu dadaalay, waxeyna Sahan 
isbitaalkii ku sugneyd mudo labo todobaad ah iyadoo ka soo 
baxdey markii ay bogsootey. 


Waxaana markii ay kasoo baxeysay Isbitaalka faraqa loogu 
shubey dhowr Kun oo doolar oo ay wax ku gabsato loogana 

dhigayey magdhow,  iyagoo faraxsan beyna goobtii ka 
dhagaajiyeen, oo abaareen halkii uu ka xigay Buushkooda yar. 


Wax wax sheego lama waayo ee wax wax kusiiyaa lawaayaa, 
bey somali horey u tiraye, waxaa buushkii yaraa ee tarabuunka 
ugu yimid Sahan iyo ay Maano oo isla lafa gurayo sidii ay ka 
yeeli lahaayeen lacagtaa faraha badan ee gacantooda kusoo 
dhacdey, Baa waxaa goobtii soo caga dhigtey koox 
maleeshiyo ah oo hubeysan, Waxeyna toos u soo abaareen 
buushkii ay ku jireen Sahan iyo habartii qoryana ku gabteen 
oo amreen iney banaanka soo dhigaan doolarka ay duugayaan. 


Sahan oo si u arga gaxsan baa maagtey iney isku dhajiso 
lacagtii oo af labadii yeertey loomase turine baas baa lugta 
looga hargaamey oo cabaadkeedii mid ka weyn kana xanuun 
badan loogu daray, Iyadoo taali ahna lacagtii laga qaatay, 
maleeshiyadii arxanka darneyd damiirka iyo dadnimadana ka 
maqneyd baa durba goobtii ka xaluulatey, Wazaana Sahan oo 
meesha kala taala, dhiig badana ka baxaya loola cararey 
isbitaal ay lahaayeen ciidamada Marookaanka oo kamid ahaa 
ciidamada wadanka joogay oo daaweyntiisu heer sareysey 
dadka masaakiintana lagu caawin jirey. 


Halkii baana mar kale lagula tacaaley miskiintii Sahan aheyd ee 
uu waayuhu badey dariskana uga dhigey dhibaato aan 
dhamaasho laheyn, oo marba hadii ay mid ka soo talaabsato 
mid kasii daran kana xanuun badan u dhiibeyso, Waxaana mar 
walbaaba bar bar joogtey ay Maano oo marna faaruqin Sahan, 
waxeyna isbitaalkii Marookaanka, Sahan ku sugneyd ku 
dhawaad mudo bil ah, waxeyna kala kulantey daryeel 
bani'aadanimo ee heerkiisu sareeyo, mudana iney ka 
mahadceliso. 

Waxayse aad u dhibsaneysay misna u kahsaneysay markii ay 
halkaa ku aragtey Dumar Soomaali ah oo kala da' ah, misina 
halkaa u imaanayey iney jirkooda ka ganacsadaan, Aad ayey 
atintaa uga yaq yagsooneysay Sahan, waxeyna ugu muugdeen 
kuwo meel ka dhac weyn u geystey sharaftii iyo karaamadii 
umada Soomaaliyeed lahaayeen, diintoodana meel weyn uga 


dhacay. 


Nasiib darase waxey xaaladaa ka qaban kartey ama ka badali 
kartey ma jirin oo aan aheyn iney niyada ka nacdo, kuwaa 
damiirka beelay ee Somalinimada la wadaaga, misna 
magacooda iyo sharafkooda sii sanayo wax yar oo lacag 
ah.Dhanka kale markii Sahan xaaladeeda la hubiyey ayaa la 
soo fasaxey nasiib darase xidido iyo hilbo go'ay awgii waxey 
isbitaalkii kasoo baxdey iyadoo lug ka balagsiineyso ama ka 
naafowdey, jiisna ka noqotey, Oo matrkaan maahan Sahantii 
hore ee waa Sahan jiliseysa, samirka iyo dulqaad Eebe ku 
galadeystey ayeyse ku qasbaneyd iney dugsato, wax walbana 
dusha ayey u tuuratey. 


Howshii miiskooda ayeyna sii wateen oo uu ilaah u 
barakeeyey, waxeyna gaareen heer ay guri ku yiiley degmada 
MADIINO gaar ahaan Xaafa Nuur Aduunyo qol ka ijaartaan 
oo mar kaliya kasoo jeestaan guri dadan oo dad ku noolaan 
karo, Howshoodana kama caajisin oo miiskii ayey labo ka 
dhigteen Labar Afar iyo Mac Macaankana la kala tageen, nolol 
maalmeed wanaagsan, guriga ijaarkiisa iyo calalyada 
huudheydana kasoo saarteen. Nololshooduna caadi noqotey, 
wax xoogaa sunuud ahna meel ka dhigteen, oo bari waxa 
dhici doona lagula xisaabtamey oo siduu xaal nogon doona 
allaa oge dadaal ayey wadeen. 

Iyagoo sidaa xaalkoodu marayo baa wazaa wadankii isaga 
baxay ciidamadii UNISOM, waxaana la dareemey in xagii 
dhagaaha reer walbaba ka sii liicayo oo hoos u dhac weyn baa 
la wada dareemay, badi dadkii, Sahan iyo ay Maanana dadka 
dareemey bey ugu horeeyeen, waxeyna fiiriyeen oo ay isla rog 
rogeen sida ay arintan uga samata bixi karaan, maxaa yeeley 
ma jecleysaneynin iney dib ugu laabtaan nolashii rafaadka 
badneyd ee tuugsiga. 


Waxeyna isla falanqeyn dheer kaddib xal wanaagsan u arkeen 
iney dhankooda kaga biiraan dad farabadan oo Soomaaliyeed 
oo markaa wadanka isaga tagayey, si Tahriib ahna ugu 
Jiheysnaa xagaa iyo dalka Sucuudiga, iyadoo la sii marayo 
Wadanka Yaman, Go'aan kaa bey qalinka ku duugteen oo 
isku tusiyeen in Sacuudiga hadii ay tagaan ka xamaalan karaan, 
oo aysan jitin cid ay wax uga baahanyihiin. 


Yamana qarashkii lagu tagi lahaa waa la heystaa xoogaa kalena 
waa la heystaa, Wixii dhinnaadana Yaman ayaaba looga 
qadaameynayaa, lagana sii dhameystiranayaa, waxeyna 
bilaabeen fulinta go'aankaa isaga ah. 


Maalinnimo Axad ah ayey aheyd markii ay Sahan iyo Maano 
soo beegsadeen subax hore halka laga raaco gawaatida u 


kicitinta magaalada GALKACYO ee xarunta Gobolka Mudug, 


Iyagoo ujeedkoodu yahey iney kaga sii amba baxaan halkaa 
dhanka magaalada BOOSAASO ee xarunta Gobolka Bari 
oo ah halka looga sii Tahriibo dalka YAMAN iyadoo dooman 
qar iska xoornimo ah laga sii raacayo. Sahan iyo habatta oo 
goor hoteba soo diyaar garobey, liiskana maalin ka hor isku 
qorey, baa abaarihii 12-kii duhurnimo ee xiliga Magaalada 
caasimada ah ee Muqdisho gaari nooca Somalidu u tagaan 

INTARFE oo kusii jeeday halka uu ujeedkoodu yahay dusha 
kaga dhaceen. 


Gaariga oo sidey dad farabadan oo Tahriib ah iyo cuno aan 
yareyn, baa halkii boosteejada u aheyd ee wadada kasoo 
hoobata CARWO IIDKA ee loo yagaan wadada AADAN 
CADE, ama JIDMAREEXAAN goobtii ka sharaacday. 
Wuxuuna afka usoo saarey wadihii gaariga halkii ay ka xigtey 
wadada loo maro Degmada AFGOOYE ee Gobolka Sh. 
Hoose, wuxuu in cabaar ahba soo xawaareeyaba, wuxuu soo 
gaatey halkii ugu horeysey ee sida caadada ah Gawaatida 
Safarka ah ay nastaan oo aheyd WAKAALADA BIYAHA. 


Waxeyna goobtaasi ku sugnaayeen ku dhawaad Laba 
saacadood, dabadeedna Wadahii waa uu ka sii dhagaajiyey 
Gaarigii isagoo ula jiheystey halka loo yagaan MUKEYGA 
AFGOOYE oo ay markii ay gaareen ku sugnaayeen in ka 
badan 3-Saacadood o0 nasiino ah, Waxeyna nasasho dheer 
kadib oo cuno, cabitaan iyo casireyeysiba leh qabsadeen 
wadadii u kicitimeysey Degmada WALALAWEYN ee 
Gobolka Sh. Hoose, halkaasoo ay Gaateen abaarihii 6-dii 
fiidnimo, iyaadoo ay dqotaxdii sii lliceyso 8 mugdigii 
habbeenimana guda galeyso. 


Waxaana gaarigii looga wada daatey bartamaha degmada 
WANLA-WEYN  iyadoo  nasasho loo  baahanyahay, 
maadaama dadka badi aysan kuraas ku fadhinin oo ay dul 
yuuraraan Alaabada ku raran gaariga, Iyadoo la wada 
beegsaday makhaayado meesha kuyaalo oo safareyda loogu 
talagaley iney wax ka cunaan kuna nastaan, intii cuno ay 
kusoo talagashey wadateyna halkooda ayey ku cuneen oo 
hawada macaan ayey ku raaxeysanayey, Qoraxda sii 


dhaceysana waa ku ildoogsanaayeen. 

Sahan iyo Maano waxey ka mid ahaayeen dad fara badan oo 
cunadooda watey, halkooda ayeyna ku cuneen, dadka intiisa 
kalena makhaayadihii buushashka ahaa baa cuno laga soo 
wada cuney, oo iyadoo lasoo wada dhargay Istakiina afka lagu 
wada sito baa goobtii la isugu yimid. Run ahaantii ma yareyn 
wal-walka dadka ka muugdey, maadaama maanta oo dhan 
isbaaradii la soo istaagaba qoryo lagu fiiqaayey, marna xabado 
kor loogu ridaayey. 


Si gaariga looga gaado lacagaha baada ah oo ay qaataan 
butcada wadada jid gooyada u taalo, waxeyna in badan ka war 
qabeen in wali aysan isbaaro fari ka qodneen oo ay wax ka sii 
badan kuwii Alle soo dhaafiyey u sii har sanyihiin. Waxeyna 
rakaabka Gaariga saaran mar walba oo uu gaariga dhaqaagayo 
is farayeen Afar 4-ta faataxo in la wada aqriyo, si Illaah 
balaayada mooryaanta meel walba daadsan uga bad baadiyo, 
una sama geeyo halkuu ujeedkoodu yahay. 


Cunadii iyo Nasashadii dabadeed ayaa gaarigii dusha laga soo 
wada korey, oo leysku diyaariyey inuu socodkiisa sii wato, 
wuxuuna gaarigii goobtaa ka dhagaajiyey abaarihii 11-kii 
fiidnimo ee xiliga degmada WANLAWEYN, halkaasoo uu 
wadihii gaariga kaga dagay wadadii laamiga aheyd oo ay in 
dhaweydba ku soo socdeen. 


Waxuuna Afka u galiyey wado kale 00 caro ama bacaad yara 
gaduudan ah, waxey sii guureeyaanba waxey soo gaareen 
Tuulo la yiraah QOBYAXAAS, kumase hakan oo sheelaraha 
unbaa gaarigii loo hayey, darawalkiina si wacan ayuu marshada 
ugu rogayey, Dadka gaariga saaran waxaa ku wada Jirtey 
bagdin aad u xoogbadan, siiba habeenimadaa ay guureynayaan, 
maxaa yeeley Tuulo walbaaba waxaa tuban koox maleeshiyo 


62 


SAHAN 


ah 00 gawaarida baad ka gaadato, wixii ay doonaana sheegto, 


marka ay doonaana dadka furto o0 dhaco. 


Waxaana marar badan dhacdey is qab Qabsasho dhex martey 
ragii gaariga Watey iyo maleeshiyadii, taasoo gaartey heer ay 
dadkii qaar ka mid ah lacago jeebkooda ka aruuriyaan 
mooryaantiina lagu dabaro, si balaayadooda looga nabad galo, 
Marka waa meel maalintii sidaa ahe habeenkii maxaad ka 
filaneysaan, baa dadka kuwada jirtey, si kastaba xaalku ha 
ahaadee waxey soo gaareen sidii ay wadnaha farta ugu hayeen 
Faataxadana u dur dutinayeen Tuulo la yiraah DHARIYOW. 


Sidoo kalena kuma hakan oo wey kasii socdeen, xawaatihit 
gaarigana in lasii kordhiyo mooyee lagama yareyneynin inta uu 
ku socdo, waxey soo guureeyaanba waxey soo gaareen tuulo 
la yiraah FIIDOW, halkaasoo ay markale ka qabsadeen 
wadadii laamiga aheyd, maadaama ay mudo soo dhex 


jibaaxayeen bacaad iyo wado jaay ah. 


Waxaana in cabaar ah goobtaasi isku heystey maleeshiyo baad 
gawaarida ka qaadato iyo kuwii gaariga watey oo isku afgaran 
la'aa lacagta baadda ah ee lasiinayo mooryaanta isbaaradu u 
taalo deegaanka FIIDOW. 


Waxeyna dalbanayeen lacag gaareysa 2-malyan oo Sh. Somali 
ah, halka kuwa gaariga watey ay 1-malyan Sh. Somali ah 
kabadan ineysan bixin karin ku doodayeen. Waxaana markii 
dambe darawalkii ay u sheegeen in arintaasi ay haboontahay 
inuu kala soo hadlo ninka mooryaanta meesha joogta 


madaxda u ah, ee meesha ugu areeya. 


Darawalkii oo arintaa u tiyaaqay is lahaane waad is 
afgarandoontaan ninka madaxda u ah kooxdaan midba meel 
ka qeylineyso, baa markiiba gaarigii ka soo dagtey oo abaarey 

qol halkaan ahaa oo aad yaabeyso siduu u Ja jabanyahay oo ay 
ugu timlaameen inuu ku suganyahay ninka madaxda u ah. 
Markii uu qolkii soo galay Darawalkii, ayuu wuxuu ku arkey 
nin uu yaqaano oo darawal la ahaa, gaadiidka wadadaa ka 
shaqeeyana wadi jirey oo si xun loo diley meel walbaana ay 
meydkiisa xabad uga taalo oo baas la harqayiyey. 


Darawalkii dib ayuu u soo laabtey, wuxuuna u yimid 
maleeshiyadii oo markiiba ku yiri haye ma isa soo aragteen 
madaxdeena, isna haa ayuu ku jawaabay. Maxaad isku soo af 
garateen inaad bixiso ayey ku yiraahdeen, wuxuu ugu 
jawaabay 3-malyan, inkastoo markiisii hore uuba diidanaa 2- 
milyan halkii ayuuna dood iyo buuq la'aan lagactii ugu tiriyey 
taasoo aad oga yaabisay ragii la socdey iyo dadkii rakaabka 
ahaa oo aan waxba ogeyn. 


Waase tii horey loo yiri ALLOW QOF AAN WAX OGEYN 
HA CADAABIN oo hadii ay arki lahaayeen, wuxuu soo arkey 
lama yaabeen midkoodna. 


Darawalkiina isagoo aan cidna la hadlin ayuu gaarigii 
sheelaraha u qabtey oo uu halkii ka dhaqaajiyey, wuxuuna 
qabsadey wadadii laamiga aheyd oo uu indhaweydba la'aa. 
Isagoo sii kordhiyey xawaarihii uu ku socdey, isagoo aad 
yaabeyso sida uu u jareynayo una arga gaxsanyahay, malaha 
wuxuu is lahaa armey kuwii kugu daba jiraan ee ka fagaarey. 


Wuxuu soo xawaareeyaba wuxuu soo qotomiyey gaarigii 
markii uu waaga dilaacayey Degmada BUULO BURDE ee 
gobolka Hiiraan, waxaana dadka badi la yaab ku ahaa 
degmadaas oo caan ku aheyd gor gor aad u weyn oo ku 
sawitnaa bartamaha magaaladaas oo aad u cajibiyey. Waxaana 
la yaabku ahaa in darawalkii oo markaan dagan baqtintiina ka 
yara baxdey uu u shidey dadkii gaariga saarnaa oo sameecad 

weyn gadaal ugu xirneyd heesta magaaladan lagu amaaney ee 
uu ku luugeeyey fannaanka caanka ah ee C/llaahi Shariif 
BASTOW, Oo ay miraheedu ka mid ahaayeen "Dhulkoo 
wada barwaaqa ah bishu 15 tahey, Sowmaanan bixinoo 
baabuur maraacin, wuxuu ila busleeyaba balad aan layaaboo, 
caanaha sidi biyo, haamuhu ay ka buuxaan bar tankiisa 
waaxyaha Gor Gor baaladeystoo baxaananaayo maan arag". 


Waxaana dadkii ka soo harey madax ruxid iyo iney heesta 
dhankooda ka jiibiyaan, waxeyna halkaa ku hakadeen in ku 
dhow 3- Saacadood, iyagoo halkaa ka quraacdey, kuna nastay 
oo jawi kii xalay oo dhan ay kusoo socdeen mid ka dagan 
galeen, Waxaana mar kale sheelaraha loo qabtey gaarigii, 00 
wuxuu soo guuxaba soo gaarey magaalada BALADWEYNE 
ee xarunta Gobolka Hiiraan, oo xiligaa aad yaabto 
barwaagada ka muugato iyo bilicda dhulkeeda iyo 
wabigeeda oo garka hayey. Waxeyna dadkii badi fanka wax ka 
yagiiney soo xusuusteen una meeriyeen dadkii kale heestii uu 
ku luugeeyey fanaankii weynaa rabi naxariis jano hasiiyee 
C/naasir Macalin Saciid. 


Oo ay miraheedu ka mid ahaayeen," Dhul biyuhu maraanoo 
xareeduna ay baliga taal , wacan bey ku dhalatiyo , dhul 
baewaaqo ood garan" waxeyna intii aan miraha heestaa 
agoonin “ay kala hoorinaayeen marka la soo gaaro 
mirahan Buurahan, buutahan  jecleystiyo, barti muuqa 
dheereyd bartankeediyo, Baladweyneey ku nooshahee'. Waah 
Waah waxbaa ka dhacay. Kaalay arag sacabka sida la isula 
helaayo, halkaa ayeyna in cabaar ah ku nasteen, kuna yara 
damaashaadeen oo diifta safarka isku yara ilowsiiyeen, oo 
kaftanka sheekada iyo qosolka ka baxayo waad yaabeysaa. 
Waxeyna abaarihii 4-tii galabnimo ee xiliga magaalada Balad- 
weyn ka caraabeen goobtii ay magaalada kaga sugnaayeen, 

Wadaha gaatiga oo xawaaro xoogan ku ku waday. Kuna 
dadaalayey inuu waqtiga ugu yar wada uga baxo, ayaa meelo 
badan aan ku hakanin, oo aan marna dhimin xawaatihii uu 


gaariga ku waday. 


Waxaana kamid ahaa meelaha aysan ku hakan Deegaanada 
JIIRTA. QABNOOD, GURI CEEL, MATABAAN, 
DHUUSO MAREEB, CADAADO, iyo DAGAAR, 
wuxuuna ugu dambeyntii darawalkii ku qabtay gaarigii halkii 
loo wada socdey oo aheyd magaalada GAAL KACYO ee 
xarunta Gobolka Mudug. 


Inkastoo intii uu soo guuteynayey ay dadkii rabey meelihii 
lasoo dhaafey kusoo dageen, waxeyna dadku intii aan sahey 
wadanin lagu wargaliyey iney qaataan sahey, maadaama loo 
sheegay in uusan gaarigu meel dambe ku hakaneyn. Waxeyna 
magaaladii ujeedku ahaa soo caga dhigteen abaarihii 3-dii 
habeenimo ee sagda dhexe, inkasta oo ay saq dhaxe aheyd 
hadana wixii guryahooda meeshaa ka dhawaa wey abaareen, 
intii kalena gaarigii ayey dusha iyo hareetaha ka seexdeen. 


Waagii markii uu u dilaaceyna waxaaba isa soo xaadiriyey 
gawaaridii u kicitimayey magaalada BOOSAASO, oo ahaa 
gawaarida loo yaqaan COSTER DISKOW, oo aad u wada 
bilic samaa, dadka badi oo dhankaa uwada socdey baa 
quraacdii dabadeed gawaatidii ku xoomey oo buuxiyey. 


Gawaaridiina Durbadiiba waa ay dhagaajiyeen oo waqti 
iskama dhumin, waxey sii guuxaanba waxey soo gaareen buur 
si aad ah looga bago oo ay ku rogmadaan gawaarida intooda 
bada, caana ka ah deegaanadaa oo loo yagaano buurta AL- 
XAMDULILAAH, oo aheyd buur dheer gaarigana inta koro 
ka sii daadagayo, Iyadoo la leeyahay Allow samo nagu mooti 
baa laga sii dhaadhacey, markii leysku hubsadey dhulkii baa 

mar qura lagu wada hadaaqey ALXAMDULILAAH, 
aarigiina sheelaraha ayaa loo sii haayey ilaa uu kasoo gaaro 
magaalada GAROWE. 


Halkaas oo ay rakaabkii ka wada qadeeyeen in yarna ku 
nasteen, dabadeena waa laga soo dhaqaajiyey, wadayaashiina 
waxba ulama harin sheelaraha oo lugta ayeyba kusii xoojiyeen, 
xawaatihiina sii kor dhiyee. Waxey soo socdaanba waxey soo 
gaareen magaaladii loo socdey ee BOOSAASO aheyd, oo 
aad u kululeed xiligaas, heer kulkeeduna marayo 55 digrii, 
saacaduna wazey aheyd abaarihii 4-tii galanimo, Waxeyna 
dadkii u kala baxeen 3 geybood oo qeyb magaalada 
daganeyd guryahooda ayey afka aadiyeen, qeybtii Tahriibka 
ahayd oo dad u daganaa magaaladana dadkoodii bey 


raadsadeen. 


Qeybta sedexaad oo ay ka mid ahaayeen Sahan iyo Maano oo 
aan intaba aheyn, baa afka aadiyey halkii loogu tilmaamey in la 
dajiyo dadka Tahriibka ah, oo ahaa buushash ku yaaley 
xaafada CARAB ee Magaalada Boosaaso oo xeebta u dhawaa. 


Halkii ayaana lagu soo dhaweeyey dadkii Tahriib doonka ahaa, 
waxaana gacmo furan ku soorey nin gaabilsanaa soo 
dhaweynta, qolada wax tahriibisana meesha u joogay. 


Wuxuuna durba lasoo baxey Buugweyn oo dad badani ugu 
qornaayeen, isagoo ku qorey dadkii cusbaa, qofwaliba ka 
qaatey 50 dolar siiyeyna bustayaal iyo darmo lagu seexdo, 
buushashkii buuna farta ugu fiiqey. Waxeyna ay Maana iyo 
gabadha Sahan ah la geeyey buush halkaan ah oo ay ku 
sugnaayeen gabdho kale oo somali ah, waxaana 2- maalmood 
kadib duhurnimo atbaco ah lagu gurey gawaarida somalidu u 
tagaan xaajiya khamsiin TOYOTA. 

Waxaana dadkii Tahriib doonka ahaa la isugu gecyey meel 
magaalada banaankeeda ah, o0 cidlo ah, xeeb ah hakaas 
ayaana dadkii inta 6 - 6 qof la isugu darey laashash laga saarey, 
Waxeyna laashashkii dadka ku gurayeen doon Alwaax ka 
sameysan oo kuwa kaluumeysiga loogu tala galey ah waliba 
aad duug u ah, dadkii oo wada anfariirsan bagtina gashey baa 
la isugu geeyey doonta, iyagoo tiro ahaan dhan 117 Ruux. 


Durbadiiba doontii yareyd ee dadkaa turada badan la isugu 
geeyey ka bilaabatey Ba'aayaay iyo buug fara badan, yaase is 
gaarey oo faanoole fari kama godna, doontiina abaarihii 5-tii 
galabnimo bey goobtii ka amba baxdey, Waxaana u bilowday 
Guureyn aad u bagtin badan oo dadkii laba isla hadasho 
majirin, oo bisinka iyo burdaha ayaa afka lagu wada hayey, qof 
walbana intii uu qutaanka ka yaqaano ayuu kor ka 
dureerinayey, inkastoo ay badu daganeyd gabal dhacaa oo 
xaalku caadi u ahaa. 


Sidii Heebkii oo dhan Loo soo dhex maashaynayey 
Badweynta oo qof waliba booskiisa bagdin la jareynayey, baa 
waagii markii uu baryey sidii layaqiin loo wada baroortey oo 
badii kacdey, Ashahaatinka iyo Allow magantaada meesha ka 
baxeyso hadii aad magli laheyd waad muraal qaracmi laheyd, 
dhankaadana kala barooran laheyd, waxeyna doontii 
bilowdey iney marba dhan u liicdo, oo jiho iyo jaah wareer ku 
dhacdo. 


Waxaana markii ay xaaladaa bilaabatey soo baxey kuwii 
doonida hogaaminayey, oo dadkii inta soo dhex galay Eegmo 
hor leh u celiyey, waxeyna indhaha la raaceen dadka kuwoodii 
buur buurnaa, oo ay is lahaayeen waa kugu doonida 
culeysinayo, Markiibana waxey ku amreen intii ay u arkeen 
iney ugu buuranyihiin dadkii doonida saarnaa iney istaagaan, 

darase wazaa lagu Amrey iney Badweynta isku tuuraan. 


Dadkii la farey fariintaa foosha zun iyo kuwoo kaleba aad bey 
uga naxeen wuzuushnimada ragan doonida hogaanka u hayo, 
wazeyna kuwii sida gaarka ah fariinta ugu socotey baa ka 
madax adeegey. Loomase turine inta tooreeyo afeysan loola 
soo baxey baa calooshii, wadnihii, kilyihii la dar darey oo 
iyagoo liicayo naftuna ka sii socoto dhiiga ka baxayana aad 
yaabeyso badii oo bahalaheedii muugdaan lagu wada ridey. 


AAAH AAAH AAAH Alla Xanuun badanaa. Markiibana 
nasiib daro waa la kala dafey oo bahalo baahan bey afka u 
galeen, dadkii oo badi dhiigii wada gaarey baa arintaa wax ka 
Oran qof walibana allow shartooda ku mooti bey ku jirtey iyo 
Allow iga sii jeedi kuwan masiibada ah, Waxaa wax aad looga 
xumaado loogana nazo ah in ruux soomaali ah uu falkaa kula 
kaco ruux kale oo soomaali ah, walibana caawimaad 
walaalnimo xiligaa uga baahan., Waxaana dhacdey xitaa in 
dadka qaar inta qoryo iyo bastoolado lagu qabtey la xir xirey 
oo bada lagu daadiyey, iyadoo aysan jirin wax ay galabsadeen 
ama cid ay wax u dhimeen. waase xaalada Tahriib ee 


xanuunka badan. 


Waxaase wax taariikhdu xuseyso ah mar uun in lagula 
xisaabtami doono, kuwaa arxanka daran, qof waliba oo ka 
mid ah dadkii doonidaa saarnaana ifka waa uuba ka quustey, 
oo wuxuuba ku shalaaynayey maxaa ku soo wadey oo 
balaayadaan u soo doonatey naftaadana u soo halaagtey oo 
hoogaan isu baday, Iyadoo xaaladaa murugada badan lagu 
wada suganyahey Sahanna ayba ku sigatey iney mar kale miir 
doorsoonto oo waalideedii ku noqoto, baa badii kacsaneyd 
yara dagtey galabnimadii markii ay qoraxda sii liiceysay, 

Dadkiise ma hakin ducadii iyo allow magantaadii meesha ka 
socotey, 00 cid ka caajistaa lama arag, saa dadka bada 
waxaaba uga darnaadey kuwan baas ee somalinimada 
sheeganayo, masaakiintana  xasuugayo oo aan naxariista 
laheyn Sahan iyo habartaba macayilaneyn, weyse bagayeen. 


Oo kuwa howsha wada wax walba waa ka suuroobaa cidii ay 
doonaana way xasuugayaan, wax kadaba hadli karaana ma 
lahan, iyadoo sidii wardiga loo hayo ayuu gabalkii dhacey, 
badiina kasoo reysey sidii hore. Waxey sii guureeyaan oo aan 
quraan aqriskii la hakin, jugta iyo jagta ay ku hayaan kuwan 
baas ee doonida watana aad yaabeyso, qofkii ay Jugsiiyaana uu 
leeyahay mahad sanid walaal, ileen awood baan jirin xagoodee, 


baa waagii ku dilaacey dushooda. 


Waxaana u muugdey buuro dhaa dheer oo loogu sheegayey 
iney yihiin kuwii Yamaneed, waxay soo socdaanba abaarihii 
10-kii subaxnimo, bey usoo dhawaadeen meel xoogaa xeebta 
u yara dhow, oo ay ka arkayaan Buuraha iyo dhulka ka 
sokeeyaba. Waxaana dadkii la wada Amrey iney ka wada 
daataan Doonta Badana isku shubaan, dadka qaar baa 
saluugey oo waa mool lagu mirqayo meesha barigana sidaa 
ugma dhawo, qof aan dabaal agoone kama bizi karo. 


Waxeyna maageen iney ka codsadaan in inyar bariga loo sii 
dhaweeyo, hayeeshee tooteeyadii baa loola soo baxey, 
bostoolado iyo qoryo ay ku hubeysnaayeena loo cabeystey. 
Dadkiina is yara adkeynayeyna iyagoo raali ah bey kuwada 
daateen badii, o0 kaaley arag Baroorta iyo Ashahaatinka ka 
baxayo goobta, dadka quusayo ee hadana madaxa soo 
taagayo iyagoo cabaadayo, yaase qof kale wax u gaban karo 
oo xaalku wuxuu marayaa, Niboow Naftaa Nabiyow 
Ummadaa. 

Iyadoo la wada biyo cabey intii yareyd ee dabaasha tigiineyna 
ay banaankii soo istaageen, baa iyadoo wali baroortu socoto 
gof walibana intuu biyo cabi karey cabey oo calooshu buux 
dhaaftey, bey banaankii isku soo tuurtey, habartii Maano 
aheydna iyadoo naf la caari ah bey kamid noqotey dadkii ugu 
soo hotmarey. Dad badan ayaana meeshaa ku nafwaayey oo 
uu meydkooda bada dul heehaabayey, miskiintii Sahan aheyd 
oo lugtii ka balaf siineyso misna caag yaroo 3-le ah oo saliid 
ka dhamaatay ku dhagan. Baa waxaa si xoog ah uga qaatey nin 
ay xaaskiisa la socotey, markaasuu u dhiibay Xaaskii caagii 
yaraa ee ay miskiinta Sahan ah ku dabaalaneysay. 


Waxaa meel halkan kasoo qeyliyey will dhalinyaro ah oo ku 
yiti ninkii war gabadha waa jiis ee sii caageeda, markaasaa 
ninkii ka xoogay caaga ugu jawaabey war xaaskeyga 
lixaadkeeda waa u dhanyihiin. Marka midaan lixaadka kala 
dhiman ha iska dhimato, maxey nolol ka rabtaa waa taa lug 
la'e, kuwii lixaadka qabey baaba dhimanayee, naga aamus, 
Arrintaa foosha xun iyo hadalkaa kasii xanuunka badnba aad 
ayey ayuu u niyad jabiyey Sahan gaatsiiyeyna heer ay mar kale 
jecleysato iney dhimato oo ifkan cadaadbta badan isaga 
hijrooto, ku noolaashadiisana uusan qiimo u laheyn. 


Waxaase Nasiib wanaag caawiyey wiilkii oo soo gaarsiiyey ilaa 
xeebta, iyadoo uu miirka ku daba yar yahey, biyana intii lacabi 
karey dhankeeda ka cabtey, markii banaankii lagu soo ganey 
baa habartii oo indho cadeyneysa agteeda lagu soo xoorey, 
Wax isla hadlo ma jirin in cabaar ah markii la wada aamusnaa 
bey bilaabeen intii ugu rooneyd ee ka nuuxsan kartey iney 
dadkii ka matajiyaan biyihii ay cabeen oo ay caawiyaan. 


Waxaana meeshii lagu nastey in cabaar ah, iyadoo dabadeed 
loo luudey tuuladii lagu daadiyey halka ay is leeyhiin dad baa 

ku nool, tuulada oo lagu magacaabo BEER CALI, Bey 
iyagoo luudayo ku haleeleen Rag iyaga ku soo wajahnaa 
waxeyna moodeen Police, mase noqone waxey noqdeen 
tuugo dadka tahriibka ah dhacdo. 


Waxaana nasiib daro markiiba dadkii oo wada tacbaan ah baa 
lagu bilaabey baarasho, qof walbana kistii uu isku haleynayey 
baa daf laga yiri. Sahan iyo habarta oo 200 oo doolar zil iyo 
xoolaba ka watey cid ay maciin ka sugayaan oo aan alle 
aheyna jirin, baa laga xayuubsadey lacagtii oo ay aad u 
qarsadeen hadana waa laga soo saarey. 


Oo waxaa heley tuugo arintaa ku xeel dheer, iyagoo dadkii 
wada yaaban yihiin wax ay sameeyaana garan la'yihiin baa 
booliskii kusoo xoomey. Waxeyna Booliiskii In cabaat ah 
dabadeed dadkii ku daad gureeyeen gawaarida ay Somalidu u 
tagaan Siiblaha ee Toyotada ah, waxaana lageeyey magaalo la 
yiraahdo MEYFAC, oo uu ku yiiley Kaam tarensed ah ama 
kumeel gaar ah. 


Waxaana la hoos dajiyey teendhooyin, iyagoo markaasi 
x00gaa raashin ah oo aan dharjin lagu siiyey, waxeyna xeradii 
ku sugnaayeen 2-maalmood, oo la is dhihi karo diiftii bada 
kasoo gaartey, iyo cabsidii balaaya qabayaasha waa ka yara 
nasteen, Waxaana maalintii sedexaad aroornimadii hore lagu 
daad gureeyey gawaari halkaas looga yagaan Daimo, 
Somaaliduna u nagaan Sitey Ma Noogto, waxaana la keeney 
Tuuladii Qaxootiga' ee JAXIIM, Waxaana lagu daadiyey 
qaxootigii xaruntii ay xerada booliska ku lahaayeen si loo 
baaro, waxaana jirtey arin anshax xumo ah oo ay boliskii kula 
dhaqmeen dadkii masaakiinta ahaa. 


Waxeyna aheyd in boliskii bilaabey inuu reebto gabdhihii ugu 


muuqdey meesha si ay u fara xumeeyaan, arintaasina buug 

ayey ka kiciyeen, Nasiib wanaagna ku kalifeen inuu boliskii 


soo daayo gabdhihii ay reebteen oo ay Sahan ka mid aheyd, 
Waxaana goobtii lagu gudoonsiiyey Qaxootigii kubeertooyin 
iyo kaarar ay ku gaataan bur iyo saliid isbuuciiba mar meesha 
laga bixiyo, waxaana la farey iney somalidoodaa meel ay 
seexdaan weydiistaan, maadaama la yiri waxaad teendhooyin 
aad leedihiin heli doontaan bil kadib, Waxaana dhacdey in 
golo waliba is meeleyso, nasiib wanaag Sahan iyo habartii 
Maano aheyd wazaa qaabishey haweeney Soomaaliyeed oo 
gabar yar heysatey oo ay ladageen teendhadeeda, raashina 
siisey maadaama aan maalintaa la siinin iyaga raashin ah. 


Xerada magaca ay wadato ee Jaxiim, waxaa loogu bixiyey ku 
noolaashaheeda oo aad u adag, waxaana lagala kulmaa 
dhibaatooyin aad u fara badan, sida dhac jirdil kufsi loo 
geysto hablaha masaakiinta ah ee meeshaa soo maciin biday. 
Waxaana nasiib daro arimahaa xitaa mararka qaar ku kacayey 
kuwo magaca Soomaaliyeed wata oo Yamaniyiintiiba kaga 
naxariis darnaadey dadkii masaakiinta ahaa, ee xeryahaa 
maganta ku ahaa. Wazaana sidoo kale jirey kuwo isku sheega 
Muwalad oo ay ula jeedeen waxaa iska keen dhalay Somali iyo 
Yaman, kuwaasoo si aad u naxatiis daran dadkii ula 
dhaqmayey, iyagoo iska laheysiinayo dalka la joogo ee Yaman, 
misna Inkirayo Somalinimadii. 


Waxeyna qaarkood xitaa kula soo jireen Tahriibkii bada oo 
loo soo gar gaarayey, lana soo caawiyey, hadana waa kuwan 
waji cusub oo naxariis daran la soo baxay. Oo 
Soomaalinimadii meel uga dhacaya, isna xijinaya dadkaa 
carbeed, in kastoo ay jireen dad sidaa u qaab daran hadana 
kama maqneen dad wanaagsan oo isla iyagaa ah. 

Dhanka kale waxaa Sahan iyo inta la socoteyba ku cusub 
dalkan Yaman, oo ah dal dagan oo nidaam iyo kala dambeyn 
ka jirto, dadka reer Yaman waza ay u dhagmaan qaab qabiil, 
Waxeyna ku dhagan yhiin dhagamadii hore, waxaana jirta in 
beel walbaa deegaanka ay dagantahay ay ku hubeysantahay, 
sidaasna ay nidaam iyo kala dambeyn ku heystaan. 


Waa dal inta badan laga yagaan balwada Jaadka ama Qaadka, 
oo xiliyada duhurida aad arkeysid dad fara badan oo wada 
wata qaadka, una hayaamaya guryahooda, hab dhagan ahaan 
waa dad fur furan marka la eego, misna dadka si fudud ku 
dhex gali kara, oo la jaan qaadi karo. 


Inta badan dadkiisuna ay ku labistaan dharka dhagan ahaan ay 
u leeyihiin, sida qamiis, cimaamad madaxa lagu xirto, tootey 
qaloocan oo dhexda lagu xirto, lana muujiyo, Dhismaha 
magaalooyinkooda dalka Yaman 'waxaad ku -arkeysaa 
dhismooyin qadiimi ah, dadkuna waa dadyoow inta badan 
xiiseeya ciyaaraha hiddaha ay u leeyihiin misna ciyaara, waa 
dal buuro badan leh meelo badan oo indhaha soo jiidaneysa 
leh Dhanka kale dadka badi kuma daaheyn Xerada Qaxootiga, 
oo wazaa ku hatrayey oo kaliya kuwa duruuftu heysato, sida 
Sahan iyo Maano oo kale, oo dadka badi waxey sii 
dhameysanaayeen safarkooda ku wajaha Sucuudiga, 


Si kastaba ha ahaatee Sahan iyo habartii, waxey goobtii ku 
sugnaayeen mudo 2-bilood ah, iyagoo iibsanayey qaar ka mid 
ah xoogaaga lasiiyo, markii dambane iibsadey teendhadii ay 
daganaayeen. Waxeyna dqarashkii ay ka heleen ugu soo 
kicitimeen xagaa iyo magaalada SANCA ee caasimada dalka 
Yaman, si ay uga xamaashaan, misna usoo saartaan 
dhagaalihii ay safarkooda kusii dhameysan lahaayeen. 

Wazaana garashkii kagaatey oo soo kazeeyey wiilal muwalad 
Somali ah oo howshaa hayey, wazeyna sidii ay gaarigoodii 
Langutuselka ahaa ugu soo wadeen. Soo dhigeen dhex 


bartamihii magaalada SANCA halka loo yaqaan 
TAXRIIRKA uuna ku yaaley Hotel caan ka ah magaalada oo 
la yiraah HOTEL TATJEVA, Waxeyna keeneen maqaayad 
goobtaas ku tiiley 00 ay Somali laheyd, wazeyna markiiba 


Maano oo islaan ay isyagaanaan ogeyd iney ku nooshahay 
Sanca weydiisey Somalidii ay goobtaa kula kulantey. Sidii 
leyskugu gud gud binaayeyna, Nasiib wanaag ugu dambeyntii 
wazaa la helay wiil yagaano oo markiiba la abaarey xaafadaii 
ay daganeyd habar Shumeey oo aheyd SAAFIYA JOWLA. 


Si heer sare ah ayeyna habartii u soo dhaweysey saaxiibadeeda 
ay mudada is moogaayeen ee ay Maano, waxeyna ku soortey 
wixii qof sharaf leh lagu soori lahaa ee ay daruuftu 
saamaxeysey, Habartii Maano iyo gabadhii la socteyna, wazaa 
loo sheegey inuu guriga gurigoodu yahey cid ka xigtana ayasan 
jirin, si xur ah oo ay ku xashaashayaana ugu dhex noolaadaan. 
Waxeyna reerkii ka heleen qadarin iyo qiimeyn balaatran, 
Maanana saaxtibteed waxey ka codsatey iney magaalada shago 
uga raadiso iyada iyo gabadhaba, arintaasna qalinka ayey 
habartii ku duugtey. 


Dhowt cesho dabadeedna nasiib wanaag labadoodii waxey u 
keentey shagooyin qgadaamanimo ah ama shagaale guriyeed 
ah, aad ayeyna uga mahad celiyeen Uguna fatxeen, una soo 
dhaweeyeen. Waxeyna u tafa xeeteen shagadoodii oo uu ilaah 
mid kheyr qabto uga dhigey, maadaama dad badan oo aad u 
xun oo loo shaqeeyo mararka qaar dhib badana lagala kulmo, 
Haddana dadkaa iyaga nasiibkooda ayaa karooneysiiyey, 
waxeyna u shaqeynayeen mudo lix bilood ah, iyagoo inta 
badan soo booqan jirey reer Shumeey maadaama ay 

shaqadoodu aheyd mid ay la joogayeen deegaane ku lahaayeen 
reeraha ay u shaqeynayeen. 


Lix bilood ka dib markii ay is dhaheen Sahan iyo Ay Maano 
intaan waad kusii Tahriibi kartaan Sucuudigana ku gali kartaan, 
bey arintii u bandhigteen islaantii Shumeey aheyd oo arintaa u 
balangaadey iney gacan balaaran ka geysan doonto, kuna 
garab siin doonto. Wazeyna Shumeey markiiba la xiriirtey 
dadkii howlahaa ku xeel dheeraa oo ay taqiiney, waxeyna 
arintooda la xiriirisey Odey Somaliyeed oo howlahaa wadey 
aaminna ahaa, maadaama uu jirey nin Somalida badanaa dhici 
jirey oo Yamani ahaa. Odeyga Somaliga ah baa arintii la xil 
wareegey, wax walbana u balan qaadey iney guul ugu 
dhamaan doonaan, qof walibana waxey gacanta ka saartey 
lacag dhan 4000-kun oo Riyaalka Yaman ah. 


Wazey aheyd duhurnimo Talaada ah markii ay ka caraabeen 
magaalada SANCA ee caasimada dalka Yemen Sahan iyo 
Maano, iyagoo ku wajahan xagaa iyo magaalada 
XUDEYDAH, halkaasoo uu uga bilaabanayey wajigii dhabta 
ahaa ee Tahriibkooda ku wajahan dalka Sacuudiga. Sahan iyo 
dadkii la socdey wuzuu lasoo Xawaareeyo gaarigii 
languruselka ahaa ee ay saarnaayeen, wuxuu fiidnimadii 
keeney magaaladi XUDEYDAH, gaar ahaan xaafadda 
XARAD, halkaasoo laga dajiyey guri uu lahaa ninka wax 
Tahriibiyo. 


Waxaana halkaa lagu kala soocey dumarkii iyo ragii, oo 
golaba koox wax Tahriibisa lagu wareejiyey, waxaana 
dumarkii lagu war galiyey in la geyn doono ilaa Tuulada 
MAJANE oo ah gudaha dalka SUCUDIGA, arintaasina aad 
bey ugu wada riyaaqeen una farxad galisay hadiiba Tahriibkii 
loo sheegay uu sidaa u sahlanyahay. Waxaana la soo 

guureysiiyey dhamaan dadkii Tahriibayaasha ahaa isla 


habeennimadii, iyadoo cagta la maalayo ama la lugeynayo, 
wazeyna koozdii Tahriibineysey oo gaareysey ilaa 5 rag ah, 
bilaabeen dhowr saacadood markii ay dumarkii soo 
lugeysiiyeen baarasho ay dumarkii baaranayaan. 


Iyagoo ula soo baxey bostolado iyo tooriyo, intaase uguma 
ekeyne waxey bilaabeen iney kufsadaan dumatkii, kuwii 
matkaa ugu qaabka samaa Qurux iyo soo jiidashana lahaa, 
Sahan oo ka mid aheyd dumarka kuwooda muuqda baa 
arintaasi markey aragtey jiro aysan qabin isku ridey oo iska 
dhigtey sidii ruux galal qaba oo kale. 


Afkii ayeyna xumbo ka keentey habar Maano oo aan gabadha 
ku ogeyn cudurkan baa aad uga naxdey oo moodey iney si 
dhab ah u dhibantahey, kuna calaacashey tagii ku soo 
wajahnaa, ragii oo is yiri yeysan midaan idinku dhimanin baa 
ka sii jeestey. Waxeyna Nasiib daro howshoodii Kufsiga 
aheyd ka fushadeen gabdhihii kale ee Soomaaliyeed oo 
qeyladooda baxeyso aad yaabeyso, yaase usoo gurman karo 
saa waa howd aysan bani'aadankuba ka dhaweyn, bahalada 
mooyee, Gabdhihii Soomaaliyeed ee masaakiinta ahaa oo si 
xun loo galey mustagbalkoodiina si naxariis daro ah loogu 
ciyaarey, loona galay si aad u foolxun baa cabaar goobtii lagu 
hayey. 


Tii Sahan aheyd oo wali qof miir la' iska dhigeyso baa garbaha 
lasoo qabtey, intii kalana cagahiina maasha la yiri, iyadoo aan 
il naxariis ah lagu eegeynin oo lugtii baa halkeedii laga sii 
wadey. Iyadoo ay gabdhaha qaar daqaro ka muuqdaan dhiig 
yarna ka baxayo, kadib markii ay diidmo maageen si xoog 
ahna wax looga qaatey oo aan loo tutin. 

Si kastaba ha ahaatee waxey soo guureeyaan oo boholo, 
buuro, waadiyo lasoo jiirsiiyo, oo la lugeynayey in ku dhow 
11 saacadood bey barganimadii soo galeen  Tuuladii 
MAJANE aheyd ee dalka Sacuudiga ka tirsaneyd. Halkii 
magaalada ka xigtey baa farta loogu soo fiiqey dadkii 
Tahriibayaasha ahaa, waa idiin kaligiin beyna ku yiraahdeen, 
kuwii arxanka daranaa ee sida naxariis darada ah gabdhaha u 
galay ulana dhagmay dibna ugu laabtay dalkii ay wax kasoo 
Tahriibiyeen ee Yemen. 


Xaalkii baa mar kaliya isbadaley meel wax laga bilaabana 
lagaran waa, waana aroor hore oo leysku muuqdo Askarta 
Sacuudigana laga bagayo, baahi darrana wey jirtaa. Iyadoo 
lawada anfariirsanyahey bey qabteen halkii farta loogu fiiqey, 
looguna sheegay iney ka xigta deegaanka dadku ku noolyihiin, 
maadaama meesha looga dhagaagay ay howd aheyd. Waxey 
soo luudaanba waxey nasiib wanaag heleen wiilal Somali ah, 
oo iyagana Tahriibaya, howdkana sidooda oo kale ku 
lugeynayo, wiilashii ayaana hogaanka u qabtey gabdhihii oo 
dhibkii loo geystey ka muuqdo, oo cid is wareysatey majirin. 


Dhamaantoodna rafaadka iyo gaajada ka muuqato waad 
yaabeysaa, warna lagama gaaro oo waddo dheer baa sugeysa, 
weyna ku gasbanyihiin iney howdka dhex jibaaxaan, Maxaa 
yeeley askarta Sacudiga, ayaa laga gambanayaa oo xiligaa xeyn 
xeyn u socda, dadka Tahriibayana si gaar ah u ugaarsanayo, 00 
baadi goob ugu jiro.Waxey soo wada luudaan marna qof loo 
soo jiido, waxey soo gaareen halkii sida qarsoodiga ah ay 
gawaarida dadka Tahriibka qaado ka baxayeen. 


Kamana dhumin meesha oo kuma jaha wareerin, maxaa 
yeelay wazaa hogaanka u hayey wiil horey u soo marey | 
wadada si aad ahna u xafidsan wadada. Hakii ayaana lagu got | 

gortamey intii lacag isku haleyneysayna gawaaridii bey 


dhakada kaga dhaceen, intii aan cidna ku tashaneynin waxna 
heysan baa isku soo hartey, xoogaa timir iyo ceesh loo 
teebeyna cantuubsi ku bilaabey, iyagoo dib ugu noqdey 
howdkii si ay u sii lugeeyaan, Waxeyne ku sii jeedeen 
magaalada AL- AXAD, halkaasoo laga helo gawaari ay 
Somali leeyihiin dadka Tahrtibka ahna qaada, Somali ka 
shageyso magaaladana ay jirto oo ay daganyihiin, kuwaasoo ay 
ugu yaraan caawinaad ka heli karaan. 


Waxey soo qgatrddaJeexaanba waxey naf liidata ku soo gaareen 
magaaladii AL-AXAD iyadoo taaha iyo aadaarka ka baxaya 
gabdhahana aad yaabeyso. Gabalkiina uu sii dhacayo, waxaana 
badi lagu reebey howdka iyagoo sahan ahaan u dirsaday 3 wiil 
oo Somalida meesha dagan gacan u soo weydiiso. 


Mid ka mid ah oo Tahrtibe hore ahaa baa hogaanka hayey, 
wuxuuna soo hor istaajiyey hoy ay daganaayeen wiilal Somali 
ah oo darawalo ka ah magaaladaas, waxeyna la socodsiiyeen 
xaalkooda, sidii ay filaayeena gacan ayey ka heleen. Waxeyna 
matkiiba lasoo gaareen cuno iyo cabitaan wada jira dadkii 
meesha joogay dhamaan, waxeyna ugu bishaareeyeen iney 
caawa siinayaan dumarka meel ay ku hoydaan, barina ay ku 
darayaan odey Soomaaliyeed oo magaalada JIDDAH dadka 


geeya. 


Wiilashiina wazaa loo keeney bustayaal, halkiina raganimo 
isugu dabara ayaa la yiri, maalinta bari xigtana gaari kale ayaan 
idiin gal qgaalineynaa xaalkuna aad buu ugu samaa habeenkaa, 
Waana lagu wada ganacsanaa halka uu marayo, cid dood ka 
qabteyna majirin oo alxamdu lilaahida ayaa la hayey, oo wazaa 
qof kastaa usii muugday dhacdooyinkii xanuunka badnaa ee 
lasoo marey. 

Waagii markii uu baryey bey wiilashii soo diyaariyeen safarkii 
dumarka, waxeyna 10kii subaxnimano xiliga dalka Sacuudiga 
gaari langurusel ah ka saareen goobtii iyagoo ku wajahan 
magaalada JIDDAH ee caasimada labaad ee dalka 
Boqortooyada Sa'udi Arabia. Wuxuu gaarigii la soo xooma 
Wuxuu fiidnimadii soo dhex dhigey magaaladii JIDDAH 
washida aheyd, dumarkii oo ay neefi kasoo go'dey. 


Wadada intii lagu soo jireyna uu wal wal ah armaa la idiin 
qabtaa oo idinkoo meelba gaarin dalkii la idiin tarxiilaa is 
lahaa baa lagu daadiyey qaxwa ku tiiley xaafadda KIILOO 
SABCA, ee magaalada Jiddah oo Somali leedahay. Waxeyna 
Somalidii markaa ku sugneyd weydiisteen reerihii ay qolo 
walbaaba doonayeen Sahan iyo habarta oo wata taleefan lasoo 
siiyey oo laga helo haweeney ay Maano isku dheeryihiin 
baadigoobaya, baa markiiba nin da' dhaxaad ah oo gartey 
reerka ay raadinayaa hogaanka u qabtey oo qaxwadii ka wadey. 


Isagoo u sheegey iney daganyihiin reerka ay doonayaan meel 
aan meesha ka fogeyn, wuxuuna keeney xaafadda SHAARAC 
BINLAADIN, oo ay daganaayeen treerka ay doonayeen 
isagoo soo hor istaajiyey albaabkii Reerka. Hooyada reerka oo 
aheyd ay Dhaahiro baa markiiba aqoonsatey Maano oo rafaad 
badan ka muuqdey, si heer sare ahna usoo dhaweysey. 


Iyada iyo gabadhii wehlisey ee Sahan aheyd, matkiibana 
qubeys bay galeen, waxaana loo keenay dhar ay isaga badalaan 
kuwa ku wasakhoobey ee ay wataan, oo lagu yiri iska soo 
meera dhiiqada iyo diifta Tahriibka, Nasasho iyo Istareexna 
isu diyaariya, Maama Dhaahiro oo ay la noolaayeen labadeeda 
gabdhood oo daganeyd Laba qol, baa qolkii gabadhaha ku 
biirisay Sahan, qolkeediina ku kordhisatey habartii Maano 
aheyd ee ay saaxiibada ahaayeen, Waxaana labadoodiiba la 

farey ineysan marti iska dhigin oo uu guriga gurigooda yahey, 
iyadoo intaa loo raaciyey iney dhowr bilood iska nastaan, 
diifta iyo dhibka Tahriibkana kasoo kabsadaan. 


Dabadeedna shaqo loo raadin doono, taasina ma ogolaan oo 
waxey codsadeen in sida ugu dhagsiyaha badan hadiiba shago 
loogu heli karo shaqo loogu soo taadiyo, Arintaana Dhaahito 
waa ka ogolaatay oo kuma diidin, walow ay jecleysaneysey 
iney iska nastaan mudo oo ay kasoo kabsadaan diifta ka 
muugato, sidoo kalena jawiga guud ee magaalada Jidah iyo 
dadkeedaba la qabsadaan, iyagoo la saan qaadi karan shaqa 


galaan. Waxaana nasiib wanaag laba todobaad kadib loo soo 


wada helay shagooyin isbuuciiba mar laga soo tagayo, ama 
jimca kastaa laga soo dagayo, weyna ku farxeen shagadiina 
halkooda ka bilaabeen. 


Waxaana nasiib wanaag loo geeyey Reero carbeed oo ay 
Dhaahiro 'macruuf sahaayeen, maadaama habarta iyo 
gabdhaheedaba ahaayeen dad aaminsan shaqo oo waxey ku 
soo dhididaan cuna, macaariif badan ku leh carabta loo 
shaqgeeyo, Waxeyna Sahan iyo ay Maana kasoo dagayeen 
shagada jimca walba, Waxeyna markii ay sal dhigteen Jawiga 
Jiddana la qabsadeen, xoogaa qarash ahna mushaarkoodii 
meel ka dhigteen, soo jeediyeen iney dhankooda Ijaarka ama 
Kirada Guriga iyo biilkaba ka kabaan Reer Dhaahiro. 


Inkasta oo aan looga baahneyn, oo reerku isku filnaa, iyagana 
ay Jimco kaliyaa u soo hoydaan, Hadana wey ku adkeysteen 
Sahan iyo Maano oo dhankooda ayey biilka ka bixinayeen, 
Sahan iyo ay Maanaba waxey soo jabaan oo jid dheer soo 
maraan, waxey maanta joogaan jidadii ay u soo jihaadeen, jiq 
badana u soo mareen, marka la eego muuq ahaan iyo lugad 

ahaan maahan kuwo sidaa u kala duwan Yamantii ay soo 
mateen iyo Sucuudigan ay hada joogan. 


Dadka Sacuudiga waa dad marka la eego dagan, oo aan buuq 
iyo gas jecleyn, waa dad wada xirta ragooda qamiis, 
camaamad iyo cigaal, halka dumarkana ay kawada sitaan 
shukooyin madow u badan, oo indhaha un kasoo muuqdaan. 


Waxaana caado u ah xitaa marka uu guursanayo Wiil inuusan 
gabadha uu guursanayo muuqeeda arkin ilaa habeenka uu la 
agalgalayo. Waa dal dhisan oo daaro qurux badani ku yaalaan, 
xasiloon nidaam iyo kala dambeyna leh, waa dal uu Eebe ku 
maneystey aqalkii ugu horeeyey ee Islaamka loo taagey ee 
MAKAH AL MUKARAMA ah, waxaa ku nool dad aad u 
kala duwan oo ka kala yimid dalalka dunida oo idil oo la dhihi 
karo inta badan waa Muslimiin, Waxaa jirto oo ay caan ku 
yihiin waza loo yagaan TARXIILKA kaasoo ah in dadka 
sharci darada ku jooga dalkooda la soo qab gabto oo lagu soo 
celiyo dalalkooda, maadaama ay ku noolyihiin dad fara badan 
oo aan heysan sharciga ama dal ku jooga Sacuudiga. 


Askarta Sacuudiga meel kastaa waa ay ku qabtaan dadka, 
umana kala reebaan waa dumar iyo waa tag, inkastoo ay 
dumarka gadariyaan, hadana qudhooda waa la soo tarxiilaa oo 
leyskama daayo. Cimilo ahaan waa dal inta badan kuleylka 
xiga, waxaana guti kastaa iyo gaari walbaaba ku xiran muKeyf 
ama qaboojiye, waa dal inta badan ay kala xiran yihiin ragooda 
iyo dumarkooda oo aan si toos ah isku atkin. 


Waxaana u dhagan ah in marka wiil gabar loo doonayo ay u 
doonaan hooyadii iyo walaashii, oo guurkaba la dhameeyo 
iyagoon aan xitaa hal mar is arkin laba is guursaneyso misna 
aan iska helin, waxaana xiliyada qaar dhacda in habeenka 
Arooskaba la is furo matka wajiyadii la isu guurinayey ay is 

arkaan iskana heli waayaan. Dhanka kale waxey teerkii 
nogdeen goys kaliya, oo waliba aad isku jecel oo kaalay arag 
sida ay isku fahmeen Sahan, Idil, Istar iyo ay Dhaahito, 
Maanana kaalay arag hooyada laga daba wado iyo sida loo 


gadarinayo ma ahan mid la giyaasi karo ama la soo koobi karo. 


Xiriirkii wacnaa misna qotada dheeraa ee dhex marey reetkaa 
isaga ah, cidii aragtaa waa ay la tacajubayeen is fahamkooda 
iyo is qadarintooda qiimaha badan ee is jaceylka lagu qurxiyey. 
Iyadoo uu xaalku sidaa marayo shaqooyinkiina ay sidoodii u 
socdaan lacag xoogaa ahna meel laga dhigtey, bey dowladii 
SUCUDIGA amar adag ka soo saartey dadka sharci darada ku 
jooga wadankeeda. Waxeyna fartey iney deg adeg uga baxaan, 
hadii kalena ay la kulmi doonaan cigaabo adag, oo isugu jira 
ganaax maaliyadeed iyo xabsi. 


Waxaana magaaladii Jidda aheyd oo dhan ka bilowdey olole 
baaxadweyn oo dadka lagu Tarxiilayo guryaha xitaa leyskuma 
deyneyn oo waa leyskugu soo galayey, dadkana laga gurayey. 
Mootooyinka Jjawaazaadka, maareeyada ama gawaarida 
Booliiska ee magaalada xeyn xeyn u yaacayo hadaad arki 
laheyd waad yaabi laheyd, waxayna Maama Dhaahiro. Maano 
iyo gabdhahooduba ka mid ahaayeen dad fara badan oo 
arintaa aad ay u dhibtey, walow ay Sahan iyo ay Maano 
joogeen 3 Sano hadana waxey jeclaayeen iney Sucuudiga 
iskaga noolaadaan inta dalku ka dagayo, yaase taa u ogolaadey. 


Waxeyna qoys ahaan go'aansadeen iney ka mid noqdaan 
dadka faraha badan ee dalkooda ku noqonaya, waxeyna 
fiidnimo jimca ah is keeneen xabsiga weyn ee BANIIMAAL, 
Oo ah xarunta ugu weyn ee lagu xareeyo maxaabiista iyo 
dadka Tarxiilka ee dalalkooda lagu celinayo, iyagoo sita 
Go'home yadooda, isuna soo diyaariyey iney dalkooda Hooyo 

ee lama Huraanka ah ku laabtaan, Wazeyna dhankooda ka 
gogosha ka dhigteen goob Somali badan u barxaneed, halkii 
ayeyna habeenkii seexdeen, oo meel lagu xaroodaa majirin oo 


si aad ah ayuu u buuxey xabsigu, oo nooc walba oo ajnabi ah 
baa isa soo dhoobey. 


Waagii baana sidii ugu baryey, halkii ayeyna quraac ay dibada 
xabsiga gabdhaha kasoo iibiyeen ku cuneen, iyagoo aan 
ogeyn goorta la wadi doono iyo siduu xaalku noqon doono. 
Baa abaarihii 11 barqanimo wazaa goobtii dagaal xo0gan uu 
ku dhex marey Somalidii iyo Indonisian oo isku qabtey ka 
gadaale markii dhalinyaro Indonisian ah Odey Soomaaliyeed 
lacag ka xoogeen. Dhalinyaradii Somalida baa arintaa foosha 
xun ku duulaan tagey, waxaana dadkii galey kala carar, kadib 
markii la soo jibiyey Somalidii oo ay isugu tagayaan wixii 
Feshiyaan ahaa, sida, India, Pakistan Malasia, Bangaladhesh, 
iyo kuwo kaloo badan. 


Somalidii oo la soo riixey baa wazaa gacan buuxda soo siiyey 
dhamaanba wixii madow ahaa ee goobta ku sugnaa sida, 


Nayjiria, Kamaruun, Tashaad, Kenya, Ithaopia, iyo kuwo 
kaloo badan oo Afrikaan ah, Waxeyna taa keentey in kooxdii 
somalida soo tiixeysey gabi ahaanba laga saaro xabsigii oo ay 
banaanka ku cararaan, iyadoo ay markii dambe sida badi 
Booliiska lagu yaqaan arintii soo kala dhex galeen, iyagoo 
dadkii kala dajiyey arintiina qaboojiyey xalna ka gaarey. Reer 
dhaahiro waxaa dagaalkaa aan waxba la iskula reeban ka soo 
gaarey qasaaro aan yareyn, oo miskiintii Sahan aheyd baa lagu 
tuntey oo la jiirey, iyadoo aan u ordi karin sidii dadka 
lixaadooda qabo, bey maagtey dhankaada ka carar maadaama 
la wada cararayey. 

Hayeeshee nasiib daro dad aan miir laheyn baa ku tuntey 
misna dar daray oo jiirey urug badanna u qariyey, waxaase ugu 
darneyd oo ay ka murgacatey halkii lug ee u fiyoobeyd, 
Wazeyna kari weydey iney kutubto, waxaana garbaha galey 
gabdhihii iyo wiilal kale oo ku kaalmeeyey iney gaarto meel ay 
salka la heli karto. Waxaana durba loo keeney loogana daliigey 

' masaajo, walow ay sidii hore dhaantey hadane waa qof horey 
lugey u aheyd oo midii kalane ka murgacatee, waxaa waa 
qasab ku noqotey miskiinta in garbaha laga galo markey socod 
damacdo, oo iyadoo taaheyso kutubto. Oasaaraha intaa 
uguma ekeyne, waxaa ka ja jabey dhowr boorso oo ay alaabo 
badan misna muhiim u ahaa uga buuxeen, waxaase u darneyd 
Sahan xaaladeeda murugsan iyo xanuunkan xad dhaafka ah ee 
ay la taaheyso. 


Iyadoo labadii garab ee geesaha is darey ay wali kala baqayaan, 
baa gabalkii dhacey, waxaana abaarihii 12-kii habeennimo, u 
yimid koox Askar ah oo wadata dadka la Tarxiilayo liiskooda. 
Waxeyna yeeriyeen magacyadii meesha ugu qornaa oo ay 
nasiib wanaag kamid ahaayeen Dhaahiro, Maano, Sahan, Istar. 
Idil, Waxaana markiiba meesha isa soo taagay gaari Buss ah 
oo lagu gurey boorsooyinkii, dabadeedna iyagii baa bas kale la 
soo saarey, iyagoo ku soo wajahan MADIINATUL XUJAAJ. 
Oo ay habeenkaasi dhaxayeen, halkii ayaana la keeney goor 
dambe, oo ay ku sugnaayeen ilaa uu waagii ka baryo. 


Markii uu baryey waagii oo ay quraac fudud goobtii ku 
cuneen, baa hogaankii loo qabtey dhamaan dadkii la 
Tarxtilayey, iyadoo lagu wargaliyey iney diyaaradii qaadi laheyd 
isa soo taagtey oo ay iyaga sugeyso, waxeyna goobtii kasoo 
shareecdeen abaarihii 1-dii Duhurnimo, Waxaana soo gaaday 
diyaarada DJ]ABUUTI oo aheyd diyaatad duug ah oo naftu 
ayan aaminka ku qabi karin marka ay aragto muuqeeda, waxey 

diyaaradii lasoo guuzdo oo hawada kula soo gab gableysaba, 
Waxey abaarihii 4-tii galabnimo soo caga dhigteen gegida 
diyaaradaha magaalada JABUUTI ee caasimada dalka aan 
walaalaha nahay ee Jabuuti. 


Wxaana lagu war galiyey iney caawa halkaan dhaxayaan barina 
sii dhameysanayaan safarkooda oo laga dajin doono Gegida 
Dayuuradaha Aadan Cade oo diyaaradu kusii jeeday, waxeyna 
rakaabkii habeenkaa dhaxeen garoonkii 8S diyaaradaha 
magaalada JABUUTI iyadoo halkaa loogu keeney rooti iyo 
kaluun aad u macaanaa. 


Markii uu waagii dilaaceyna waa la xeeyd xeetey oo in 
safarkii lasii kaamilo leysku diyaariyey abaarihii 10-kii 
subaxnimana diyaaradii dhakada laga soo wada “-raacey, 


iyadiina cagahii laabatey oo hawada sare afka aadisey dhankuu 
ujeedkeeda ahaana soo abaartey, Waxeyna abaarihii 12-kii 
duhurnimo xiliga Magaalada Muqdisho ee caasimada dalkeena 
Hooyo soo caga dhigatey gegidii diyaaradaha Aadan Cade 
international, halkaasoo trakaabkii qof waliba qofkii sugayey 
uu kusoo dhaweeyey, lana abaarey halkii uu ka xigay 
guryahooda. 


Dhaahiro oo clidankeeda hogaamineyso baa afka la aadey 
xaafadda WAABARI oo uu gurigeeda ku yiiley, sida lagu soo 
balamayna tahey in halkaa lagu wada noolaado o0 qoys lasii 
ahaado, maskiintii Sahan aheyd oo garbaha wali lahayana lasii 
kutubiyey, walow ay sidii hore yara dhaanto. Habarta oo 
horey ula soo hadashey eheladii u joogtey MUQDISHA 
farteyna in gurigeeda loo sii diyaariyo, baa tagtey gurigii 00 
diyaarsan wax walbana u dhanyihiin, halkiina la saldhigtey. 
Guriga oo ahaa Vilo bilicsan oo ubaxa ka baxayo aad 

yaabeyso baa gabdhihii iyo habrihii u kala dageen sidii la 
gunneyd kuna istareezayeen. 


Maadaama guriga kaligood daganyihiin, waxaana u wada 
bilaabatey nolol ay maqsuud ku yihiin, iyagoo cabayo hawada 
macaanta badan ee aan la heli karin ee dalkooda hooyo, 
waxeyna dareemayeen qiimaha wadanku leeyahay iyo qaayaha 
uu ku fadhiyo. Nasiib wanaag Sahan dhowr cesho dabadeed 
lugtii wey u bogsootey, 00 Al xamdulilaahi kaligeed iney 
kutubto ayey bilowdey, xoogaagii qarashka ahaa ee Sacuudiga 
lagala yimidna waxaa lagu darsadey Odey bakhaar ku lahaa 
suuga weyn ee Bakaaraha oo ay xigto ahaayeen Dhaahiro. 


Biilkana sidii loogu baahnaa ayuu ugu soo dhacayey, 
lacagtoodana waa loogu shageynayey, oo meel aamin ah bey 
shirko ku ahaayeen, waxeyna ku noolaayeen nolol ku dhisan 
farxad iyo reyn reyn intii loo baahnaa, oo kaalay arag 
taleefanka guriga ka shangarayo har iyo habeen iyo sheekada 
gabdhaha ka baxeyso. In kastoo Sahan qalanjonimadeeda soo 
noqotey Quruxdeediina sidii qorax iftiinkeed usoo muugatay, 
hadana lugta ay ka balagsiineyso ayaa wax aan la yaresan karin 
iyada ula muuqdey. 


Oo gabdhaha ay walaalaha noqdeen, kaalay arag sida ay 
shukaansiga beenta iyo bara bagaandada ku dhisan ee 
mugdisha ka socda dhankooda uga jilayaan. Sahanse 
shukaansi uma jeedin, badaana kuma jirin, walow ay 
walaalaheed ku gal qaalin jireen iney beenta dhankeeda kala 
qufto, hadana wey ka diidi jirtey. Waxeyna yeesheen asxaab 
fara badan oo gabdho iyo wiilalba leh, oo booqashooyin is 
weydaarsan jireen taleefankana joogto ugu wada xiriiri jireen. 
Maalmaha Aduun midiba waaceyne, maalin walbana waxey 
maanka ku sidtey mulaasim ka dhigtaaye, waxaa dhacdey 

maalin maalmaha kamid ah in Sahan oo taleefan u direysa 
saaziibteed Bakiin uu lambarkii intii dambe ka qaldamo, oo 
reer kale oo ayan u warheyn kaga shangatisey, 


Waxaana markiiba ka qabtey Samatar oo taleefanka laga 
shangatiyey dhinac fadhiyey misna yiri " Halow, Sahan oo 
aanba war u heyn in nambatka ka qaldanyahay baa lasoo 
boodey " haa Bakiin ma joogtaa abowe". Wiilkii oo uu 
magacani ku cusubyahey gurigana aan ku ogeyn wax Bakiin la 
yiraah, baa ugu jawaabey" abaayo adigoo raali iga ah magaca 
aad sheegtey armuu kaa galdanyahey mise nambarka ayaa kaa 
qaldamey". 


Sahan oo hadalkeedii xamaasada badnaa oo ay rabtey iney 
saaxiibteed kula hadasho dib u laqdey baa tiri “abowe waa 
macquule lambarka aan soo wacay sow sidan maaha”? iyadoo 
u yeerisey lambarkii Bakiin oo ay markani saxdey. Wiilkii baa 
la soo boodey oo dateemey in gabadhu lambar kaliya ka 
qaldanyahey “maya abaayo macaan kan ugu dambeeyo ayaad 
iska qaladey " Sahan oo garowsatey iney wax qaladey baa tiri" 
abowe iga raali ahaada oo qof galdama uguma horeeyo, kasna 
iyo ku talagalna igama aheyn'. Wiilkii oo la kaftamaya baa yiri 
isna “maya 00 maaha inaad cudur daar bixisid Abaayo, 
maxaa yeeley codkaada macaan qofkii ay dhagahiisa soo 
gaaraan ayaaba nasiib leh, oo aniga waaba ku faraxsanahay 
inaad soo galdanto'. 


Sahan oo dhankeeda kaftanka ka qaadaneyso baa tiri" 
mahadsanid in kastoo aad igu amaantey cod macaan oo 
aanan laheyn" Samatar oo aan hadal kale ka sugin baa la soo 
boodey "waxaan qirayaa oon qeexayaa wuxuu gaadir kuu 
qorey qeybna aad u leedahay qureyshtii haweenkaay'. Sahan 
oo aad ugu qanacdey amaanta wiilka afkiisa kasoo burganeyso 

baa tiri' Wah waah waxaasaa amaan lagaa dhahaa, oo isma 
laheyn Abwaan baad wacatey, oo anigaaba Nin yahow kaa 
nasiib badan oo Abwaan qpaali ah codkiisa maglayo ma is tiri'. 
Samatar baa isna yiri “Walee anna kaama yareysto nasiib 
ahaan hadaan wali codkaada maglayo, ee ma ii ogolaan kartaa 
oo kaliya maalintii 5 dagiigo inaan maqlo codkaada halaasiga 
ah ee aan laxanka iyo muusiga u baahneyn?". 


Sahan oo wali kaftankii sii wada baa tiri “Haa oo waayo 
hadiiba aan maalin walba nasiib u yeelanayo inaan maglo 
erayo kasoo burqanayo Abwaan-kaadan weyn afkiisa" waa la 


isku dhii dhiibey sheekada. 


Wxii kaftan ahaana wax leyskulama harin oo kaalay arag 


qosolka iyo Sheekada macaanaatey ee qadka ka socoto, hadii 


ay kuu suuro gali laheyd: Waxaadba giri laheyd in labadani 
sanooyin badan aqoon ka dhaxeysey oo iskuma cusbo ayaad 
ku doodi laheyd, Kaftankii baa sii kordhey oo marba dhan 
baa leyskula liicey oo sheekada marba marka xigta wey sii 
macaanaaneysey. Waxeyna gaartey heer Sahantii kasoo 
horjeedey wax haasaawo la yiraah, oo xitaa diidaneyd mid 
baashaal iyo iska been ah gadka taleefanka iney ku jisho, baa 
waayahey oo mid dhab ah baan kula daa dihinayaa laga keeney, 
Dar daaranka iyo erayada macaanta badan ee labada dhinac 
ka burganayo afkooda, qiyaas iyo qoraalba laguma soo koobi 
karo, waxeyna dareemeysey Sahan in awood ka sareysa oo 
aysan ka hor imaan karin wadato. 


Inkastoo ay in cabaar ah is meer meerisey, oo is madax 
adkeysay, hadana ugu danbeyntii shabaqa ayaa lagu ritey oo 
dhankii ladoonayey lagula caraabey, Wazaana qadkii goot ay 
kasoo wareegatey 4 saacadood isku macsalaameeyey labadii 
lambarka qaldamay is badey, oo isku afgartey iney noqdaan 

mucaashaqiin dhab ah oo Tusaale loo soo qaato, oo uu ka 


dhaxeeyo jaceyl dhab ah oo dhalanteedka iyo beenta ka fog, 
daacadnimo iyo is daryeelna halku dhig looga dhigey. 
Waxeyna ku balameen in barito xiligaan oo kale la isa soo 
waco, wuxuuna Samatar u sheegey in uusan guriga kooda 
aheyn, oo uu daganyahey saaxiibkiisa gaaliga ah ee ay nafta u 
dhaxeyso, xili kastaana laga helayo. 


Wuxuu intaa u raaciyey in xaafadu tahey Degmada 
DHARKENLEY gaar ahaan Biyo Dageenka, iyana waxey u 
sheegtey in xaafadoodu tahey Degmada WAABARI gaar 
ahaan aga gaarka Suuqa, Waxaana la yaabku ahaa iney 
sameysteen hal hees sir u ah oo iyaga u gooni ah, kaasoo ay ka 
dhigteen NO. 333 oo ahaa sedexda lambar ee ugu dambeysey 
nabarkii isbadey ee kasoo qaldamay Sahan, iyagoo ku xusayo 
iskuna xusuusinayo markasta Jaceylkooda ugubka ah halka uu 
ka abuurmay, Samatar aad ayuu ugu tiyaagsanaa in uu maanta 
gacata ku dhigey mataantii galbigiisa, oo dhinac walbaba ka 
qancisey, isagoon arag, wuxuuse ku qiyaasanaayey qurux xad 
dhaaf ah iyo iney tahey Sahan qalanjadii qarnigan, maadaama 
qalbigiisa dhex qotonsatey amar ala'aan. 


Wuxuuse ceebaal u arkayey lugta ka go'an ee dagaaladii 
sokeeye ka salfadeen, wuxuuna is weydiinaayey sideed ku 
qaabili rabtaa Sahan waa adigan biraha ku boodayee, armey 
kaa didaa. Su'aalahaa iyo kuwo kale baa ku furnaa Samatar, 
wuxuuse ugu dambeyntii go'zansadey inuu waayaha u daayo 
dhowrana sida uu waqtiga ka yeelo arintiisa. Dhanka kale 
Sahan oo uusan horey go'aanku ugu jirin haasaawe, balse 
duul aysan u taag iyo tabar heyn ku jiideen baa dhankeeda 
magsuud ka aheyd, kuna qanacsaneyd wiilkan giimaha badan 
ee galbigeeda xarfuhuu qorsheystey qaabkuu dooney ugu 
qortey, misna dhex qotonsadey. 

Waxeyna dareemeysey iney heshay lamaane kool kooliya, oo 
ay nafteeda u hibeyn karto, wixii maalintaa iyada ah ka 
dambeeyey kaalay arag halowda la hayo sheekada saacadaha 
faraha badan qadka lagu gaadanayo iyo jaceylka sii 
lexaadsanayo oo gaarey heerkii ugu sareysey ee ay gaaraan 
lamaane dhab isku jecel.Waqtigu is gurid oge waxaa maalintii 
qadka lagu kulmey kasoo wareegatey mudo 6 bilood ah, oo 
aan wax kulan ah oo toos ah la yeelan, qadkase wax walba 
leysku lahaa in kastoo in la kulmo marar badan lagu 
dhawaaqey hadana ma jirin balan rasmi ah oo la wada dhigtey. 


Waxaana labadoodaba ku jirtey cabsi oo ma jirin mid u babac 
dhigi karey inuu isa soo hor taago qofkuu dunida ugu 
jecelyahey, isagoo lug ka balaqsiinayo, ama biro ku boodayo, 
armaa lakala durkaa baa labada dhan ka jirtey. 


Oo Sahan waxey awoodi la'ayd iney ka hortagto wiilka ay ifka 
ugu jeceshahay iyadoo lug' ka balaqsiineyso, oo wax aad ugu 
adag ku ahaa. Samatarna wuxuu kari la'aa inuu is hor taago 
gacalisadiisa uu ifka ugu jecelyahey isagoo biro ku boodayo, 
oo ma jirin qof qofka kale arintaa uga xog waramey oo daaha 
uga qaaday, oo labaduba qarsoodi ayey u aheyd oo markii loo 
baahnaa oo ay arintu bilow aheyd leyskuma sheegin, Markaan 
oo leysku beermayna laguma dhicin, oo baqdin iyo armaa 
jaceylka laguugu cidleeyaa ayaa labada dhan ka jirtey, waxii 
laga meer meertaba, waxaa ugu dambeyntii qalinka lagu wada 
duugtey in maalinta jimcaha ah la kulmo, laguna kulmo guriga 
Sahan oo halkaa la isku arko. 


Labada dhanna waxaa la galay diyaar garow, maadaama labo 
maalmood oo jaanis ah la isa siiyey, oo Samatar wuxuu soo 
dajistey barnaamij ah in uu matalo saaxiibkii Cartan 00 


lexaadiisu dhamaa, Wax walbana sidey ahaayeen uga 

dhaadhiciyo, si uu u tago isagoo waz walba ka dharagsan, 
arintii fulinteeda ayuuna ku dhagaagey saaziibkiina ka dhaa 
dhiciyey. Dhanka kale baan ka yareysan oo Sahan qudheeda 
qorshahaa oo kale bey dagtey, oo diyaarsatey walaasheed Idil 
wax walbana ku shubtey, arintiina u diyaarisey si ay u 
matasho, Iyadoo labada dhanba sidaa xooga badan loo soo 
diyaar garoobey baa maalinnimadii jimcaha aheyd la isa Soo 
wajahay. 


Cartan oo matalayey saaxiibkii Samatar baa isa soo taagey 
halkii lagu balamiyey oo ahey K.L.4 Agagaarka Iskuulka 
AL-CIMRA 1, wuxuuna goobtii ugu tagey Idil oo ku 
sugeysey, waa la is aqoon sadey oo dharkii lagu balansanaa 
baa lawada sitey, La is bariidi oo qof waliba si taxadar leh buu 
isagoo kan kale u dhakan erayo kaftan ah uga soo ganey, 
iyadoo uu mid walbaba aaminsan yahey inuu la socdo kii 
tunta ahaa ee uu u matalayey, yaase isku sheego oo ogeysiiyo 


in labaduba ay Jilaa yaal qatar ah yihiin. 


Iyadoo sidii loo kaftamayo taxadarkiina wali jiro baa hoygii la 
tagey, qolkii fadhigana loo sii wada gudbey, waxaana durba 
dalaq soo tiri Sahantii oo sugi la'ayd oo lugtii ka balagsiineyso, 
cabitaana sidda. Waxaana goobtii la isku barey Sahan iyo 
Cartan oo sita magacii Samatar, waxaana is bareysa Idil o0 
sidata magaca Sahan, ahlan iyo barasho wanaagsanna meeshii 
la isku yiri oo madax la isugu ruxey. Sahantii runta aheydna 
isaga soo baxdey qolkii, iyadoo indhaha kasoo buuxsatey 
midka ay u heysato inuu yahay mataankii galbigeeda. Labadii 
matalayaasha oo sheekada isku dhii dhiibayo baa qadadii loo 
keeney oo afka isku gil giliyey sidii kuwii dhabta ahaa oo kale 
iskuna muujiyey xiiso aad u balaaran iyo kalgaceyl la isu gabo. 

Iyadoo la kala sheeko bogtey baa galabnimadii markii la 


casiriyeystey dabadeed, Samatarkii beenta isku diyaariyey inuu 
baxo isagoo ay soo sagootineyso Sahantii iyana beenta aheyd, 
Wuxuuna Cartan ku guuleystey inuu oofiyo dar daarankii 
saaxiibkii Samatar oo ahaa inuu  sawir uga soo qaado 
gacalisadiisa, 00 uu awoodi waayey inuu hot tago, wuxuuna 
soo gaatey sawirkii Idil isagoo u heysto Sahanta dhabta ah. 


Wuxuuna fiidnimadii ku soo laabtey xaafadii oo uu Samatar 
dibada u fadhiyo dharatrayana imaatinkiisa, markiibana 
gudoonsiiyey sawirkii uu u sidey oo uu Samatar dhunkasho ku 
bilaabey isagoo leh 'Waaba ogaa iney sidaan u qurux badan 
tahey Sahan' wuxuuna saaxiibkii Cartan ka dhurtey wixii xog 
ahaa ee uu ula shirtagi lahaa gacalisadiisa oo ay dagiigado 
dabadeed qadka ku kulmayaan. Dhanka kale Sahan oo aad 
ugu qanacdey Samatarkeeda waa sida ay la tahaye, baa iyana 
wixii xog ahaa ka (dhuratey walaasheedii 8mataleysey, 
dabadeedna taleefankii kasoo shangatisey. 


Durbana wazaa daf yiri Samatarkii oo sugi la'aa xabiibti iyo 
xabiibi baa meeshii ka bilaabatey, oo iska arag sida la isugu 
dhiibayo oo la isaga dhigayo ineyba yihiin kuwii maanta 
kulmey. Waxbaa ka dhacey oo hadii uu waayuhu kuu saamixi 
lahaa inaad aragto, waxaad qiri laheyd ineyba yihiin kuwii 
maantoo dhan wada joogey, oo shakiba kaama gali laheyn, 
lamaanaha isjecel ee hadana naafanimadooda la kala bagayo. 


Sahan iyo Samatar Waa uu sii socdey xiriirkooda kalgacal oo 
cirkaa isku shareeryey, iyadoo markii kulan leysla gartana ay 
matalayaasha soo fulinayaan, sidii looga baahnaana ay howsha 
usoo gudanayaan. Maalin kastaaba waji bey leedahay waxaaba 
dhacdey in ay si dhab ah isaga heleen labadii wax mataleysey, 
oo mid waliba goonidii jaceylkiisa u qarsado, isagoo is leh ha 

bur burinin jaceylka dhisan ee aad mataleyso, guusha iyo 
hotrumarkana aad la jeceshahay. Waa la adkeystey intii la 
karayey aadanena is celin karey, ha yeeshee xergihii ayaa la soo 
wada goostey, oo xagiigadii baa dhankooda ugu qaraxdey. 


Runtana la isku dhii dhiibay, waxeyna is fahamsiiyeen iney 
labaduba matalaayaal yihiin, dadka ay matalaayaana faraha 
isugu fiiqeen. Waxeyna go'aansadeen in ay wataan xiriirkooda 


dhabta ah, oo isla sii laba lisaan, waayahana u daayaan 
lamaanayaasha ay matalayaan, ee Naafanimada u kala bagayo, 
Markey fursad u helaana ay xaqiigada dhankooda ka 
ogeysiiyaan, arintoodana sir qarsoodi ah u ahaato oo ayan 
cidi ka ogaan, waxaana halkaa Cartan iyo Idil uga bilowday 
xiriir kalgacal oo xiisuhu hogaaminayo. 


Waa balan iyo anaa igu ogtahey beyna galinka isugu duugeen, 
waxeyna wateen kulamadooda joogtada ah, iyagoo kulmayey 
xiliga lamaanayaasha ay matalaan faraan iyo xiliyo iyaga u 
gooni ah oo ay ku kulmayeen meelo gaas ah, oo aan cid kale 
la ogeyn. Xiriirkii baa Afar geesood isku rogey, walow aysan 
warba u heynin kuwa la matalayo, oo arinta laga garsadey 
fursadna lala sugayo, Wuxuuna xiriirkii isku shareerey 
samadaa oo hamuunta caashaq ee aan duugoobin ee leysku 
hayo lama soo koobi karo, har iyo habeen waa loo heelanaa 
oo heegan loogu jirey. 


Maahan mid la soo koobi karo misna la cabiro karo 
Kalgaceylkooda, iyadoo uu xiriirkii sidaa u socdo, bey 
lamaanihii la matalayey ku heshiiyeen iney dalxiis u aadaan 
degmadii udgooneyd arligana qurxooneyd ee AFGOOYE, 
halkaana kusoo galaan sawiro taariikhi ah, kuna soo 
tamshleeyaan maalinnimada jimcaha ah ee fooda ku soo 
heyso.  Sidii caadada aheydna waxey wada war galiyeen 

lamaanihii kale oo sirtooda u qarsaneyd matalayeyna, iyagtina 
war kama soo celin oo wey soo dhaweeyeen waana wax ay u 


baahnaayeen. 


Waxaana maalintii la balamey ee jimcaha aheyd, barqadiiba 


gacmaha is qabsadey lamaanihii Cartan iyo Idil ahaa o0 


ismatalayo, saaxiibadoodna matalayo. Waxeyna dhakada kaga 
dhaceen gawaarida caasiyada ah ee laga raro K.L.4 oo aado 
Degmada AFGOOYE,  waxeyna tageen oo ay kusoo 
tamashleeyeen mucaashigiintii beerihii bilicda loo dhameeyey 
ee deegaanka AFGOOYE caanka ku ahaa. 


Sawirana leysku soo bash kaxleeyey, iyadoo aad yaabeysid kal 
gacalka baaxada weyn ee ay isku hayaan lamaanahaa iyaga ah, 
iyo heerka uu gaarey xiriirkooda kalgacal, ee samadaa ka 
babanayo. Waxeyna galabnimadii kasoo caraabeen dagmadii 
AFGOOYLE, caasiyadii kusoo jeeday Muqdishana mid ka mid 


ahna kasoo traaceen. 


Gaarigii caasiga ahaa baa lasoo xawaareeyey, oo si xowli ah ku 
xoomayey, sida caadada u ah darawalada aagaas ka shaqeysa, 
oo aan u aabo yeelin bur burka ka muuqda Wadada. Nasiib 
darase markii uu matayey agagaarka BAAR XARAF ee 
deegaanka GARASBAALEEY, buu afartiisii lugood cirka 
aadiyey oo iska daba rog rogmadey, Mar gura ayeyna 
Rakaabkii ka yeertey ba'ay balow iyo buug, wazaana Gaariga 
masiibadu ka dhacday kusoo xoomey oo u soo gar gaarey 
gawaari kale oo wadada socotey iyo dadkii daganaa deegaanka 
GARASBAALEY, Wazeyna ka soo hoos biziyeen gaarigii 
dad badan oo dhaawacmey iyo kuwo geeriyoodey, nasiib daro 
dadkii goobtaa ku nafwaayey wazaa ka mid ahaa Cartan iyo 
Idil oo ahaa mucaashigiintii mustagbalkooda u go-gol 


xaarayey. 

Waxaana dadkii dhaawaca ahaa iyo kuwii geeriyoodeyba lagu 
daad gureeyey gawaari kale oo XAMAR la beegsatey, warkii 
dhiilada lahaa baa meel walbaba gaarey. Cid walba oo 
Afgooye looga maqnaana isbitaal MADIINO oo dhaawacii 
iyo meydadkiiba la keeney bey soo beegsatey, Ba'ayaayda 
isbitaalka ka baxeyso ma aheyn mid aad markaasi u adkeysan 
kartey iyo sida dadku u bur burey. Wazaana dadkii 
meydadkooda halkaa kala cataabey kamid ahaa reer Dhaahiro 
iyo reer Munasar oo kala qaatey meydadkii lamaanihii is 
jeclaa ee Cartan iyo Idil. 


Arintaasi dad badan ayey murugo baaxad weyn ku reebtey, 
waxaase ugu darnaa Sahan iyo Samatar oo mid waliba 
aaminsanaa in jaceylkiisii ifka ku cidleeyey. Waxaana 


labadoodii kasoo harey aamusnaan, waxaana haleeshey jiro 
aan la garaneyn, oo raashinkii iyo cabitaankiiba u diidey. 
Waxeyna dadka bad ka aamin sanaayeen, labadooduba iney 
yihiin dad saaxiibadoodii geeriyoodey aad oga xun, misna uga 
tiiraayeysan. Sirta u qarsoona lama ogeyn oo xitaa Sahan 
arinta lama ogeyn treerka intiisa kale, waxaa lagu bilaabey 
dadaal lagu dajinayo 'yaase ku dagayo oo Sahan waxeyba 
huufeysaa dunidan iyada dhibka iyo rafaadka la daba taagan, 
o0 ay garan la' dahey waxey ka haleysey. 


Samatar qudhiisa kama lito oo wuxuu is weydiinaayey, 
gacalisadaada ma waxey dhimatey adigoo been u sheegayo oo 
aysan ku arkin, nasiib xumidaa hadana dambi badanidaa. Yaa 
hadda kuu saamaxaayo, beentii iyo barabagaandadii aad Sahan 
ku waday, erayadaa iyo kuwo kaloo badan buu isna iskula 
guuxayey, Dadaal dheer oo ay dhan waliba wadeen, wazaa 
suuro gashey iney xoogaa ka soo toonaadaan labadoodii is 
moogaa, Byaase mid waliba u sheego inuu jaceylkiisii 
noolyahey, halkiisiina ka sii laba lisi karo, Si kastaba xaalku ha 

u cakirnaadee, dhowr bilood kadib wazaa u suuro gashey 
Samatar inuu wadanka isaga tago ka gadaale markii uu wiil ay 
walaalo ahaayeen 00 dalka SWEDEN ku noolaa uu soo 
dhameeyey Viso u ku tago SWEDEN, sidaana dalkii isaga 
tagey oo maciin biday qurbaha iyo qaxootinimada. 


Dhanka kale Sahan waxaa maalinba maalinta xigta soo 


yaraanayey rajada ay ka qabto iney wadanka sii joogto, 


maadaama ay wehelkeedii labaad ku weysay, waxeyna ku 
fikireysey iney isaga tagto oo dqurbaha maciin bido 
nasiibkeedana baroobeysato. Waxeyna atintii ay ku fikirtey u 
bandhigatey ay Dhaahiro iyo ay Maano oo ay si dagan misna 
xikmadeysan oo ay kasoo fikirtay kana soo baaraan dagtay 
ugu sharaxday, Iyagiina markii ay ka dhureen bey ku 
yiraahdeen ma xumo, iyadoo ay Maano u sheegtey ineysan 
kala harin labadooda, waxeyna fikir dheer iyo talo gorfeyn 
kadib arin ku gooyeen iney kista ay heystaan la abaaraan kana 
mid nogdaan dadkan Soomaaliyed ee u Tahriibayo dalka 
LIIBIYA. 


Halkaana dalka TALYANIGA iyo Yurubta Janaad ka galayo, 
oo dhowt Sahan asxaabteeda ah oo wadadaana tnatey ay kala 
soo hadleen Talyaaniga, wax walbaana iney sahlanyihiin usoo 
sheegeen. 


Markaan YURUB baa loo soo jiheystey, Dhaahiro iyo 
gabadheeda oo aan hami dibadeed qabin wax badana soo 
joogey qurbo baa yiri faataxadaan idiin soo mareynaaye 
garabkiina lexaata garoor, oo anaga safar iyo qurbo dambe 
naguma jiro, Waxeyna u sii balan gaadeen iney dhankooda 
gacan ka geysan doonaan safarkaa isaga ah, sunuudana ka 
taageeri doonaan hadii ay ka go'do, Waxey Sahan iyo habartii 
Maano aheyd ee aan ka harin galeen diyaar garow safar in 

kastoo ay ogsoonyihiin xanuunkiisa, misna ay xasuustaan 
balaayadii bada ku qabsatay. Si kasta ha ahaato atintuye, 
waxey Sahan iyo Maanaba Aroor hore soo abaateen halka uu 
ka zigo suuga weyn ee BAKAARAHA, halkaasoo ay ka 
baxaan gawaarida u gooshta magaalada LUUQ ee Gobolka 
Gedo o0 ahayd halka ujeedkoodu ahaa, maxaa yeeley waxey 
damacsanaayeen iney uga sii talaabaan dalka Ethoepia. 


Waxaana subaxaa soo sagootiyey reer kii oo idil, oo la joogey 
ilaa uu ka dhagaajiyo gaarigii ay saarnaayeen oo ahaa nooca 
loo yago Innataree, wuxuuna gaarigii dhagaajiyey 
duhurnimadii isagoo safarkiisa bilaabanayo. Macsalaama iyo 
bye bye baa la islahaa ilaa uu gaarigooda ka mirgo, iyadoo 
amuuraha safarkooda si wanaagasan iskula meel dhigeen 
Dhaahiro. Gaarigii waza uu wadihii sheelaraha u hayo oo ay 
soo gudbeen degmadii Afgooye bey wax xoogaa ku nasteen 
degmada WALAWEYN ee Gobolka Sh. Hoose, waxna ka 
cuneen, dabadeedna kasii dhagaajiyeen, oo afka saareen 
dhinaca Degmada BUUR HAKABA ee Gobolka Baay. 


Waxeyna dadkii gaariga saarnaa oo ay u aheyd intooda badan 
markii ugu horeysey ee ay wadadan soo maraan, si aad ah ugu 
riyaaqgeen indhahana uga buuxsadeen bilicsamaanta BUUR 
HAKABA, oo matkii ay meel dheer uga soo muugatey ula 
ekeed kalarka guduudka iyo jaalaha oo indhaha u roonaa. 
Waxey badi soo xusuusteen intii fanka ku xeel dheereyd 
heestii uu ku luugeynayey fanaanka caanka ah ee Xasan 
Aadan Samatar, oo mitaheedu ka mid ahaayeen" Haakaba 
banaanshee buurtoo kitaaloo banoodaa balanteena haaytee' 
Waxeyna rakaabkii bilaabeen iney heestaa isla jiibiyaan, 
Sahanse sidaa kuma aheyn fanka, waxeyna la yaabka la 
wadaagtey dadka intiisa kale. 

Walow ay horey ugu martey meesha iyadoo lugeyneyso o0 
caga bararan misna calool bararan, miir iyo indho ay wax ku 
aragtana laheyn, Waxey un indhaha la raaceysey buurtaan 
cajaa' ibta badan, dhanka midig oo ay buurtu kaga beegneyd 
beyna ku sii jeedey, waxeyna habeenkaa dhaxeen rakaabkii ay 


Sahan iyo Maano kamid ahaayeen degmada BUUR HAKABA. 


Waxeyna aroornimadii markii uu waagu baryey qoraxdiina 
indhaha kala qaaday kasii dhaqaajiyeen halkii, iyagoo ka sii 
iibsadey Caano qiimahoodu aad u jabnaa, misna saafi ah oo ay 
wadada kusii cabaan, Waxey soo xawaareeyaan oo waduhu 
gaariga sheelaraha cagta ku xoojiyo, waxey soo galeen 
magaaladii BEYDHABA ee zarunta Gobolka Baay aheyd, oo 
ziligaa aad u barwaageysneyd. 


Doogga wada cagaaran iyo biyaha isku gooshayo magaalada 
ee ka soo burganyey ISHA BEYDHABO aad yaabeyso 
bilicdooda, Dad badan oo rakaabkii ka mid ah ayna ugu 
horeysey Sahan baa aad ugu tiyaaqey, bilicdaan indhaha u 
roon, waxaana qaar ka mid ah rakaabka oo magaayado halkaa 
ku ytiley wax ka cunayey, Dhagaha la raacayeen heestii uu ku 
luugeynayey Al fanaan Xasan Aadan oo markaa ka shidneyd 
makhaayadii ay wax ka cunayeen. 


Waxaana Miraheeda kamid ahaa "Bardihii kuyiil Isha 
Beydhabo intuu Gun iyo Baar baxey, Caleemuhu Balaarteen, 
Baxar Saar Lamoodeey'. Dhowt saacadood bey tmagaaladii 
Beydhabo Janaay aheyd ku nasteen Rakaabkii weyna kasii 
amba baxeen, iyagoo soo marey Degmada BARDAALE, iyo 
deegaano badan, oo aysan midkoodna ku hakan, waduhuna 
uu xawaataha inuu sii kordhiyo mooyee uusan dhimeynin. 
Waxeyna ugu dambeyntii soo gaareen magaaladii ujeedku 
ahaa ee LUUQ GANAANE, oo iyana aan bilic ka yareysan 

magaalooyinkii lasoo dhaafey, Wabiga weyn ee guruzda badan 
ee dhez mara magaalada ee u dgoonka kasoo bazayey. 


Markii ay tafaha isku xaaqeen roobkii iyo ciidii udgooneyd 
baan laga sheekeyn karin, misna kaalay arag doogga wada 
cagaaran ee indhahaada deeqayo, waa mid aan la qiyaasi katin, 
inuu qudhiisa saaro qofka mooyee. Magaaladii LUUO 
GANAANE baa gaarigii looga daatey, waxaana laga sii 
qabsadey gawaari kale oo yar yar, kuwaasoo kusii jeedey 
Degmada DOOLOW, oo ah halku uu rasmi ahaan 
Tahriibkooda qarda jeexa uga bilaaban doono. 


Wuxuu lasoo guuxaba Gaarigii ay la socdeen Sahan iyo 
Maano, wuxuu goor dambe soo gaarey isagoo aan meelna ku 
hakan magaaladii DOOLOW aheyd. Oo markaa camirneyd, 
barwaaqadana laga  dheehanayey,  waxayna  indhuhu 
qabanayeen wabiga ay caanka ku tahey ee weyn oo ay Biyaha 
ka dur durayaan. Dadkii baa halkii gaarigii uga daatey, 
waxaana fartana loogu fiiqay iney ka talaabaan wabigan oo ay 
uga sii gudbaan DOOLOW-da kale oo loogu yeerayey 
DOOLOW ITHOPIA loona sheegay iney markaa ku dhex 
jiraan xuduuda dalka ujeedkoodu ahaa ee Etheopia. 


Sidii la farey ayeyna faleen Sahan iyo intii la socotey, waxeyna 
nasiib wanaag markii ay usoo talaabeen dhanka DOOLOW- 
da Etheopia waxey meeshii ka heleen gaari Dono ah ama 
Sitey oo ula soo dhagaaqey xaga magaalada NAGEYLE ee 
dalka Etheopia. Gaarigiina wuxuu isna markiisa lasoo xoomo 


lana soo xawaareeyo, wuxuu ugu dambeyntii. keenay 
magaaladii NAGEYLE aheyd, oo ay habeenkii Hotel ku yiilay 
ku hoydeen, si ay maalinta bati ah Safarkooda usii wataan. 


Waxeyna Aroortii qaar kamid ah dadkii ay wada socdeen 
Sahan iyo Maano, kuwooda ugu fur furnaan arimahana ugu 

zil saarnaa, usoo dhagaageen dhankii magaalada si somalida 
meesha ku nool ee deegaanka ah uga raadsadaan caawinaad 
iyo iney ku hagaan halka hiig sigoodu yahay ee ADIS ABABA, 
Wazaana nasiib wanaag ay helen caawinaadii ay u baah 
naayeen, iyadoo loo habeeyey kaarar ay basaska dowlada ku 
raaci karaan, wagtina iskama luminne isla galabnimadiiba 
waxey soo raaceen baskii kusoo jeeday xaga magaalada ADIS 
ABABA ee caasimada dalka Etheopia. 


Wadihii Baskana marshada ayuu u rogay oo wadadii buu cagta 
saarey, wuxuuna markii uu gabalku dhacay misna dhowt 
saacadood soo xiiminayey, bareega ku qabtey magaalada 
SHASHAMANE, isagoo rakaabkii ku wargaliyey iney Caawa 
halkan dhaxayaan kuna nasanayaan. Waxeyna habeenkaa 
dhamaan rakaabkii wada dhaxeen kuna hoydeen magaaladii 
SHASHAMANE aheyd Hoteelo ku yiilay, waagii matkuu 
samo ugu baryeyna waqti. iskama lumin oo waa ay ka soo 
dhagaajiyeen, wadihiina gaarigii ayuu wadada kusoo dhigay, 
wixli galayeyna galiyey, si uu xawaaraha gaariga u xoojiyo, 
Markii uu lasoo bax bax lahaa dhowt saacadood oo aan kala 
go' laheyn misna aanan meelna lagu hakaneynin buu 
magaaladii ADIS ABABA aheyd madaxa lasoo galay, 
Rakaabkiina halkaas ku hoobta lagu yiti. 


Qof walibana waxaa u yimid qofkii sugayey, oo meesha xaadir 
ugu ahaa, qofkaan la sugeynine wadada ayuu qabsadey, Sahan 
iyo habar Maano waxey nasiib wanaag ka mid ahaayeen dadkii 
goobtaa lagu sugayey, ileen howsha waxaa la wado Dhaahiro 
oo macaatiifteedu badanyihiin. Si diiran baana goobtii loogu 
soo dhaweeyey, oo la geeyey guri magaalada ADIS ABABA 
bartamaheeda ku yiilay, oo balantu aheyd iney joogaan kuna 
nastaan inta howshooda safarka uga dhamaaneyso. 

Dadka reer Etheopia waa dad dhaqankooda uu ka 
duwanyahay keena Soomaliga ah, mana ahan dad is caawiya 
sideena, oo waxay aaminsantihiin in gof kastaaba tiisa la kali 
noqdo, Waxaadna ku arkeysaa wiil iyo walaalkii kala ah faqri 
kan ugu liita iyo taajir kan ugu sareeya, oo aan wax caawimaad 
ah isa siineyn iskana sugeynin, Sidoo kale waa dad aan 
nadaafad badneyn, isagana dambeeya sida ay u kala xoog 
badanyihiin, oo waxaad meelaha qaar ku arkeysaa in 
xaafadaha badankood ay leedahay kaabe xoog ku faanaya, oo 
laga wada dambeeyo, Waa dad inta badan ku dagaalama 
dhagaxa, marka dhanka kale laga eego waa dal cimilo ahaan 
qabow u badan, waxaana ku nool Somali aad u fara badan, oo 
ku yaacay dagaaladii sokeeye kadib iyo kuwo deegaan ahaan 
daga oo ka tirsan dhulka Somalida laga heysto ee Etheopia. 


Dhinaca kale waxaa durba la galay sidii loogu fududeyn lahaa 
safarkooda Tahriibka ah Sahan iyo Maano, waxaana u suura 
gashey in todobaad gudihii loogu soo dhameeyo 
baasabooradii Etheopia-ka ahaa, oo laaluush iyo is daba marin 
loogu soo saaro, si ay ugu safraan xuduudana uga talaabaan. 
Waxaana maalinnimo Khamiis ah aroor hore lasoo saarey 
Bas kusoo jeedey magaalada DABRAMARKOS ee dalkaasi 
Etheopia, wuxuuna baskii oo ku dhawaad 11 saacadood 
lasoo gab gab lahaa keeney magaaladii DABRAMARKOS, o0 
ay habeenkaa dhaxeen. Waxeyna aroortii kasii raaceen bas 
kale oo ku wajahnaa gobolka BAKARADAR ee Etheopia, 
halkaasoo markii ay tageen habeenkii labaad ku dhexeen. 
Sahan iyo Maano safarkan waa u yara dhaamay, kii hore oo 
dal nidaam iyo nabadgalyo ka jirto ayey ku dhex socdaan, 
meel kasta oo la dhaxayana si sharci ah ayey ku joogaan oo 
cabsi kuma jirin.Magaalada BAXARADAR oo aheyd mid 
bilicsan baa dadkii soo jiidatey, waana magaalada ay ka 

caanka ah ee NIILKA, kaasoo ay wadaagaan dalal dhowr ah 
sida Etheopian, Sudan, Masan Ugandha. 


Wazeyna Magaalada BAXARADAR oo bilicdeeda soo 
jiidatay Sahan iyo intii la socoteyba isku diyaariyeen iney kasii 
socdaalaan 00 ay safarkooda sii 8'wataan, iyagoo 
Atroornimadiiba kasii raacay Buss kusii jeeday magaalada 
GONDHAR ee dalkaasi Etheopian, Baskiina wuxuu lasoo 
hab hableeyo buu isagoo meelna ku hakan halkii ay | 


doonayeen iyo magaaladii GONDHAR aheyd keenay, waa | 
dad la hagayo misna la hogaaminayee. 


Waxaa loo sheegay in caawana ay dhixi doonaan magaalada | 
GONDHAR, Barina ay uga kasii gudbi doonaan magaalada | 
SHEERI ee dalkaasi Etheopia tikidhadoodana faraha ayaa 
laga sii saarey inta loo soo jaray. Sidii caadada u aheydna 
markii uu waaga samo ugu baryey bey Basaskii loo far 
muugay dhakada kaga soo dhaceen una soo jiheysteen halkii 
ay ka xigtay magaalada SHEERI, oo wuxuu Baskii lasoo shab 
shableeyaba shukub kusoo dhex siiyey, sheekadana waa iga 
dhantahay ku yiri. 


Iyagiina inta ka daateen bey u baratameen Bas kale oo markaa 
baxayey kuna sii jeeday magaalada ugu dambeysa dalka 
Ftheopia ee MATAMMA. 


Sahan iyo Maano aad bey ugu faraxsanaayeen sida uu illaa 
hada safarka ugu dhib yar yahay, waxeyna is tusinayeen sida 
fudud ee ay uga talaabayaa Xuduudii Etheopia uguna 


talaabayaa tii dalka Sudan, Magaalada ugu dambeysa dalka 
Ftheopia dhanka Xuduuda Sudan ee MATAMMA, waa 
magaalo ku caan ah doox biyo mareen ah, oo labada dhan u | 
kaga kala suranyahay Calamada dalalka Etheopia iyo Sudan, 

waano magaalo zuduudeed bilic loo dhameeyey, Sahan iyo 
intii safarka ku wehlisay halkii ayey socod Cagta ah kaga soo 
talaabeen markii Baskii ay ka dageen, wazeyna usoo gudbeen 
dhinacii dalka Sudan gaar ahaan magaalada QALAABAAD, 
iyagoo sharciyadooda iyo Pasaporadoodaba gacmaha ku sita. 


Markii ay gudaha dalka Sudan usoo galeena waxey durba 
taadsadeen halkii ay ka baxayeen Basaska ku sii jeeda 
magaalada QADAARIF ee dalka Sudan, oo ay ku tiilay 
xarunti ay iska diiwaan galin lahaayeen, waxeyna soo gaateen 
Baskii oo keenay xaruntii oo laga diiwaan galiyey 
dhamaantood. Markii howlahooda is diiwan galinta loo soo 
dhameeyey, bey afka aadiyeen bartamihii magaalada 
QADAARIF ee dalka Sudan, si ay uga sii wataan safarkooda 
ugana sii raacaan Basaska kusii jeeda magaalada caasimada u 


ah dalka Sudan ee KHARTUUM. 


Nasiib wanaagna kuma dhibtoon oo markiiba Bas ayaa kasoo 
qaaday oo lasoo beegsaday Magaalada KHARTUUM ee 
caasimada dalka Sudan. Wuxuuna Baskii siduu ula soo 
xiimayey, isagoo aad yaabeyso xawaaraha uu ku socdo buu 
magaaladii ujeedka ahaa ee KHARTUUM battankeeda 
bareegii ugu qabtey, qof kastaana lagu yiri beegso halkuu 
ujeedkaadu ahaa. 


Waxeyna Sahan, Maano iyo dadkii Tahriibayaasha ahaa ee la 
socday abaareen halkii ay ka xigeen Hoteelo ay lahaayeen dad 
Etheopian ah, oo ahaa kuwa ugu raqiisan ama ugu qiimo 
jaban magaalada KHARTUUM. Sahan iyo habartiina dadkii 
Hoteeladaa dagay ayey ka mid ahaayeen, waxeyna magaaladii 
KHARTUUM ku sugnaayeen mudo Labo Todobaad ah, oo 
ay xaalada u kuur galayeen, Wax walbana markii ay ka 
dhargeen, xog ku filana soo heleen, bey isku diyaariyeen iney 

safarkoodii Tahriibka ahaa sii wataan. Dalka Suudan waa dal 
cimilo ahaan kulul, dadkiisana waa dad dagan soo dhweyn 
badan, in kastoo ay ku jiraan dad been badan, oo hadii aad 
daba gasho boholo aadan kasoo bizi karin kugu ridayo. 


Dalka Sudan uma dhisno sida dalalka carabeed ee ay Sahan 
soo martey, sida Sacduudiga, maadaama u ka dhagaala yar 
yahay, dadkiisana waa dad farsamooyin kala duwan ku 
shgeysta. Waa dad agoonta xageeda hiigsada, wazaana u 
badan raashinka laga cuno ugu caansan FUULKA, waa dal 
Suugaanta aad looga giimeeyo lagana jecelyahay. 


Si kastaba ha ahaatee waxey Sahan iyo asxaabtii ay isla 
Tahriibayeen la xiriireen ragii howshaa Tahriibinta ah watey, 
oo durbadiiba qaabiley, waxaana la geeyey guryo ay dadka 
Tahriibka ah ugu talagaleen, iney isugu geeyaan si ay halkaa 
mar kaliya uga wadaan una Tahriibiyaan. 


Sahan iyo Asxaabteeda Tahriibku is baday waxeyna meeshii 
lageeyey ku sugnaayeen mudo 3 cesho, oo aan xabsi dhaamin, 
waxaana maalintii Afaraad iyagoo gaarayo 70 ruux lagu 
daabuley gaari weyn, oo daboolan, Waxaana sidaa ugu 
bilowday Tahriibkii dhabta ahaa ee loo soo tafa xectay. 
Gaarigii dadka sida xoolaha la isku dul saarey, baa dadkii oo 
qaar kamid ah neeftu dhibeyso meel ay hawo ka qaataana la', 
fariinka ku qabtey meel saxaro ah oo banaan, oo ay ku 
sugayeen labo Gaari oo Toyoto ama Nooca Somalida u 
taqaano C/Bile ah. 


Tahriibayaashii baa halkii lagu daadiyey, waxaana Gawaarida 
dul saarnaa midkiiba 5 fuusto oo shidaal iyo biyo ah, 
raashinka la sitana u dheeryahey, wuxuna waa Tayoto yar 
dadkuna waa 70 Ruuz. Labadii gaari baa min 35 loogu 
taseeyey dadkii sidii alaab la rarayana leysku ciriiriyey, iyagoo 

yaaban, afkiina juuqda gabay baa goobtii lagala caraabey oo 
saxarihii afka loo saarey gawaaridii, Waxaana lagu wargaliyey 
in ay gawaarida socon daanaan maalintii oo dhan, habeenkiina 
hakan doonaan oo saxaraha lagu hoyan doono. Sidaa lagu 
wargaliyey ayeyna ku soo socdeen mudo 4-cesho ah, oo aan 
xaalka laga faaloon karin, waxaana gabaabsi ku noqdey biyihii 
iyo raashinkii. 


Iyadoo la yaaban yahey buu hadana nasiib daro Labadii gaari | 
mid kamid ah meel xun ka jabay maarana loo waayey, 
waxaana lagu suganyahay bartamaha Saxaraha oo meel dad ku 
noolyahay uma dhawa. Waxaana bilaabatey indho mirig mirig 

ka siin iyo murugo hor leh, waxaana dadkii la socdey gaatiga 
jabey iyo kuwii kan badka qaba saarnaa lagu war giliyey in 
goobta looga wada tagi doono iyaga iyo Gaariga jaban, si 
gaarigaan kale uu ugu doono galabka jabay Tuulada u dhow, 

xal aan kaa aheyna aan loo heynin. 


Dadkii oo baqdin darteen wadnuhu xowli u garaacmayo, baa 
arintii la lagsiiyey, goobttina looga dhagaagey, waxaana dadkii 
o0 idil u bilowdey rafaad intiisii ugu xanuunka iyo xakaarka 
badneyd, AAAH, waa meel cidlo ah oo aan ciirsi laheyn, 
cunadii iyo cabitaankiina gabaabsi ku yahay. 


Waxaa lasii marayaa maalintii Labaad, wax soo socdana 
majiraan, wixii raashin iyo biyo ahaa ee loo reebeyna 
dhamaadeen indho mirig kasiin iyo af juugdii gabay baa dadkii 
kasoo harey. 


Dadkii talo isugu jeestey, qaar baa go'aansadey iney iska sii 
luudaan oo eegaan halka naftu ku sinto, gaarna bartooda ayey 
go'aan sadeen iney ku sugaan kuwii waa idiin soo laabaneynaa 
ku yiri oo rajo ay ka qabaan iney usoo laabtaan, meeshan ka 
wadaan. Waxaa gadaal leyska matiyey 9 cesho oo cuno iyo 

biyo aan midna laheysan, wazaa isbadaley dhogortii dadka oo 
idil, waz fadhiyana ma jirin. Oo dhul ku rafasho ayaa lagu 
wada jirey, cad ceeda kuleylkeedana lagama faaloon karo, oo 
waa halkii ugu sareysey saxrana u dheertahay meel looga 
gambadana ma firto. 


Ashahaatinka ka baxaya goobta waad yaabeysaa, qaarbaa inta 
kaadi iska raadiyey caagag ay wateen ku shubtey oo bilaabey 
iney dhuunta ku qoystaan kaadidoodii oo ay naftooda ku 
sasabaan. Waxaana meeshii ka dhacdey in waza ugu qiimo 
badan ee dhuunta lagu qoysan karo ay noqoto Kaadidii 
Dadka, oo qofkii kaadi meel ugu jirtey laga baryo lagana 
codsado in uu un dhuunta u qooyo, naftana u bad baadiyo. 
Xaaladii baa sii cakirantey oo mar kaliya bey Afar Ruux oo 3 
kamid ahi rag tahey midna dumar aheyd bilaabeen rafasho iyo 
Hingasho Ashahaatin la socdo, intii nuuxsan kartey iyo intii 
dhulka bilqaneydba, war kaadida afka ugu qooya oo ku 
dhibciya naftaa ka socotee baa goobtii ka wada yeertey. Intii 
kartey baa kaadidii oo la masuugayo afkii ugu dhib dhibcisey, 
naftuna deysay, iyadoo kaadi nijaas ah afka loogu dhibcinayao 
lana doonayo in lagu bad baadiyo oo aan wax kale loo heyn. 


Waxaana la garan waayey si meydkaan ku urayo hadhow leys 
kaaga fogeeyo, oo tabar dari jirtey awgeed lama awoodin in 
caadi loo Aaso, intii ugu rooneyd ee dhagaaqi kareysey baa 4- 
tii ruux meydkoodii kasoo tuurey Bacaad sidii buur u 
sameysnaa oo ay dul saarnaayeen. 


Waxeyna meeshan Sare markii horaba u koreen si hadii wax 
usoo gurman karo jiraan ay u arkaan, xaaladii meeshaa kuma 
ekaanine waxaa guud ahaan la wada noqdey mowd sugayaal. 
Miirku kusti wada yar yahay, qof walibana wuxuu maanka 

galiyey in meeshan nafta uga bazeyso oo uu ku sugayo 
Malakul mowdka. Markii hore wazaa jirtey in la sii dar 
daarmee, hadda tii wey dhamaatey oo qof waliba anaa socdo 
oo ifka ka sii hijroonayo ayuu ku leeyahay ee iyaasiimiya. 


Oo cid dar daaran kaa dhageysaneyso maba jirin, dadka 
qaarna xoogaa Enerjiga ceshta oo ha iska dhameynina 
hadlkana iska daaya baa ku jirtey. Wax usoo gurmada majirin, 
meeshuna dad iyo duunyaba kama dhaweyn oo waa saxaro 
banaan ah, waxaa la sii marayaa maalintii 25 aad, oo aan la 
heysan wax la cuno iyo wax la cabo toona xitaa kaadidii waa 
meydkii markii hore laga tuurayey meesha ma jirto, tabartaa 
deyrisey, meeshiisa ayuuna ku urayaa, yaase iskaba dareemi oo 
u miirba leh, waxna usoo urayaanba, Waa la socdaa oo cid ku 
fikireysey majirin, nolol baa kuu harsan oo waa leys wada 
jiheeyey, nololna laga wada quustay, nasiib daro dadkii faraha 
badnaa ee goobtaa ku nafwaayey. 


Waxaa ka mid aheyd islaantii Maano aheyd ee ay Sahan ifka 
ugu jecleyd ehel iyo qaraabana u aheyd, aduunyadana ay ku 
weheshaneysay, marka Sahan waxaa la dhihi karaa Ifka waa ku 
Kali noqotey, Sahan Arintaa murugada u gaarka ah leh, aad 
ayey uga xanuunsatey misna uga xumaatey, waxey u tari 
karteyna ma jirin, oo xitaa ilintii ayey iska weydey, wax kale 
iska daaye, Waxeyna aheyd mid markeeda malakamowdka 
sugeyso, misna ku taameyso ineysan ka harin Maano, 
maadaama Wehel kale aysan dunida ku laheyn. 


Wazaana wax walba Sahan uga xanuun badnaa, Hooyadii u 
soo rafaadey oo uu meydkeedii ku Agteeda ku urayo, misna 
ku dhinac bararayo, oo baqi rabo. Ayna xitaa u awoodin iney 
Aasto ama iska fogeyso, dunida wax walbaaba wax baa kasii 

xanuun badan, xaalka meesha ka jirey iyo xanuunkiisana xad 
dhaaf buu ahaa, Iyadoo xaaladaa murugada iyo xanuunka 
badan lagu sugan yahay, lana marayo maalintii 28 aad, baa 
wazaa meesha ku soo matey gaari ay la socdaan dhowr tuux 
oo Tahriibiyayaal ah kana soo laabtay dhanka Liibiya oo ay 
dad u Tahriibiyeen. 


Gaarigii ayaa ku soo leexdey oo dareemey urka meesha ka soo 
baxayo, oo cid u baagdey ma jirin, saa waa la wada yiiley oo 
meydkaba waxba lama dhaamin. Markiibana kuwii watey 


gaariga waxey gar gaar deg deg ah u fidiyeen intii nafi ku jirtey, 


oo ay biyo iyo raashinba afka u giliyeen misna ku bil bileen 
biyihii, si ay usoo yara miirsadaan. Dadkii meydka ahaana 
goobtii ayey ku Aaseen, dadka u soo gurmadey oo ahaa kuwo 
aad u naxariis badan baa dadkii Tahriibayaasha ka bad baaday 
ula sii jihoodey xaga LIIBIYA oo uu vjeedkoodu ahaa 
Tahriibayaasha. 


Inkastoo inta badan dadka aysan miir la heyn, hadana 
maskaxdooda waa joogtey waxeyna ku farax sanaayeen in 
iyagoo nafi kusii jirto la geynayo Liibiyadii ay u soo rafaadeen, 
Rafiiqyadoodii qaaliga ahaan darteed ku soo waayeen. 
Wazaana sidii loola soo jibaaxayey Bacaadka sidii Buuraha u 
sameysmay la soo gaarsiiyey, Tuulada KUFRA ee gudaha 
wadanka LIIBIYA, iyagoo markan soo naaxey oo sidii hore 
dhaama, Waxaana Kooxihii Tahriibiyayaasha oo is wada 
yagaanay ay ku wareejiyeen Kooxdii markii hore soo 
tahriibisay ce saxaraha uga soo tagtey kuwii meesha u jooga, 
maadaama dadkan Qatashkooda ay iyaga qabaan, Nasiib 
wanaagna iyagiina wey la tacaaleen oo waxba ulama harin. 


Markii ay mudo sedex cesho ah halkii ku gar gaareen, 
dadkiina kasoo yara wanaagsanaadeen intii hore bey lasoo 

beegsadeen magaalada BAN QAASIM ee gudaha dalka 
Liibiya oo Somali joogtey, Soomaalidii magaalada BAN 
QAASIM joogtey baa dhankooda ka sii caawiyey 
dhibanayaashii, una sameeyey kaarat sharci ah oo ay kusi 
joogi kareen Wadanka kuwaasoo loogu yeetrayey AL CARAB. 
Markii Kaararkooda gacanta loo galiyey baa halkii Bas laga 
saarey, iyagoo kusii jeedey magaalada caasimada ah ee 
TIREBULES, oo loo sheegay iney ka heli doonaan caawinaad 
buuxda iyo dad kusii haga wadada Tahriibka Bada ee ay wali 
damacsanyihiin, oo kuma quus qaadan Saxarihii ay barkood 
kusoo dhinteen. 


Baskii siduu usoo waday ayuu keenay magaalada caasimada ah 
ee TIREBULES, Waxaana lagu sii hogaamiyey oo dadkii 
hagayey geeyeen kaamkii ay Soomaalidu kaga jirtey magaalada 
TIREBULES oo ahaa mid ruux waliba uu Jeebkiisa ku 
tashanayo, Jiifse ka helayo. Waxaana dadkii oo rafaad fara 
badan ka muuqdey soo dhaweeyey Soomaalidii meesha ku 
Jirtey ee uga soo horeysey, Sahan oo miirsatey baa markan 
.bilowdey murugo iyo ciil ay kaligeed u gaar tahey, waxey aad 
uga xumeyd geeridii naxdinta laheyd ku timid hooyadeed 
Maano. Waxeyna isku canaa naneysey iney wax walbaaba 
iyada u sabab tahay, masiibo kastaa oo dhacdayna ka mas'uul 
tahay iyada, waxey is tusiday iney yaraanteedii howdka kula 
Orodey walaalkeed Dhagane bahalana siisey oo sababtey 
dhimashadiisa. 


Hadana  miskiintii Idil aheyd ee Walaashatay ay 
dhimashadeeda sabab u nogotey oo balaayo qootta u gilisey, 
Jaceylkaadiina geeridiisa iyada u sabab noqotey, Hooyadeed 
Maanana oo wax walba u hutteyna, iyadoo iska ladan soo 
wadey Saxarahana meydkeeda uga soo tagtay, Waxey si adag 
hoose isaga laheyd Wallee masiibaa tahey ismana ogid, waadse 

is ogaateye bal horta waa su'aale, maxaa dhibaatada ku badey 
dadkana aad u badaa adigoon ugu dan laheyn Shaneey?” 


Su'aalahaa iyo kuwo kale o0 fara badan bey iskula doodeysey 
Sahan, wax jawaab waafi ah oo ay ku qanacdadana waa u 
la'ayd dhamaantood, oo mid waliba waxaa ka sii darneyd mida 
ku xigta oo kasii cusleyd.Murugadeeda joogtada ahna waxey 
dhibtey oo u adkeysan waayey kulmiye, oo bilaabey inuu u 
soo dhawaado, murugadana la wadaago, isagoo waano iyo 
wacyi galin wixii uu karey dhagaha ugu shubayo, dhanka 


wanaagsan ee nolashana wax ka tusinayo. 


Wuxuuna Kulmiye oo ay isku safar ahaayeen tan iyo 
MUQDISHO ku guuleystey inuu xoogaa wax ka badalo 
xaaladii muragada badneyd ee ay Sahan ku sugneyd, dadaal 
dheer kadibna caadi uga dhigey jawiga.Wuxuuna kula dar 
daarmay iney sabrto, Alla dartiina wax walba ugu dulqaadato, 
aduunyadana ayba sideedaba tahay Imtixaan, ruuxa ku 
sabrana uu yahay ka ka guul keena. Waxeyna Sahan iyo 
kulmiye noqdeen labo ruux oo aanan wax kala qarsan, wax 
walbana iska dhaadhacsan karo iskuna niyad iyo Qalbi futan. 


Dalka Liibiya waa dal dadkiisa aysan sidaa u Ilbxasaneyn, 
misna aan laga soo dhaweyn dadka madow, waxaana dhacda 
in mararka qaar wadooyinka loo istaago, lana faro in ay baad 
bixiyaan, sidaana loo garaaco dadka madow o0 ay Somaliduba 
ka mid tahay. Waxeyna dadkooda badi aaminsan yihiin una 
arkaan ruuxa madow inuu yahay adoon, oo badi dadka 
madow waxey ugu yeeraan adonyahow, waxaana jirta 
dhiibatooyin fara badan oo ay la kulmaan dadwoyga madow, 
inkastoo dowlada aysan atinkaa la qabin dadkeeda, Dhanka 
kalena waa dal dhagaale leh oo dadkiisa wax wada gaarsiiya, 
cimilo ahaana xiga kuleylka, mida kale waxey si gaar ah u 

xushmeeyaan dumarka. Oo marka dhalinta raga wadooyinka 
ay ku wax yeeleynayaan kuma dag dagaan dumarka haba 
aheedeen kuwo Sahan oo kale madow. 


Sahan qudheeda dhibka wax baa kasoo gaarey, oo dhowrt jeer 
baa la soo jugeeyey willka ay isugu kalsoonida badanyihiin ee 
kulmiye ah, marna iyadoo la socoto ayaa la soo weerarey, 
dhagax isaga loo wadeyna lagu daqrey iyadii, Marka Sahan 
jugta dhankeeda ayey ka qabtey, dhinaca kale waxey goobtii 
ku sugnaayeen mudo bil ah, waxeyna Sahan masiibadii 
dhacdey la socodsiisey reer Dhaahiro oo aad uga naxay ugana 
xumaadey, waxeyna Sahan u soo direen Qarashkii ay Liibiya 
uga sii amba bixi laheyd. 


Sahan, Kulmiye iyo gaar kamid ah Asxaabtooda oo uu 
qarashkooda soo gaarey baa lasoo heshiiyey mugalas 
Soomaali ah oo kaamka u joogey kuwa wax Tahriibiya, 
Waxaana lagu wargaliyey iney beegsadaan magaalada 
SILITON ee dalka Liibiya, waxaana hogaanka u gabtey mid 
kamid ah Qolyaha wax Tahriibiya. 


Matkii lasoo galay magaaladii SILITON aheyd buu inta meel 
isugu geeyey iyara suga yiri, isagoo soo abaarey goob ay ku 
balan sanaayeen Kooxdii qaabilsaneyd Tahriibinta. Waxaana 
durbo kusoo laabtey isagii oo ay la socdaan kooxdiisa, Dadkii 
Tahriibayaasha ahaana waxaa lagu wada xareeyey meel loosii 
qoondeeyey. Halkii ayeyna labo cesho ku sugnaayeen iyadoo 
maalintii sedexaadna gaari weyn laga saarey, fiidnimadii la 
isugu geeyey iyagoo dhan 160 ruux oo Tahriibayaal ah, xeebtii 
laga amba bixin lahaa, waxaana markiiba lagu daad gureeyey 
laashash oo marba koox doontii yareyd lagu geeynayey. 


Markii dhamaan Tahriibayaashii lagu wada hubsaday Doontii, 
oo sidii xoolo la isugu raseeyey, bey Abaarihii 4-tii 

habbeenimo ziliga dalka Liibiya doontii Keebta ka shareecatey, 
iyadoo afka loo soo saarey halkii ay ka zigtey Keebaha dalka 
Talyaaniga, Waxey Doonidii badweynta lasoo guureeysaba, oo 
dadkii is dul saarnaa sidii dhiil la ruxayo madazyada isugu 
galiso, wazaa soo wajahey dabeylo iyo Hirar Xoog badan oo 
doontii marba dhan u liticiyey, waxaana ka dhex bilowday 
Ashahaatin iyo Allow magantaa. 


Sahana waxey markiiba soo xasuusatay kuwi naxariista darnaa 
ee dadka kuwoo Buur Buuran bada ku daadinayey, waxaana 
gashay baqdin ah armey kuwaana kasii daranyihiin. Nasiib 
wanaagne Doonidii waxba uma dhimin Mowjadahii badnaa 
oo waa ay u babac dhigtey, cid bada lagu tuureyna ma jirin. 
Dadka hogaanka u haya Doontana waa dad ka mid ah 
Tahriibayaasha doonta saaran, waxna kama yaqaanaan 
badweynta, iyo jihada uu Talyaanigu ka zigo, waa un ha 
socoto, halkey na dhigtana aan aragno xaalka. Si kastaba 
xaajadu ha ahaatee, wazaa dhacdey in doonidii qadka ka lumo 
oo ay marba dhan u jeheysato, maadaama dad aan aqoon u 
laheyn bada ay hogaaminayaan, oo marba halkii la qumanaato 
ay ula jeesanayaan una jiheynayaan doonta. Maalin walba oo 
bada lagu sii jirana, waxaa sii yaraanayey wixii sahay ahaanta 
loo sitey, oo gabi ahaanba dhamaadey 7-cesho dabadeed, oo 
aan wali la kala garaneyn halka loo socdo iyo halka laga socdo 
midna. 


Iyadoo uu xaalku sidaa ugu cakiranyahey, oo markale dadka 
qaar miirbeelid ku timid, qaarna sakaraad noqdeen oo naftii 
ku daba yataatey, lana bilaabay in la yaasiimiyo, xaalkiina 
faraha ka baxay, meel loo jihoodana wali lama yaqgaan, 
Waxaana habeenkii 8-daad lagu jiraa bad mugdi ah, oo meel 
walbaa bahaladeeda kaga rafanayaan, baqdin darteetna 
wadnahaa farta lagu wada hayaa, cid la maciin bidana ma jirin 

xiligaa. Dadkii oo idil wazaa ku furmey wal-wal iyo argagax 
baaxad weyn, oo aan la soo koobi karin, waxeyna arintii ka sii 
dartey markii ay naftu deysay 5 ka mid ah Tahriibayaashii 
doonta la socdey. 


Waxaana dubadiiba doonidii dhexdeeda ka bilowdey dagaal 
iyo gacan isula tagid, dhex marayey intii dhaqaagi karety, 
kagadaale markii leysku qabsadey meydadka halagu tuuro 
bada iyo lagu tuuri maayo oo bahaladaa nagu soo daba galayo. 
Waxaa dadka gar ku doodayeen in inta noolna Bahalada bad 
waxyeeleynayaan hadii meydadka loo tuuro, taasina waxey 
keentey in dadkii labo koox u kala baxaaan, oo meesha leysku 
fara saaro, si kastaba xaalku ha ahaadee wazaa meesha ka 
dhacay dagaal ay dad wax ku noqdeen. 


Waxeyna markii nafi u direysay, oo la tabar beelay ku 


qasbanaadeen iney is afgartaan xaaladana dajiyaan, maadaama 
ay dhamaan ku wada suganyihiin qatar geeri u wada 
horseedeyso, waxaana ugu dambeyntii la qaatey taladii ay 
qabeen kuwii lahaa hala tuuro meydka oo yuusan nagu utin. 
Waxeyna Sahan ay aad uga xumeyd gabar ay liibiya isku 
barteen, oo aad u da' yareyd misna meydkeeda bada lagu 
tuurayo, oo bahalada loo bilgayo, wayna is celin weysay oo 
baroor afka furatey, wax ay tari kartaana majirin.Kulmiye ayaa 
sidii lagu yagiinay isku dayey inuu dajiyo Sahan, wuxuuna 
dhagaha ugu shubey, in dhamaantood ay xaaladooda qatar ku 
Jirto, oo marba mid meydkiisa la laali doono. Hadii uusan 
Eebe jiha kale gar gaar uga keenin, waxuuna kula taliyey iney 
caloosha xirato, oo ad adeeg muujiso, oo aan meesha iyo 
wagtiganba loo baahneyn calool jileec, wax la yiraahdo. 


Sahan waxey sameyn kartey ma jirine, madaxa ayey ruxdey, 
iyadoo muujineysa iney agbashay hadalada kulmiye, waxaana 

la isla gartey in doonida afka loo saaro halkii ay kasoo 
shareecatey. Inkastoo taas nafteeda ay keentey buug iyo qeylo 
fara badan, dagaal kalena ka dhalan gaartey, maadaama ay 
kuwo ku doodayen wat aan dhimano ama aan Yurub tagno 
yaan nalagu celin Liibiya iyo dhibkeeda, Haddana waxaa batey 
dadkii gabey war nafteena aan bad baadsano, oo aan wajahno 
halka aan ku bad baadeyno, yeynan is haligin intaan ka badan, 
doodaa dheer iyo is qab qabsigaa badan ka dib baa doonidii 
afka loo soo saarey xagii ay ka timid. 


Waxeyna maalintii 13-aad ku soo xeratey goobtii ay ka 
dhagaaqdey oo si nasiib iyo Alle kugu toosi lagu yimid, 
waxaana ku soo xoomey Ciidamadii ilaalada Xeebaha LIBIYA, 
oo dhamaan dadkiina intii bad qabtey xir xirey xabsiga geeyey. 
Intii ay nafta ku daba yareyd oo tacbaanka ahaana wazaa 
loolla cararay isbitaal ay dowladu laheyd oo lagu ilaalinaayey, 
maadaama iyaga qudhoodu xatig yihiin, markii ay soo yara 
bogsoodeena waxaa laga soo xaadiriyey isla xabsigii 
Asxaabtooda ay ku Xirnaayeen. 


Sahan aad ayey u murugsaneyd una ciil qgabtey, niyadana ka 
xanuunsaneysay, wax ay sameysana ma garaneynin, maxaa 
yeelay waxey soo carartaba oo ay Yurubey tiraah. Waa tan 
habartii miskiinta aheyd saxaraha uga soo tagtey meydkeeda, 
haddana dad asxaabteeda ah bay bada uga soo tagtey 
meydkooda. Addduun baa isugu soo aruurey Sahan, wax ay 
sameyso iyo meel ay talo ka bilowdana waa garan weyday, 
waana kanaa xabsigii oo wiilashii Soomaaliyeed markii la 
doono leyska garaacayo. 


Cid u tureysana aan jirin, iyaga qudhoodana loo hanjabayo, 
mar marna leysku dayayo in la la kufsado, walow markey 
wada qeyliyaan laga tagayo. Waxeyna awooda ugu weyn ee ay 

xabsiga ku heysteen nogotey Sahan iyo dumatkii la socdey in 
af labadii la yeero, hadii ay Askarta ku soo xoomaan oo ay 
isku dayaan in ay wax yeeleyaan, ama gacma gacmeeyaan. Si 
kastaba ha ahaatee xabsigii dhibka badnaa ayey mudo ku 
jureen Sahan iyo Asxaabteeda, waxaana maalintii dambe lagu 
soo wargaliyey war aysan fileyn oo aan caado u aheyn dadka 
Liibiya lagu xiro, oo wazaa caada ka aheyd in mudo markey 
xirnaadaan leyska sii daayo, magaaladoodana ay iska galaan, 
mar kalena iska Tahriibaan. 


Markanse waxaa looga naxsaday in maalinta barito ah loo 
wada daad geeynayo dalkoodii Hooyo iyo Caasimadoodii 
mugqdisho aheyd, dad badan ayaa aad uga naxay arintaa oo ay 
Sahan ka mid aheyd. Maxaa yeelay waxey is weydiineysay 
maxaad ka qabaneysaa Xamar hadii aad ku laabato do kuu 
yaala, waa adigii Hooyadaa iska diley yaa kuu hooyo ah oo 
kuu waalid iyo walaal ah. 


Maadaama Maanadii intaa booskooda u buuxin jirtey saxaraha 
iyadoo meyda ah uga soo tagtey, waxeyna mnafteeda ku 
hiifeysay, war adiga Naf adkidaa maa iska dhimatid, ileen 
aduunkaan waxaan dhib iyo rafaad aheyn kuma heysatide. 
Alla Sahaney naf adkidaa, oo libaaxii walaalkaa cuney adoo 
indhoole ah, ayaa ka bad baadey, dadkii aad ogeyd ee matkii 
loo Tahriibaayey Yaman ee sida naxariis darada ah loo 
leynayey, badana loogu tuurayey, ayaa adigoo laguugu tuurey, 
dabaalna aadan aqoon ka bad baadey. Intaad ogeydna wey ku 
naf waayeen, war saxarihii aad ogeyd oo saacadba qof ku 
dhimanaayey, waad ka soo bad baadey, baddii aad gashay ee 
sidaad ogeyd meydka, asxaabtaada loogu soo tuurey, waad ka 
soo bad baadey. 

Waa yaabe mazaa kaa dhigay rafaad u joog, noloshaada dhan 
ma dhibkaan baad ku noolaaneysaa, waa adigan soo taagan 00 
dhib kastaa ka bad baadayo oo margaati ka nogonayo, zagee 
ku socotaa mazaase kuu dhiban”? bey Sahan kaligeed iskula 
Yuutameysay, Waxaana waagii markuu dilaacey loo keenay 
Buss weyn, oo dhamaan tood lagu daad guteeyey, iyadoo lala 
beegsadey halkii uu Gagida diyaaradaha Magaalada Taribali ka 
xigay, 00 ay ugu diyaar aheyd diyaaradii geyn laheyd 
Caasimadii Dalkoodii Hooyo ee Somalia. 


Maalinimo Arbaca ah ayaa Sahan iyo Asxaabteeda Tahriibka 
kusoo fashilmay Waxaa laga soo dajiyey Gagida Diyaaradaha 
Caalamiga ah Aadan Cade ee Magaalada Muqdisho, oo Run 
ahaantii marka ka qurux iyo qaab samaa sidii hore, lana 
tartamayo Garoomada caalamiga ah ee Caalamka, Sahan iyo 
Kulmiyo oo dadka isaga dhawaa, baa isla soo beegsadey 
hooygii ay Sahan ka tagtey ee Degmada Waabari ku yiilay, 
waxaana si diiran ugu soo dhaweeyey Maama Dhaahiro iyo 
gabadheeda Istar, oo aad ula yaabay, lama filaana ay ku 
noqotey Sahantii ay Yurub ka sugayeen iney kala soo ziriirto, 
oo aan soo war galinin oo guriga u dhex taagan, Layaab iyo 
Amakaag baa halkii ka dhacay, Sahan iyo Wiilkii la socdayna 
Soo dhawaada ayaa lagu yiri, koley war waad inoo heysaane, 
nasta 00 soo qubeysta Qadana waa la idiin diyaarinayaaye, in 
kastoo ay casir liigad aheyd hadana waxey cunaan wey u 
baahnaayeen, oo halkii ayey ku qadeeyeen. 


Markii ay goobtii wax ku cuneen, oo ay yara nasteen buu 
Kulmiye ka codsadey Sahan inuu sii bazo oo uu aado 


xaafadooda, oo aheyd Suuga xoolaha, Sahanna war kama soo 


celin oo waxey la socotaa tafaadkii Kulmiye Xabsiga ku 
heystay. 

Diifteedana waa ka muugataa, oo markiiba waa sii sagootisay, 
Gutigana waa gutigaada ee kusoo dhawaaw ayey ku titi, 
Waxeyna ku balameen in la iska war hayo, oo aan la is 
moogaan. Markii ay Sahan ku soo laabatey guriga baa labada 
dhan laga galay, oo wateysi dheer lagu bilaabey, iyadiina halkii 
ayey wax walbaa ugu sharaxdey uguna sheegtey habartii 
Dhaahiro aheyd iyo Istar, aad ayeyna uga xumaadeen ugana 


xanuunsadeen dhibka iyo tafaadka ay Sahan uga sheekeysay, 
ee ay soo martey, Waxeyna habartii ugu bishaareysay Sahan 
atin aad uga farxisay, maadama uu buufiskii Yurub wali ku 
xirnaa, hamigii mar un Yurub soo argna uu ku jiro, iyadoo u 
sheegetey in Istar uu ku dhacay markii ay baxdey buufis 
Yurub ah, markii ay meesha ku cidlootay. 


Haddana ay u dalabtey Viso Ruushka ah si halkaas ay Yurub 
uga gasho, qaab Tahriib iyo qarda jeex ah, ayadana ay isla beti 
u dalbeyso oo ay u tageyso ninkii mugalaska arintaa ka ahaa, si 
ay labadooda isku sii weheshadaan. Waxeyna Dhaahiro Sahan 
u muujisay heerka ay Jeceshahay iyo iney ula simantahay 
gabadheeda Istar, waxeyna dhagaha ugu shubtey, Booskii ay 
baneysay Hooyadeed Maano, inuusan banaaneyn oo ay iyada 
u buuxisay, markastana cidlo iyo Ehel la'aan aysan dareemi | 
doonin. Sahan arintaa aad ayey ugu tiyaaqday una soo 
dhaweysay, waxaana ka dhacay culeys aad u weyn oo ay 
dareemeysay, kasoo ahaa iney kali cidlo soo istaagtay oo aysan 
ehel iyo walaal laheyn. 


Waxeyna kusii fataxday leenka cusub ee Yurub oo ay la 
faruuryo ganiineysay, ineysan cagta dhigin, oo meel dhexe 
kaga soo laabatay, waxaana lagu wada seexdey habeenkaa si 
farxad leh. Sidii balantu iyo dqorshuhu ahaaba waxey 
subaxdiiba Habartii Dhaahiro aheyd beegsatey ninkii isaga 

ahaa oo ay labo Viso kula soo heshiisay, iskuna soo afgarteen, 
gorshaha iyo gaabka ay gabdhaha isku raacayaan. 


Wazeyna ku soo laabtay guriga iyadoo howshii ay u baxday ka 
soo miro dhalisay, waxeyna ugu bishaareysay Sahan in iyadana 
howsheeda maanta la bilaabay. Oo ay ninkii isku soo 
afgarteen in labada gabdhood aan la kala reebin, oo ay hal 
diyaarad isla raacaan arintaana aad ayey Sahan xaaladeeda 
nafsiyad ahaaneed wax uga badashay, kuna abuurtay farxad 
iyo reyn reyn aan lasoo koobi karin. Maalmuhu is riixi oge, 
markii Sahan iyo Istar Loo dalbay Viisaha Ruushka ee ay 
Yurubta ay ku waasheen ku tagayaan ka soo wareegatey Labo 
bilood. Oo maalinba tan xigta uu buufiskii gabdhuhu kusii 
kordhayo, misna heblaayaa baxdeydaa magaalada la hayo, oo 
maskaxdooda iyo maankooda Yurub u soo jiheeyeen.. 


Xaaladoodana ay Maamada ka yaabantahay gabdhaha 
buufiska kaga dhacay, baa wazaa u soo baxay Visihii oo lagu 
wargaliyey iney baxayaan maalinta Sabtida ah oo ka harsaneyd 
mudo 3 maalmood oo kaliya, aad ayeyna arintaa ugu wada 
farxeen, una soo dhaweeyeen, Waxeyna isla maalintii loogu 
bishaareeyeyba galeen is diyaarin iyo u xir xirasho safar ku 
wajahan Yurubta madax martey, ee ay har iyo habeen hadal 
hayaan. 


Aroornimo hore oo Sabti ah ayey Sahan iyo Istar oo ay 
wehliyaan Hooyo Dhaahiro iyo Odey Xuute oo mugalaska 
leenka usoo dhameeyey ahaa ku wada sugnaayeen Gadida 
Diraadaha Caalamiga ah e Aadan cade oo aad yaabeyso 
bilicdiisa, iyo Diyaaradaha is daba socda ee midna sii socoto 
midna soo dageyso, Waxaana saacad kadib markii ay 
Garoonka kusoo xatoodeen, loo yeeray takaabkii ku qornaa 
Diyaaradii ay kamidka ahaayeen Sahan iyo Istar, halkii ayaana 

is macsalaameyn iyo isu dar daatan lagu galay, Waxeyna 
gabdhihii ku xaroodeen halkii loo tilmaamay, iyagoo durba 
salka la helay Boosaskii ay ku lahaayeen Diyaatada, iyana ma 
sugine durba Cagaha ayey laabatay, oo halkii ujeedkeedu ahaa 
afka aadisay. 


Gabdhihii oo aad u faraxsan, niyadana ku hayo iney maanta | 
ku sii jeedaan Yurubta ay ku waasheen, diyaarada dhex 
deedana qosolkooda aad ka yaabeyso iyo sheekada u socoto. 
Bey diyaaradii soo caga dhigatey Gadida Diyaaradaha ee 
magaalada Dubia, oo ay saacado badan ku sugnaayeen 
Gabdhaha iyo intii ay isku jiho ahaayeen, Waxeyna dhowr 
saacadood kadib halkii kaga sii dhaceen Diyaard kale, oo 
markan si toos ah uga dajineyso Magaalada Mosko ee 
caasimada dalka Rushka, Waxeyna gabdhaha markii ay arkeen 
shagaalaha diyaarada ee cadaanka ah, iskula kaftameen oo 
sidaan baaba Yurub ku joognaa maxaa inoo dhiman. 


Diyaaradii oo dhow saacadood lasoo duuleysay baa Gabdhihii 
oo wali sheekada iyo qosolka ka baxaya, faraxada ka 
muugatana aad yaabeyso, baa diyaaradii soo caga dhigatey 
Gagida diyaaradaha ee magaalada MOSKO ee caasimada 
dalka Rushka. Halkii ayaa rakaabkii kuwada dagteen, waxaana 
nasiib wanaag Sahan iyo Istar Gadida Diyaatadaha ku sugayey 
oo kusoo dhaweeyey, Wiil Soomaaliyeed oo meesha wax ku 
barta, leenkana u soo dhameeyey, oo ay wada shaqeystaan 
mugalaska howsha u soo dhameeyey gabdhaha. 


Waxeyna gabdhihii kala kulmeen Kaahin soo dhaweyn heer 
sareysa, iyo walaalnimo Soomaalinimo, wuxuuna u shecgay 
inuu howshooda safarka u dhameynayo sida ugu dhagsiyaha 
badan, Isagoo ku Wargaliyey Gabdhaha in uu sugayo Tahriib 
dhib badan oo dhulka ah, iyaguna xabadka ayey u garaacdeen, 

ileen waa dad meeli u cadahaye, Wuzuuna Kaahin gabdhihii 
si wacan ugu sharxay qarashka laga doonayo iyo meelaha ay 
marayaan, isagoo faah faahin dheeri ah kasiiyey halka ay kuwa 
wax Tahriibiya ee maafiyada ku simi doonaan. 


Iyagana si fiican ayey uga dhuuxeen, wax walbaana iney u 
diyaar yihiin oo kusoo talagaleen bey dhagaha ugu shubeen. 
Markani Sahan iyo Istar waxey soo dhex galeen dal aad uga 
duwan dalalkii ay horey u soo mareen, haba ugu dalmar 
sanaatee Sahan, oo inta badan dhulkii ay soo martey uu ahaa 
mid ay aad cimiladiisa u kululyihiin. Ha yeeshee markaan 
waxey soo dhax galeen cimilo taa ka duwan oo aad u qabow, 
barafkuna sidii ciida wadooyinka u daadsanyahay, dadkuna 
wada af duubanyihiin qabow dattii. 


Ruux walbaana wuxuu wataa dharka kuwa ugu culus, oo uu 
aaminsanyahay inuu qabowgaa daran kaga bad baadi karo. 
Inkastoo Gabdhaha aysan fileyn qabowgan daran, misna 
aysan ku soo talagalin dharkii loo baahnaa, hadana jaakado iyo 
wax yaabaha afka leyskaga duubo, oo qabowga laga 
gabaadsado ayey magaaladii Mosko aheyd ka iibsadeen, 
sidaana dhankooda Qabowga uga gaashaanteen. Dhanka kale 
magaalada Mosko waa “magaalo baaxadweyn weyn 
bilacdeedana aan laga sheekeyn karin, waxaana ku nool dad 
aad u fata badan, sida leysku dhex yaacayana wuu ku 
wateerayaa qofkii ka yimaada magaalo dadkiisu yar yihiin, 
maxaa yeelay waa magaalo ay ku noolyihiin in lagu qiyaaso 50 
milyan oo tuux. 


Dhinaca kale waa magaalo ay aad ugu badan yihiin Kooxaha 
maafiyada, kuwaasoo waxey doonaan ka fushada, xitaa 
mararka gaar wazaa dhaceysay in Booliiska uu dadka zoogaa 
baad ah ka gaado, hadii kalena uu zabsiga dhigo. Sahan iyo 

Istar-na inta badan guriga kama aysan bizi jirin, oo cabsi baa 
ku jirtey, adeega ay u baahan yihiina waxaa u soo iibin Jirey 
Kaahin, in kastoo mararka qaar marka ay doonayaan. Wax 
yaabo qaas u ah, uu u kaxeyn jirey magaalada, sidaana ay ku 
soo iibsan jireen wax walba oo ay doonayaan. 


In kastoo markii hore ay aad u faraxsanayeen gabdhaha, 
haddana markan wazaa soo wajahdey cabsi balaaran, 
maadaama ay arkeen sida magaaladu tahay, qabowga ka 
sokow cabsida laga qabo kuwan maafiyada ah, ee sameeya 
wixli ay doonaan, Waxeyna aad uga sii wal walsanaayeen 
Gabdhaha maafiyada sidaan ay arkeen magaalada uga 
qeylineyso, loogana bagayo ay naftooda ku biimeyn doonaan, 
oo ay Tahriibin doonaan. 


Haddana wal-walkoodaa wazaa kala weynaa wizii dhacayaaba 


ha dhacaanee mar un Yurubtaan la idiin amaanayo ee 
leydiinka soo waramayo xaqiigda taalo iyo waxey tahay soo 
ogaada, Janadaan laga sheegayo iyo nolashaan barwaagada ah 
dhankiina kasoo miista, lacagtaan darbiyada lagala baxayana, 
boorsooyinka kusoo gurta, waxeyna taa kaga dhigteen gabaad 
ay uga gaashaantaan mat walba oo uu laabtooda wa-walka 
maafiyada soo galo.Si kastaaba xaalku ha ahaadee, waxey 
magaaladii Mosko aheyd ku sugnaayeen mudo bil ah, oo ay ka 
wat sugayeen maalinta ay maafiyada Tahriibineyso dhihi 
doonaan soo baxa, oo wadada cagta soo saara. 


Waxey Maalmuhu is dabada guraanba, waxaa maalinnimo 
Axad ah, oo badi wadamada Galbeedka laga nasto, lagu soo 
wargaliyey iney caawa 12-ka habeenimo ka amba bixi doonaan 
magaalada Mosko, uuna u bilaaban doono Tahriibkii ay 
sugayeen, ee Buuro, Baraf iyo Boholo dhex jeexa ahaa. In 
kastoo gabdhaha markii lagu yiri arinka waa u diyaar sidii 

loogu talagalay ay aad ula xumaatey, oo ay si aad ah u wal- 
waleen hadana waxey niyadoodu yara dagtey markii Kaahin 
ugu bishaareeyey in aysan kaligood Soomaali ka aheyn, oo ay 
la Tahriibi doonaan gabdho iyo wiilal badan oo Soomali ah. 


Waxeyna “Gabdhihii galeen diyaargarow ku  wajahan 
safarkooda caawa saqda dhexe ku beegan, waxaana lagu war 
galiyey in aan boorsooyin la qaadan karin, oo wax badan la 
lugeyn doono, waxaana looga sii naxsaday in Maafiyadana 
wixli muhiim ah ay wadada kaga sii dhici doonaan. Talana 
waxaa loogu soo jeediyey iney qaataan kaliya inta ugu 
muhiimsan calaladooda, oo ay is leeyihiin dhaxantey idinka 
celinayaan. Waliba waxaa loo sii raaciyey iney dhar badan iska 
daba gashadaan, oo isku raraan halkii ay boorso kaga qaadi 
lahaayeen, mazaa yeelay qabowga sugayo qiyaas ma leh. 
Xoogaaga Dolarka ay wataana waxaa la farey iney isku 
miineeyaan, oo gashadaan meel kasta oo ay is leeyihiin wuu 
idinku bad baadayaa, sidii ayey sameeyeen oo taladii qaateen, 
calalyo badana isku rareen. 


Wazeyna xirteen intii ay is lahaayeen, waad xamili kartaan, in 
kalena waxey ku qaateen bac yar, xoogaa raashin ahna horey u 
sii qaateen, oo u badan raashin fudud, maadaama aan la 
qaadan karin wax culus, Waxeyna gabdhihii baco yar yar ka 
buuxsadeen doolsho, Rooti iyo xoogaa Oodkac ahaa, oo ay 
Maamada u soo sameysay markii ay soo baxayeen, waxeyna 
diyaar sii nogdeen saacad ka hor waqtigii la balamiyey. 


Markii la gaarey saacadii la balamay, ayuu gaari yar isa soo 
taagey ilnka gurigii ay daganaayeen hortiisa, waxaana 
durbadiiba ay soo waceen maafiyadii Kaahin oo ay ku war 
galiyeen in ay aqalka hootiisa ku sugayaan, Gabdhaha ay 
dhaqso u soo dagtaan, Kaahina gabdhihii ayuu fariintii u 

gudbiyey, iyagiina horey diyaar u ahaayeene, durbadiiba way 
soo degteen, oo gaarigii ayaa la saarey, halkii ayeyna isku 
macsalaameeyeen kaahin. 


Oo u sheegay inuu xaalkooda la socon doono, mar walbana 
uu ku dadaali doono inuu la soo xiriiro, si uu Uga war hayo, 
gaatigiina halkii ayuu ka dhagaajiyey. Sahan iyo Istar wazaa ku 
bilowdey wal wal maadaama gaariga labadooda waxa ku 
wehliyaa ay yihiin labo kale oo maafiya ah, wax walbaana ay 
ka suurtoobaan, waxey is fareen in faataxada hoosta ka 
aqristaan, wardigana raaciyaan, Iyagoo xaaladaa ku sugan baa 
gaarigii oo ku dhawaad saacad la soo guureynayey lagu hot 
qabtey aqal meel howd ah ku yaalo hortiisa, waxaana la farey 
in ay mid mid u soo degtaan, Labadoodaba, iyagana wat kama 
soo celin oo amarkii sidii Askari u gaateen. 


In kastoo kuwan maafiyada ah ay ku hadlayeen afka Ruushka, 
gabdhuhuna ayba aqoon, hadana waa tii la yiri 5 faroodle isma 
fahmi waayee, wax walboo lagu lahaa sida iyagoo afka la 
yaqaan ayey madaxa u ruxayeen, misna fahmayeen, iyadoo 
fara ka hadal loo raacinaayey, Waxaana cabsi ku beertey 
markii lagu yiri midba mar ha soo degato, mana jirin wax ay 
sameyn kareen oo aan ka aheyn iney qaataan amarka la farey, 
waxaa soo hor dagatey tii Sahan aheyd oo lugtii ka 
balagsiineysa. 


Waxaana lagu amrey iney cararto oo ay orod ku gasho albaab 
loo tilmaayey, oo qiyaastii u jirey ilaa 200 miter, halkii ayey 
orod rucleys ah ka gashay, oo iyadoo neef tuureysa dalaq soo 
tiri labaabkii la farey iney gasho, Waxaana meesha ku sugeysay 
haweyney afrikan ah, oo maafiyada la shageysato, Sahan aad 
bey ugu faraxday una yara dagtey, markii ay aragtey 
haweyneydaan madow ee soo dhaweyneysa, Waxaana durba 

ka soo daba gashay Istartii oo iyana cagaha wax ka dayeyso, 
neef tuurka ka bazayana aad yaabeyso, wazey haweyneydii soo 
dhaweneysay u soo galbisay labadii gabdhood Oolkii fadhiga 


ahaa. 


ra 


Matkii ay soo galeena waxay la kulmeen Somali badan oo tag 
iyo dumarba isugu jiro, oo meesha sidii qaxooti dhex daadsan, 
aad ayey ugu farxeen. Maadaama ay arkeen Somali badan, 
horey ayey indhaha ula sii raaceen, oo waxaaba gudaha ku sii 
jirto koox kale oo iyana madow ah, oo meesha looma kala 
magno, Durbadiina wazaa gabdhihii soo dhaweeyey, kuwii 
Somalida ahaa ee meesha uga soo horeeyey, is wareysi iyo isu 
duceyn ayaana la galay, maadaama laga wada wal walsanaaa 
sida safarkaan adagi noqon doono, waxaana meeshii loogu 
keenay cabitaan kuleel ah oo qabowga iyo qar qaryada ka 
muugato isaga qaadaan. 


Markan Sahan iyo Istar aad ayey niyadooda u dagan tahay, 
maadaama ay ku dhex jiraan ku dhawaad 40 Ruux oo Somali 
ah, misna ay isku jiho wada yihiin, waxeyna Sahan aad ula 
yaabaneyd Odey Soomaaliyeed oo da' ahaan jirey ama ku 
dhawaa 80 sano misna ku jirey dadka Tahriibayo. Waxeyna 
hoosta iska laheyd wat Odeygan maxaa barafkan iyo 
Buurahaan ku Tahriibinayo xiligan, wuxuuba ku jiraa da'dii uu 
Tusbaxa intuu qaato is-taaqfuruleysan lahaa, oo dalkiisa iska 
joogi lahaa bunkiisana loogu dubi lahaa, Waxaase Sahan uga 
sii yaab badeynd markii uu mid ka mid ah dhalinyaradii 
meesha joogtey ku yiri Adeer maxaa saacadaan ku soo wadey, 
anaga dhalin yaraaba nahay oo mustagbal ayaan 
taadineynaaye ?. 


Odeygii baa si kulul ugu jawaabay “War Adeer ha i dhihin 
aniga Hooyada ma gabiye, waana kaa dhalin yatahaye.”... dad 

badan oo meesha joogay ayaa hadalkaa ku goslay kana 
yaabiyey indha adeega Odeyga iyo siduu beenta isaga dhaa 
dhiciyey. Waxaa abaatihii 3-dii habeenimo ee Xaliga Ruushka 
lagu soo war galiyey Tahtiibayaashii iney 4-afar usoo baxaan, 
waxaana lagu gurey dhowt gaari oo yar yar, oo meesha loo 
soo dhigay, iyadoo leyskugu geeyey garaash weyn, oo meesha 
laga wadey u jiray ku dhawaad 30 daqiiqo. Halkii ayaa la 
iskugu geeyey oo lagu raseeyey sidii xoolo gaari weyn oo kuwa 
xamuulka qaada ah, oo ay horey u saarnaayeen koozo kale oo 
isugu jiro Carab, Afganistan, China iyo Jinsiyado kale. Iyadoo 
dadka si naxariis daro ah leyskugu dul rasynayey oo aan loo 
aabayeeleynin Tanaa dumar ah, kanaa Odey ah kanaa Caruur 
ah iyo kanaa yar iyo kanaa weyn. Mana jirin cid arintaa dood 
ka keeni kartey, oo gofkii af kala furaaba wazaa u xigtey 
garaacis loo gaaraco si bani'aadannimada ka bazsan, waz ka 
celinayana ma jirin, oo dadka cid is waali kartey haba yaraatee 


ma jirin, maadaama rag hubeysan oo aan nixin meesha 
dhoobnaayeen. 


Miskiintii Sahan aheyd nasiib wanaag, waxey dhexda ka 
gashay, iyada iyo Istartii la socoteyba dhalin yaro 
Soomaaliyeed, wax dhibana ma qabin, marka loo eego waza 
meesha ka dhacayey, waxaana dadkii leysku raseynaayey sidii 
xoolaha o0 kale ku dhawaad saacad iyo bar, Iyadoo matkii 
howshaa lasoo afjatay, gaatigiina si la hubo loo dabooley, 
loona zir xirey buu meeshii ka sharaacdey abaarihii 4:30-kii 
habeenimo xiliga dalka Rushka, Waxaana dhamaan 
Tahriibayaashii lagu amrey in aysan af kala furin, dakiina 
marka ay rabaan iney wada hadlaan ama wax isweydiistaan, 
waxey isu adeegsanayeen indhaha iyo faraha. 


Qof walbana wazaa ku furnaa maxaa la kulmi doontaa, siduu 
xaal nogon doonaa, Allow na mooti maafiyada iyo dhibkeeda, 

safarkeenana noo sahal ayey dad badan wada la haayeen. 
Wuzuu gaarigii soo guureeyaba, wazaa dushooda ku dilaacey 
waagii, iyagoo sidii isku dul saaran, Gaargtine sheelaraha ayaa 
loo sii haayey, sidii uu u soo xiimayey, Wadnaha farta loogu 
hayey, ayuu markuu gabalkii dhacay dadkiina, isku kaduuteen, 
isa soo taagay meel duur ah, oo geedo dhaa dheer ay ku 
gadaamanyihiin, barafka da'ayana waad yaabeysaa iyo 
qabowga jiro, Waxaana dadkii dhamaan lagu Amrey iney ka 
soo wada dagaan gaariga, sidii ayeyna faleen, gees ayaana la 
isugu geeyey, waxaana loo fidsadey maro weyn oo 
dhamaantood la farey in qof walbaa wuxuu hayo halkaas uu 
kusoo rido. Qofkii diida ama qarsada ee marka la baaro laga 
helo loogu hanjabay dil toogasho ah, oo qoryo iyo bastoolado 
baa loo cabeystey. 


Waxaana dhacday in dadkii badidood wax walba oo ay siteen 
ay meeshii kula carareen, Lacag, Dahab, Saacado iyo wax 
walba oo giimo lahaa. Waxaase jirey dad iyaga is moogeysiiyey 
oo aan dhagba jalaq u siinin, iskana dhigayey ineyba waxba 
heysanin, aadna u wal walsanaa, oo hadii wax ay qarsanayaan 
lagu arko waa dil xaalkooda. 


Waxaana ka mid ahaa dadkaa Sahan, oo kistii ay wateen iyada 
iyo Istarba isku soo kala miineeyeen, meeshoodana iska 
istaagey, gacmahana kor u tagey, iyagoo iska dhigaya ineyba 
waxba wadan, dad kale oo iyagana sidaa la sameeyey ayaa jirey, 
oo Somali u badan.In kastoo qof waliba uu aad uga naxsanaa 
waza ku dhici doona, marka laga helo waza uu qarsadey, 
hadana waxey is lahaayeen hadii kista aad wadataan la idinka 
teebto. Ma gaajaa wadooyinka ugu bakhtineysaan, ileen cid 
wax idiin siineysaa ma jirto, reerihiina waxaad kula xiriireysaan 
ma lahan, marka ma dhimashaa dhimasho idiin dhaanto, sidaa 
ayeyna ku afar afareysteen oo isku dhajiyeen kistoodii. 

Kuwii Maafiyada ahaa markii ay xaabsadeen wixii meesha 
loogu wada shubey, ayey u soo jeesteen kuwii gacmaha u 
taagnaayeen oo lahaa inagu waxba ma heysano, Baaritaana ku 
bilaabeen, midkii ugu horeeyey oo aad u bagayey, ayaa intii 
aanba gacmaha lala galin inta qori AK-47 ah oo uu watey | 
midkii baarayey beerka uga dhuftey baadkiisa ku yiri 'Indho 
dhiman rabo ayaad leedahay hadaan wax kaa helo". | 


Kiiyoo xanuunsadey baa dutbadiiba la soo boodey No...No.. 
aniga intan ayaan wataa ha i dilin, soona bixiyey dhowr boqol 
oo dolar oo ku miineysneyd. Halkii ayaana inta looga qaatey 
gataacis aan naxariis laheyn lagu bilaabay, oo feer, haraanti, 
qori baadkii, bastoolad madaxeed looguma Aabo yeelin, ilaa 
uu dhiig ka mantagey oo uu u ekaadey wax suuxey, jirkiisa oo 
idilna uu dhaawac hateeyey meel walbaana uu dhiig ka da'ayo. 
Maadaatna uu Somali ahaa wiilkaa isaga ah, waxaa kuwada 
dhalatey Soomaalidii kale baqgdin aan xad laheyn, waxeyna is 
tusiyeen qaarkood in maadaama midkan wax qarsaneyey ee is 
kashifey. 


Isagoon wax laga helin in maafiyada iska dhaadhicineyso, 
dhamaan Somalida waa la mid, oo wax bey qarsanayaan 
sidaana ku keeni karto jir dil iyo dhibaato ka sii weyn. 
Haddana wazaa u muugatey hadiiba ay sida ninkan la 
cardaadaqiyey ay sameeyaan, oo ay lacagaha soo bixiyaan, in 
sidiisa la jir dilayo, Waxeyna hoos iska lahaayeen, hadii la 
idinka helana sidoo kale ma dil baa dil idin dhaama, wat 
sidiina ku adkeysta bey niyada isaga raaceen. 


Midaas ayaana u soo baxdey dadkii ay Sahan kamid aheyd, 
xisaabaad badan oo ay isku dhufteen dabadeed kuna 
adkeysteen, dhamaan maafiyadiina safkii ayey ku soo socdeen, 
iyagoo hanjabaad iyo jug dadkii ku wada, Maadaama uu 


128 


; 


SAHAN 


iyagaba wagtiga ku yaraa oo ay doonayeen iney dib u laabtaan, 
uma suura galin iney dadkii ka baaraan dabo iyo dacal, meel 
walbo oo intii ay kareen intay ka baareen ayey iska daayeen oo 
waxba ka helin. In kasta 00 jug badan loo duugey dadkii, 
hadana intaas wey ku qanacsanaayeen, ileen waxey u wada 
jeedeen waxa ku dhacay willka hortooda jiifa. Oo nolosha iyo 
geerida u dhaxeeya, dadkiina waxaa lagu war galiyey iney sii 
wadayaan oo jidka kusii hagayaan, labo ka mid ah maafiyadii, 
intii kale iyo gaarigiina dib ayey uga laabteen. 


Waxaana wadadii Cagta wada saarey labadii maafiyada aheyd 
iyo dadkii intiisa kale, iyadoo lasii luudinayo wiilkii miskiinka 
ahaa ee sida xun loo diley. Labadii maafiyadana waxey isku 
qeybiyeen mid dadkii hor socda iyo mid gadaal marey oo 
dadkii socod iyo rucleys faraya, oo sidii xoolo u raacdeynayo. 
Waxaana loo sheegay dadkii in ruuxii daala oo hara la dili 
doono, oo aanan nolol looga tagi doonin, madaama hadii 
Booliska meesha yimaado oo uu la kulmo ruuxaas oo nool ay 
howshooda Tahriibinta qatar galeyso, Marka ruuxii haraayow 
dhimasho u tafa xeydo ayuu xaalku ahaa, qof walbaana yaan 
lagaa dheereyn ayaa ku jirtey, oo gadaal waxaa uga muuqdey 
geeti. 


Labadan nin ee Rafaadka ku hayana inta isugu tagaan ma dili 
karaan, oo hadii ay is miidaamiyaan oo ay ka tagalusaan, yaa 
hagaya oo ku hogaaminaya halka ay doonayaan, Howshooda 
Tahriibkana sidaa ayey ugu dhamaaneysaa, marka waxaa dan 
ugu wada jirtay iney madaxa u ruxaan oo ay u mar xabecyaan 
kuwan baas ee atxanka daran, sida foosha xunna kula 
dhaqmayo.Si kastaba ha ahaatee, iyadoo xaaladaa aadka u 
dhibka badan lagu wada suganyahay, oo uu barafkiina si xad 
dhaaf ah dadkii ugu dul socda, ayaa waxaa soo baxdey 

bahashii gatarta aheyd Isbjorn ee dadka ku feynan jirtey 
barafka howdka dhex yaala, oo taxan raxan u socota. 


Aad ayaa looga wada naxay, oo dadka qaar wadnahaaba 
dibada imaan rabay, waxeyna maafiyadii oo qudhooda aad u 
naxsan, dadkii ku amreen in ay halkooda Seexdaan, oo aysan 
shangar ka yeerin. Sidii ayaana la wada sameeyey, bahalihii 00 
markii hoteba ku socodey wado u muugatey, ayaan 
socodkoodii wagba ka bbadalin, dadkana shangartooda 
dareemin, halkeediina sii gunuf gunufleeyey. 


Dadkii oo neef weyn kasoo wada fuqdey baa in cabaar ah 
goobtii ka nuuxsan, ilaa ay ka miriqaan bahalaha, dabadeedna 
maafiyadii ayaa hogaankii sii qabatey oo socodkii halkiisa laga 
sii waday, iyadoo la kufaa kacayo, Waxaa la yaab aheyd in ay 
Jireen dad ku duceysanayey may mat kale bahashii soo baxdo, 
maxaa yeelay saacado badan ayaa socod tucleys ah, oo baraf 
ku da'ayo lagu dhex lugeysiinayaa, aad ayeyna u daaleen, 
waxaana nasasho ugu horeeysay uguna dambeysay markii ay 
Uuleyda soo baxdey, Daalka iyo tafaadka ka muuqdey 
dhamaantood waa mid aan la qiyaasi karin, qofkii aan yata 


nasto yiraahdana, xabad ayaa sugeysa oo looga tagalusayaa. 


Marka dhankaa ayey wax ka eegayeen, waza lasoo 
guureysiiyaba waxaa dushooda ku dilaacay waagii, waxaana la 
farey dhamaantood iney howdka isku kala qeybiyaan, oo ay ku 
nastaan. Halkii ayaana Nasiib wanaag waxey ku nasteen 
Nasasho ay aad ugu baah naayeen, wixii wax cunayey ama 
cabayeyna meeshooda barxadeen, oo Barafka gog ladeen, 
Waxaana lagu wargaliyey in ay goobtaan howdka ah joogi 
doonaan, ilaa uu gabalka ka dhaco, Iyadoo lagu yiri waad 
seexan kartaan, qofkiise quuradiisa la maglo ha iska Jiro. 

Taasina wazey ku dhalisay dadkii isku ogaa iyo kuwii isaga 
shaki gabey quurida, ineysan laba indhoodba isku geeynin, 00 
ay hurdadii heysay la dagaalameen iskana celiyeen, Maadaama 
loo sheegay iney naftooda halis ku jirto, oo laga tagalusayo 
hadii quuridooda la maglo, ruuxii is iloowa ee ay la tagtana, 
hadii ay neef quuri u dhow kasoo baxdo, waxaaba wab 
siinayey oo jugta ku hayey ruuxa u dhow, si aysan shangartiisa 
u maglin maafiyada. Maalintaa ma jirin ruux Tahriibayaasha 
kamid ah oo hurdey, hurdo wanaagsan in kastoo aad loo wada 
daalanaa, oo aan labo habeen iyo labo maalin indho leysku 
geeynin, hadana difaac baa nafta darteed loogu jirey, Iyadoo 
uu xaalku sidaa u cakitranyahay, baa galabakii korkooda ku 
dhacay, loona tafa xeytey socodkii dhibka badnaa, ee matna 
10-jeer buurta barafka dul saaranyahay ee la korayo laga soo 
dhacayey, Marna geed loo dar datayey, marna geed barafku 
duugey loogu dul dhacayey, waza dil diloomayo ee tafanayo 
hadaad arki laheyd waa yaabi laheyd. Mana jirin qof aan jug 
soo gaatin, dhamaanba dadka wada Tahriibayey, miskiintii 
Sahan aheyd ee markii horaba lugta la dhutuneysay, iyada 
kuma sii jirin dadka oo markey toban iska daba dhacaan, iyada 
labaatan ayey dhaceysay, oo weyba ka jug badneyd dadka kale. 


Waxeyse isku qancineysay, adigaa wadadaan soo aadeye, haka 
shalaaynin oo midii saxaraha ee hortaada lagu qur baxayeyba 
waad usoo joogtee, oo midaan aan wali qofba idinka dhiman, 
maaha mid loo jixin jixo, dhabarka ayeyna u xiratey, dhibka 
meesha yaal oo idil. Waxey soo kufaa kacaanba, oo daalkiina 
sii balaarto ayuu gabalkiii Maalintii 3-aad u dhacay, waxaana 
salka lawada dhigtey batafkii oo ciid u ah. Qof walibana 
wuxuu xaar xaartey halkii uu is lahaa waad kaga nasan kartaa 
howdkaan, mana jirin cid ka fikirtey armey masas iyo bahalo 
kaleba howdkaan idinkaga soo baxaan, Waxaana la galay in 

meeshii lagu cuno wixii yaraa ee la watey, laguna cabo 
cabitaankii la sitey, halkii ayaana lagu wada gambadey, oo 
shangar ilaalis lagu galay. 


Maadaama habeenkii oo dhan la soconayo maalintiina la 
dhuumaaleysanayo si aan loo arkin, oo uu Booliiska uu 
raadkooda u soo helin, Waxaana markaan Looga naxsaday In 
labadii maafiyo ee hageysay ay ka tagayaan, oo ay gawaari u 
doonayaan, halkaana laga sii qaadayo, oo ay lugeyntii 
dhamaatey, dad badan ayaa ku farxey horta marka ay maqleen 
lugeyntii waa dhamaatey, oo si kal ah usoo dhaweeyey. 


Waxeyse aheyd waxa ay ka naxeen, maafiyada hogaamineysay 
oo uga tageyso cidladaan, oo uusan ku jirin qof xitaa waligiis 
tiyo ku arkey goobta la joogo iyo meesha lagu wajahanyahay, 
Waxaana Sahan oo uusan Tahriibka ku cusbeyn matkiiba u 
soo baxdey, in arintu taagantahay iska dhuumaashaal, 
Waxayna soo xasuusatay, wixii iyada iyo dadkii la socdey ku 
qabsadey saxarihii u dhaxeeyey Libiya iyo Sudan, Oo kuwii 
Tahtiibinayey ku yiraaheen waan idiin soo laabaneynaa, dib 
dambane aan ugu soo laaban, oo ay dad badani ku naf 


waayeen halkii, iyagoo sugayo kuwa keenay meesha, 


Sahan arintaan aad bey uga naxday, oo dadka intiisa kale aad 
bey uga wal wal badneyd, ugana murugo badneyd, waxeyna 
isku dayeysay iney qarsato murugadaa baaxada weyn iyo wal 
walkaa hayo, si aysan dadka u sii murjin, oo ay rajo xumo u 
galinin. Ma yara xowliga uu barafku ku da'ayo iyo qabowga 
meesha ka jira, waxaana lagu faataxeystey in maafiyadan laga 
war sugo, oo meeshaas la iska joogo, qof walibana waxaa ku 
furnaa guux aad u weyn oo u gaar ah. Intii is dabaalin 
karteyna waxey xogga saareen sidii ay isku moogeysiin 

lahaayeen, oo ay naftooda fikir iyo wal wal uga mashguulin 
lahaayeen. 


Waxeyna galeen sheeko, madadaalo, su'aalo iyo hal xiraale 
isweydiin, waxaana kuwa fikirka u go'ay ka soo yeereysay 
marka ay maglaan qosolka iyo kaftanka, oo ka qasayey 
xisaabaadkii fikirkooda ay isaga dhufanayeen, war naga 
aamusa oo yaan nalagu soo bixin, oo nala qab qabanine. 
Taane waxey keeneysay mar kasta oo la is ilooba, oo hadalka 
kot loo dhigo, in haddana la qaboojiyo 00 hoos loo dhigo, 
Sahan iyo Istarba dadkaa kaftamaya ee sheekeysanaya ayey 
dhankooda kaga jireen, inkastoo ay jireen gruub 3-aad oo 
daalka intuu ka batey hurdo meeshan la dhacay. 


Sidii uu xaalku sidaa u ahaa, oo marna koox gam'eysay, marna 
koox soo jeedeysay, marna loo cunayey loona cabayey kistii la 
watey, ayaa waxaa ku dul dhacay gabalkii maalintii 4-aad. Oo 
ah intii ay meesha looga tagay joogaan, waxaana gabi ahaanba 
ka dhamaadey raashinkii yaraa iyo Biyihii ay wateen. Iyagoo 
xaaladaa xanuunka badan ku sugan, baa wazaa meel walba 
iska soo xirey kii Roob ahaa, oo dadkii qabowga hayey ka sii 
qar-qariyey, waxaana goobtii laga waayey qof aan gowsaha 
isku garaaceynin Qar qaryo darteed. 


Dadkiina wal wal baqdin iyo gaajo uu qabow u dheeryahay, 
ayaa isku kaashatey, nasiib darana waxaa meeshii ku ruux 
baxay misktinkii Xaashi ahaa, ee ay maafiyada sida xun u soo 
jir dileen. Waxaana isugu darsamay xanuunkii hayey, cuno 
la'aan, cabitaan yari iyo qabow aad u xoogan, oo uu roob u sii 
taacey, misna wada qooyey, oo dharkiiba ay ku gabaneyso ma 
iska siibtaa, haddana koleyba barafkaa kaaga darane iska heyso 
ay naftu ku leedahay. Waxey dadkii oo aad u mutugsan, aadna 
u ar-gagaxsan garan waayeen si ay yeelaan meydka, in kasta o0 

markaan aysan ka cabsi gabin inuu ku uro, maadaama jawigu 
aad u gabowyahay, waxaana dhamaan ku dhalatey cabsi aad u 
balaaran, oo aan horey u heynin. 


Qof walibana wuxuu is lahaa, koley adigana sida wiilkan ayaad 
howdkan batafka badan ku ruux baxeysaaye iska sugo, ileen 
balaayadii idiin soo wadey waa idinka dhuunteen, meel aad 
afka aadisaana ma garaneysaan.Waxeyna hadii ay dhagaag is 
yiraahdaan ka cabsanayeen bahalihii baas, oo kuwii hubeysnaa 
sidii la ogaa ay uga jareynaayeen, oo wuxuu xaalku ahaa 
dadkaadaa isaga dhex dhimo, intaad kaligaa cidlo ku dhiman 
laheyd, koley wixii noolaadaa teerkiina geeridaada u sheegi 


doona. 


Ma yateyn murugada iyo quusta ka muugatey dadkii goobtaa 
wada joogey, iyadoo uu xaalku sidaa u cakiranyahay maalintii 
labaadna meydkii meesha u yaalo, waza la cunayo ee la 
cabayana uu yahay barafka meesha daadsan. Sahana waxey 
soo xasuusatay in hada ka hor ay kaadi biyo ka dhigteen, 
marka barafkan waa i qatso hadii loo eego xaaladii ay Sahan 
kala soo kulantey Saxarihii, Iyadoo xaalkoodu yahay Quus 
Quus lagu darey, ayaa waxaa nasiib wanaag u yimid maafiyadii, 
waxaana dadkii oo idil kasoo wada go'day neef weyn, oo 
waxaaba lagu qayaasi karaa caruur waalidoodu ka maqnaa oo 
usoo laabtay. 


Ma jirin qof ku dhiiratey iney Maafiyadii weydiiso waxa ay 
sidaan ugu galeen, maxaa yeelay qoryaha ay wataan iyo sida ay 
u nazariis daranyihiin ayey dadku wada ogaayeen, Waxeyna si 
dagan ugu sheegeen wiilkii dhintey una tuseen meydkiisii, 
maafiyadiina inta meeshii wax xoogaa u qod qodeen, ayey ku 
Aaseen. Waxeyna dadkii intiisa kale u qabteen hogaanka 
iyagoo u lugeysiiyey meel cabaar u jirta, kana saarey gaari 

weyn oo kuwa xamuulka ah, halkii ayeyna ka soo 
dhagaajiyeen, wazaana dadkii la siiyey cabitaan iyo Rooti ay 
nafta ku ceshtaan, Dadkii oo sidaa ku ganacsan, ayaa goobtii 
laga soo wadey, mana jirin laba isla hadashay, oo qof waliba 
meel intuu madaza la galay, ayuu hurdo tii aheyd, oo uu u 
hamuungabey biliq la yiri. 


Gaarigiina wuzuu soo guuza oo soo guureeyaba, markii uu 
soo socdey in ka badan 24 saacadood oo aan kala go' laheyn, 
ayuu soo gaarey magaalada Kharkove ee dalka Ukrania, 
Wazaana dadkii oo badi wali hurdaya laga toosiyey hutdadii, 
loona sheegay iney si koox koox ah u galaan guri markaa uu 


gaariga hor taagnaa. 


War laguma soo celinine sidii ayey dhamaan wada faleen, 
waxaana loo qeybiyey guriga oo markaa ka koobnaa dhowt 
qeybood, oo qolaba meel laga dajiyey, Iyadoo nasiib wanaag 
hal guri la iskugu geeyey Somalidii, waxaana loo keenay 
x00gaa raashin ah, halkiina iska Seexda oo ku nastana lagu yiti, 
Waa la daalnaaye inta kistii loo keenay la daliigdey, baa 
halkeedii tii hurda aheyd laga sii laba lisay, markan sidii hore 
wey dhaamaan, oo xoogaa raashin ahna waa loo keenay, meel 
gabaad leh ayeyna ku jiraan oo misna diiran, Qof walibana 
wuxuu bilaabay inuu kasoo yara kabsado diiftii ka muugatey, 
oo uu xoogaa xayi soo noqdo, maadaama lawada luudayey, 
waxeyna dadka bilaabeen iney dharkii ku qoyey ee kusoo 
wasakhoobey iska dhagaan, halkii ayeyna salaadooda iyo rabbi 
ku shukrin ku galeen. 


Si kastaba xalku ha ahaadee, waxey Sahan iyo Asxaabteeda 
hoygii la dajiyey ku sugnaayeen mudo labo Todobaad ah, oo 
ay ka war sugayeen kooxda maafiyada ah ee la wareegtey, 
maadaama ay kuwii hore ku soo kala hareen xadkii Ruushka 

iyo Ukrian, Magaalada Kharkove waa magaalo bilicsan, 
waxaana ku yaala jaamacado fara badan, iyo xarumo Taariikhi 
ah, cimila ahaan waa gabow, sida dhuwloyga Raashia, oo ayba 
Ukraniaba ka go'dey. 


Waxaana inbadan oo ay Sahan ka mid aheyd, aad uga 
yaabinayey markii ay arkeen meel wabi aheyd, oo inta 
barafowdey dusheeda sida wadooyinka la iskaga soconayo, 
misina lagu dul cayaarayo, oo lagu cayaarayo, Waxaa ku badan 
laaluushka iyo is daba marinta, Ukrania waa dal marka loo 
eego dalalkii ay horey usoo mareen Sahan iyo Asxaabteeda 
aad u bilacsan, misna baraf iyo maafiyo badan, dhanka kale 
waxaa fiidnimo Sabdi ah lagu wargaliyey, inuu safarkooda 
halkiisii kasii wadan doonaan. Iyadoo loogu bishaareeyey in 
caawa 1-da habeenimo uu gaari ka qaadi doono agalka ay 
joogaan hortiisa, ayna isku sii diyaariyaan, qof walibana wuxuu 
u tafa xeytey diyaargrowga safarkii uu maalmahanba sugayey. 


Wazaana saacadii la balamay soo caga dhigtey gaarigii 
xamuulka ahaa, ee la sugayey oo dadkii lagu daad gureeyey, 
wadahiina halkii ayuu sheelarihii u qabtey, oo lasoo beegsadey 
halkii ay ka xigtey Magaalada kiev ee caasimada dalka Ukrian, 
Wuzuu gaarigii xawaare heerkiisu sareeyo kusoo xoomaba, 
wuzuu waagi markuu xuub dilaacsadey soo zero galay 
magaaladii ujeedka ahaa ee kiev, Nasiib darase wazaa dhacdey 
magaalada oo xiligaa Aroor hore aheyd, dadkuna u kala 
xoomayeen shagooyinkooda, aadna saxmad u aheyd oo 
gawaaridana ku fara badnaayeen. 


In ciriirigaa dartii datawalkii hogaanka u hayey gaatiga ay 
saarnaayeen Tahriibayaasha uu gaari kale afka daro oo uu 
halkaa shil ku galo. In kastoo ay jirtey jug soo gaartey dadka 
sida xoolaha gadaal ugu raran, iskuna dul saaran, hadana 

nasiib wanaag ma jirin dhaawac muugda oo soo gaarey 
dhamaan inta gaariga saaran, oo uu waduhu ugu horeeyo, 
Markii uu xaalku halkaa marayo ayey wadihii iyo kuwii la 
socdey ee maafiyada ahaa,.is tuseen in xaalku uu aad u 
zunyahay oo hadii lagu gabto dadkan ay sharci darada ku 
wadaan arintooda ay halis ku jirto, Sidaa daraadeedna waxey 
ku heshiiyeen in ay meesha isaga cararaan, oo uusan Booliiska 
ku soo gaarin, sidii ayeyna faleen. 


In cabaat ah markii meeshii la tubnaa, kuwii Tahriibka ahaan 
ay is dul jiifaan, misna xitaa aysan nuuxsaneynin, ayaa waxaa 
soo gaarey Booliiskii, oo waayey cid ay kala hadlaan gaarigan 
shilka galay, Waxeyna gaarigii ku bilaabeen baaritaan xoogan, 
waxeyna yaab iyo amakaag ku dhacdey Police-kii, markii ay 
fureen qeybta dambe ee xamuulka, oo ay ku arkeen dad aad u 
fara badan, oo sidii xoolihii la isku dul saarey. 


Dadkiina markii indhahooda ku dhaceen kuwii Booltiska, 
qaatkood warkii baaba ku dhagay, kuwana wadnahaaba istaagi 
gaarey naxdin darteed, maadaama ay ka dhuumanayeen 
Booliiska, Waxaana kasoo wada haray indha taag taag, 
wuxuuna qof waliba hoosta iska lahaa, maantey kuu 
dhamaatey hadiiba ay gacanta kugu dhigeen Booliiskii aad ka 
gambaneysay. Haddii aad xabsigooda u gashana waa ay kuu 
dhamaatey, dhididka dhibcaha waa weyn ee ka hoorayey, hadii 
aad arki laheyd adigaaba nixi lahaa. 


Nasiib darada heshayna waxaa ugu weyneyd, iyagoo aanba la 
socon halkuu xaalku marayo iyo in kaligood meesha looga 
cararey, oo kuwii wadey ay ka dhuunteen, buuga iyo Bulxanka 
meesha ka baxayaa, maahan mid lasoo koobi karo. Boliskiina 
waa uu isku habar wacdey oo meesha ayey soo wada 
dhoobteen, oo mucjisadan ayeyba aad ula wada yaabanyihiin, 

dadkii wadooyinka marayeyna anfariir ayaaba ku dhacay, oo | 
meeshooda ayey ka dhaqgaaqi waayeen. 


Durbadiina Boliiskii waxey bilaabeen iney dadkii ku guraan 
gawaari shabagla yaal ah, oo ay meesha soo dhoobteen, 
markii ay dadkii oo wada argagaxsan, kuwada rareen bey 
halkii ka dhagaajiyeen, oo la beegsadeen saldhigooda weyn ee 


magaalada ku dhex yiilay, Markii meeshaa la isugu geeyey, 
ayaa la wareystey dhamaantoodna wax laga weydiiyey, waxa 
meesha keenay iyo sida ay ku yimaadeen, aad ayaa loo wada 
naxsanaa oo qof is og waza uu ku hadlayo iyo waza lagala 
hadlayaa ma jirin, Mana ku jirin qof sheegi karta, waza la 
weydiiyey iyo waza uu ku jawaabay, oo aad ayaa loo wada 
shoogsanaa, waxaana qof walbaa u bidhaamayey mustagbal 
madow, oo mugdi ah, oo u bilowdey, aadna u dhib badan, 
wuxuu ku dhamaan doonana aan la ogeyn. 


In Xogaa markii meesha lagu hayey, baa hadana laga sii daad 
gureeyey, oo Booliiskii isla garteen maadaama dadkan 
dambtilayaal yihiin la dhigo xabsiga, waxaana lala beegsadey 
xabsi weyn oo ku yaalay meel ugu yaraan magaalada Keiv u 
jirta 100-KM, Waxaana gaarigii oo dhowr saacadood la soo 
socdey keenay Xabsiga Weyn ee OMOKASHAVO, oo ahaa 
xabsiga ugu xun ee ku yaala dalkaas, uguna dhibaateynta 
badan dadka, waxaana gacanta ku haya oo maamula Askar aad 
Ajnabiga u neceb oo cunsutiyaal u badan, Waxeyna Sahan iyo 
qaar kamid ah Asxaabteeda warbixin kasii heysteen Xabsigan 
oo Somali badan aad loogu wax yeeleeyey, dadkii oo wada 


anfariirsan baa lagu amrey iney ku soo Xaroodaan Xabsiga 
Weyn ee OMOKASHAVO. 


Cid hadal ka soo celisayna ma jirin, oo jugta iyo Tatoonyada 
lagu bilaabay, adigaaba yaabi lahaa isla markiiba, oo sidii xoolo 

zeradooda Ul lagula xareynayo ayaa iyagiina xabsiga loogu 
xareyey. Waxaana erayadii ka soo yeerayey Askarta kamid 
ahaa " Bejna buu bitiyaakhi sodaa" oo macnaheeda lagu 
sheegey " Adigaagan Madow.maxaa dalkeena ku keenay"?. 
Dadkii oo jug ka carar wada ah, ayaa lagu wada xareeyey meel 
la moodo bakhaar aad u weyn, oo ay baakado daadsanaayeen, 
waxaana lagu yiri qof walbaa baakadahaa sariit haka dhigto, 
oo ha isku toosisto, bustooyin aad yaabeyso boorka ka baxaya 
iyo shiirkoodana waa lagu soo tuurey, iyagiina waa kala dafeen. 


Qabowga meesha ka jirey iyo dhar la'ida dadka wada heysay 
hadii aad goob joog u ahaan laheyd waad jiriracoon laheyd, oo 
boorkaa iyo shiirkaa ka baxaya butooyinka baaba boolbaro iyo 
u dgoon barafuun kaaga qiimo badnaan lahaa.Dadkii meesha 
lagu soo gureyna waxey bilaabeen in ay meelaha xaar xaartaan, 
maadaama meesha ay aad u wasaq badneyd, misna u boor 
badneyd, mana ahan mid la qiyaasi karo ama la sifeyn karo, 
qabowga meesha ka jirey, oo heer kulku wuxuu xiligaa ahaa 
Meynis -35 Digree. Qof bani'aadam ah oo hawoon kartey iney 
Baakad dhul u seexato ma jirin, masaakiintii baakadaha farta 
loogu fiiqey waxey sameeyaan ayey garan waayeen, oo hadii ay 
hadli maagaana, kii hadla waza ku dhacayo waa la ogaa, 
waxeyna ka fursan waayeen iney baakadahooda isku duub 
duubaan oo maciinbidaan, Waxaana dhamaan dadkii u 
bilowdey nolol xabsi oo aad u xun, misna aad u xanuun badan, 
una xakaar badan, qabowga meesha ka jiraa, waxaa uga darnaa 
cuno xumo soo wajahdey, oo habeen ka habeen ayaa waxaa 
loo keenayaa jab rooti ah iyo koob biyo kulul, la oo aan wax 
kale wehlinin. 


Wazaana cuno xumadaa u dheereed nadaafad daro tii ugu 
xumeyd, oo waxaa musqul iyo meel ay ku xaajo gutaan u 
aheyd god yar oo uga dhex qodaan meesha ay ku 

xareysanyihiin, mana laheyn biyo iyo waraaq la isaga nadiifiyo, 

Urta meesha ka baxeyso waad yaabeysaa, neeftana isku 
dhajineysaa. Jirdilku waa iska caadi, oo ma jirin qof aan firito 

ka muugan, oo aan dhaawac lasoo gatsiinin, miskiintii Sahan 
aheyd oo markii horeba lug ka hitineysay, ma jirin cid u | 
tureysay oo dhankeeda ayaa laga jugeynayey, barafkana lagu | 
xaaqayey, Wuxuuna xaalkeedu ahaa mar ay ku kufto barafka | 
ay xaaqeyso iyo tatoonyo x00ga oo lagu dhuftey ay la dhacdo, 

cuno xumadiina waa ay u dheeteyd. 


Dadkii muugaalka bilicsanaa maalmo ka hor, hadii aad arki 
laheyd waadba inkiri laheyd, aqoonsi aad aqoonsato iska 
daaye, waxaa maalmo yar gudahood is wada badalay oogada 
Jitkooda. Waxey Sahan soo xasuusatey cagabararkii iyo calool 
bararkii soo marey 92-dii iyo dadkii lafaha taag taagnaa, 
gaajada darteed oo horteeda ku naf baxayey iyo kuwan ay 
lafuhu maalmu kusoo wada taag taagmeen, oo uu gabowna u 
dheeryahay, Waxeyna dadkii qaar gaareen heer ay istaaga ka 
dhacaan, tabar yari iyo dhiig yari darteed, sidaas 00 ay tahayna 
aan loogu turin oo lagu xamaalanayey, si xoog ahna loogu 
shageysanayey. Askarta oo xiran jaakado aad u cul culus 
misna qabowgii ay ka gambanayaan, ayaa masaakiintaan calalo 
yar xiran bey barafka ku dal dashaan. 


Mana jirin dhamaan dadka qof aan xanuun la taaheynin, 
nasiib darase cid Uga gar gaareysay ma jirin, cid uga sii 
dareysay mooyee, Sahanna wazaa meesha kula dhacay xanuun 
aad u daran, Ka gadaale markii ay isku kaashadeen cuno yari, 
dhiig yari, tabar daro, shaqo badan, garaacis aan xad laheyn 
iyo barafkaa aysan dhar u wadan, ee lagu dal dalayo, iyadoo uu 
qabowgu gaarsiisanyahay meynis - 36, waxaana miskiinta galay 
biyo, oo iyadoo idil isku soo laabay, Taaha iyo Ashahaada ka 
baxeyso meesha hadii aad arki laheyd, waad ilmeyn laheyd, 

sida aan loogu tureynin ee inta badiilka loo dhiibo, iyadoo 
kufaa kaceyso barafka lagu zaagayo, markii ay miirbeesho oo 
ay barafka ku dhez dhacdana, ay askartii garaacayaan. 


Waxaana arintaa u adkeysan weydey Istar oo maagtey 
maalintii dambe, markii ay is heyn weyday iney Sahan oo 
barafka ku dhex suuxdey caawiso, maxaase ka raacay, tii 
dheereyd ayaa lagu dhigay, Waxaan Istar ku dhacday mid aan 
laga faa loon karin, oo sidii Kubadii ayey Askartii argan 
laawayaasha ahaa isugu gameen, oo midba barafka dhexdiisa 
dhankiisa laad kaga soo tuurey, Oo jugta gaartey qiyaas beel 
ayey noqotey, qar qaryo iyo barafna waa u dheereyd, oo sidii 
Diinka ayey isku kaduuday isuna dhex gashay, Waxaana 
matkii ay Arxan laawayaashii ka daaleen, sidii ay u garaacayeen, 
kusoo dhex Tuureen Hoolkii weynaa, ee ay Xabsiga kaga 
jireen, waxaana usoo gurmaday intii meesha kula jirtey, oo 
wixii Bustayaal ahaa ku duu duubay, iyadoo la yaabayo sida ay 


u jareyneyso. 


Si walba oo ay dirimaad ugu sameyn kareen, ayey ku 
dadaaleen, oo sidii iyagoo subcinaya ayey ku wareegsadeen, 
oo inta gacmaha isku xoqaan, markey wey kululaadeen is 
yiraahdaan bey mar mariyaan, sida iyagoo u masaajeynayo 00 
kale, Wax kale oo ay tari kareen ma jirin. Iyagoo xaaladaa 
dhibaatada, ciilka iyo calool xumada badan ku jira, ayaa waagii 
Baryey, iyadoo ay markani gabdhihii ka soo yara roonaadeen 
sidii hore. In kasta oo Sahan ay wali Aadaareyso oo uu 
xanuunkii biyaha galay, qandho, gaajo iyo Oon isugu 
darsoomeen, oo xitaa ma heystaan biyo ay afka u saaraan, oo 
dhuunta ugu qooyaan. 


Wazaana biyihii Kululaa iyo jabkii Rootiga ahaa ee adeegiisa 
ku daqrayey ugu soo horeysa caawa, waagiina haduu baryey 

oo faanoole fari kama qodna, Halkii ayaa la isku dayey in 
gabdhihii la madadaaliyo, oo loo sheekeeyo, in kastoo ay Istar 
dhaantey sidii hore, hadana Sahan xaalkeeda wax weyn iskama 
badalin, oo xanuunkii ayaa ku sii lexaadsadey. Iyagoo 
xaalkoodu sidaa yahay, baa gabalkii u dhacay, waxeyna u 
xisaabsaneyeen saacadaha sida iney soomanyihiin oo afur 
Sugayaan. 


Sidii caadada u aheydna waxaa loo keenay jab jabkii rootiga 
ahaa iyo kob koobkii biyaha la soo kululeeyey ahaa, halkii 
ayeyna ku kala dafeen oo aad baa loo wada haayey, Waxeyna 
markiiba isku dayeen ileen waa la kala daranyahee, in 
gabdhahan marka hore wax la cunsiiyo, haba ugu darnaato 
Sahan, oo kari la'eyd iney ruugto jabka rootiga, sida dhagaxa u 
adag ee ku soo aadey. Waxana aad u damqayey daqarka ka 
jeexan, ee xalay matkii sidii kubadda loo soo laaley soo gaarey, 
gaajo aad u darana wey heysay, raashin aan isaga aheyne ma 
heyso. Mana u soo muuqda, oo isagaa 24-kii saac mar la helaa 
oo u ah raashinka ugu giimaha badan ee ay heystaan. 


Sidii ay ugu dhibtooneysay Sahan, ayaa waxaa markii dambe 
loo dhex dhigay biyihii kululaa oo loogu jilciyey sidaana lagu 
cunsiiyey, run ahaantii maahan dhibka meesha ka jira. 
Ciqaabta, cadaadiska iyo calool xumada mid qoraal lagu soo 
koobi karo ama la qiyaasi karo, waana Xaalad Xitaa aan loo 
Quurin Qof la necebyahay, Waxeyna xaaladaa aan laga 
xasdeynin, ee xanuunka badan ku jireen mudo 8 bilood ah, 
waxaana markii dambe xabsiga xiriir la soo sameeyey 
maafiyadii iyaga keenay Wadanka oo laaluush dhiibay. Sidaana 
keentey in lagu sii daayo dhamaan dadkii, oo mar kale Nasiib 
wanaag ay maafiyadii daad gureysteen, siba si bey dhaantaaye. 

Waxeyna dadkii oo wada tacbaan ah, kusoo xareysteen 
Bakhaar weyn oo ay ugu tala galeen, halkaasa oo ay xoogaa 
raashin ah ugu keeneen, miskiintii Sahan aheyd oo xanuunkii 
uu ku sii siyaadey, aadaarkiina sii laba jibaarmey bey u keenen 
kaniin xanuun baabiye ah. In kastoo xanuun uu jirey, hadana 
sidii hore ka roon Sahan ayaa la dhihi karaa, markii ay meesha 
ku jiteen Laba maalmood, ayaa koox tmaafiyadii ah inta u 
timid dadkii u shegeen in ay Tahriibinyaan lacagna laga 
doonayo, maadaama toodii hore ay kusoo madax furteen, 
Awalba danbey usoo deysteen iyo iney doolarka ka guttaan, 
Qof walbaana wazaa lagu Amrey inuu la xiriiro Ehelkiisa, oo 
uu ka codsado inuu si deg deg ah lacag ugu soo dito, waxeyna 
u keeneen Talefon oo uu qof waliba reerkiisa kula xiriiro, 
waxaana dhamaan loogu hanjabay cidii lacag la imaan weyda 
in la gaarijinayo. 


Dadkii oo wada arga gaxsan baa taleefanadii ku kala boodey, 
oo naftan aad wali sidaan bad baadsada is wada yiri, Sahan 
iyo Istarna dadkaas ayey ka mid ahaayeen, oo waxey la soo 
xirtireen hooyadood Dhaahiro. 


Maadamada iyada waa hore ayey gabdhaha ka quusatey 
geerina u xisaabsatey, maadaama sanad ku dhawaad war iyo 
wacaal toona ay ka helin. Meel iyo cid ay kala xiriirtana 
weyday, si aan la qiyaasi karin ayeyna u yaabtey una anfatiittey, 
markii ay codkooda maqashay kuna barooratey. Istar ayaa 
duqdii dajisay, wax xoogaana uga sharaxdey xaalka halka uu 
marayo iyo wixii mudadii ay ka aamusnaayeen qabsadey oo 
kooban, Maamadiina waxey durba xabadka u gataacatey iney 
isla bari u soo direyso lacagta naftooda lagu bad baadinayo . 


Qoladii Maafiyada aheydna waxey Habartii u sharxeen qaabka 
ay lacagta kusoo gaareyso, sidii ayaana la isku afgattey, 

Tahriibayaasha dhamaana waad yaabi laheyd, cabaadka iyo 
calaacalka ka baxaya, marka ay Ehelkooda la hadlayaan, 00 ay 
u sheegayan in naftooda ay lacagtaa ku xirantahay, Nasiib 
Wanaag Tahrtibayaal badan oo dadkii meesha ku jirey ka mid 
ahaa oo ay Sahan iyo Istar ugu horeeyeen, wazaa loo sheegey 
maalmo kadib in lacagtooda soo gashay gacanta maafiyada, 00 
ay safar sugayaal yihiin hada wixii ka dambeeya, arintaana aad 
bey u farxad galisay. 


Waxaase nasiib daro aheyd in dadkii aan wali lacagahooda la 
soo dirin, in midba mar inta lala bazo, iyadoo aan loo 
Fegeynin waa dumart, waa rag, waa saqiir iyo waa kabiir baa la 
soo celinayey, Iyagoo bugta laga soo qasay, misna dhagaha iyo 
farahooda gabalo laga soo jartey, looguna soo hanjabay in 
maalinba xubin laga jaranayo jirkooda, ilaa ay lacagtooda ka 
soo gaarto. Wax dhayayey oo dabiibayeyna ma jirin, oo ruux 
walbaa meesha laga soo jartey, ayaa inta boog weyn ku 
noqoto, aadaarkiisa laga joogi la'aa meesha, taasina waxey 
keentey in ay aad u wada murjisay Tahriibayaashii, xitaa kuwii 
la yiri lacagahiina waan heynaa. 


Waxaana bakhaarkii ka dhex bilowdey baroor, oo dhammaan 
dadka waa ay wada murugsanaayeen, kuwii qeybo kamid ah 
jirkooda laga soo jareyna, taaha ka baxayo hadii aad magqli 
laheyd, waad la barooran laheyd. Waxaana loo keenayey 
markasta Teleefon oo lagu lahaa u sheega reerkiina, in 
malinba maalinta xigta oo ay lacagta naga soo daahiyaan, in 
idinkana ay xubin idiin maqnaan doonto, Iyagana xanuun baa 
hayee cabaadka ay ku cabaadayaan reerahooda waad la yaabi 
laheyd, oo adigaaba hortood lacagta u diri lahaa. 


Iyadoo ay xaaladaa ku suganyihiin Tahriibayaashii masaakiinta 
ahaa, baa Aroor tii dambe, wazaa bakhaarkii dabada loo soo 


144 


SAHAN 


galshay gaari xamuul ah oo dadan. Waxaana lagu rarey intii 
lacagahooda ay soo gaartey maafiyada, intii kale oo cabaadka 
iyo Oohinta ka baxeyso aad yaabeyso ayaa goobtii looga tagay, 
Nasiib Wanaag Sahan iyo Istar waxey ka mid ahaayeen, dadkii 
gaariga lasoo saarey, laakiin ilmada ka socoto hadii aad arki 
laheyd waad nixi laheyd, oo waxey aad uga calool xumaadeen, 
Dadkii ay bakhaarka uga soo tageen, sidii ay ahaayeen markii 
laga soo dhagaajinayey, xanuunkii hayey iyo xubno ka jarista 
sugeyso maalinba tan xigta, Arintaana waxaa la wadaagay 
dhamaan intii la saarneyd gaariga, wax ay u qaban kareen ama 
xitaa iyaga qabsan kareen, ayaanba jirin xiligaa sida xaalku 
ahaa, oo aan ka aheyn iney iska baroortaan, ilmana ka balaq 
siiyaan, Wuxuu gaarigii la soo gab gableeyaba safar dheer oo 
saacado badan qaatey kadib, waxey fiidnimadii soo caga 
dhigteen meel barxad ah, oo la wada farey iney ku soo wada 
daataan, sidii ayeyna faleen, mana jirin cid wadata, Wax aan ka 
aheyn calalada u xiran, halkii ayaana inta dhowt koox loo 
qeybiyey afka jiqda loo aadiyey, oo cagahiina maala lagu yiri. 


Waxaana u bilaabatey lugeyn ay ku dhex lugeynayaan, howdka 
buuraha iyo barafka, cidii dib isku dhigtana, wazaa yaqaaney 
bud, oo lalamaba hadleynin, ereyna leyskagama qasaarineynin, 
oo budkaas ayaa Amrayey oo ku kalifayey inuu qof waliba 
cagaha wax ka dayo. Sidii ay howdkii ugu lugeynayeen, oo uu 
barafkii dushooda ugu da'ayey, baa markii uu waagu ku dilaaci 
tabey lagu soo xareeyey guri weyn, oo meel cidla ah ku yaaley. 
Qof walbaana halkii ayuu isku ganay, oo daal aad u datan ayaa 
hayey, kii aadaarayey iyo kii hurdaayeyba, meeshii ayaa lagu 
soo wada xirey. 


Waxaana loo soo laabtay galabnimadii, oo loo keenay xoogaa 
tooti iyo cabitaan ah, oo ay nafta ku ceshtaan, iyadoo loogu 
bishaareeyey in caawa marka uu gabalka dhaco, laga talaabin 

doono xadka Uktian, oo ay caawa ku hoyan doonaan dalka 
ugu Hoteeya wadamada Midowga Yurub ee Hugaria ama 
Hangari, Atintaana aad ayey ugu wada tiyaaqeen, oo qof 
waliba rajadii waxaa soo gashay hada ayaad cagaha la heli 
doontaa Janadii Yurub, ee aad usoo Jilbo muruxday. Qof 
walbaana markan, waxaa wajigiisa laga dheehan karey farxad, 
maadaama ay mudo calool xumo iyo murugo baroor u 
dheertahay kusoo jireen. 


Sidii balanta aheyd markii uu gabalka dhacay, oo uu dhulka 
mugdi noqdey ayaa loo keenay dhowt gaari oo yar yar, 
Tahriibayaashiina lagu taseeyey oo la deegsiiyey, Waxaana 
lagu daadiyey meel jiq ah, oo la wada fadhiisiyey, waxaa loo 
sharaxay marka meesha loo wado, la geeyo halka ay afka 
aadinayaan, oo ay beegsanayaan. Iyadoo loo sheegay in laga 
talaabin doono siliga ku xiran xuduuda u dhaxeya Yukareyn 
iyo Hangari, halkaasna ay ku Egtahay howsha maafiyada, 
Cagaha maala oo catara ayaa lagu yiri, marka aad ka talaabtaan 


xadka,. 


Waxaana intaa loo raaciyey in wadada ugu soo horeysa oo u 
muugan doonta ay leedahay Seddax jaho, waxaana la farey 
iney taacaan jihada uu wajigooda ku toosanyahay, Oo aysan 
taacin labada kale, oo loogu sheegay iney midi gasho dalka 
Romania mida kalena dalka Oslovkia gasho, madaxa ayeyna 
fariimihii la farayey u wada ruxeen. Socodkii ayaana la soo 
qabsadey, oo lagu keeney halkii lagu balamay, siligina inta loo 
qabtey ka talaaba la yiri, oo cagahaa wax laga dayey, waxaana 
kusoo wada xoomay koox Eeyo ah, oo dhan waliba uga yimid, 
yaase dhag jalaq u siiyey oo u istaagey Qeylidooda, oo orodkii 
ayaa lasii waday. 

Miskiintii Sahan aheyd oo uu Orodka dhibayeyna, wazaa 
xambaartey oo laboodey laba wiil oo dhalin yaro ah, markii ay 
in cabaara cararayeen oo wadadii loo sheegay cagta saareen, 
misna Eeyihii ka hareen, baa howdka hala galo iyo aan 
wadadeena cagta ku sii heyno, lagu mur may, Waxaana lagu 
heshiiyey in wadadaa dheer cagta la saaro, oo aan laga leexan, 
maadama laga baqay in hadii howdka la galo wadadu ka lunto, 
oo wadamadii looga digayey ay galaan, waxaana la hareer 
marayey gawaarida wadada socotey, iyadoo aad loo fara badan 
yahay. 


Waxeyna taasi keentey in gawaaridii wadada mareysay, ay 
markiiba Boliiska wacaan, una sheegaan waxey wadada ku 
arkeen, taasoo durbadiiba sababtey in afarta dhinac uu Boliis 
uga yimaado, waaba sidii ay doonayeene. Oo Boliiska ayeyba 
baadi goobayeene, gacmaha ayaa sare loo wada taagey, laguna 
wada dhawaaqay REFUGEE ama Qaxooti ayaan nahay, 
Boliiskii ayaa Tahriibayaashii durba dajiyey, oo nazariis 
dareensiiyey, goobtiina wax yar ku hayey, oo u dalbay Bas lagu 
wada qaado, waxaana in yar dabadeed soo gaarey goobtii 
Bas-weyn oo dhamaantood lagu soo daad gureeyey. 


Waxaana lala soo beegsadey saldhig ay lahaayeen, oo ay 
qaxootiga ugu tala galeen, halkaasna dadkii oo aad u 
gaajeysnaa, una Haraadsanaa raashin iyo cabitaan, inta lagu 
siiyey, markii ay yara nasteena lagu baarey oo laguna wareystey, 
Waxaana Sahan aad uga yaabiyey dhowr nin oo dalalka Afrika 
ka soo jeeday oo Somali sheeganayo, waliba sita 'Tesaraha 
Somalia iyo Ducumentiyo cadeynaya Somalinimadooda, Sida 
Baasaboorkeenna, halka dhamaan Somalida runta ah aysan 
jitin cid ducument wadata, oo aan ka aheyn luuqadaas 
Somaliga ay ku hadlayaan. 

Markii uu soo dhamaaday, wateysigii lala lahaa dhamaan 
Tahriibayaasha, ayaa loogu bishaareeyey in Oazootinimo loo 
gaabilayo, loona sii gudbin doono zarumaha loogu talagay 
gazootiga, Wazaana dhowr saacadood dabadeed loo keenay 
Bas ka weyn kii hote oo la soo beegsadey kaamkii loogu 
talagay, dadka Qaxootiga ah, Waxaana dhowr saacadood 
markii uu soo socdey baskii, saqdii dhexe la keenay kaamkii 
loo wadey, oo ahaa kaam lagu magacaabo Bijkey, oo 
magaalada Caaasimada ah ee Bodabest u jira saacad iyo 


x00gaa. 


Halkii ayaa lagu wada daadiyey Qaxootigii, 00 lagu soo 
dhaweeyey, waxeyna kala kulmeen soo dhaweyn diiran 
shagaalihii xiligaa joogay, oo u badnaa kuwii xarunta 
waardiyeynayey. Waxaana qolal loo dajiyey laba laba, dabcan 
Sahan iyo Istar qol ayey wada degeen, Iyagoo halkii ku cunay 
hilib gasacadeysan, rooti iyo cabitaan loo keenay, Gaajo ayaa 
dadka wada heysaye, waa lawada cunay, oo ma jirin cid is 
weydiisay, ma xalaal baa mise waa xaaraan, ma doonfaar baa 
mise waa xoolo kale, oo waa la wada daliigdey satiirihiina la 
wada beegsadey. 


Ileen daal iyo rafaad badan baa la soo wada maree, tii hurda 
aheydna loo yeetay halkii ay cir u dhulba jirtey, oo sida la isku 
wada bilgay waad yaabeysaa. In kastoo Sahan uu xanuunkii ku 
yata dambeeyey, hadana daal fara badan oo isugu tagay, baa 
ka tanbadiyey, oo waxey la wadaagtey asxaabteeda hurdada 
dheet ee ay wada galeen, Waxaana la soo wada naaxay, iyadoo 
laba walbaaba albaabka loo garaacayo, oo lagu wargalinayo 
iney isu soo diyaatiyaan quraacda, Waxaana loo qeybiyey 
cadayo, iyana waxey wada beegsadeen musqulihii, oo isu soo 
diyaatiyeen quraacdii, wuxuuna ruux kasta oo kamid ahaa soo 
beegsadey halkii farta loogu fiiqey, oo ay quraacda ku diyaarka 

aheyd, Halkii ayeyna ku cuneen quracdii, oo ay markan iska 
weydiinayeen, maxaa xalaal ah maxaase xaraan ah in kastoo ay 
xalay taa ka gaari waayeen oo ay ku tagtey waxey ahaydba. 


Waxeyna halkii kuwada cuneen intii loo sheegay iney xalaal 
tahay, oo uu muslimku cuni karo, matkii ay quraacdii u soo 
dhamaatey, ayaa mid mid looga yeeray xafiiska Xerada. 
Waxaana ruux waliba la weydityey su'aalo ku saabsan isaga iyo 
daruufaha ku kalifay inuu u soo hayaamo dalkan Hangari, 00 
ay aad u kala fogyihiin Somalia.Qof walibana wuxuu dur 
dutiyey, intii uu is lahaa waa laguugu gar gaatayaa, 00 
magangalyo Qaxootinimo ayaa laguugu siinayaan, iyadoo 
aysan u kala soocneyn runta iyo beenta, ooba la dhihi karo 
dadka badi waxa ay sheegayeen. 


Waad yaabeysaa sida ay been u wada dhoob dhoobteen, oo 
kaalay arag ilinta qaarkood ka baxeysa, fig figleynta iyo sida 
loola murugoonayo, oo loo aamusinayo, iyagoo iska dhigayo 
in masiibo wixii dunida jirtey, dusha loo saariyey, misna uu ka 
soo badbaadey. 


Runtii hadii aad arki laheyd dadka qaar sida ka muugatey, 
misina ay ka aheyd jiliin been ah, adigaaba si deg deg ah ugu 
gar gaari lahaa, oo miiska sharcigooda ku siin lahaa, Waxaana 
dhamaan loo sheegay dadkii in aysan waxba ka halaabi doonin, 
oo la wada qaabilayo, waxna loo qabanayo. Waxaana loogu 
bishaareeyey in hada wixii ka dambeeya, aysan la kulmi 
doonin dhibaato, inta ay maganta u yihiin Hangari, aad ayeyna 
ugu wada riyaaqeen, oo isku wada marxabeeyeen, Waxaana 
lala sii beegsaday meel kale oo isla kaamkaa ka tirsaneyd, 00 
loogu sheegay iney aheyd xarunta caafimaadka, si baaritaano 
loogu sameeyo caafimaadkoodana loo hubiyo, maadama 
dadka qaarkii ay xanuuno sheegteen. 

Halkii ayaana dhamaan loogu sameeyey baaritaano caafimaad, 
iyadoo dadkii intii markaa xunuunkooda fududaa, isla 
meeshaa lagu siiyey wixii daawooyin ahaa oo ay u 
baahnaayeen. Intii kale ee xanuunkoodu darnaa oo ay Sahan 
hormuudka u aheydna, waxaa loo sheegay in barito loo qaadi 
doono isbitaalka weyn ee caasimada Budabest, halkaana 
xaaladooda wax looga qabanayo. 


Arrintaana aad ayey u soo dhaweeyeen in kasta oo ay jireen 
dad aad uga baqayey, in ay isbitaal ku galaan Yurub, 
maadaama ay magli jireen wazaa lagaala baxayaa xubnaha ugu 
muhiimsan jirkaada, oo noloshaada qatat ayey galeysaa ama 
horaaba ka dhimaneysaa. 


Si kastaaba atintu ha ahaatee dhamaan asxaabtii Sahan, ay isla 
soo Tahriibeen, jidkii rafaadka badnaana isla soo mareen, 


meeshana isla soo gaareen, wazaa la dhihi karaa waxey ku 
sugnaayeen maalintaa iyada ah xaalad ay ku diirsadeen, kuna 
qanceen, kana wada magsuudisay dhamaan. Dhanka kale sidii 
balabtu aheyd, intii aroortii xigtey loo balamiyey isbitaalka 
weyn, waxaa looga qaadey meeshii gaari loogu talagalay, 
markii isbitaalkii oo ay warbixintooda uga sii horeeesay la 


geeyeyna. 


Waxaa durba lagu bilaabay baatritaano dheeraad ah, waxeyna 
la kulmeen dhagaatiirtii qaabilsaneyd, xanuunadooda kala 
duwan. Sahan oo laba xanuun la il daraneyd, waxaa meesha 
ugu diyaar ahaa laba dhagtar, oo labadeeda xanuun kala 
qaabilsanaa, waxeyna ku bilaabeen wareysi iyo baaritaanadii ay 
uga baahnaayeen, iyagoo u sheegay Sahan iney u baahan tahay 
Labo Opretion ama labo Qaliin, Marka hore biyaha ka galay 
dhabarka, waa in laga soo miiraa, marka labaadna lugtaan ay 
ka barartey, waxay la batartey Infaction gudaha ka jira, 

maadaama ay mar hore xabado uga dhaceen, marka in wax 


badan laga gabto gudaha ayey rabtaa. 


Waxaana intaa loosii raaciyey in xitaa lafo is daba marsan ay 
jiraan, oo wax ka qabad u baahan, markaa labadaa Opretion, 
waa u muhiim, waana loo soo kala hormarinayaa, oo mat 
kaliya laguma sameynayo. Waxaana loo sheegay in la soo 
hormrinayo kan biyaha looga miirayo, iyana warba kama 
keenin, oo madax ruxid iyo ok, waxaan aheyn lagama heynin, 
waxeyna hoos iska laheyd Allow kuwan shartooda ku mooti 
dhankooda sanna kusoo aadi. Si kastaaba ha ahaatee Sahan, 
waxaa la seexiyey isbitaalkii) waxaana ku wehlisay oo ay 
dalbatey iney la joogto gabadhii Istar aheyd oo loo ogolaadey, 
waxeyna habeenkaa kamid ahaayeen dad badan oo isbitalka la 


jiifiyey. 


Waxaana subaxii xigay Sahan abaarihii 1:00 duhurnimo xiliga 
magaalada Budabest lala galay, qolkii Opretionka, waxaana 
halkaa uga bilowdey Opretionkeedii laad, oo dhakhaatiirta 
dadaal aysan u yateysan. Istar oo wehlisayna waxey ku 
sugneyd albaabka qolka lala galay Sahan, iyadoo faataxa iyo 
intii ay quraanka ka tagiiney taruurixineyso, ducada ka 
baxeysana waad yaabeysaa iyo allow u fududeyda, Istar dur 
dutineyso. 


Matkii qolkii lagu heystey Sahan saacad in kabadan, baa 
iyadoo satiir lagu sido, oo suuxsan qolkii laga soo bixiyey, 
waxaana Istar loogu bishaareeyey in lagu guuleystey qaliinkii, 
wax walbaana sidii loogu talagalay ay u dhaceen, Iyadoo 
Alxamdulillahda heysana waxey dhankeeda kasii taacdey, 
Sahantii oo satiirta Kalkaaliyaal ku wadeen, una sii wadeen 
xagji uu ka xigay qolkii Sahan ay isbitaalka kaga jirtey, In 
cabaar ah markii ay Istar dhinaceeda fadhidey bey Sahan soo 

naaxdey, Istar oo madaxeeda sal salaaxeyso, weyna u dhoola 
cadysay, Istar oo aad u fataxdey markii ay soo jaleecdey Sahan, 
ayaa iyadoo qosleysa ugu bishaareysay, intii ay dhaqaatiirta u 
sheegeen. 


Iyadoo aanan waxba u kala reebin, Sahanna Alxamdullilaah 
ayey laheyd, halkii ayeyna ku galeen sheekooyin, kaftan iyo 
madadaalo, oo Sahan waa soo yara miirsatay dawadiina waa 


ka baxday, oo sheekada dhankeeda ayey ka wadi kartaa, 
walow uu qosolku dhibayo. Sidii sheekadu ugu socotey, ayey 
markii dambe isla meel dhigeen, in Istar u dagato magaalada, 
isbitaalka hareerihiisana aysan ka fogaan, oo ay taleefan ka 
raadiso, xaaladana la socodsiiso Hooyo Dhaahiro, oo aan lala 
hadlin intii la soo caga dhigtey Hangari, In kastoo uu 


isbitaalka talefan lahaa, haddana waxaa jirtey baqdin ay 
bagayeen iyo bac ku zirneyd buufisna u dheeraa, oo waxey 
islahaayeen hadii aad isbitaalka reerka ka wacdaan. Armaa 
warkiina la daba galaa oo arinkiina fashilmaa, maadaama 
dadba nagama dambeeyo ay badi yiraahdeen. Oo xitaa 
Taleefanadii ku yiilay kaamka, ee loogu talagalay iney qof 
waliba inta kaar soo iibsato, ehelkiisa ka wacdo, Ma jirin 
dhamaan Sahan iyo asxaabteeda cid ku dhiiratey, iney talefan 
ehelkooda u dirsadaan oo dhamaan buufiskaa ayaa ku wada 
zirnaa, Waxeyna u heysteen in wax walba, oo ay ku hadlaan 
lala socdo, waxaana ku wada jirtey feejignaan aad u qoto 
dheer, Sahan iyo Istarna arintaa ayey la wadaageen lana 
qabeen asxaabtooda. 


Wazeyse jaanis u arkeen magaaladan loo soo wadey, oo ay is 
dhaheen hadaad reerki wici kartaan, wax walbaana u sheegi 
kartaan. Istarna iyadoo fursadaa ka faa'iideysaneyso, ayey u 
dhagaagdey magaaladii oo aysan kala garaneynin, markii ay 
isbitaalka banaanka uga soo baxdeyna. Waxey u dhagaajisey 

halkii uu wajigeeda u jeeday, oo ay isaga nasiibsatey, nasiib 
wanaag markii ay socotey kudhawaad 7 dagiigo ayey aragtey 
dukaan iyo Kol-boz ama telfanka wadooyinka ku yaal ee 
kaararka ama shilimaadka lagy dirsado, oo isku dhinac yaal, 
Wazeyna gashay dukaankii oo ay weydiisay kaar talefan, si 
dhagsa ah ayaana gacanta loogu galshay, giimihiisina wey iska 
bixsay, 00 la soo beegsatey halkii uu taleefanka ka xigay. 


Waxeyna durbadii ka shangarisay taleenkii gurigooda, oo ay 
markiiba gacanta ku dhigtey hooyadeed, oo aad uga wal 
walsaneyd gabdhaha, oo maalmahan aysan war ka helin. 
Waxaana Istar iyo hooyadeed u bilowdey sheeko iyo is 
wateysi dheer, waxeyna u faah faahisay xaaladooda iyo wax 
walba oo ay la kulmeen, safarkooda xaalada Sahanna wey u 
kala dhig dhigtey, rajada ay qabaana waa u sharaxday, 
Hoyadiina dhankeeda ayey uga warantey xaalkeeda iyo sida 
xamar uu xiligan yahay, wax walba oo gadaashood ku soo 
kordhayna u sheegtey, duca iyo dar daarana dhagaha ugu 
shubtey, Markii ay ku dhawaad saacad hadleyeen, bey Istar 
kaarkii inuu ka dhamaanayo dareentey, waxeyna halkii Istar ku 
macsalaameysay hooyadeed oo ay u balan qaadey in ay wax 
walba lasoo socodsiin doonaan. 


Halkii ayeyna Istar oo aad u faraxsan ugu soo laabatey Sahan 
oo is leh war tii armey dhuntey, intaan Taleefan ka badane, 
waxeyna faraqa ugu shubtey wax walba oo dhex matey, iyada 
iyo Hooyo Dhaahito. 


Dardaatan iyo ducana intey soo PL1 a u daba dhigtey, 
wazeyna gabdhaha habeenkaa ku seexdeen, xaalad ay 
magsuud ka ahaayeen, Waxaa xaaladaa farxadeed la wadaagtey 
Hooyadood. Dhanka kale Sahan waxey Isbitaalkii kala 
kulantey daryeel caafimaad kii ugu sareeyey, waxaana u 

dhisantey niyada, oo aad ugu dagtey, waxeyna bilowdey iney 
kasoo kabsato diiftii Tahriibka, taana AR kali pai waxaa 
la wadaagtey Istar qudheeda, oo aad yaabeyso sida ay usoo 


kabsatay. 


Waxaana isbitaalka si joogto ah, kusoo booqan jirey qaar 
kamid ah asxaabtooda Tahriibka, oo yara bartey magaalada, 
oo maalinba Koox cusub ayaa soo booqanayey Sahan, mana 
jirin cidlo ay dareemayeen gabdhaha, oo waqtiga intiisa badan 
Asxaabtooda ayaa bar bar taagnaa. Markii ay dhowr cesho ku 


baa maalintii dambe loo shee 


sii jirtey Sahan isbitaa 
iney isu diyaariso qaliinkii labaad ee lugta, iyana markii hor eba 


waa ay sugeysay. 


Oo u diyaat beyba aheyde madaxa ayey u ruxdey, taali oo 
diyaar baan ahayna u taacisay, iyadoo markan uusan ku jirin 
buufiskii ahaa, Armaa xubnaha jirkaada lagaala baxaa, 
Waxaana fiidnimadii mar kale Sahan lala beegsadey Saaladii 
Opretionka, Istartii oo ay markaan wehliyaan laba gabdhood, 
oo asxaabtooda ahaa oo soo booqdey, Waxey taagnaayeen 
albaabkii qolka uu Opretionka ka socdey, iyagoo duco iyo 
quraanba intii ay kareen halkaa ku aqrinayey, aamintaana 


isugu ajiibayey. 


Ku dhawaad saacad iyo bar dabadeed baa qolkii laga soo 
bixiyey Sahan oo sariir saaran, misina suuxsan, waxaana 
gabdhihii oo ay Istar ugu horeysay loogu bishaareeyey, in 
galiinkii lagu guuleystey, waz walbaana sidii loogu Tala galay 
ay u dhaceen. 


Waxaana intaa loo sii raaciyey looga farxiyey, in Sahan aysan 
mar dambe Hitin doonin, oo aysan Lug ka bulugsiin doonin, 
oo markan lixaadkeedu u taam yahay, Lugteediina loo 
hagaajiyey, oo sideedii hore loogu soo celshay, kuna laafyoon 

doonto hada wizii ka dambeeyo, aad ayeyna bishaaradaa ugu 
wada farxeen gabdhihii. Sahan iyadoo suuxsan baa qolkeedii 
lagu celiyey, in ka badan saacad kadibna waa ay soo naaxdey, 
iyadoo ay gabdhihii hareer fadhiyaan, markii ay arkeen iney 
soo naaxdey bey u wada bishaareeyeen una sheegeen wax 
walba, oo ay dhagaatiirta u sheegeen, Sahanna aad iyo aad 
ayey arintaa ugu faraxdey Allana uga mahadcelisay. Waxeyna 
meeshii kula wadaagtey gabdhihi kale sheeko iyo kaftan u 
socdey, in kastoo mararka qaar aysan u qosli karin sidooda, 


oo uu xanuun gabanayey. 


Waxaana in cabaar ah dabadeed ka soo tagay gabdhihii, 
maadaama aysan intaa ka badan la sii joogi karin, oo ay 
dhamaatey wagtigii loogu talagalay booqgashada bukagnada. 
Waxaana isku soo harey sidii caadada aheyd, Istar iyo Sahan 
oo habeenkaa, niyad sami iyo fatxad ku seexdey, subixiina 
Istar waxey xaalkii ugu bishaareysay Hooyadood Dhaahiro, 
oo aad ugu fataxdey in Sahan mar kale ay ku soconeyso 
lugaheeda, iyadoo dabiici ah. Waxeyna halkeeda kasoo tuurtay 
wixii duco iyo dar daaran ahaa ee ay awooday markaas, 
Istarna sidii caadada u aheyd, iyadoon xarafna ka reebin bey 
dhagaha Sahan ku shubtey, dhammaan wixii iyada iyo Hooyo 
dhex marey, waana ka mgasuuday. 


Dhanka kale Sahan waxey dhamaan shagaalihii isbitaalka, ka 
heshay daryeel intii ay u baahneyd iyo dheeriba, waxaana 
maalinba tan xigta aad uga soo teyneysay xaaladeeda 
caafimaad, oo waxeyba bilawdey iney laba birood ku kutubto, 
oo kusoo dhex socoto isbitaalka gudihiisa, Waxaana si Joogto 
ah loogu ditayey meel jimicsi, oo lugaha u qaas ah, 
isbitaalkana ku dhex tiilay, dadka iyadoo kalena loogu 
talagalay, waxaana dhamaanba ka baaba'y Sahan diiftii 
Tahriibka, Waxaana soo noqotey qalanjadii Sahan aheyd, oo 

qumanaanta socodkeeda giyaasta lagu larey, dhexdeeda goran, 
qoorteeda dheer, bishimaheeda qadda ah, sangaroorka dheer, 
dhaayaheeda lagu qanco, timaheeda qarada dheer, wax lagu 
qiyaasi kara aysan jirin, Dhagaatiirtiina markii ay yaqiinsadeen 
xaaladeeda caafimaad iney taam tahay, dhamaan baaritaanadii 
ay u baahnaayeena ku sameeyeen, ayey ku wargaliyeen in 
howsheeda u dhamaatey, oo boorsadeeda waqtigii ay 
isbitaalka kala baxi laheyd la gaarey. 


Waxeyna iyadoo aad ugu faraxsan xaaladeeda, misna u mahad 
celineyso dhaqaatiirtii u hagar baxay, bey isbitaalkii ka 
huleeshay, oo loo celiyey Kaamkeedii Biijkey. Wazeyna 
iyadoo sidii bil 15-aad iftiinkeedu bazayo, dhex gashay 
Asxaabteeda o0 aad ula yaabey sida Sahan ay mudada gaaban, 
dhankasta uga soo kabatay, Dhammaan Sahan iyo 
Asxaabteeda waa kasoo wada kabsadeen, diiftii Tahriibka, 
Jawigii Hangarina waa la qabsadeen, waxeyna bilaabeen 
Qorshahoodii Tahriibka iney sii wataan, oo qofba halka uu 
Yutubta dhagaalaha leh, u beegsan lahaa, isla rog rogay, 
meelna go'aansaday, Waxeyna arintii u zil saareen, kuwoodii 
ugu fir fircoonaa, oo la xiriirey tagii howshaa Tahriibinta ah 
fulin jirey ee meesha joogay, waxaana loo sheegay qiimaha 
qofkiiba laga doonayo iyo qaabka loo Tahriibinayo, iyana 
qalinka ayey ku soo duugeen, markii ay ku qganceen, Waxeyna 
ula soo laabteen arinkiina ku qanciyeen Asxaabtoodii kale, oo 
dhankooda kaga raacay, oo faatxada inoo mara, ayaa goobtii 
lagu wada yiri dood la'i, waxaana lasii xir xirtey boorsooyinka, 
waa markale iyo Tahriibkii Buuraha Barafka badan misna 
Bahalada halista ah dhex yuu taraan. 


Maalmo kadibn wazaa qof kastaa oo kamid ah soo gaartey 
kistii loo soo xawilay, oo faraqa ayuu ku xirtey, in kasta oo 
markan Tahriib kii ay soo mareen, mid aad uga fudud uu 

yahay kan sugayo, sida loo sheegay, misna lagu ganciyey, 
Waxaana sidii ay maalin waliba dhagta ugu taagneyd, galanimo 
Talaada ah loo sheegay in caawa fiidki la Tahriibin doono, oo 
la geyn doono sida heshiisku ahaa ilaa xuduudka dalka Austria, 
kadibna ay iyaga iska sii huleeli doonaan, ilaa ay Booliiska 
dalka Austria isku dhiibaan. 


Waxaana sidii balanta aheyd ftidkii koox koox looga baxay 
kaamkii albaabkiisa, iyadoo la iska ilaalinayo in shagaalaha 
kaamka ay arinta dareemaan. Waxaana xaadir lagu wada 
noqdey saacadii la balanmay goobtii lagu balasanaa, oo ayba u 
sii taagnaayeen gawaaridii ka qaadi laheyd, waxaana dutba lala 
beegsadey halkii uu ka xigay Xadka dalka Austria. In cabaar 
ah markii la soo wadeyna, wazaa gawaatidii lagu damiyey 
meel howd ah oo uu barafku buux dhaafiyey, waxaana lagu 
wat galiyey iney ka soo daataan gawaatidii ay saarnaayeen. 


Iyadoo farta loogu fiiqey jihadii ay abaari lahaayeen, iyagiina 
wadadii la faray ee farta loogu fiiqay ayey cagta wada saareen, 
Juuq iyo Jabaq la'aan, Waxaana Sahan iyo Asxaabteeda u 
bilaabatey socod dheer, oo aysan jirin qof garaneysa meesha 
uu ku dhamaan doono iyo wagtiga uu dhamaan doono, 
waxaase kuwada jirtey rajo ah, inuusan la mid noqon doonin 
kii hore, ee rafaadka badnaa, Waxey soo lugeeyaanba oo buur 
baraf leh, howd geedo badan soo dhex jibaaxaan, waxey 
markii bambe ku yimaadeen meel banaan ah oo wada cad, oo 
ay saan ka muugato. 


Maadaama ay kusoo jireen howd, intii ay soo socdeen 00 
aysan qabin baqdin ah, armaa la idin arkaa, waxey is tuseen 
meeshan banaan, in aysan ku matin sidii hala dudaay aheyd ee 
ay u wada socdeen, waxeyna isla meel dhigeen iney u maraan 
ku 3 sedex, Waxaana dhagaajiyey 3-dii ugu horeysay oo 

wadadii cagta saarey, nasiib daro meel dhexe markii ay 
marayeen, bay la duntey halkii ay ku socdeen, 00 Mmarkeedii 
horeba aheyd Wabi uu barafku daboolay, oo wado la moodo, 
Waxaana nasiib daro meeshii ku dhex quusay 3-dii will ee ugu 
horeysay, maadaama ay meesha moodayeen dhamaantood 
waddo caadi ah, mana jirin taxadar iyo is ilaalin ku jirtey 
willasha iyo dhammaan asxaabtooda kaleba, oo banaankan 
weyn ku duda ayaa ku jirtey. 


Waxaana matkiiba u soo gurmatey dhowr dhalin yatadii 
kamid ah, in kastoo aan meesha si toos ah markan loo soo 
wajihi karin, waxaa la isku xir xirey wixii calalo ahaa. Haba u 
badnaadeene kuwii ay gabdhaha siteen, oo lagu xirtey geed 
halkan ah, waxaana laba xarig dhexda ku dhuugsadey labo 
wiilashii ka mid ah, si hadii ay iyaga iyo kuwa ay soo bad 
baadinayaan, isla quusaan loogu soo wada jiido. 


Waxeyna soo abaareen halkii ay 3-da will ku quuseen, 00 ay 
kasoo bixiyeen wiilashii oo sidii subag u xatgagay, weyna soo 
jiideen, iyagoo, qudhooda xariga lagu soo Jiiday, Waxeyna 
halkii ay howdka kaga jireen keeneen 3-dii will oo nasiib daro 
midkoodna aysan nafi ku jirin, maadaama gabowgii darnaa, ay 
biyo kasii gabow u sii dhex galeen, asxaabtoodana aysan isla 
markii kasoo gaarin, oo ay waqti qaadatey intey xargaha isku 


xer xeranayeen. 


Arrintaasna murugo aad u baaxad weyn ayey dhamaanba intii 
meesha joogtey ku abuurtey, oo waa la wada ilmeeyey, 
waxeyna garan la'aayeen. Si ay ku sameeyaan meydadkan 
meesha u yaalo, in kasta oo markii hore la niyad samaaa 
hadana markaan waa la niyad jabay, oo Tahriib waa un 

Tahriib mana kala dhib yaro, Madaama uu xiligu ahaa habeen 
sad dheze, wazey ku gasbanaadeen in ay meeshooda ku 
sugaan, inta uu waaga ka baryayo, barafkii ayaana la wada 
dhez yuurarsadey, Oo gof waliba isagoo murugsan meel isku 
kaduudey, oo is dhez galay gabow dartii, markii lawada gar 
garey ayaa gaar dhalintii kamid ah, inta geedo iyo caleemo soo 
u ruutiyeen bey isku dayeen iney shitaan, si ay ugu diirsadaan. 


Waxeyna ku guuleysteen dadaal badan, kadib iney dabkii 
shitaan oo ay sida iyagoo subcinaya kusoo wareegsadaan, oo 
tuux waliba gacmaha ku diirsado. Holaca dabka ka baxaya, 
dabadeedna jirkiisa meeshuu ka gaaro kaga sii qandaciyo, sida 
isagoo is subkaayo, oo diirimaadka gacantiisa ugu gudbinayo 
inta kale ee jirkiisa, Iyagoo xaaladaa ku sugan ayaa waxaa 
dabkii soo arkey dad deegaanka ah, oo uu dabka meel dheer 
uga muugday, waxeyna markiiba arintii ka yaabisay ku 
wargaliyeen Booliiska, oo isna usoo qalab qaatay halka loogu 
sheegay iney wax ka jiraa. 


Waxaana iyagoo meeshii wada Yuurara Tahriibayaashii u 
yimid, oo afarta jiho kasoo hareereyey Booliiskii, iyagana waa 
intii ay rabeene, gacmaha ayey kor u wada taagteen. Oo ku 
qeyliyeen Rufuge ama Qaxooti baanu nahay, waxaana lagu 
qabtey wajiyadooda tooshash waayen oo ay askartii wateen, 
Waxayna Booliiskii tuseen meydka 3-da wiil ee wabiga 
barafoobay ku dhintey, Booliiskii waxey isku dayeen iney 
dajiyaan xaalada murugsan ee ka muugatay Tahriibayaasha. 


Waxeyna durba u dalbeen Gawaari lagu qaado, dadkan sidan 
u dhiban, ee waliba meydka iska dhinac fadhiya, Waxaana wax 
laga weydiiyey sida ay wiilasha u dhinteen, iyana waa ay ka 
faaleeyeen, askartiina meydadkii gooni ayey u qaadeen, dadkii 
intiisii kalena gooni ayey u kaxeeyeen, Waxaana la geeyey 

xarun uu Booliiska lahaa, oo inta waaga ka ka harsan lagu 
haynayey, Xaruntii ayaana lagu wada baaray, oo dharka looga 
wada dhigay. 


Waxaana markii uu waaga xuub siibtey, loo keenay Turjubaan 
si loo xog wareysto, Qof walibana gooni ayaa loo wareystey, 
sidii caadada aheydne intii horey loo soo turuurixiyey iyo 
dheeriba waa la sheegay, waxaana markii uu wareysigii u 
dhamaadey, loo keenay quraac, o0 halkooda ay ku dagsadeen, 
Waxaana loo gudbiyey qoraacdii dabadeed, xabsi loogu tala 
galay in lagu sii hayo dadka qaangaarka ah, inta laga 
xaqiiqsanayo ujeedkooda iyo waza ay yihiinba. 


Waxaana inbadan oo iyagii kamid ah lala beegsadey xabsiga, 
matka laga reebo dhowr ruux oo da'yar isku dhiibtey, 00 toos 
Kaam caadi ah loogu gudbiyey sidaana lagu qaabilay, Sahan, 
Istar iyo Asxaabtooda intooda badan, waxaa lala beegsadey 
magaalada Lenis ee dalka Austria, oo uu ku yaalay xabsi 
kaamka loo wado. 


Waana magaaladii uu ku dhashay sida la sheego Hittler, 
waxeyna u dhowdahay oo ay soo xigtaa xadka wadanka 
Jatmalka uu la wadaago dalka Austaria, Wuxuu gaarigii la soo 
saarey la soo xawaareeyaba, ugu dambeyntii waxaa la keenay 
halkii loo wadey, waxaana kaam xabsigii kusoo dhaweeyey 
Somali badan, Oo uga horeysay iyo maamulayaashii kaam 
xabsiga, waxaana sidii waayadanba caadada u aheyd koox 
waliba loo tilmaamey halkii ay ka dagi lahaayeen, Kaamka. In 
kastoo horey ay laba laba isula dagi jireen, hadana markaan 
aad bey uga duwaneyd oo 6 -lex baa la isula dajiyey, walibana 
satiiro is dul saaran oo jaran jaro leh baa lagu seexanayaa, 
Waxaana u sahlanaatey iney si fudud kula gabsadaan jawiga 
meesha, maadaama ay horey u soo mareen kaamam kale. 

Dhamaan marka aad eegto wajiyadooda Sahan iyo 
Asxaabteeda, waxaad ka dheehan kartaa iney aad ugu 
faraxsanyihiin noloshan u bilaabatey, maadaama ay cagta la 
soo heleen cidi Yurubta..batwaagada loogu sheegayey, 
Waxaana u muuqatay in hada wixii ka dambeeyaa, waxa 
sugayaa ay tahay oo kaliya iney gaari yar si raaxo ah ugu 
safraan, oo halkii ay Yurubta ka doonaan ka beegsadaan, 
waxaana qof walba laga dheehan karey yididiilo iyo rajo aad u 
heer sareyso. Qosolka, farxada iyo kaftanka goobta ka socdaa 
hadii aad arki laheyd waad yaabi laheyd, ismana dhahdeen 
dadkaan ayaaba maalin rafaad Tahriib la yiraah soo marey. 


Wuzuuna ruux kasta ka sii hadlayey marka uu cagaha la helo 
halka uu Yurubta ka doonayo, waxa uu qabsan doono, 
reerkiisana u qaban doono, waxaana jirtey xisaabaad badan oo 
ay isku dhufanayeen dadkii goobtaa joogay, ee aan wali xaalka 
Yurub xogta fiican ka heysan, Waxeyna u qeybsanaayeen labo 
qeyb, qeyb wazey ku fikireysay iney markey wax qabsadaan 
dalkii hooyo iney ku laabtaan, dadkoodana wax u qabtaan iyo 
qeyb kale oo yareyd oo ku fikireysay ineysan dib dambe 
Somalia ugu laaban doonin, oo ay iska noqonyaan black 
Eurupian, Waa sida ay la aheyd inta maan gaabka ah, oo inta 
aysan caga dhiganba Yurub bilaabay iney ku hadlaan afarti ay 
ka yaqaaneen luuqdaha qalaad. Haba ugu badnaadee 
Ingiriisiga oo kaalay arag sida la isga doon doonayo, oo la 
isaga dhigayo Yurubiyan, waxaa aad kaaga yaabin lahaa sida ay 
qarkood socodkii uba badasheen, oo aad moodo iney curyaan 


dhutineysa wada yihiin. 


Waase dhaqan shisheeye iska doon doon, iyo waxaan dhug 
miir qabto lagu sameyneynin, waxeyse xaqiiqdu tahay oo ay 
moog yihiin ineysan waligood hureynin Asalkooda iyo halka 
uu sinjigooda kasoo jeedo oo ah Somalida qurxoon, ee iyada 

la iska doon doono, asaageedna iskala sareyso. Si kastaaba ha 


ahaatee, golo waliba iyadaa isla gumaneyd, oo kuwan baas ee 
dhagankii iyo Somalinimadii iney inkiraan bilaabay, wazey 
kula doodayeen war hadeydan dadkiina Yurubiyanka aad soo 
dhex gasheen dhankiina ka raaceynin, maxaa rafaad kaad 
aragteen idin soo mariyey, Waxeyna lahaayeen, oo dhaganka 
aad ku dhagantihiin ee aad sheegaysaan, maxaa dalkiina ula 
joogi weydeen,' waxeyse qolada kale uga jawaabayeen meel 
kasta oo aan tagno. 


Waxaan nahay oo aan aheyn waligeena ahaan doonaa Somali, 
taa ayaana ku faraxsanahay oo waa lama huraan. Kuwiinanan 
iska yeel yeelayo qolookinkan gaalada, wallee idinkama 
aqristaan, ee dhexda haku dhumina oo hadhow meel cidla ah 
hasoo istaagina, ayey ku waaninayeen.Si kastaba ha ahaatee, 
ma yateyn dooda iyo kala aragti duwanaashaha goobta ka 
jirtey iyo qolo waliba sida ay ugu faraxsantahay, sida iyada la 
quman. 


Waana tii hore loo yiri 'Qof walbaaba Qumanihiisa ayaa | 
Qoorta ugu jira! marka qolo walbaaba qumanaheeda ayaa 
qoorta ugu jirey, oo ay Qiil u raadsaneysay, Dhanka kale 
waxey goobtii ku jireen Sahan iyo Asxaabteeda in ka badan 3 
Todobaad, mat walbaana Koox ayaa ka baxayey meesha, oo 
si dhuumashaal ah loo Tahriibinayey, inkastoo markii hore ay 
qolooyin Ajnabi ah u badnaayeen kuwa wax Tahriibiya. 
Haddana markan wazaa kusoo biirey Somali wax tahriibinaysa, 
oo si fiican la isku af gara karo, waxaana meesha ay ku jiraan u 
joogay rag howsha, kala shageeya oo x00gaagooda loo laabo, 
inta bixitaanka rabtana u gudbiya, si ay ugu soo tala galaan 
gaarigii ay ku gaadi lahaayeen. Waxaana badi dadka loo 
Tahriibinayey 4 afar, maadaama lagu wadayey gawati yar yar, 
oo kuwa taaxada iyo xarakada ah, Sahan iyo Istarna 

dadkoodaa ayey ka mid ahaayeen. Oo Maamadii inta la 
hadleen baa xoogaagii ay ku gali lahaayeen safarkii Tahriib 
ugu dambeeyey u soo zawishay. 


Waxeyna Sahan iyo Walaasheed Istar oo ay wehliyaan gaar 
kamid ah Asxaabteed, bilaabeen iney isu diyaariyaan 
safarkooda ugu dambeeyey. Waxeyna beegsadeen Magaadalii 
caasimada u aheyd Austria ee viena si ay lacagtooda uga soo 
qataan, dabadeedna ay ugu safraan halka ay doonayeen oo 
aheyd dalka Norway, Waxaana fiidnimo khamiis ah isla soo 
dhuuntey Sahan, Istar iyo labo will oo dhalinyaro ah, oo 
dhamaantood ujeedkoodu ahaa xagaa iyo dalka Norway, 
sidoo kalena ay lacagta ka wada taaley Magaalada caasimada 
ah ee Viena. Waxeyna markii ay kaam xabsigii ka soo 
dhuunteen, soo Qaateen Tareen kusoo wajahnaa magaalada 
Viena, oo ay dhowtr saacadood usoo socdeen ugu 
dambeybtiina soo caga dhigteen, magaaladii oo aad yaabeyso 
quruxdeeda, iyo sida ay u camirantahay. 


Waxaana goobta ay Tareenka kaga dageen, ku sugayey dhalin 
yaro Soomaaliyeed, oo ay mugalasiintii ay la heshiiyeen u soo 
direen, si diiran oo marxabeyn leh ayaa halkii loogu soo 
dhaweeyey. Waxaana lala beegsadey markiiba halkii uu ku 
yiiley xafiiska Xawaalada lacagta loogu soo xawilay, oo 
durbadiiba faragaa loogu soo shubey kistoodii, Waxaana 
loogu bishaareeyey in habeen dambe la Tahriibin doono, 
caawana la sii geynayo kaamka weyn oo Somali badani ay ku 
jiraan, halkaasna ay iska seexan doonaan, kuna nasan doonaa, 
iyana warba kama aysan celinine, halkii afka loo aadiyey ayey 
iyaguna soo beegsadeen. 


Waxaana lagu soo xareeyey kaamkii, iyagoo halkaas soo 
dhaweyn kaga helay Somali badan oo rag iyo dumarba lahaa, 

amina 


kuwaasoo qudhooda u wada xir xitnaa Tahriibkii ay kusoo 
gali lahaayeen Yurubta Barwaaqada bilqantahay, ee adiga lee 
yeysan Boorsada kaa buuxsaminta lagu sheego.Sahan iyo 
Asxaabteedana, wixii wat lagu shubi karey laa lagu shubay, 
wadada ay marayaana, waa looga sii sheekeeyey, dadkii 
hortood ku baxayna mid mid baa loogu soo tusaale qaatay. 


Iyagana waa ka koobiyeen, waxeyna markaii dambe 
codsadeen in ay seexdaan, maadaama ay aad u daalanyihiin, 
waana laga aqbalay. Wuxuuna ruux waliba oo kamid ahaa uu 
baadi goobtey meel uu madaza la galo, si uu hurdada heysaa 
uga caano maalo, waana uu la helay oo ti hurda aheyd bey 
miirka ka ceshadeen, oo waxba uma reeban. Waxaana aroortii 
soo toosiyey dhalintii Kaamka ka tirsaneyd ee soo dhaweysay, 
waxaana loo sheegay iney isu soo diyaatiyaan quraacda, sidii 
ayeyna sameeyeen, 00 hoolkii quraacda ayey dhankooda 
kasoo galeen, Quraacna isku diyaariyeen. In kasta oo aysan 
kaamka ka titsaneyn, hadana waxaa loo wada qeybiyey kaarar 
dhalin yaro hortood Tahriibtey oo meesha yiilay, sidii ayeyna 
dadkooda uga mid noqdeen, oo dhankooda kaga soo 
quraacdeen, sidoo kalena kaga soo qadeeyeen, wagtigii qadada. 


Waxaana Sahan iyo Asxaabteeda layaab iyo dhabana heysi ku 
noqotey, Cashadii kadib markii ruux walbaaba la soo hor 
dhigay labo xabo oo Bar-barooni ah, xabad Yaanyo ama 
Tamaatim ah iyo koob biya ah, laguna yiri casho wacan. 
Sahan iyo intii la socotey, 00 anfariir iyo fajac ku dhacay, baa 
lagu yiri hortiin anagaa yaabnaye, nala yaaba bal, hadaad cuni 
kartaana iska cuna oo isku dhiba, Hadii kalena iska tuur, 
dhamaana intii Sahan la socotey ma jirin qof cunay, oo waxaa 
aad ugu wada adkaadey sida Bar-barooni ku dayaya loo 
tuugayo iyo Yaanyo ceeriin ah. 

Dhanka kale sidii balantu aheyd abaarihii 10-kii fiidnimo ama 
4-saac habeenimo xiliga magaalada Viena ayey soo caga 
dhigteen wiilashii Tahriibin lahaa, waxaana lagu wargaliyey 
iney si dhuumashaal ah mid..mid banaanka ugu soo baxaan. 
Sidii ayey sameeyeen, lamana sii daahine gaarigii ayaa 
sheelaraha loo qabtey, oo diyaar baa la wada ahaa, waxeyna 
soo mareen goob ay ka iibsadeen casho fudud, halki ayeyna 
ka sii sharaacdeen, oo dhankii uu dalka Jarmalka ka xigay bey 
afka soo aadiyeen. Qof walibana waxaa farta laga saatey, 
dukuminti qof Yurub jooga oo Somali ah uu leeyahay, oo 
sawir ku dhagan, waxaana loo sheegay in hadii dukuminti la 


weydiiyo inta wadada lagu jiro uu la soo baxo. 


Isagoo iska dhigayo inuuba yahay ruuxa meesha ku sawitan, 
oo aanan arga gax laga dareemin, Sidaa ayaana la isla meel 
dhigay. Waxeyna sidii uu gaariga u xiimayey sama kaga soo 
baxeen dalkii Austaria, oo ahaa runtii dal aad u bilicsan, misna 
dalalka kale ee dariskiisa la wadaago barafka iyo qabowga, 
Waana dal dadkiisu ay aqoon leeyihiin, ahna dad fur furan oo 
soo dhaweyn badan, qof kastaana uu la macaamilo karo. 


Waxaana jooga oo ku nool dad badan oo ajnabi ah, oo iyana 
la dhihi karo waa dad wanaagsan, in kasta oo ay aad ugu yar 
Yihiin Somalida, oo badi iney safar sidan oo kale ah kusoo 
dhex jibaaxaan, mooyee aan dagin, in kastoo xoogaa Somali 
ah ay deegaan ahaan ku noolyihiin, Wuxuu gaarigii Sahan iyo 
Asxaabteeda lasoo guuxa, oo uu marba xawaate ku dhex 
maro mid kamid ah maagaalooyinkii waaweeyn ee dalka 


Jarmalka. 


Oo run ahaantii aad bilicdooda usoo Jiitey, waxaana la oran 
karaa Jarmalka waa dalka ugu bilcdasan Yurub marka dhismo 
ahaan iyo wadooyinba loo eego. In kastoo dalka Jarmalka 

dadkiisu soo dhaweyn badneyn oo ay Ajnabiga sida la sheego 
necebyihiin, hadana waxaa jira dad fur furan, oo soo dhaweyn 
badan, sidoo kale Askartooda ama Booliiskooda waa kuwa 
ugu dhaq dhaqaaqa badan, ayaa la dhihi karaan Yurub. 


Waana halka inta badan lagu qabto kuwa sida Sahan Tahriibka 
kusoo galayo Yurub, maxaa yeelay baaritaankooda ayaa badan, 
habeen iyo maalin wazey u socdaan xeyn xeyn, iyagoo 
beegsanayo wax walba oo ay ka shakiyaan. Si kastaaba xaalku 
ha ahaadee, waxey soo guureeyaanba waxey ugu dambeyntii 
soo caga dhigteen dalkii Holand ahaa, oo runtii aad u soo 
jiidatey bilicsamidiisa iyo quruxda wadooyinkiisa, dhirta 
noocyadeeda kala duwan ay ka baxayaan. 


Waxaana dadka qaarkii ka yaabineysay, sida wadooyinka loo 
haaneediyey, oo kaalay arag baaskiilada, baabuurta iyo dadka 


sida ay u kala hagayaan Samaafarayaasha iyo sidey wadooyinka 
u kala leeyihiin, waxaana kasoo hartey Sahan iyo aszaabteeda, 
dhabana heysi, Waxeyna lahaayeen, Alla dalku qurux badanaa, 
oo qaab samaa, waxeyna Sahan mararka qaar laheyd, war 
dalkan anaga ma lihin, keena aan ka fikirno, sidii aan sidan oo 
kale ugu dhisi laheyn, misna bilicdan ugu yeeli laheyn. 


Waa runtaa oo afkaada caano macaan lagu qabay, baa lagu 
lahaa, walow qaar kamid ah lahaayeen anaga Somali hadaan 
nahay, waxaan naqaan sida wax loo bur buriyo, ee ma naqan 
sida wax loo dhiso waxna loo qaabeysto. 


Dhinaca kale waxey wiilashii wadey, Sahan iyo Asxaabteeda 
ku war galiyeen in ay lama huraan tahay, in ay Nederland sii 
joogaan, ugu yaraan habeen iyo maalin oo ay ku nastaan, 
Waxaana la is weydiiyey hadii ay jirto cid ehel ay ujoogaan 
halkan, si loogu geeyo, inta safarka ka harsana ay ula sii 
joogaan, Waxaana Ehel meesha u daganaa Mursal oo ahaa wiil 

kamida labadii will ee wehliyey Sahan iyo Istar, wazaana lala 
beegsadey gurigii markii la wacey teerkii kadib, Si diiran 
ayaana loogu soo wada dhaweeyey afartooda, oo loo 
diyaariyey meel ay seexdaag, walibana la soo hor dhigey 
taashin si deg deg ah loogu habeeyey. 


Markii ay raashnkii cuneen baa qolalkii, iney jiiftaan loogu 
talagalay ay beegsadeen, oo sheeko dheer ma gali karin daal 
baa hayee, halkii ku kala dhaceen oo tii hurda aheyd 
durbadiiba la galay, Waxaana goor dambe oo ay Sahan us 00 
toostey musqusha ama suulida, iyadoo ku soo jeeda magashay, 
canaan xoog badan oo ay teerkii canaananayaan wiilkii Mursal 


ahaa oo ay ku lahaayeen. 


'War ma kaam qaxooti baa gurigayaga, maxaad dadkan ugu 
soo hogaamineysaa, adigaaba tabar aan kugu qaabilna, kuu 
heynin markaas ayaad dad kale nagu soo hogaamineysaa, war 
waa inaad naga saartaa dadkaan. Waaga haduu u baryo, hadii 
kale bootsooyinkooda ayaan banaanka u dhigeynaa, waxba 
nagama galin, mana nagaan qurunka Tahriibka ah waxa ay 
yihiin.. Ma yareyn mana lasoo koobi karo erayadii foosha 
xumaa ee ku dhacay dhagaha Sahan, oo dib uga laabatey 
suulidii ay soo aadey, iyadoo aad u xanaagsana qolkii ay jiifeen 
ku laabatey. 


Waagii markii uu baryey oo la soo hor dhigay quraacdii, bey 
meeshii ku quraacdeen, Sahanna wax walba waa ogtahay oo 
war moog maahan, Waxeyna Sahan ka cudur daaratey 
quraacdii, oo caro aad u xoogan ayaa heysay, waxeyna la 
yaabaneyd rerkan wajiga beenta ah dadka ugu dhoola 
cadeynayo iyo waxa foosha xun ee ay hoosta ka wadaan, 
waase xaalka Yurub iyo dadkeedee. Waxeyna gooni ula 
baxdey labadii Will iyo Gabadhii oo ay u sheegtey in ay tahay 

lagama maarmaan, iney sida ugu dhagsaha badan u bazaan, 
wazeyna weydiiyeen halkeen aadeynaa, anigaa meel idiin 
geynayo ee ina keena marka hore ayey tiri, iyadoo aan uga 
waramin xaalka. 


Inkastoo wiilashii Tahriibin lahaa gurigaa ay kula balan 
sanaayeen caawa, hadana waxey ka dhaadhicisay iney 
wacayaan, 00 ay heystaan talefanadooda, sidaana ay meel ugu 
wada balamayaan, sidii ayeyna sameeyeen, oo ay gurigii reerka 
laba wajiilayaasha uga soo baxeen.Sahan oo aan meel agoon 
baa hogaanka u qabatey, waxeyna cagta soo saareen wado 
weyn, oo markii ay cabaar kusoo socdeen ay isaga nasteen 
meel darjiin ah, oo fadhiga loogu talagalay. 


Markii ay salka dhulka la heleen, bey Sahan bilowdey iney u 
cudut daatato, wiilkii Mursal ahaa, wax walba oo madaxooda 
kusoo gaareyna ka taali galiso, Isna waa caadi abaayo buu 
lahaa, wuxuuse aad ula yaabanaa waza Sahan xaalka la 
socodsiiyey, waxaana dhanka kale kasoo wada geyliyey 
Canshuur iyo Istar, oo war moogayaal ahaa, waxa la 
sheegayana aan waxba ka fahmin. 


Sahanna halkii ayey wax walbaaba ugu sharaxdey, dhamaana 
aad ayaa looga wada xumaadey, waza ay reetka ku kaceen, 
waxeyna is weydiinayeen ma sidaan baa Somaliada Yurub iyo 
su'aalo kale, Waxeyna wacdeen wiilashii keenay oo ay xaalka la 
socodsliyeen. 


Waxeyna u tilmaameen halka ay joogaan, iyadoo la isku 
wareeray, Wiilashiina waxey kusoo wareeraan, oo marba wado 
ka eegaan, ugu dambeyntii goobtii ayey ugu yimaadeen, 
waxaana Sahan iyo Asxaabteeda la geeyey Guriga mid kamid 
ah wilashii tahriibinayey, Waxaana loo sheegay iney halkooda 
isaga nastaan, halkii ayeyna raashin ku karsadeen, oo sheeko 

iyo baashaal ku galeen, iyagoo dareemay, xasilooni iyo iney 
joogaan meel ay isku maamuli karaan, Waxeyna is 
xusuusinayeen in wax walbaaba ay dunidan macquul yihiin, 
loona baahanayahay in mar walbaaba samirka la kaashado, oo 
dulqaad la lahaado. 


Waxaana waanadaa iyo dat daatankaa hogaanka u heysay 
Sahan oo aheyd qofka ugu khibrad badan intooda, Tahriib 
badan iyo Rafaadna goob joog u soo aheyd.Waxeyna 
Asxaabteeda siisay talooyin badan, oo wax ku ool ah iyo 
tusaalooyin maskax walba oo adag ka daa dagayo, oo si 
cagliyeysan oo misna xigmadeysan, ayey dhamaan wax uga 
dhaadhicisay, iyadoo adeegsaneysa caqliga saafiga ah iyo 
garaadka sare ee uu guule ku maneystey. 


Waxaa fiidnimadii lagu soo wargaliyey, iney isu soo 
diyaariyaan safarkooda ku wajahnaa dalka Norway, oo gaarigii 
qaadi lahaa ayaaba albaabka loo soo dhigey. Iyagana waa 
diyaarsanaayeen, oo uma baahneyn is diyaaris kalee, gaatgii 
beyba soo wada beegsadeen, oo ay kuraastiisii salka la heleen, 
Wadahiina maba sii sugine, inta furaha ku rogay buu wadada 
cagta saarey, oo ula soo jiheystey halkii ay Norway ka soo 
xigtey, qof kasta oo kamid ah Sahan iyo saaxiibadeeda. 


Mar kale ayaa gacanta loo galiyey Dukuminti aysan laheyn, si 
hadii inta wadada lagu jiro la qabto, ay u taagtaan, isagana 
dhigaan dadka iska leh dukumintiga. 


Qof walbaana isagoo ku faraxsan, safarkaan uu u arko inuu 
yahay kii gunaanadka u ahaa safaradii dhibaatada badnaa ee 
lasoo marey, buu Asxaabtiisa farxad iyo sheekooyin xiiso 
badan la wadaagayey, Wadihiina gaarigii ayuu sheelaraha u 
hayey, isagoo waliba dhankiisa kaga qeyb qaadanayo sheekada 
meesha ka socoto. Sida la isku wada fahmay oo sheekada loo 

wada lisayo, loona wada goslayo, oo loo wada faraxsanyahay, 
lama sifeyn karo lagamana sheekeyn karo, waxaase lagu til 
maami karaa magsuud magsuud lagu darey.Waxey soo gab 
gableeyaanba, oo gaarigii soo guuxaba, waxey kasoo baxeen 
xadkii wadanka Holand, iyagoo usoo talaabay kii dalka 
Jarmalka mar labaad. 


Waxeyna dal weynaha Jalrmaka dhex Jibaaxayeen saacado | 
badan, iyagoo matna aan ka dagin wadadii misna aan xitaa bal 
nasta is dhihin.Waxeyna socod aan kala go' laheyn, misna 
nasasho la'aan ah, dabadeed soo galeen xadkii Wadanka 
Denmark, mana la hakin Gaarigii ilaa laga soo gaatey 
caasimadii dalka Denmark ee Kophenhegen, halkaasoo uu 
wadahii fatiinka ku qabtey, Waxaana la geeyey Sahan iyo 
Asxaabteeda Guri senterka Magaalada Kophenhegen u dhow, 
halkaasoo ay ku mnasteen, kuna cunteeyeen, Waxaana 
dabadeed lala soo beegsadey Afartoodii Bus Stationkii, si 
looga soo saaro Buss ku soo wajahnaa dalka ay ku socdaan ee 
Norway taasoo markii horeba lagu soo heshiiyey. 


Wixii intaa ka horeeyey waa la hogaaminaayey Sahan iyo 
Asxaabteeda, hayeeshee markan wixii ka dambeeya iyaga ayaa 
is hogaaminaya. Waxaana durbadiiba goobta looga jarey 
Tikidhadii Buss-kii ay Rakaabkiisa kamidka noqon lahaayeen 
ee ku wajahnaa caasimada dalka Norway ee Oslo. 


Halkii ayeyna Wiilashii iyo S Tahriibayaashiiba isku 
macsalaameeyeen, Sahan iyo Asxaabteedana Baskii bey salka 
la heleen, oo 30 dagiigo kadib bartii ka dhagaajiyey, Waxaana 
Sahan iyo Inta la socoto loo soo sharxay qaabka iyo sida la 
isku dhiibo, marka ay caga dhigtaan Norwayda ay ku wajahan 
yihiin, ee ay usoo jilbo murxeen, Sidoo kalena zoogaa raashin 
fudud ayey meeshii ka soo iibsadeen, maadaama safarku 

saacado badan gaadanayo, misna aysan ka dagi karin baska, 
oo ay markani bilaa dukuminti yihiin, kaligoodna socdaan, 
meeshi lagu qabtana ay gacmaha ka taagan doonaan. 


ma 


Wadihii Baskana wuxuu si wacan isaga xajiyey Isteerinkii, 
isagoo sheelarihiina cagta ku xoojiyey, ayuu wadadii kusoo 
dhex daayey Baskii oo aad yaabeyso xowliga uu ku Xiimayo, 
iyo sida darawalku u xarakoonayo oo ayba uga qasneen. Sahan 
iyo Asxaabteeda safarkan marna aad ayey ugu faraxsanyihiin, 
marna aad ayey u wal walayaan, oo waxey ka bagayaan in 
Askar baastan meelaha dhooban, ay dhex ku qabtaan, hadii 
xitaa ay kuwa Denmark ka gudbaan, wazaa kaloo sugayo 
kuwii dalka Sweden, oo iyagana mixnad kale ah. 


Marka Allow na mooti ayuu xaalkooda ahaa, baskiina wuxuu 
soo guureeyo, 00 uu soo gab gableeyaba, wuxuu soo gaarey 
magaaladii Stockhlom aheyd ee caasimada wadanka Sweden, 
oo uu ku yara hakaday si loogu nasto, maadaama saacado 
badan lasoo socday, Dadkiina wixii uu u baahnaa ayuu 
dukaamadii ka soo tibsaday, si safarka wajigiisa labaad oo aan 
ka yareyn kii hore, la isugu diyaariyo, Sahan iyo Intii la 
socotey, iyagu baskaba ma rabin iney ka dagaan, oo aad ayey 
uga bagayeen in la qabto. 


Laakiin looma ogolaan iney baska kusii dhex jiraan, wuxuuna 
wadihii oo arkey iney baska isku dhajinayaan amar kusiiyey 
iney ugu yaraan hawo soo qaataan, oo baska kasoo dagaan, 
iyagana sidii ayey yeeleen, oo meel dheerba ma aadine, meel 
halkan ah oo ay kuraasi tiiley bey salka la heleen. Markii ay 
goobtii ku sugnaayeen qadar 30 dagiigo ah, ayey baskii kusoo 
wada laabteen intii saarneyd iyo in cusub oo kusoo biirtey, 
wadihiina baskii ayuu halkii ka soo dhagaajiyey, wuxuuna soo 
dhex jibaaxay magaalooyinka waaweyn ee dalka Sweden. 


Lil 

Marka aad eegtana aad bey isugu dhow yihiin, dhismo ahaan 
iyo muugaal ahaan dadkooda iyo luuqad ahaanba dadka daga 
Denmark iyo Sweden, oo wax sidaa ah kalama duwana, sida 
ay u arkayeen Sahan iyo asxaabteeda, oo aragtidaa ka wada 
sinnaa, Wuxuu wadaihii marba marka xigta uu xawaaraha sii 
kordhiyaba, wazaa 7-saacadood oo aan kala go' iyo nasasho 
laheyn dabadeed, dadkii oo baskii isaga dhex hurda badidood. 


Sahan iyo qaar asxaabteeda kamidana, ayba quurinayaan ku 
baraarugeen darawalkii oo ugu bishaareynaya iney soo galeen 
magaaladii u jeedku ahaa ee OSLO caasimadana u aheyd 
dalka Norway, Mar kaliya ayaana la wada baraarugey, oo la 
galay isu diyaarinta sidii baska looga dagi lahaa, maadaama 
dagiigado yat dabadeed uu ku beeganyahay Oslo Senter oo ah 
halkii looga wada dagi lahaa. Sahan iyo Kooxdeeda waa isku 
soo dhawaadeen, waxeyna galeen iney iskula dar daarmaan, in 
uu mowqifkooda mid noqdo, misna aysan tar tarin, ama kala 
hadlin. Marka ay baska ka dagtaan, maadaama horey loogu 
soo sheegay in Booliiska ku qaban karo, isla goobta ay baska 
kaga daadagaan. 


Wazeyna bilaabeen u diyaar garoobida Booliiska Norway ee 
gacanta ku dhigi doona, oo ay isku dhiibi doonaan, iyagoo isu 
dar daarankii uu wali u socdo, ayuu wadihii baska, ku soo 
xerey halkii loogu talagay ee aheyd OSLO BUSSTATION 
CENETER. 


Dhamaana dadkii waxey bilaabeen iney baskii kasoo 
daadagaan, Sahan iyo Kooxdeeda, iyagu waxey go'aansadeen 
iney dadka ugu dambeeyaan, oo aysan u hor marin, 
maadaama dadkan yihiin kuwo danahooda u socda oo dalka 
kala yaqaan, Waxeyna isku arkayeen dad aan aqoon hadii ay 
baska ka dagaan, meel ay u jiheystaan, ama afka aadiyaan, 

wazeyna ku zisaabtamayeen oo kaliya in uu Police-ka gaban 
doono, sidaana ay ku nabad gali doonaan, wareer badan iyo 
iska daba wareegna uga bad baadayaan, Wazey dib isku 
dhigaanba, oo ay is daa daahiyaan, markii ay iyaga oo kaliya 
kusoo hareen Baskii, ayey kasoo daadageen, 00 boorsooyinkii 
yat yaraa ee ay wateen gacmaha kusoo gabsadeen, iyagoo 
marba gees eegayo, oo baadi goobayo Booliiska, si ay isugu 
dhiibaan. 


Waa yaab Alleylehe oo wazaa la arki jirey Booliis laga cararo, 
waxaase markaan la hayaa Booliis la taadsanayo, oo lagu 
cararayo, iyagoo aan wax badan meeshoodii ka dhagaagin, oo 
marba dhan isla eegayo. Baa wazaa ku yimid haweeney iyo nin 
wada socda oo labisan dharka Booliiska oo ka shakiyey 
dadkan indhaha taag taagaya ee fiigsan. 


Waxeyna weydiiyeen dukumintigooda, iyagana waa sidii ayba 
sugayeene, af labadii ayey yeereen, oo yiraahdeen mar qura 
afartooda sidii koox fanaanniin ah oo hees isla jtibineysa "We 
Are Somali Refugee' waxbaa meesha ka dhacay, magacii 
Somalina helay, Waxaanu nahay gazooti Somali ah, ayey ku 
cel celiyeen, Booliiskii oo markii horeba arinkaa uga 
shakisanaa dadkan, meelaha eeg eegayo, baa inta waraaq weyn 
usoo bixiyey. 


Qalin ugu war xariiqey, oo u sheegay iney beegsadaan 
xaruntan, oo ah halka uu joogo Booliiska qaxootiga qaabilsan. 


Arintaasne aad ayey uga yaabisay Sahan iyo intii la socotey, 00 
waxey sugayeen in meesha iyagoo la kool koolinayo laga 
qaado, oo sidii aroos loogu galbiyo, xaruntii qaxootiga ee lagu 
qgaabili lahaa. Mursal oo xoogaa English ah yaqiiney, uguna 
roonaa asxaabtiisa ayaa maagay inuu ku doodo, war anaga 
meel ma naqgaano, mana keeni karno meeshan aad inoo xar 

xariiqdeen ee ina geeya, idinkaa Booliiska ahe, oo aan isku kiin 
dhiibnaye, Waxaase loogu jawaabay, waxaad ka timid qaaradii 
Afrika iyo waliba geeskii shishe ee Somalia ku tiilay, ilaa 
halkan oo ah Norway, kuna taal geeska aduunka, ma anagaa 
ku soo wadney, oo ku keenay, sow adiga isma keenin, 00 isma 
soo dabatin. 


Hadaba hadda oo aad Norway joogtidna isasii dabar, intaas 
oo qaaradoodba waad isasoo dabareyseye' war cad ayaa 
dhagaha loogu dhib ciyey, Labadii Police-ka ahaana halkii 
ayeyba uga dhagaaqeen, waxaana goobtii isugu soo harey 
Afartii ku hamineysay in goobta, marka ay iska dhtibaan sidii 
aroos gawaati loogu galbin doono, oo la kool koolin doono, 
sidaana lagu gaabili doono, Waxeyna markii dambe talo ku 
goosteen, iney iyaga is dabaraan oo ay bal raadsadaan Somali 
caawisa, Koley sida loo soo sheegay Somali badan baa OSLO 
ku nool. 


Waxeyna afka soo aadiyeen halkii ay dadka badi u yaacayeen, 
oo ay is lahaayeen dhankaas ayuu dadka u badan yahay oo aad 
Somali, idiin caawiso ka heleysaan, Waxaase fajaciso iyo lay 
aab aysan waligood fileynin ku noqotey, markii ayba inkireen 
dadkii Somaliyeed ee meesha socdey, oo ay doonayeen iney 
caawimaad weydiistaan, Waxaana la yaab ku noqgotey, sida 
ruux walba oo Somali ah, matkii ay arkaan uu sida dad uu 
dagaal kala dhaxeeyo uu ganfuurka ugu taagayo, una 
muujinayo cara aad u baaxad weyn. 


Waa ay wada amakaageen oo anfariireen, waxeyna la yaabeen 
sida ay Somalidan wax ka yihiin iyo waxa hayo oo sidan 
foosha xun u badaley, Iyagoo sidii u yaaban baa markii dambe 
waxey haleen will dhalinyaro ah, oo intii ay arkaayeen ugu 
wanaagsanaa, kuna soo leexdey markii uu dareemay iney 

caawimaad u baahanyihiin, halkii Somalidii kale ayba ka sii 
cararayeen, Wuxeyna ugu horeyntii, willkii weydiiyeen waza 
ku dhacay Somalidan oo sidaan u galay iyo waza ay iyaga ka 
galabsadeen, ee ay ganfuurka ugu wada taagayaan, Wuxuuna u 
sheegay willkii in dadka Soomaaliyeed ay badiba sidan iska 
yihiin, oo aysan layaabin, waana xaalka Yurub iyo xanuunada 
dadka ahyee ha is taacinina buu ku yiri. 


Wuxuuna weydiiyey waza uu u qaban karo, iyaglina waxey u 
sheegeen ujeedkooda iyo caawinaada ay doonayaan nooca ay 
tahay, iyagoo ay ka daadagi la'dahay Somalidan kala dideysa 
oo dirirtu ka dhaxeyso, oo aan is dooneynin, Wiilkiina waxba 
kama uusan hagtane, markiiba wuxuu la beegsadey halkii ay u 
baahnaayeen, oo aheyd xarunta Booliiska, dadka qaxootiga 
qaabila, Markuu xatuntii u dhaweeyeyna waa uu ka soo 
laabtey, oo ku yiri Guul ayaan idiin rajeynayaa, oo xaruntaa 
gala halkaas ayaa la idinka qaabilayaa, isna dajiya ayuu u dar 
daarmay. 


Iyagiina waa u mahadceliyeen waxeyna durbadiiba kusoo 
xaroodeen xatuntii loo tilmaamey, oo markiiba haweeney 
fadhidey xafiis meesha ku dhex yiiley, arinkooda u sheegeen, 
waxeyna ku amartey iney fadhiistaan, kuraas meesha taalay, 00 
ay markiiba salka la heleen, Markii ay in cabaar ah meeshii 
fadhiyeen, ayaa marba mid loo yeeray, oo baaritaan lagu wada 
bilaabay iyo wareysi midba goonidiis ah, waa dad kusoo 
talagalee wax walba sidii loo weydiiyo 00 turxaan baxsan, 
misna lagu qanci karo, ayey uga jawaabeen. 


Wax dukuminti ah iyo wax raad raac ku yeelan kara, halkii ay 
ka yimaadeen Yutubta kalena maba wataan, oo xitaa 
calaamadihii kuleetiyada ugu dhaganaa, wey iska jareen, oo 
meel wax looga sheegan karo ama looga soo heli karaaba la 

waa, Wazaana halkii looga gaadey faro, iyadoo loo gudbiyey 
xero si kumeel gaar ah Qaxootiga loo dajiyo, oo lagu 
magacaabo Tanum, oo ku taalo duleedka magaalada Oslo ee 
caasimada dalka Norway, Markii la geeyey xeradii Tanum 
aheyd, waxey kala kulmeen soo dhaweyn diiran, shaqaalaha 
xarunta ka sokow dad badan oo Somali ah meeshana uga soo 
horeeyey, ayaa si diiran usoo dhaweeyey. 


Waxaana looga wat bixiyey xaalka meesha sida ay tahay, qof 
walboo iyaga kamid ahna waxaa la dajiyey halkii loo sii 
qoondeeyey, Istar iyo Sahana waxey nasiib u yeesheen in ay 
wada dagaan qol u gooni ah, marka aad dheehato Sahan iyo 
asxaabteeda wajiyadooda, waxaa kuusoo baxaya iney aad u 
faraxsanyihiin, maadaama ay joogaan halkii uu ujeedkoodu 
ahaa. Waxey wado dhib badan soo jibaaxaana, ay ugu 
dambeyntii ka guul gaareen, oo kusoo xirteen halkii ay 
gogosha, iney dhigtaan isla garteen, waxeyna is lahaayeen waa 
uu dhamaadey Tahriib iyo tafaadkiisa, hada wixii ka 
dambeeyana waa idinka iyo Yurub waxaad kala heshaan. 


Waxeyna xeradii Tanum ku sugnaayeen mudo saddex 
Todobaad ah, halkaasna waxaa looga qaadey dhiig, waxaana 
lagu sameeyey baaritaano caafimaad. Sida iyagoo mid waliba 
sakiin lagu sar sarey gacmaha , sidii in dhajis laga gooynayo, 


kaasoo ahaa baatitaankii ugu yaabka badnaa oo ay abid arkaan. 


Mana diidi karin oo waxey ahaayeen dad is dhiibay, oo u soo 
diyaar garoobey in wax walbaaba laga sameysto, oo 
xuriyadoodii iyo sharaftoodii meel kusoo tiirsadey, marxaba 
mooyee mayaba aan Laga magleynin, waxaana Sariinkaa looga 
baarayey cudutka Tiibishada. 


Waxaana maalmo dabadeed loo wareejeyey, kaam kale oo ku 
yaala magaalada caasimada ah ee Oslo, si halkaa ay ugu sugaan 

wareysiga tasmiga ah, ee ruuz walbaaba lala yeelan doono, 
kaasoo ku xiran masiirkiisa, kusii noolaasho ee dalka Norway. 
Waxaana galabnimo Talaada ah, la soo dhoobey kaamkii 
Løren hortiisa, waxaana halkaa kusoo dhaweeyey dadkii 
howshooda gqaabilsanaa, sidii caadada in mudo ahba u 
aheydna Sahan iyo asxaabteeda loo qeybiyey qololkii ay ka 
dagi lahaayeen kaamka Loren ee la keenay, Waxaana mat kale 
nasiib isu yeeshay Sahan Istar iyo 3 gabdhood oo kale iney qol 
wada dagaan, markaana qol caadi ah maahee waa qol ay 
sariiraha is dul saaranyihiin, oo qofkii sariirta kore ay kusoo 
aado waa jaran jarada ha koro, si uu satiirtiisa u seexdo. 


Mana ahan markii ugu hoteysey inta badan oo qibrad ayey u 
leeyihiin, oo horey ayey usoo arkeen, halkii ayeyna ku dhiilo 
furteen, oo ay dageen Sahan iyo asxaabteeda, Waxaana runtii 
la moodaa Sahan iyo asxaabteeda dad walaalo ah, oo wada 
dhashay, misina saaxiibo ah, sida ay dadka intiisa kale isaga 
xigsanayaan, ileen wadadii dhibka badneyd ayey soo wada 
mareen, oo dantaa walaaleysa oo waligoodna wanaag isu 
fareyso, Wazaana si fudud ugu suura gashay, iney la 
qabsadaan kaamkii ku cusbaa ee Løran iyo magaaladii Oslo 
aheyd, oo ay markaan awoodaan iney kasoo adeegtaan. 
Waxaana aad uga fajiacinayey marka ay adeega u doontaan, 
magaalada sida Somalida xaalkoodu yahay run iyo qaab 
daradooda. 


Waxeyna is tusinayeen ineyba isaga daranyihiin, oo iska 
necebyihiin ciidan isugu jira furunta hore ee dagaalka, oo 
midba kan kale inuu ka taqaluso doonayo, maxaa yeelay 
waxaa uga muuqatay cadaawad guud oo aysan micnaheeda 
fahmin, Somalidana u gaar ah. 

Dadka qaar ayaa Asxaab hore ku lahaa magaalada Oslo, 
waxaana Sahan iyo qaar kooxdeeda kamid ah kasii yaabisay, 
markii ay arkeen dadkii ay wada socdeen 00 markii ay 
salaamaan. Kuwii ay horey u garanayeen, oo aanba dan ka 
laheyn dadkan la socda, kana soo qaadayo wax aanba Jjirin, 
Maxaa yeelay waxaa badi noo caado aheyd, dhagan ahaan iyo 
diin ahaanba in marka laba ruux oo isla socoto, aad kasoo hor 
baxdo, misna aad midkood aqoonsato, in aad midka kalena 
salaanto, oo aadan salaanta ku koobin kan aad taqaano 00 
kaliya. 


Ha yeeshee halkani taa mataalo, 00 xitaa hadii ruuxa kula 
socda yahay odey dhagameed 80 jir ah, cid salaameysaanan 
jirin, oo qofka adiga ku aqoonsada, adiga oo kaliya ayuu ku 
salaamayaa, damiir iyo dadnimo ma jirto, doqonnimana 
xaalku waa dhaafay oo damanaan ayuu marayaa. Waxaana 
kasii daran in Kan kula socda, sidii inuu dagaal sooyaal ah ka 
dhaxeyn jirey, inta caro loo muujiyo baaba ganfuurka loo sii 
taagayaa, Si xitaa uusan isaga qudhiisa u hawoonin, inuu wax 
salaamo, danleey meeshii ay joogtay waa isu habar wacataa la 
dhihi karaa, dabeecadaaba ah, maxaa dan ii ah. 


Waxaana wax yaabaha kale ee sida aadka ah uga yaabiyey ka 
mid ahaa Sahan iyo Asxaabteeda,, gabdhihii Soomaaliyeed oo 
qaarkood soo wada xirtey saraawill, madaxiina soo baneystey, 
oo iska yeel yeelayo, isna raac raacsiinaya, dhaganka bulshada 
gaalada ah, ee ay soo dhex galeen, Waxaana aad Sahan kasii 
yaabisay, 00 fajaciso lama iloobaan ah ku noqtey, markii ay 
magaalada Oslo ku aragtey gabar Soomaaliyeed, oo surwaal 
jenis ah xiran, misana buuran, oo baruurtu cabeysay. 

Waxaana la kaftami maagay willkii Mursal ahaa ee ay Sahan 
asxaabta ahaayeen oo ku yiri 'jitta dib weyn ayaa kugu yaalo 


waa jirtaa runtii'. 


Waxaase u xigtey kab loo siibtêy iyo candhuuf lala beegsadey, 
goobtiina wazaa ka dhacay buuq aad u fara badan, oo in 
cabaar ah socdey, gabadhiina mudadaa la raali gareynayey, oo 
si walba loo dajinayey. Markii sidii loo maslaxeynayey ay 
degtey, ayaa waxaa isla goobtii iyagoon wali ka dhagaagin soo 
matey will Ajnabi ah, 


Oo inta gabadhii indhaha la taacay ku yiti "Hey You Have a 
Big Bag" oo ah waxaad leedahay Dabo weyn, waxeyna 
markan ku jawaabtey Gabadhii oo la is lahaa ugu yaraab 
labada kabood ayey u siiban doontaa " Thank You Very 
Much" Taasoo aad fajaciso ula noqotey intii goobta joogtey 
oo ay Sahan iyo asxaabteeda kamid ahaayeen, maadaama 
wiilkii Soomaaliyeed oo ay isku isirka ahaayeen, isla intaa yiti 
oo saacad dhan laga cel celinayey. 


kan Ajnabiga ahna inta u dhoola cadeysay ku titi, aad baad u 
mahadsantahay, waxeyna arintaa Sahan ku noqotey wax aysan 
waligeed ilaawin oo laabteeda ku qorma, Ma yareyn runtii wax 
yaabihii aadka uga wada yaabinayey dadka ku cusub Norway, 
ee lama ilaawaanka ku noqdey mana lasoo koobi kato, 
Waxaana markii dambe timid iney iyagii isla sii yaabaan, 00 
qaarkood yiraahdaan ma anaga oo kaliyaa, markii 
Somalinimadeena naloo aqoosado ay Somalida sanka iyo 
ganfuurka noo taagayaan. 


Anagana waa inaan u taagnaa, maadaama salaamu caleykumta 
xitaa leyska qaadi waayey, waxeyna Sahan ku boorisey ineysan 
wanaagsaneyn, in laga tago dhagankeenii suubanaa ee 
Somalinimo, iyo keenii Islaanimo, waliba sidan dhagsaha 

badan, Waxeyna asxaabteeda ku waanisay, iney ku 
dhaganaadaan wanaaga oo hadii dadkoodu badi xumaadeen 
aysan la xumaan, 00 inta wanaagsan dhankooda ka raacaan. 


Inta xumaateyna la isku dayo sidii wanaaga loogu soo celin 
lahaa, oo waxey mat walbaaba ku cel celineysay, yaan leysla 
wada xumaanin. Dhanka kale waxey aad ula yaabanaayeen 
sida ay tahay Norwaydii ay usoo qarda jeexayeen, buuraha 
dhinac walbaaba kaa xigaa, guryahan la wada moodo 
carshaantii Somalia ee Al-waaxa u badan iyo wadooyinkan yar 


yar ee gawaaridu isku ciriirineyso. 


Waxeyna aad ula yaabanaayeen sidii ay aheyd Yurubtii lagu 
sheegayey faqriga iyo bilicda ka muugatey dalalkooda iyo 
dalkan lagu sheegayo dhagaalaha oo dhismihiisu gaarin kuwaa, 
Sidoo kalena wazaa la yaab ku sii noqotey, dadkan wada 
cararaya ee ha nasanina lagu wada yiri, 00 wadooyinka 
markaad mateyso waa un wax wada cararayo, 00 ma jitin wax 
si dagan u socdey, 00 qof walibaa wuzuu ku xisaabtamayey 
sekenka ku socda. 


Matkii aad dhamaan dadkaa si dagan u wada eegto, waxaa kuu 


soo baxeysa in dunidii oo idil, sanka dushiisa loo saarey, 00 ay 
aduun wada butinayaan misna gaari la'yihiin. Waxaana ka sii 
fajicisay markii haweeney kaamka ku soo booqgatey, 00 
Somaliyad ah u sheegtey, in dadka oo idil wada waalanyihiin, 
oo wax fiyowba aysan ku nooleyn Norway. Kitaa iyadaa 
watka u sheegeyso ay dhankeeda ka waalantahay waalantahay 
oo aysan fiyoobeen iyagana ay wada waalan doonaan oo 
dadkooda dhan ka raaci doonaan. 


Waxeyna Arintaa badi ku beertey Wal wal aad u baaxad weyn, 
oo xitaa kuwii lahaa ma anagaa ka xun, hadey sanka noo 
taagaan waan u taageynaa, waxey isku arkeen in waalida la 

sheegayo ay dhankooda dhagso kaga biireen. Arin macguul ah 
ayey la nogotey, maadaama dadkan Somaliyeed, ay arkeen in 
waz si ka yihiin, markii waalidooda loo sheegayna, wazey is 
yiraahdeen Alleylehe shakigiinii yagiinsamay, oo xaalka 


meesha lama mahdin. 


Dhanka kale wazaa waz walbaaba uga sii yaab badnaa 
dadkeena, Soomaaliyeed ee Uuba ka dhintey damiirkii 
dadnimo iyo damgashadii diin iyo dhagameed, oo un badi 
nogdey kuwo ka fekira cunaha. Oo cagliga iyo maskazdoodu 
howl gabtay, oo aysanba shaqeyn, danna ka laheyn diin 
dhagan iyo dadnimo toona, Waxaad arkeysaa gabdho iyo 
willal Soomaaliyeed oo safka hore kaga jira goobaha lagu 
caweeyo ama diskowga, gamrigana sidii biyo u dhamayo, oo 
wadooyninka Booliiska ka aruurinayo. 


Iyagoo miirba aan laheyn, waxaana jira rag iyaga dunida iyo 
halka ay matreysaba aan la socon, oo dhowr Sano ka hor galay 
miqaayad lagu qayilo, halkaana iska dagay. Nolashiisana ka 
dhigtay maruu qayilaayo, maruu meesha wax ka cunayo iyo 
maruu jiifo, waxii lacag ee u soo dhacdana waxaaba iska 
lahaadey ninka ay magaayada u furantahay. Isna banaanba 
shago kuma lahan, mana dhaamo ruux xabsi ku jira, diintiisii 
iyo dhagankiisiina goor horuu iska ilaabay, oo aduunyadiisa 
oo idilna meeshaas ayuu ku soo koobey. 


Waxaa iyana jira, kuwo kale oo kaalay arag dumarka xijaabka 
la wato iyo heybada diineed ee raga ka muugato, nasiib darase 
diintoodii iyo dhagankoodii iibsadey, Oo ka sii daran kuwaa 
aan soo xusnay, oo inta si hoose oo xaal mastuurnimo isu 
guutsadaan, bey dowladii ku leeyihiin saaxiibo wada 
noolaasho ka dhaxeeyso ayaan nahay, Qaarkoodna waxba 
uma sheegaan dowlada, oo markii ay Uur Gabadha qaado, 

oo aan is celin waayey ayaan baashaalay. Sidaana Uurka ku 
qaadey, oo ubadkeedii ku xaarintinimeyso, Single Mother- 
nimana ku faaneyso, dhuub iyo dhagaale doon darteed. 


Nasiib darase marka aad u eegto, dadka iyagaa ugu fagrisan, 
dhagaalo meel u dhigmana ha sheegin, oo aan cadaab aduun 
iyo mid Aakhiro ka ahey, Qaar baa iyaguna leh waan isku 
caroonay, sidaana howshooda ku wata, oo cara uusan Eebe 
dhex dhigin, iney dhex taalo sheega, si ay wax un ugu helaan, 
Taasina waxey sababtaa in dhamaan ilmahooda si fudud 
loogala wareego oo ay meel cidla ah ku baroortaan, balaayada 
ay dhoob dhoobteena miraheeda gurtaan. Maxaa yeelay wazaa 
u qoran, in ilmaha Hooyo iyo Aababa ay u tahay haweeneyda, 
hadaba hadii ay xanuunsato ama ilamaha mid ka mid ah wax 


soo gaaraan. 


Waxaa lagu leeyahay maadaama aad hooyo kaliya tahay, ma 
gaadi kartid mas'uuliyada, dowladaa waajibkeeda gudaneyso, 
Ma yara inta hooyo kali ee aan ninkeeda, isa sheegan ee 
horteeda inta ubadkeeda looga qaatay, wadooyinka ku 


barootaneyso, oo ba'ayeydaa heysaa. 


Waxaase hubaal ah in baroor taa ka weyn ay u wada 
harsantahay, iyada iyo kan ubadkaa ka dhalay, ee gaalada u 
wada gacan galiyey ubadkooda, aduun ku tibsadey, 
Aakhiradooda, diintooda, damiitkooda, dhagankooda iyo 
dadnimadoodaba, Ceyt yar dhaafsaday, Waxaa isweydiin 
mudan diinteenu ma gabtaa, oo ma baneysay Zinada mase 
baneysay in Zino ubad la isaga dhalo, jawaabtu waa maya, 00 
cid dood ka keeni kartaa ma jirto. 


Hadaba waxaa muhiim ah iney kuwa nolosha ka dhacay, 
isweydiiyaan waza ay diintooda ku iibsanayaa ilaa intee, anfac 

aduun iyo mid Aakhiro ugu jiraa, Wazaa aad uga yaabisay 
Sahan iyo asxaabteeda markii ay magleen haweeney 
Soomaaliyeed oo aad isu xijaabta, Ahlu diina la moodo, oo 
tagtey halka laga bixiyo ceyrta,ama lacagta dowlada dadka ka 


sliso. 


Waxaana gaabilay oo salaan u soo taagey ninkii Norwejiga 
ahaa ee xafiiska fadhiyey, kiiskeedana qaabilsanaa, markaas 
ayey inta gacata ka laabatey ku tiri, Muslim baannahay Ragga 
gacanta kama salaano, Ninkii xog ogaalka u ahaa dhamaan 
atimaheeda, ayaa lasoo booday, 'Wat adigaan sida kuu qoran 
6-da caruurta ah, Saaxiibtinimo ku dhalay, oo habeenba nin 
aan ku qabin hoos seexda, maa salaan aan ku salaamo, wax 
kaa dhibeysaa, oo diintaadu kuu diideysaa'. 


Marka kuwa noocaas ah aad weydiiso, waxa ku kalifayo iney 
Alle, Rasuulkiisa iyo Diinta uu inoo soo dajiyey, ka been 
abuurtaan, oo meel uga dhacaan, waxa ku xambaaraya, Waxey 
kuu sheegayaan dhagaale ay teerihii u dirayaan ay u 
baahanyihiin, Haddii aysan beentaa ka sheegin diintooda, 00 
aysan masa bidan, waxey iska dhaadhiciyeen, iney qadayaan 
reeraha ay hada xaaraantaas ku biilaan. 


Waxaana wax aad loola fajaco ah, waalidiin fara badan iyo 
ehelo aan tiro yareyn, oo dalkii ku nool oo aanan ubadkooda 
ka wateysan, waxa ay usoo dirayaan, halka iyo sida ay u 
kasbadaan, oo hadalkooda waa un soo dir, Waxaadna 
arkeysaa xajkii nala farey in laga ilaaliyo, maalka xaraanta ah, 
in waalidiin badani ku aadaan, lacagtaa lagu soo kasbadey, 
diinteenii muqadaska aheyd oo lamasabitey, lagana been 
sheegay, oo la yiri Ziney noo baneysay ubadna isaga dhalnaa. 


Waxaa isweydiin mudan, ma xalaal baa lacag kugu soo gashay, 
adigoo ka been abuurtey Illaahi ku abuutey, oo adigoon jirin 

dunida ugu giimo badnaa, xagiina isagoo qoraxda ka cad ku 
soo gaatsiiyey iyo Kitaabkii uu inoo soo dajiyey Eebe oo 
xalaal iyo xaaraan noogu kala cad yihiin. 


Waxaa kaloo mudan in la ogaado in bulshada lagu dhex nool 
yahay, In ay yihiin gaalo, diinteenana aan waxba ka aqoon 
badi, oo la doonayo in la gaatrsiiyo Nuurka Islaamka. Nasiib 
daraduse waxeyba tahay in la gaarsiiyo, iska daaye in dattiqii ay 
diinta usoo mari lahaayeen laga xerto. Iyadoo ficil ahaan 
loogu muujinayo inaan waxba la dhaamin, oo sidooda, Zino 
iyo saaxiibtinimo ubad la isaga dhalo, oo anagaaba idinka 
been badan idinkana qayaano badan, Musllinimana 
sheeganeyno. Bal dqofkaadan ficilkaa ku dhex suganow, 
waxaad marka hore ogaataa in dunidan tahay tareen lawada 
saaranyahay, oo meeshuu istaagaba ay dad uga dagayaan, qaar 
kalena ka soo fuulayaan. 


Kuwa ka dagayo waa kuwa geeriyoonaya, kuwa kasoo 
raacayana waa kuwa dhalanaya, bal hadii naftan lagaa Oofsado, 
oo gabrigii yaraa lagaaga soo kala tago, su'aalaha ugu horeeya 
ce lagu weydiinayo waa. 'Waa kee Nabigaada, waana tee 
Diintaada' hadaba adiga sow ma tihid qofka jawaabahaa laga 
doonayo, maxeyse jawaabtaada noqon kartaa, maxaa yeelay 
allaah waa uu xaarintinimeeyey Zinada iyo in ubad la isaga 
dhalaaba. Rasuulkiisana sidoo kale diinteena mugadaska ahna 
lamid, marka ka waran hadii lagu yiraah bal noo sheeg tabigga 
iyo diinta iyo rasuulka zinada kuu baneeyey, Jawaabtaada 
maxay noqon doontaa. 


Cidna kuma hoojin oo kuma halaagin ee ogow, adigaa is 
hoojiyey oo is halaagay, mida kale reerahan aad ku mar 
matsiyooneysid, inaad lacagtaa ku biisho. Miyuusan alle balan 

gaadin, inuu guraanshada yar ku hoos guudinayo golafka 
geedaha ka hoose, bal kawatan gofkaa bani'aadamka ah, ee uu 
alle sharfay siduu i ilaabayaa, oo uu u gadinayaa. Waxaa xaqiiq 
ah ineysan qofi dhiman doonin ilaa ay cunto inta loo qorey, 
qofna sii noolaan doonin hadii ay cuntey inta loo qorey, si 
walba oo aad wax ka badi isu tiraah, adigaa daalayce intii laguu 
qorey ka badin kama heleysid dunidan. 


Dhanka kale waxey mas'uuliyad dhankooda ka saarantahay 
waalidkan soo dir iska leh iyo qaraabadan, oo xaalada qofkaba 
aan weydiineyn, oo hadalkooda ku soo koobay, daqiiqadaa igu 
socdee, muxuu biilka la soo daahay. Ma xanuunsanyahay 
qofka aad soo waceyso, ma fiyowyahay, ma dhibanyahay, wax 
ma hayaa mise maba hayo, adigoo intaaba ogeyn, ayaad u soo 
qeylo dhaamineysaa. Waxaad ogaataa in adiga qudhaada aadan 
quudan doonin, inta laguu qorey ka badan, marka ma ahan 
inaad ubadkaada haligto, adigana is haligto, oo xaaraanta noo 
soo badi, hal hees ka dhigato, kuna booriso, ee waa inaad 
xalaal haba yaraatee ku dhiirigalisa ubadkaada. 


Si aduunkiina iyo Aakhiradiina u wanaagsanaato, waxaa laga 
yaabaa in dad badani isweydiiyaan, maxaa ducada nalooga 
aqbali la'yahay, maadaama aan soono oo salaadno, samana 
falno, waxaa xaqiiq ah inaan qof cabitaankiisa, cunadiisa, 
labiskiisa ay xaaraan yihiin, inaan duco laga aqbaleynin, 
Haddaba ma is weydiisaa lacagtaan aad ubadkaada soo dal 
dala leedahay, ma xalaalbaa mise waa xaataan, waxaaba laga 
yaabaa inaad ku dhiiti galiso ubadkaada, iney kuu soo 
daldalaan xaaraanta, oo kaaga soo badiyaan. 


Waxaa mararka qaar la arkaa waalid leh, war ilamaha idiin 
dhashay, lacagtooda igu soo xawila, miyuusan canugaa laheyn 
xuquuq, Waxaaba dhacda badi inta ay dowlada ugu tala 

gashayna ineyba isaga ku filneyn. Si kastaaba ha ahaatee, 
wazaa jira dhibaatooyin aad u fara badan oo u baahan in la 
sazo, waz badana laga gabto, hadaan la sixin, oo laga gaarina 
waa hubaal in lasii hoogi doono, Har iyo Habeena Hoogayey 
lagu heyn doono. 


Wax badan ayaa naga qaldan Somali ahaan, oo nalooga 
baahanyahay inaan saxno, waalidiinta waxaa looga baahan 
yahay iney ubadkooda ogaadaan. Misna culeyska ka yareyaan, 
waxaa laga rabaa iney ku dadaalaan raali galinta Feebe, oo ay 
xalaasha iyo xaaraanta u kala soocnaato. Sahan iyo 
asxaabteeda waxey Norway kala kulmeen, wax yaabo badan 
oo aanan qalinka lagu soo koobi karin, oo ummadeena ka 
qaldan. Waxaana ka sii yaabisey markii gabar Soomaaliyeed oo 
Hooyadeed inta toorey u soo qadatey, si naxariis daro ah uga 
taqalustey, tasoo ay aad uga naxeen, 00 dadka qaar iyagaaba is 
dal dala. 


Waxaa aad u yar isu naxariisashada iyo is jaceylka, ka dhaxeeya 
waalidka, caruurtooda iyo dhamaan dadka intiisa kale, aad 
baana loo kala mashquuliyey, oo mid walbaaba hamigiisa ayaa 
goorta loo surey. Oo is Aragooda iyo isla jooga ayaaba yar, 
ubadkana waxey baari noqdaan marka ay walidooka ka helaan 
naxariista iyo kalgaceylka waalidnimo, Ha yeeshee halkan 
waxaa u badan dad marka horeba isu guursadey, isku daneysi, 
iyo kala daneysi, oo dhaqaalaha un ku kala xisaabtamaya. 


Waxaadna wadooyinka ku arkeysaa haweeney iyo seygeeda ku 
doodaya oo isku heysta kala qoondeynta dhaqaalaha, la isugu 
daray, Hadaba dad xaalkoodu sidaa yahay, ubadkooda ma u 
helayaan wax yaabihii ay uga baahnaayeen, maxaa yeelay 
iyagaaba har iyo habeen zisaabtan ku jira, 00 dhaqaale isku 
heysta.Waxaana arkeysaa ubad badan oo ku haminaya, iney 

mar un isaga tagaan waalidkood, waana nasiib darada taala 
gaaradan Yurub. 


Dhanka kale dadka loo yimid ee Norwejiga, waa dad iyaga 
qudhooda aad u cadiban, 00 ay noloshu ku adagtahay, 
waxaadna marar badan magleysaa dad is diley, oo noloshii ay 
ka hortimid. 


Matka aad si dhab ah ugu kuurgasho dadkan, waxaad 
dareemeysaa iney ku wada jiraan nolol aad u adag. Maxaa 
yeelay canuga marka uu dhasho, waxey dowlada siisaa lacag ay 
ugu tala gashay wax yaabaha uu u baahanyahay canuga, 
taasoo la dhihi karo waa lacagtii lagu iibsanayey canugaada. 
Waana lagu koontaroolaa, waxaana canuga isagoo yar la 
geeyaa meelo loogu tala galay in caruurta lagu xanaaneeyo, 
inta waalidkood shaqooyinka ku maqan yihiin. Waxaana 
halkaa ku xaneeneeya ragg iyo haween loo tababarey 
xanaaneynta caruurta, Waxeyna ubadka halkaa kala kulmaan 
dhibaatooyin aan yareyn, maadaama ay ku jiraan marxaladii ay 
ugu baahi badnaayeen waalidkooda, waqtiga intiisa ugu 
badana iney la qaataan ay aheyd. 


Waxaana mararka qaar soo gaara dhawacyo, ha yeeshee inta 
badan looma qabsado kuwa howshaa ku shaqada leh, haddiise 
uu waalidkiis canuga isagoo la joogo uu dhaawac yar soo 
gaaro. Waa lagula xisaabtamayaa, amaba si fudud looga 
qaadanayaa, iyadoo lagu eedeynayo mas'uuliyad daro oo 
ubadkoodaba in iyaga laga xigo, waardiye oo kaliyana ka yihiin 
baa la dareensiinayaa waalidka. 


Sida caadada u ahna marka ay shaqada ka soo laabtaan 
waalidkii, dhalay iyagoo daalan ayey ka soo wadaan caruurta 
meeshaa iyada ah, iyagoo aad udaalan caruurtiina, una baahan 
iney nastaan oo seexdaan. Waxaana halkaa fursad isku waaya 

waalidkii iyo caruurtooda, taasina waxey sababtaa in waalidka 
iyo catuurta xiriirkoodu koobnaado, oo uunan saa usii 
balaaran, una sii baaxad weynaanin, balse laga yaababa iney is 
karhaan, 00 is kahsadaan, sidaana ku kala tagaan. Haddaba 
canugaa sidaa kusoo koray marka uu soo hana gaado, 00 uu 
wax barasho bilaabo, una talaabo dugsiga sare, waxaa qasab 
ku ah inuu lacag deyn ah dowlada ka qaato. 


Marka uu gaato oo uu wax barashadiisa dhameysto, oo uu 
shago helo, waalidkiina mar haruu ka soo guutaye, waxey 
shagadii fartaa inuu gaari la yimaado, isna ma diidee deyn 
ayuu ku soo qaataa gaari cusub, Waxaana labada dhan uga 
socda deyntii dowlada ku laheyd iyo midan cusub, waxaana 
mudo kadib la faraa inuu guri deyn ku qaato, waxaana loo 
diidaan inuu guri ijaara oo dowladu leedahay kusii noolaado, 
Taasoo ku gasbeysa inuu qaato guri deyn ah, halkaasna loogu 
sii yeesho deymo fara badan, oo gasab kaga dhigeyso inuusan 
maalin shagada ka fadhiisan. 


Maadaama isagoo dhami deen yahay, waza uu cararo 00 uu 
madaxa meel walbaaba ku garaacdo, isagoo xaalkaa ku sugan 
ayuu gabar saaxiibtinmo nolol kula wadaagaa.Maadaama 
uusan guurba maaro u heli karin, uusan awoodin taag iyo 
tabarna u laheyn, sidaana ubad baa ugu dhasho, noloshuu soo 
marey ayna ubadkiisa sii maraan, markii uu 60-ka kor u 
dhaafo ayey deyntii ka dhamaataa oo uu helaa mushaar joogto 
ah oo aan shago uga baahneyn. 


Waxaane mudo dabadeed lagu xareeyaa meelaha loogu 
talagalay, in lagu xanaaneeyo dadka da'da ah ama dugoobay, 
maadaama ubadkiisa ay iyaguna danahooda ka raacdeen, 00 
uu kali soo noqdey, Marka waa dad noloshooda sidaa tahay, 
aadkana ugu adagtahay, waxaase loogu yeeraa iney yihiin 

dalalka dunida ugu ganisan uguna dhagaalaha badan. Sahan 
iyo asxaabteeda wazaa aad uga sii yaabiyey dadkan wada 
maahsan, oo nasashada loo diiday har iyo habeena huqdaa 
haya, sida ay iyagana uga heli doonaan nolol wanaagsan, 
maadaama dadkii u dhashayba uu sidaan xaalkoodu yahay. 


Waxeysa ku isla meel dhigeen iney iskala qabsadaan 
noloshaan, maadaama ay u soo mateen Tahriibkii dheera, ee 
dhimashada badnaa, asxaab badana ay ku soo waayeen, wixii 
ay dhankooda kaga soo saaran karaana kaga soo saartaan, 
xalaal quudatana ay noqdaan, Waxeyna xeradii Loren aheyd 
ku sugnaayeen mudo 2-bilood ah, halkaasna waxey ku mareen 
wateysigii weynaa ee atimahooda qaxootinimo ku saabsanaa, 
Waxaana Sahan iyo Istar oo xigto sheegtey loo badaley 
magaalo ku taalo wagooyiga shishe ee dalka Norway, una 
dhow xadka ay la wadaagaan dal weynaha Ruushka, ee ay 
Tahriibka kasoo bilaabeen. Meesha loo badalay aad ayey uga 
naxeen, maadaama ay aheyd meelaha ugu xun, ee dadka 
Qaxootiga ah loo badalo, aadkana u dhibka badan, dad 
badana ay kasoo laabteen, iyagoo waalanoo magane joogayaal 


ah. 


Wax ay sameyn kareena ma jirine, boorsooyinkooda ayey xir 
xirteen, maalintii xigteyna wazaa magaaladii Oslo aheyd laga 
saarey diyaarad, waxeyna halkaas ku kala tageen asxaabtoodii, 
oo midba meel laga ridey, waa cusub iyo dad cusubna ku 
wada waabariistey, Sahan iyo Istar baana ugu roonaa, oo wax 
is yaqaanay oo leysla badalay, meel qurana la geeyo ka ahaa, 
inta kale asxaabtooda midba meel ayaa laga ridey, waxeyna ku 


dhawaad 8-saacadood kadib la geeyey magaalo aad u baraf 
badan. 


189 


MM 


SAHAN 


Waxaana halkaas laga sii saarey Helokobter, oo lagu geeyey 
meel kale halkaana laga sii saarey Eeyo fara badan oo inta 
xargo lagu xir xirey, loo sameeyey gaari ay dadka raaci karaan, 
sidaana barafkii kula dhex jibaaxeen, maadaama goobta loo 
wadey ay aheyd meel uusan gaadiidka gali karin. 


Waxaana ugu dambeyntii iyagoo dhabana heysi ka daalay, ama 
kaag iyo anfariirna ku dhamaaday, la geeyey kaamkii loo 
wadey, oo ku yiiley meel cidla ah oo ay dhan walibana ka 
xigaan Buuro iyo Baraf wada cad, waxaase ku soo dhaweeyey 
haweeney iyo dhalin yaro Soomaaliyeed, 00 kaamka kaga soo 
horeeyey. 


Waxeyna aad uga sii naxeen Sahan iyo Istar markii loo 
sheegay, ineysan banaanka kaligood u bixin, oo ay meeshu 
leedahay bahalo dadka cuno. Aad ayeyna arintaa u sii baqdin 
galisay, waxeyse ku qasbanaaycen iney la qabsadaan, meesha 
la dajiyey oo dadkooda ayey dhan ka taceen. Waxeyna nasiib u 
yeesheen, iney wada dagaan qol u gooni ah labadooda, 
waxaana la dhihi karaa waxaa u bilaabatey Sahan iyo Istar 
nolol xabsi ah, maadaama aysan dibada u bizi karin, in kastoo 
cid u diideysaa aysan jitin. Haddana naftooda ayey u 
baqanayeen, marna bahalada ayey kala baqayeen, marna dadka 
meelahaa ka ag dhawaa oo loo sheegey iney cunsuri yihiin, 
ayey naftooda kala baqayeen. 


Waxeyna noloshooda noqotey iney dariishadaha ka eegaan, 
barafka iyo buuraha dhaadheer ee ku hareereysan, wazeyna 
kaamkii ku sugnaayeen mudo, Wazaana dhacdey in labadii 
will ee dhalinyarada ahaa ay ku dhuftaan misna waashaan, 
markii nolosha oo idili ciriiri ku nogotey, aduunkiina uu ku 
soo koobmay, waxaase xigay oo dhankeeda ka sii waalatey 
haweeneydii 2-da caruurta ah laheyd, oo maryaha tuuratay, 

Taasina waxey sababtey in si fudud caruurteeda looga gaato, 
oo lagala wateego, arintaana waalidii ayey ku sii kordhisay, oo 
keentey in markii dambe inta la wado cirbad dajisa la soo 
duro, iyada iyo labadii will oo wax qarbudaad iyo qaribaad 
Kaamkii ka bilaabay. 


Waxaana la soo celiyey, iyagoo dagan oo aan gacan qaadi 
karin, oo haye mooyee aan wax kale laga heleyn, waxaana 
wajiyadooda ka dheehan kartaa iney noloshoodu baaba'dey, 
oo dhareerkaba aysan mararka qaar ceshan Karin. Sahan iyo 
Istarna waxaa ku dhashay wal wal iyo walaac aad u baaxad 
weyn, 00 waa ayba magqli jireen Kaamamka waqgooyi ee 
Norway, wax fiyow kama soo laabtaan, hadase iyagaaba 
marag u ah, oo wax walbaaba indhahooda ku arkaya. 


Kumana koobneen oo kaliya intaa Somalida ah, ee waxaa jitey 
dad badan oo jinsiyado kala duwan ahaa, oo meesha ku 
waashay, misina la soo dutey intii la kari waayey, oo uu 
kaniinkii wax ka tari waayey, Waxeyna Sahan iyo Istarba 
Kaamkii ku noqdeen waali sugayaal, oo wax u harsan oo ay 
sugayeen ma jrin, waxeyna isu arkayeen in noloshoodii ay u 
dhamaatay, Yurubna wax ay u soo doonteen ay tahay Waali. 


Waxeyna bilaabeen iney isu dat daarmaan, oo midii hor 
waalataa ay mida kale ka war heyso, waxna u qabato, nasiib 
daro ma jirin cid ay ka yaqaaneen dalka Norway oo ay maciin 
bidi kareen, Dadkii kale ee Somalinimada u weheshada ay la is 
dhihi lahaayeena, waa kuwii cadaawada intey kuu muujiyaan 
ku dar darayey, in kastoo ay jireen dad wanaagsan oo 
dhagankii iyo diintii wali heysta, hadana waa laga tiro 
badanyahay, oo kuwan xun baa meel kasta kaaga soo 
muuganayo. Sahan iyo Istar wuxuu Kaamkii ku noqdey meel 
ay aad u dhibsadaan una kahsadaan, Sahan qudheeda horey 

ayey usoo waalatey, wax badan oo dhib ahna u soo aragtey, 
nolol xanuun iyo xakaar badana usoo martay, mana dooneyso 
iney dib ugu laabato, Waxeyna mararka qaar iyada iyo Istar is 
tusinayeen, ineyba waalida u roontahay, maadaama wal walka 
hayo ee har iyo habeenba, ka fikirinayo ay ka nasan lahaayeen, 
dadkoodaas iska qoslayo ee aan xaalka aduun iyo 
xakaarkiisaba heysan isaga biiri lahaayeen. 


Waxeyna ku sigteen ineyba mar iska dhaadhiciyaan, in waxa 
waalan ayba iyaga yihiin, oo dadka kale ay fiyow yihiin, hadana 
taa ma dhicin oo waa ay is qabanayeen, isna waan sanayeen, 
Asxaabtoodii hadii ay baadi gooban lahaayeena, la is waa oo 
meel la iskuma sheego, ruux walbaana meel ayuu ku 
go'doomay. 


Iyadoo uu xaalkoodu sidaa u cakiran yahay, Kaamkiina ay ku 
suganyihiin mudo ku dhow 2-sano, baa waxaa soo gaartey 
fariin aheyd in sharcigii loo diidey, taasoo markii loo soo 
sheegay dad badan oo ka horeeyey ku sii waasheen. Haddana 
iyaga caloosha ayey u xirteen, oo shar iyo qeyrba wax walba 
oo ka soo baxa UDI-da arimahooda qaabilsan u diyaar ayeyba 
kol hore ahaayeen, oo waxaaba qanciyey silica iyo rafaadka ay 
ku noolyihiin, Marka Gabdhaha waa hore ayey caloosha 
dhuugsadeen oo u diyaarsanaayeen, jawaab kasta, oo meesha 


waxa yaala waa ay arkayeen, marqaati beyna u ahaayeen. 


Waxaana mat walbaa ay dareemayeen in iyaga la dareensiinayo, 
iney yihiin xayawaan oo aysan laheyn  xuquudii 
bani'aadamka.Waxaana dareenkaa ku dhalisay markii ay 
arkeen, maamulkii kaamka oò si naxariis daro ah ugu 
shaqeysanayo, marrarka qaarna shirarka loogu yeero. 


Oo wax loogu sheego hadii ay imaan wayaan oo ay hurdo la 
tagto lacago looga jarto, Iskuul iyo wax barshana haba sheegin, 

oo waa halkaada iska hurud. Iyagana marka ay tagaan kulanka 
oo hurdadii u beerdareyaan, aan mararka qaar loo imaaneynin, 
oo goor dambe loo sheegayo in kulankii baaqdey, cid lacag u 
Jareysana aysan jirin, oo mar.walbaaba waza meyniska ku Jiro 
ee lagu tumanayo xuquuqdooda, waa iyaga. 


Waxeyna Sahan is BB weydiineysay, mar  “walbaaba 
bani'aadannimadii lagu sheegi jirey Yurub, halkeey ka baxdey, 
maadaama ay markii hore moodeen in Norway ay ugu sii 
fiicantahay  Yurubta. Marka loo  eego  qaabilaada 
qaxootinimada, sidaana ay ugu soo jiheysteen, iyagoo dalal 
badan oo Yurub ah soo dhex marey. 


Waxaana intaa u dheereyd, 00 ay is tusiyeen in Norway ay soo 
martey dhibka qaxootinimo, oo ay dad badan oo Norweji ah 
dabida qaxootinimo loogu qaabilay. Sida Mareykanka iyo 
Ingiriska markii ay dhibta dagaalada sokeeye ku jireen, oo 
aanan xitaa xiligan oo ay Norway ku jirto dalalka ugu qanisan, 
sida la sheego dunida aan dadkoodii loo soo celin, oo ay xur 
ku yihiin dalalkii lagu dqaabilay. Waxeyna dad badani is 
tusayeen, in ay taa darteed ay wanaajinayaan qaxootiga, 
maadaama iyagaba hore loo wanaajiyey, taasne ma dhicin oo 
malahooda waa la beeniyey, lagulana dhaqmey si ka duwan 
sidii ay filayeen. Waxeyna Sahan isweydiineysay, halka 
dumuquraadiyada ay taalo, iyo nooca ay tahay, halka cadaalada 
ay taalo, halka sinaanta ay taalo, halka bani'aadannimada ay 
taalo, inkasta 00 intaaba iney taalo loogu soo sheegay Norway, 
hadana sidii uu malaheedu ahaa wax uguma muuqdaan. 


Wxaana ugu yaabbadneyd, markii ay magashay In Dalka 
Fransiiska uu gabar muslimada u diidey iney xijaabkeeda wax 
ku barato, halka hadii ay dhar la'aan socon laheyd loogu mar 
xabeyn lahaa, loona sheegi lahaa iney dimuquraadi tahay, oo 

ay waxey doonto sameyn karto, Waxeyna dalalka Yurub 
sheegaan in diimaha ay xur yihiin, Laakiin taasi waxaa 
beeniyey, markii hal xaas ka badan loo diidey ragii halka, 
dumarkiina xijaabka lagula dhagay, Waxaana Rag badan oo 
maagay iney 2-laba xaas guursadaan lagu war galiyey inuu 
sharcigu ka weyn yahay diinta ay sheegayaan. 


Ma yara dhibaatookinka badan ee ay aragtey Sahan ee ka jira 
Yurubta, loo soo maro dhibkii ay ogeyd iyo rafaadkii baaxada 
lahaa iyo waza dadka badi kala kulmaan, mana ahan mid 
qoraal lagu soo koobi karo. 


Waxaana Sahan iyo Istar loo sii raaciyey mudo kadib matkii 
diidmada la siiyey, in dalkooda hooyo loo celinayo, maadaama 
diidmo kama dambeys ah laga siiyey Norway. Taasoo ay soo 
dhaweyeen, halka dad badan ay aad uga nixi lahaayeen, laakiin 
iyaga waxey lahaayeen Rafaad Yurub intaan nooga filan, 00 
waxba inooma hatin, ee mar kaliya inagoo Caafimaad qabna 
illah sama hanooga bixiyo. 


Waxeyna si deg deg ah u codsadeen, in dhagso dalkooda 
loogu celiyo, wax dood iyo dacwa ahna aysan ka qabin, in 
Somalia lagu celiyo. Waxaana sidoo kale dalabkooda dalkii 
Hooyo dib ugu laabashada, iney ku deg degaan ku kalifayey, 
markii ay magleen in dad Soomaaliyeed si qasab ah loo 
qadaan qadiyey, Waxaana ugu sii yaab badnaa, markii Gabar 
Soomaaliyeed oo ku jirtay Kaam Aan sidaa Kooda uga fogeyn, 
iyana lasiiyey diidmadii kama dambeysta, loona sheegay in 
dalkeeda lagu celinayo. 


Amakaagana iyo Anfariirkase wuxuu ahaa, in loo sheegay in 
Gabadheeda yar ee Naas Nuuga ah Kaamkana ay ku dhashay, 
Shatci la siiyey oo ay Norway joogeyso, Waa Su'aale sidee 
canug yar oo bilo jirta Hooyadeeda looga reebaa, misna loo 

kala fogeeyaa, halkeyse kaga Qorantahay Bani'aadannimada 
dalalka Yurub lagu sheego, Su'aalahaa ayaa ku furnaa 
Gabdhaha, Marka waxey is lahaayeen, idinka oo bad qaba, 
miirkiinuna taam yahay, misng la idiin gasbeynin, mar kaliya 
masiibadan aad ku soo dhex dhacdeen isaga baxa. idinkaaba 
Yurub dambe la idinka magli doonin, cidaad u naxeysaana u 
ogolaan doonin rafaadkan yaala meeshaJanada aduunka la 
Moodo. 


Iyadoo uu dalabkii dib u celinta u maganyahay, ayaa waxaa 
intii kaamka daganeyd lagu war galiyey, in kaamka la xerayo 
dadkana loo qeybin doono kamaam kala duwan, oo dalka ku 
kala yaalo. 


Waxaana maalmo dabadeed Sahan iyo Istar, oo aan kala harin 
u soo baxay Kaam ku yaala gobolada galbeed ee dalka 
Norway, gaar ahaan magaalada Bergen ee caasimada labaad ee 
Norway, oo lagu magacaabo Arna Motak. Waxaana markii la 
keenay Kaamkii Arna Motak ahaa ay kula kulmeen xoogaa 
Somali ah, oo kaamka ku noolaa, waxaana jirey dad kale oo 
Soomaaliyeed oo ku nool magaaladaa Bergen, Waxeyn Sahan 
iyo Istar bilaabeen iney usoo dagtaan magaalada, oo mar mat 
iska soo lugo baxsadaan, Maadaama Kaamkii hore aysan 
dibada uga soo bizi jirin, ilaa gaari looga kaxeeyo mooyee, 
waxeyna soo raaceen asxaabtooda cusub, ee ay kaamka isku 
barteen. 


Magaaladii Bergen aheyd waxey kala kulmeen Sahan iyo Istar, 
wax aysan waligood filan, oo waxey ku arkeen Somali dad 
sheegta, kuwii ugu damiit yaraa, ugu doqonsanaa, uguna diin 
yaraa, waxaadna moodaa in ay ku noolyihiin, baadiyaha 
meesha ugu qabyaalada iyo qutunka badan. Waa dad is qob 
qobaya, ee qabiil qabiil isku hiifaya, misna aanan horumat isku 

ogoleyn, oo lug iyo laba iska jaraya, xitaa hadey yihiin kuwo 
dad isku xiga. Waa dad hadii aad salaanta lagu leeyahay 'War 
reer baadiyayahow 'magaalada hadaad ku  cusubtahay 
dabeecadeeda baro' oo Salaanta Islaamka ayaaba la iska 
qaadin. 


Taasina waxey la yaab ku sii noqotey Sahan iyo asxaabteeda, 
waxaana maalmaha ugu farxada badan ee islaamka, sida 
ciidaha la arkayaa Somalidii magaalada Bergen daganeyd oo 
jufo jufo u ciidaya is xaglin darteed. Waxaaba atkeysaa 
xaafada lagu leeyahay reer hebel ayaa ku ciidaya, oo aanan 
xitaa kiilo bariis ah dad dhameyn kara meesha joogin, waana 
dad kala jeedo 00 aanan isku soo jeesan karin, misna agoonin 
sababta ay u kala jeedaan, iskuna lug iyo laba goynayaan. 


In kastoo magaalada Bergen Somalida ku nool badi uu 
xaalkoodu sidaa ahaa, hadana wazaa jirey dad wanaagsan oo 
wali dhagankii iyo diintii ay ku weyntahay, Nasiib darase ma 
jirin wax ay ka qaban kateen, oo iyagaaba naftood bad 
baadinteena ka badin la'aa, oo haduuba daadkaa foosha xun 
qaadin ee ay ka badbaadaan nasiib lahaa. Waxaana la dhihi 
karaa Somalida is duleysay ee aan cidna duleyn ee magaaladaa 
Bergen ku nool, wazaa dhaama oo laga yaabaa iney isu soo 
dhawaadaan kuwa dalkii isku dagaalaya, ee xabada isaga soo 
horjeeda, kuwaa ayaana uga dhow iney gacmaha is qabsadaan. 


Halka reer Bergen inay sii kala didaan mooyee, aan laga qabin 
tajo badan iney isu soo jeestaan, OO is wanaajiyaan, tun 
ahaatiina waxey taa Sahan kusii dhalisay ineyba dhararto dib 
ugu celinta dalkeeda Hooyo, Maadaama ay ka yaq yagsatey 
foolxumada kuwan Somalida la sheeganaya, ee sidaan u 
duleysan, waxeyna ku sii kordhisay naceybkii ay u sii 
qaadeysay, marba marka xigta Yurubtaan dadkii ka duleysay, 


196 


SAHAN 


oo darzumada badey, Iyadoo amakaagaa iyo anfariirkaa ku 
sugan, ayaa maalintii dambe lagu soo wargaliyey, iney maalinta 
bari ah ay u duuli doonaan magaalada Oslo ee caasimada 
dalka Norway, halkaana ka sii raaci doonaan diyaaradii 
dalkooda dib ugu celin laheyd. 


Sahan iyo Istarna arintaa aad ayey ugu wada farxeen, una soo 
dhaweeyeen, waxeyna bilaabeen diyaar garowgeeda, sidii 
balanta aheydna. Waxey subixii xigay ka duuleen Gegidii 
diyaaradaha magaalada Somalideedu hoogtey, isna hoojisay ee 
Bergen, iyagoo ku wajahan magaalada Oslo. 


Waxeyna Gegidii diyaatadaha Oslo ee Gardermoen ku 
sugnaayeen dhowr saacadood, iyagoo dabadeed kaga sii 
duulay diyaarad kale, oo waxey la sii duushaba la caga 
dhigatay Gegidii diyaaradaha magaalada Istanbul ee Ataturk. 


Waxaana lagu wargaliyey Rakaabkii ay kamidka ahaayeen 
Sahan iyo Istar ee kusii jeeday Magaalada Muqdisho in caawa 
ay dhaxayaan Magaalada Istanbul, bari aroortiina ay kaga sii 
duulayaan magaalada Muqdisho ee caasimada dalkeena 
Hooyo, Sahan iyo Istar waxey aad ula tacayubeen quruxda iyo 
iftiinka ka baxayo magaalada Istanbul, iyo ileyska quruxda 
badan ee minaaradaha masaajida meel kasta ka muuqdo, 
waxeyna is tusiyeen in magaaladan loo dhameeyey wax walba 
oo qutux lagu sheegi karo. 


Sidii balantu aheyd markii uu Waagi baryey, ayey Sahan iyo 
intii kula wajahneyd Magaaladii Muqdisho aheyd, iska soo 
xaaditiyeen, “Gate-kii ay diyaatada ka duuli laheyd, 
Diyaaradiina markii ay hubsatay iney dhamaan rakaabkii 
xaadir kuwada yihiin bey cagaha laabatay, oo hawada sare 
abaartey, iyadoo isu soo jiheysay halkii ay ka xigtay caasimada 
ummada Soomaaliyeeed ee Muqdisho. 

Wazey Diyaaradii lasoo hab hableysaba, dhowr saacadood 
dabadeed, waxey soo caga dhigata Gegidii diyaaradaha 
caalamiga ahaa ee Aadan Cadde ee magaalada Muqdisho, Oo 
aad yaabeyso bilicdiisa, iyo bidhaanta qutxoon ee ka baxeyso, 
misna kula baratamayo dhamaan Garoomada Caalamiga ah ee 
Caalamka, marka dhan kasta laga eego. 


Rakaabkii diyaaradii ayey kasoo wada dagteen, waxaana qof 
waliba halkaa ku sugayey, cidii soo dhaweyn laheyd, Sahan iyo 
Istarna wazaa halkaa xaadir ugu ahaa oo ku sugayey 
Hooyadood Dhaahiro iyo Odeyga ay gadaashood guutsatey 
ee shuutiye, Halkii ayaana la iskula baroortey, oo xisihii 
jireyna leyskula xaraarugey, waxeyna gudaha Gegidii 
diyaatadaha Aadan Cadde ku jireen in cabaar ah, oo ay 
arimahooda iy alaabadooda, kala habeysanyeen. 


Markani waad yaabeysaa sida Gegidii diyaaradaha Aadan 
Cadde uu mashquul u yahay, diyaaradaha sii duulaya iyo kuwa 
soo dagayo tiro malahan. Waxaana dalkii kusoo qul qulayo 
qurbo joogtii, maadaama nadii kasoo bidhaantey caasimadii 
dalka, magaaladii Muqdisho aheydna ay lasoo noqotey 
magaamkeedii, mudnaanta lagu siin jirey, Waxaana dhacdey in 
uu Sahan ka shakiyo Wiil dhalin yaro ahaa oo ka duulayey 
Garoonka, siina raaci lahaa diyaarad ku sii jeedey magaalada 
Dubia ee dalka Isutaga Imaaraadka Carabta, Wuxuuna soo 
abaarey halkii ay Sahan kula sugneyd Istar, Maama Dhaahiro 
iyo Odey Shuutiye, Markii uu usoo dhawaaday oo uu is yiti 
Alleylehe waa qof aad taqaano, bay Istar xaqiijisay kadib 
markey ugu yeertey magaceeda, iyadoo ku leh, Sahan 
Dhangaagey na keen ciideena waan nimid, mar dambana 
kama baxeyno, 

Wuzuuna Wiilkii isagoo aan dhag la gabto laheyn, isa soo dul 
taagey Sahan oo markaa usii dhagaageyso halkii ay Istar uga 
yeertay, waxaana isla markiiba isku dhacay indhihii Sahan iyo 
Wiilka dul taagan, 'wagaana meeshii ka dhacdey 


Waxaana xigtey in la isku soo boodo, la iskuna baroorto, 00 
barxadii marba dhan la iskula ciro, waxeyna isku 
dhaganaayeen in cabaar ah, iyagoo aanan war u heynin dadka 
meesha dhooban ee la yaaban, Waxaana kamid ahaa dadkii la 
yaabay Istar iyo hooyadeed, waxeyna markiiba Sahan Isbartey 
Sugulihii, Hooyo Dhaahira, Istar iyo Adeerkooda cusub ee 
Shuuriye. Isbarasho dabadeedna, waxaa la isla gartey in la isla 
laabto, oo la wada beegsado hoyga ay ku socdeen teerka ay 
Sahan hormuudka u tahay. 


Maadaama uu Sugule saacadaa la taaganyahay uu diyaarada ku 
gornaa, wuxuu isak baajiyey safarkiisa, maxaa yeelay wazaa 
wax walba uga giimo badnaa in uu helay Sahantii uu ku 
waalnaa. Muddana baadi goobayey, in kasta oo loo soo 
jeediyey inuu safarkiisa sii wato, oo arimihiisa soo dhameysto, 
hadana wuu diidey oo wuzuu la soo noqdey Sahan iyo 
teerkeeda. Markii ay yimaadeen xaafadii, oo qolkii fadhiga 
salka lala helay, ayaa gabadhii guriga ka shaqeyneysay la soo 
gaartey cabitaan, ay horey usii diyaarisay, halkiina lagu yara 
qabowsadey, waxaana in cabaara markii halkii lagu kaftamay 
laguna sheekeystey, Baa waxaa miiskii lagu soo xardhay tii 
qado aheyd, oo nuuc walba leh, aragtideedana aadba ku 
dhargeyso, Halkii ayaana lagu wada qadeeyey, iyadoo aad loo 
wada faraxsanyahay, Waxaana qadadii kadib qol halkaan ah 
isu soo xirtey Sahan iyo Sugule oo ahaa lamaanihii dhabta isku 
jeclaa oo xalaasha isu guursadey oo aan war iyo wacaal iska 


helin mudo aad u dheer. 

Waxaana Sahan iyo Sugule u bilaabatey sheeko aad dheer iyo 
is wareysi aad u baaxad weyn, qof walbaana wuxuu qofka kale 
kaga war bixiyey, waliba si xeel dheer oo faah faahsan, wax 
walba oo uu ku sugnaa mudadii la is moogaa ee masiibada soo 
kala dhex gashay, Wuxuuna Sugule u sheegay Sahan in 
teerkiisa ay mar walbaaba, kula dagaalami jireen inuu 
guutsado, isna uu ku lahaa aniga xaas baan leeyahay, oo aan 
waliba aad u jeclahay Sahan baana la yiraah, hadii aan waayana 
naag kale hawo igama heyso, umana hangal taagayo, 
Wuxuuna u xaqjiijiyey inuusan dabadeed xitaa hawoonin inuu 
la haasaawo Gabar kale, oo uu jaceylkeeda sidii Ukun ka 
jabeysa u ilaashanayey, meel uusan ka raadinina aysan jirin, 
dalkana uu dhowr jeer darteed u yimid. 


Maadaama uu deggan yahay isaga Mareykanka, xitaa uu tagay 
magaaladii Kismaayo, wax uga waramana uu kasoo waayey, 
wuxuuse u sheegay inuu ku haminayey iney mar un is heli 
doonaan, oo uu jaceyIkooda dhab ahaa. 


Sahan qudheedana waxey uga faalootey wax walba oo soo 
marey, noloshii rafaadka iyo dhibka badneyd ee soo wajahdey, 
wax la isku reebtey ma jirin, oo marna waa la isku 
batooranayey, marna la isku qoslayey, marna la isku 
duubmayey, oo dunida la iska weheshanayey, Wazaana la is 
lahaa Allow ii kaa daa, Allaana lagu mahdinayey, oo iyagoo 
quus jooga is haleeshiiyey, waxaana laga wada hadlay arimo 
badan, oo aanan soo koobi karin. Waxeyna isla garteen 
qalinkana iskula duugeen in qurbaha wax yaala aysan jirin, 
dalkooda hooyo meel u dhaantana aan dunida laga heleynin. 


Sugulena wuxuu uga waramay dhibaatada faraha badan ee ku 
heysata Somalida Mareykanka iyo nolosha adag ee ay ku nool 
yihiin, Sahanna Yurub waxey ku soo aragtey ayey u taana 

taaneysay, oo uma hambeynin, dhibka Somalida ku heysta 
Yurubta Janada La moodo, Waxaana laga hadlay arimaha 
mustagbalkooda, maadaama ay mudo dheer is moogaayeen, 
waxaana si farxad leh galinka.loogu wada xariiqay ineysan dib 
dambe is waayin, misna kala dheeraanin, oo midigta la is 
qabsado meena aan lagu kala harin. 


Waxeyna is tusiyeen in meel u dhaanta wadankooda hooyo o0 
ay raaxo iyo xornimo ku helayaan ineysan dunida jirin, sax iyo 
waa saa buuna xaalkoodu ahaa. Waxaana qalinka lagu wada 
duugtey in meherkii mudada dheet ka soo wateegatey, la 
cusbooneysiiyo oo nin iyo xaaskii zero kuwada nool la noqdo, 
xaajada sida ugu wacan laga dhigto. 


Waxaana la wacay treerkii Sugule oo Mareykanka ku noolaa, 
oo wax walbaaba si deggan loogu sheegay, loogana 
dhaadhiciyey, waxaana is helay Sahan iyo saaxiibteedii gaaliga 
aheyd ee Keyf, oo sheeko dheer u bilaabatey. 


Sidoo kale hooyada reerka iyo Sahan, ayaa iyaga qudhooda 
sheeko dheer galay, Odeygana dabcan sidoo kale o0 
dhamaantood aad ayey u qadarin jireen walina u qadariyaan, 
Sahan, Waayaha Aduun unbaa kala qariyey. Sahan oo ah runtii 
qof hadii wanaag jiro, wada xambaaratey, oo aan waxba ka 
tagin, ayaa dhankeeda reerkii, asluubtii iyo Akhlaaqdii lagu 
yagiinay kula hadashay, Iyadoo sidii loo sheekeysanayo, ayaa 
waagii ku baryey, Reer Muqdisha, in kastoo reer Miniaplis ay 
habeen isaga aheyd, waxaana waagii markuu baryey lagu kala 
tagay is nabadeyn iyo in la iska war heyn doono. Waxaana 
halkaas bid loogu wada yag leelay xiriirkii qotada dheeraa, 
Sahan iyo Sugule dhafar bey ahaayeene, waa la kala dhacay, oo 
galabnimadii la soo kacay. 

Waxaana habeenkaa is wada bartey, oo is wada fahmay 
dhamaan labada Reer oo aan wanaag isku reeban, Ehel iyo 
qaraabo dhab ahna isu noqdey. Markii galabnimadii la 
qadeeyey, ayaaba waxaa yimid Odey Shuuriye, oo banaanka 
ku magnaa saddex wadaadna hor kacaya, halkiina wazaa 
Mehet labaad, loo wada tiyaaqey, la iskula Mehtiyey 
lamaanihii, sida dhabta ahaa isku jeclaa, ee aan kala dhicin 00 
ay u bilaabatay nolol tii ugu farxada badneyd. 


Magaaladii Muqdisho aheyd, markani waa xasiloontahay, 
xaalkeeduna waa halkii ugu wanaagsanaa, nabada ka jirta, iyo 
sida dadka habeen iyo maalin isku dhex mushaaxayaan waad 
yaabeysaa. Wadooyinkii Caasimada waxaa lagu sameeyey dib 
u dhis Xoogan, waxaana taa bar bat socotey, nadaafad guud, 
oo dadkii iska wax u qabso ugu guntadeen. 


Waxaa dib u habeyn lagu sameeyey adeegyadii bulshada, sida 
Isbitaalada, Iskuulada, iyo Xatumaha dowlada, sidoo kale 
Daaraha dhaa dheer ee ka dhismay Muqdisho waad yaabeysaa. 


Waxaana intaa usii dheeraa, in Wadooyinkii lagu wada takibay 
Nalalka Cad Ceeda ku shageeya, oo habeenkii waad yaabeysaa 
sida Caasimada u iftiimeyso. Muqdhiso mudnaanteedii 
Caasimad ahaan, waa lasoo laabatay, meel kastana waxaa laga 
furey Hotelo waa weyn, iyo Carwooyin Casri ah. Qurba 
joogtiina waxay bilaabeen iney dalkooda maal gashadaan, oo 
kaalay arag, Warshadaha, iyo Shirkadaha lagu baratamayo, ee 
bulshada ka hagab tirayo baahiyahooda kala duwan. 


Sahan iyo Intii sideeda Qurbo dhibkiisa, soo aragtay waxey 
lahaayeen, Walle Mugdishooy, tnagaamkaada lama gaaro, 
mudnaantaadana, lama soo koobi karo, ee Mowle hakuu 
kordhiyo Horumarka, aad Hiigsaneyso. Muddo bil 
dabadeedna, Sugule waxa uu u dhoofay Mareykanka si 

howlihiisa uu halkaa uga soo laab laabto, sidoo kalena 


reerkooda oo idil meeshaa ay ku dhibaatoodeen uga soo wado. 


Wazaana degmada Howl-wadaag uu ka iibiyey guri weyn, 00 
goyska ku wada filan, aadna u bilicsan indhahana soo 
jiidanayo, isagoo xaaskiisana, halkaa kula galay bishii malabka, 
dhagahana ugu shubey xiisaha inuusan xad laheyn, oo uu 
dhagso ugu soo laaban doono, Sugule sal dhul ma dhigin, 
markii uu Mareykanka ku laabtey, oo wuxuu u howlgalay, sidii 
uu wagtiga ugu yar, ugu soo dhameysan lahaa, dhamaan 


howlaha u yaalo. 


Wuxuuna ku guuleystay, dadaal badan oo aan nasasho laheyn 
kadib, inuu mudo bil ah dabadeed magaaladii Muqdisho ka 
soo dajiyo, dhamaan reer Rooble, oo runtii aad ugu wada 
faraxsanaa kusoo laabashada wadankooda, oo ay xiiso badan 


u gabeen. 


Waxaana gurigii weynaa ee degmada Howl Wadaag loogu 
diyaariyey wada degay Keyf, Odeygeeda Keyse iyo 
Caruurtooda, Sahan iyo Odeygeeda Sugule iyo Labadiisa 
Waalid ee Odey Rooble iyo Maama Rooda, Wuxuuna 
hoygooda uu nogdey hoygii farxada iyo baraaraha, oo kaalay 
arag is qadarinta, is qiimeynta iyo isla qosolka reerka ka 
dhaxeeyo, sida ay isugu faraxsanyihiin, oo dhamaan u wada 
magsuudsanyihiin lama soo koobi karo, lagamana sheekeyn 
karo, Waxaana la dhihi karaa, waa reerkii ugu farxada badnaa, 
ugu wada jirka badnaa, ugu wanaaga badnaa, isuna wehishiga 
badnaa, waxaana saqiir iyo kabiirba, la wada ahaa dad is 
qadariya, oo is qlimeeya, isuna wada qalma, oo qaabkii 
nolasha ugu qiimaha sareysay isla qeybsadey. 


Waxeyna Sahan mudo 9-bilood ah dabadeed dunida ku soo 
btirisey Mataano Will iyo Gabar ah, oo loo kala bixiyey 

SAABIR iyo SAABIRIIN, wazeyna magacyadan Sahan oo u 
bixisay ka laheyd ujeedo, qoto dheer. Mana ahan markii ugu 
horeysay Sahan ay ubadkeeda u bixiso magac ay ujeedo ka 
leedahay, oo horeyba magac sidaan oo kale ayey ula baxdey 
wiilkeedii ka sagiitey ee Dhibana ahaa, iyadoo ula jeedey 
dhibkii uu ku dhashay iyo dhibkii ay la soo martey, Markana 
labadeedan canug waxey magacyadan ula baxdey, iyadoo 
Dunidan soo Sahmisay, oo bad, bari, buuro, baraf, saxaro, iyo 
silac intii noole soo mati lahaa soo martey, Kuna soo aragtey, 
Casharka ay ka batatayna uu Aahaa SABARKA in dhibkasta 
oo Noolaha soo wajahaa uu uga samata bizi karo. 


Farxadii reerkana cirkaa ayey isku sii shareertey, oo qofkii 
reerkaa soo booqda ma jecleysan, laheyn inuu ka soo dhex 
baxo. 


Oo waxaa dhex taala faraxad oo idil iyo xushmad 
dhamaanteed, qoys sidooda isugu faraxsana dunidan waaba 
ku yar yahay ayaan dhihi karaa. Waxeyna Sahan galab galbaha 
ka mid ah, iyadoo fadhida darjiin ku dhex yiilay gurigooda, 
bilicdasan gudihiisa misna ubaxyo aad u qurux badani ay ka 
baxayeen hareeraheeda, gashay fikir dheer oo Taariikhdii soo 
martey ah iyo maanta halka ay ku sugan tahay. Waxaana 
marba maskaxdeeda sidii filim ugu soo dhacayey, 
dhacdooyinkii faraha badnaa ee soo marey, waxey soo aragtey 
oo Sahan soo sahmisay nolosha oo idil, waxa ay tahay iyo 
dunidan aan ku nool nahay waxa ay ku fadhido oo uu 
giimaheedu yahay. 


Waxey soo aragtey, waza ay tahay indho la'aan, oo ay dunida 
ku soo nooleyd, iyadoo aan indho laheyn, waxeyna nasiib u 
yeelan weyday in ay mar kaliya xitaa aragto hooyadeed macaan, 
oo ay ilaa maanta muuqeeda aqoon. Waxey sidoo kale 

agoonin walaalkeed macaan muugiisa, sidaa daraadeed Sahan, 
waxey sifa buuxa ka bixin kartaa, xaalka uu ku sugan yahay 
ruuxa indhahala', maadaama ay iyada soo aheyd indhoole. 


Waxey soo martey 00 ay so0 sahmisay, waza ay tahay Eedo 
xun oo uu aabe guursado, waxey soo sahmisay 00 ay soo 
atragtey, waza ay tahay ciqaab iyo xanuunka ay leedahay. 
Waxey soo sahmisay oo ay soo martey sifana ka bixin kartaa, 
Aabo ka soo riday ubad caloosheeda ku jirey xanuunka uu 
leeyahay iyo xanaagaas, oo uu u dhintey isagoo u careysnaa, 
oo indho raxariis daran ku eegaya. Waxey soo sahmisay sifana 
ka bixin kartaa, waxa ay tahay waali iyo sida ay u fool xun 
tahay, waxey soo sahmisay oo ay soo martey. 


Iyadoo aanan gatraneynin canuga ay Uurka ku sito goor ay 
qaadey, cida ay u qaadey iyo naxariis darada raga damiitka aan 
laheyn, ee xitaa u hawooda dumarka waalan. Waxey soo 
sahmisay oo soo martey, waza ay gaajo tahay oo ay u soo bar 
barartey, waliba iyadoo Uut leh, waxey soo sahmisay waxa 
socod dantu ku bado yahay, Oo waxey socod ku soo martey 
inta u dhaxeysa Muqdisho ilaa iyo Baydhaba, iyadoo cuneysa 
qobka mooska, qaraha la feyntey iyo caleenta geedaha, quud 
kalena aan heysan. Waxey soo sahmisay nolosha waxa ay 
tahay, marka aadan waxba heysan oo aad Eber ka bilaabeyso, 
oo buush gabow badan toobkuna kugu kor da'ayo, waza ay 
tahay ku noolaanshihiisa. f 


Wazey soo sahmisay waza uu yahay tuugsi iyo aadmi gacanta 
loo hoorsado iyo dhibkiisa, wazey soo sahmisay dhibka uu 
leeyahay hooyo canugeeda horteeda ku ruux baxay. Waxey 
soo sahmisay dhibka ay leedahay hooyo dhashay, oo hadana 
horey ka soconeyso, quud raadsaneyso cid caawisaana jitin, 

caanaha canugeedana ay ku qasbantahay iney u cararto, 
iyadoo Umul ah. 


Wazey soo sahmisay dhadhanka ay leedahay xabada, oo 
lexaadkeeda wax u dhintey, Waxey soo sahmisay nazariis 
darada burcada aan damiirka iyo diintaba laheyn, ee qoriga 
caaradiisa aaminsan. Waxey soo sahmisay nolosha Tahriibka 
bada oo ay dad badani ku dhinteen, oo waliba qaar si naxariis 
daro ah bada loogu daadiyey, si kas ahna loo diley. Waxey soo 
sahmisay waza ay tahay qadaamad ama adeegto carab u 
shageysa iyo dhibka ay leedahay, waxey soo sahmisay waza uu 
yahay iyo dhibka uu leeyahay qgafaalka ama Tarxiilka aan loo 
meel dayin ee sacuudiga ka jira. Waxey soo sahmisay waxa uu 
yahay Tahriibka Saxaraha dheer iyo sida loogu baaba'ay, oo ay 
dad badani horteeda ku qur baxeen. 


Waxey soo sahmisay waxa dhab ahaan yaala dalalka Tahriibka 
lagu maro iyo sida arxan darada ah, ee ay dadka ula dhagmaan. 
Waxey soo sahmisay oo ay soo aragtey, waza uu yahay 
Tahriibka lagu maro barafka iyo buuraha iyo sida dad badani 
ugu dhinteen, qabow dartiina la qumbabeen. Waxey soo 
sahmisay oo indhaheeda ku soo atagtey, sida maafiyada wax 
Tahriibisa ay dadka u galaan, oo marba cad u goostaan, 
xubnaha jirkana meeshey doonaan dadka ka jartaan, Waxey 
soo sahmisay waxa yaala ee lagala kulma Yurubtan, loo soo 
dhinto ee loo soo baaba'o, waxey soo sahmisay soona tagatey 
sida ay u bahdilan yihiin Somalida ku dhagan Yurub, oo la 
moodo iney ku jiraan janadii aduunka. Waxey soo sahmisay 
sida dhagankii, diintii iyo damiirkii ay dad badan oo 
Soomaaliyeed kaga tageen qutbaha, waxey soo sahmisay 
bani'aadannimada laga sheego Yurub, dimuquraadiyada iyo 
sinaanta waxa ay dhab ahaan tahay. 

Wazey soo sahmisay halka Janada aduun laga heli karo, tii 
Aakhirana lagu diyaarsan karo, iney tahay oo kaliya dalkaaga 
hooyo, wixii ka soo harana ay tahay, wax aan jirin. Waxey soo 
sahmisay waza qurbo yahay iyo nolosha dhab ahaan taala, ma 
yareyn marba waza soo galayey oo sidii filim ugu shidmayey 
Sahan maskaxdeeda. 


Waxeyna markii dambe ku hadaaqdey 'Alleylehe Sahmiyey 
Aduunka oo si walbaaba u soo arkey, Silic iyo Dhibkiisa, 
Samaan iyo Xumaantiisoo, waa su'aal iyo xujiyo, imtixaan soo 
taagan. Waxaana looga Samata bixi karaa, Samir iyo Dulqaad, 
halkaas Markey mareyso xusuustii Sahan, ayaa wazaa si lama 
filaan ah, albaabka uga soo galey gacaliyaheeda Sugule, 
markiiba inta fadhigii ka kacdey oo si xiiso leh u soo 
dhaweysay, dhexdana iska qabsadeen bey fadhigii usii galbisay, 
iyagoo Qosolka ka baxaya aad yaabeyso. 


Fiiro Gar Ah: 


Iska Qor Sheeko Maahan Qorshe Bey Rabtaa, Qeexaya 
U Jeedada, Halkudhigeeda Qisadan SAHAN, Qaabka 
Aan U @Qoondeeyey, Adinkiiba (@Qaayibi Doonee, 
Qeybtiina Ka Qaata, Hadii Aad U Qushuuci Weydaana 
Qalinkaba Waan Dhigi Oo U Qalab Qaadan Maayo 
Oiso Kale iyo Qoraalkeeda"' 


Wixii Talo, Tusaaleyn iyo Toosin ahba, Waxey Akhristayaasha 
Sharafta leh Iigu Soo Gudbin Karaan Cinwaanada kala ah: 


dankahadalcom@hotmail.com 
dankahadalcom@gmail.com 

RECONNAISSANCE 


Qoraaga da'da yar 
Abdullhai Noor Hassan ( Shiino) 


Wuxuu bulshada Soomaaliyeed u soo 

bandhigay ilaa iyo 12 buug oo kala duwan . 

oo wax ka iftiiminaya qaybaha ay ka mid yihiin, murtida, Maadda, 
Madaddaalada, Waddaniyadda, Maansooyin, Riwaayado, 
sheekooyin gaagaaban, qoraallo ka hadlaya.dhaqanka, suugaanta, 
waxbarashada, iyo diinta. Qoraalladaas waxay ku soo baxeen 
qaybaha kala duwan ee warbaahinta. 


SAHAN waa sheeko aad u xiiso badan oo xambaarsan xikmadda 
nolosha iyo xaqiiqada jacaylka dhabta ah, waxayna si xeeldheeri uga 
hadlaysaaa xaaladihii dalkeenna, dadkeenna, dawladnimadeemna, 
dibad iyo gudaba inna soo maray.Waa mid cashar lagu cibro gaato u 
dhigaysa dhallinteenna gaar ahaan kuwa uu si ba'an u madaxmaray 
cudurka Tahriibka iyo Janno moodka qaaradda Yurub oo iyaduba 
dhibkeed la daalaadhacaysa oo ku jirta halgan joogto ah. 


Haddaba qoraaga sheekadan (Shiino) wuxuu idin leeyahay: 

“ska qor sheeko maahan, qorshe ayey rabtaa, qeexaya ujeeddada, 
halku-dheggeedu qisadan Sahan, qaabka aan u qoondeeyey, 
idinkaaba qaayibi doonee, qunyar qaybtiinna ka qaata. Haddii aad u 
gushuuci weydaan, qalinkaba waan dhigi, oo u qalab qaadan maayo 
qiso kale iyo qoraalkeeda. Akhris wacan , oo shifo ku af-saar”. 

